
Dedicaţie 


Nu ştiu dacă voi mai scrie altă carte 
şi dacă voi avea ocazia atunci s-o dedic 
familiei mele minunate. 

Dar aş vrea să dedic această carte 
lui Dumnezeu şi Duhului Sfânt, 
fără de care nu L-aş fi cunoscut niciodată 
pe Isus şi n-aş fi avut dorinţa de a fi refăcut 
după chipul lui Dumnezeu. 


Recunoştinţă 


Nicio carte nu este scrisă doar de o persoană - e nevoie de o 
întreagă reţea de prieteni. 

Primele mulţumiri se îndreaptă către Russell Burrill, fostul 
director al Institutului de Evanghelizare al Diviziunii Nord-Ame¬ 
ricane (NADEI), autor prolific şi, la momentul scrierii acestor 
rânduri, mâna mea dreaptă ca manager pentru NET 2011. M-a 
avertizat despre cât de greu va fi să scriu ceva consistent în doar 
câteva săptămâni, dar, după ce a făcut-o, mi-a oferit cu credin- 
cioşie o serie de reacţii la fiecare capitol, devenind conducătorul 
galeriei de susţinători. 

Sunt mult îndatorat mentorului şi prietenului meu, Jack 
Blanco, fostul decan al Şcolii de Religie de la Southern Adventist 
University şi autor al lucrării The Clear Word, pentru atenţia la 
detalii, sfatul la timp şi feedback-ul expert. Când Jack dă un sfat, 
simţi că este un sfat dat cu mintea şi cu inima deopotrivă. Aceleaşi 
aprecieri şi către Herb Douglass, un slujitor extraordinar al lui 
Dumnezeu, profesor, editor şi autor a nenumărate titluri, inclusiv 
al de-acum clasicei lucrări Mesagerul Domnului şi al ultimelor 
volume: The Heartbeat of Adventism şi Red Alert: Hurtling Into 
Eternity 1 , care a avut atât curajul de a puncta slăbiciunile cărţii de 
faţă, cât şi bunătatea de a-şi exprima credinţa în acest proiect. Cei 
trei bărbaţi amintiţi şi-au luat ore din timpul lor preţios pentru 
a ajuta ca această carte să fie mai bună. Orice puncte slabe ale 
cărţii, fie din perspectivă teologică, fie din cea stilistică, îmi sunt 
imputabile numai mie. 

Mulţumiri trebuie să îi fie aduse şi tovarăşului meu de suflet 
în chestiuni ale Duhului, pastorul Kevin Wilfey. Comentariile 


1 Pulsul adventismului şi Cod Roşu: Năpustindu-ne spre veşnicie 



sale m-au făcut să mă gândesc mai mult, să clarific lucrurile 
spre mai bine. Mulţumiri aduc de asemenea colegului meu din 
Seminar, John Baldwin, care mi-a oferit un feedback preţios, lui 
Angel Rodriguez, de la Institutul de Cercetări Biblice, pentru 
indicatori teologici pătrunzători. Şi colegului meu credincios de 
la NADEI, Don James, care a petrecut timp pe care nu-1 prevăzuse 
în agenda de lucru, ajutându-mă să meşteşugesc întrebările de la 
finalul capitolelor, pentru reflecţia personală sau uzul grupelor 
mici. 

Le aduc mulţumiri tuturor celor care au avut curajul şi 

bunătatea de a susţine această carte - vă sunt îndatorat. Aceste 
/ 

femei şi aceşti bărbaţi ai lui Dumnezeu care fac o lucrare minunată 
pentru biserică sunt în rugăciunile mele şi ar trebui să fie şi în ale 
dumneavoastră. Şi vreau să-i mulţumesc vechiului meu prieten, 
Dwight Nelson, pentru că a scris o Prefaţă atât de binevoitoare. 

Scott Cady, de la Pacific Press, un prieten din perioada în 
care am locuit în California, a fost răbdător şi de mare ajutor în 
ghidarea de-a lungul călătoriei de la simpla idee la produsul 
complex ieşit în urma publicării, iar Ken McFarland mi-a oferit 
consilierea editorială a unui expert. 

La final, îi mulţumesc soţiei mele. Lisa. Ea a fost nu doar 
primul cititor al fiecărui capitol şi ochiul critic care mi-a vânat 
gafele evidente, ci şi partenerul de viaţă care a îndurat efectiv 
lipsa soţului, indisponibil pentru o perioadă de mai multe 
săptămâni. 

Mulţumirile supreme se îndreaptă către Duhul Sfânt care, 
cu blândeţe şi cu dragoste, m-a condus de-a lungul multor ani 
pentru a-L cunoaşte pe Dumnezeu mai bine şi a-L iubi mai mult. 
Regret doar că, de multe ori, am ales să ascult de dorinţele mele 
în loc să ascult de vocea Lui şi mă rog ca această înclinaţie să 
pălească din ce în ce mai mult în timpul anilor pe care vreau să-i 
petrec în prezenţa Sa iubitoare. 

A lui Dumnezeu să fie lauda! 


Ce spun cititorii 


„Am început lectura acestei cărţi pentru a-mi contura o 
opinie. Insă, deodată, m-a cucerit. înainte de a-mi da seama, eram 
deja la ultimele pagini. Citirea ei mi-a fost cu adevărat benefică: 
atât ca un credincios de rând, doritor de a vedea încheiată 
lucrarea lui Dumnezeu, cât şi ca pastor. Autorul a fost inspirat să 
scrie despre uimitoarea Persoană a Duhului Sfânt într-o manieră 
simplă, şi totuşi profundă, fără a se pierde în teologie sau în 
istorie, ci implicându-1 pe cititor la modul practic, experimental. 
După lectura acestei cărţi, trăiesc simţământul nevoii urgente 
de a fi umplut cu Duhul, astfel încât Dumnezeu să-Şi încheie 
lucrarea în viaţa mea, în viaţa bisericii şi în viaţa întregii lumi." 

Alejandro Bulion, evanghelist, 
Diviziunea America de Sud 

„Dr. Ron Clouzet este un pastor eficient, un teolog competent, 
un evanghelist de succes şi un scriitor înzestrat. Titlul cărţii 
vorbeşte de la sine, în spatele lucrării aflându-se experienţa sa în 
activitatea de pastoraţie, dar şi experienţa de credinţă personală 
a autorului. Gândurile sale despre lucrarea Duhului Sfânt au 
o solidă temelie biblică şi sunt prezentate cu o aşa prospeţime, 
încât vă vor atinge inima şi vă vor stimula gândirea." 

Mark Finley, asistentul preşedintelui 
Conferinţei Generale 

„Clouzet atinge subiectul fierbinte al redeşteptării şi reformei 
intr-un mod care te instruieşte şi te implică în acelaşi timp. 
El examinează lucrarea Duhului Sfânt intr-un mod obiectiv, 
ferindu-se de senzaţionalisme, dar, în acelaşi timp, recunoscând 
că Duhul va lucra în biserică în moduri din ce în ce mai pline 
de putere. Volumul acesta va fi de folos atât pentru un studiu 
personal, cât şi pentru a fi studiat în grupe mici." 

Angel Manuel Rodriguez, 
fost preşedinte al Institutului de Cercetări Biblice 

Prefaţă 


întrebare: Cât timp durează să scrii o carte epică, aşa ca 
aceasta, despre Duhul Sfânt? 

Răspuns: Durează o viaţă. 

Am avut privilegiul să-l cunosc pe autorul acestei cărţi pe 
parcursul a mai bine de jumătate din viaţă. Ron şi Lisa Clouzet 
erau seminarişti tineri când m-am mutat la Andrews University 
pentru a deveni pastorul bisericii Pioneer Memorial. Şi, încă din 
perioada acelor vremuri bune şi senine ale primului său district, 
Ron s-a distins ca un lider spiritual, aprins de o pasiune profundă 
de a-L cunoaşte pe Hristos, un om însetat de plinătatea Duhului 
Sfânt. 

Acesta este motivul pentru care materialul pe care-1 veţi citi 
nu este doar fidel biblic şi riguros teologic, ci este şi profund 
personal. Aşa cum observa cândva Frederick Buechner: „Toată 
teologia este biografie", adică autorul se luptă să articuleze, 
după necesitate, fluxuri din profunzimile umblării sale cu 
Dumnezeu. Veţi simţi aceste profunzimi personale pe măsură ce 
Ron Clouzet, cu o candoare transparentă şi o vulnerabilitate care 
ne dă speranţe şi nouă, ne împărtăşeşte într-o cronică propria 
cercetare spirituală prin care caută să fie „plin de toată plinătatea 
lui Dumnezeu" (Efeseni 3:19). 

Dar cartea aceasta este mult mai mult decât un jurnal perso¬ 
nal, oricât de valoroase ar fi astfel de perspective. Este un manual 
spiritual pentru oamenii lui Dumnezeu - pentru ultima comu¬ 
nitate apocaliptică de pe pământ a lui Dumnezeu. Şi astfel, va fi 
probabil cea mai practică lucrare de tipul „Cum să... ?" despre 

Duhul Sfânt pe care aţi citit-o vreodată - acoperind subiecte de 
la cum să fii zilnic plin de Duhul lui Isus, până la cum poate 
să ajungă un grup, sau chiar o adunare întreagă, să fie uns cu 
a treia Persoană a Dumnezeirii şi la cum să ceri cu zel împli¬ 
nirea promisiunilor lui Dumnezeu pentru „ploaia târzie". Am 
fost impresionat în mod special de relatarea detaliată a ceea ce 
s-a întâmplat cu o biserică, atunci când aceasta, alături de autor, 
a îmbrăţişat porunca lui Hristos de a „cere", ca niciodată până 
atunci, împlinirea unei dorinţe. Post, rugăciune şi creştere explo¬ 
zivă - ar putea să se întâmple şi în biserica mea din campus? 
Mărturia personală a lui Ron este dovada că se poate, că trebuie. 

Dată fiind lumea mileniului trei în care trăim şi eu, şi tu 
acum - cu fluxul ei precar şi răsturnările ei implozive -, întreb: 
Oare nu e momentul ca noi, ca popor, să luăm cu asalt porţile 
cerului în baza acestui Dar, un Cadou „care aduce toate celelalte 
binecuvântări după sine" ( Hristos , Lumina lumii, p. 672)? Ce 
altceva a vrut să spună Isus atunci când a declarat: „împărăţia 
cerurilor se ia cu năvală, şi cei de dau năvală pun mâna pe ea" 
(Matei 11:12)? Ne-am diluat drumul spiritual pe parcursul a zeci 
de ani. Cu siguranţă, acesta este timpul potrivit pentru Biserica 
Adventistă de Ziua a Şaptea să ia cu totul în serios chemarea 
lui Dumnezeu pentru redeşteptare şi reformă în comunitatea 
noastră apocaliptică. Plecându-ne pe genunchi, cu Biblia în 
mâini, e vremea să ne unim în rugăciune (nu rataţi capitolul 
despre rugăciunea unită - cartea şi-ar fi meritat preţul şi numai 
pentru acest capitol). E vremea să pledăm militant pentru 
revărsarea divină care, ea şi numai ea, poate atinge 7 miliarde 
de fiinţe umane cu veşti bune, de cea mai mare actualitate - că 
Mântuitorul lumii revine curând. 

Ron Clouzet crede că putem. Crede că trebuie. Şi atunci, vii 
împreună cu mine, alături de el în această neobosită căutare a 
împlinirii celei mai mari promisiuni a lui Isus? Ce altceva să mai 
aşteptăm? 

Divight K. Nelson, Senior Pastor 
Pioneer Memorial Church, Andrews University 



Introducere 


Cei mai mulţi dintre noi ne trăim viaţa gâfâind după aer, 

de parcă ne-am îneca la doar o palmă sub luciul apei. Ne-am 

obişnuit atât de mult cu această stare, încât ignorăm lumea nouă 

care există chiar deasupra noastră. Tânjim după mai mult - găsim 

distracţii şi divertismente care ţin doar o clipă şi, în final, nu ne 

satisfac. în reveriile noastre tăcute cu Dumnezeu, în adâncul 

nostru, ştim despre o altă dimensiune, una care ar putea fi a 

noastră dacă am alege-o sau dacă am şti cum să ajungem acolo. 

în anii 1880, după patruzeci de ani de eforturi pentru 

restaurarea cu succes a multor adevăruri din Biblie, Biserica 

Adventistă a devenit abilă în scrima teologică, dar, în viaţa 

multora dintre membrii săi, lipsea vitalitatea. Ei aveau adevărul, 

dar, din varii motive, adevărul acesta nu le adusese şi eliberarea. 

Predicatorii au proclamat Legea până când biserica s-a uscat 

precum „dealurile din Ghilboa". Timp de ani de zile, Ellen White 

a îndemnat biserica să privească la Isus. în sfârşit, în 1887, a scris 

afirmaţia celebră: 

/ 

„Cea mai mare şi mai urgentă dintre toate nevoile 
noastre este o redeşteptare a adevăratei evlavii. Căutarea 
ei ar trebui să fie lucrarea noastră cea dintâi. Trebuie să 
fie depus un efort serios pentru a obţine binecuvântarea 
Domnului, nu pentru că Dumnezeu nu este dispus să-Şi 
reverse binecuvântarea asupra noastră, ci pentru că noi 
nu suntem pregătiţi să o primim. Tatăl nostru ceresc este 
mult mai doritor să le dea Duhul Său Sfânt celor care I-L 
cer, decât sunt părinţii pământeşti doritori să le dea daruri 
bune copiilor lor. Totuşi este lucrarea noastră să împlinim. 

prin mărturisire, umilinţă, pocăinţă şi rugăciune stăruitoare, 
condiţiile pe temeiul cărora Dumnezeu a făgăduit să ne 
acorde binecuvântarea Sa. Numai ca răspuns la rugăciune 
ne putem aştepta la o redeşteptare." 1 

Mai multe lucruri ar trebui să ne sară în ochi atunci când citim 
acest apel. Notaţi că prima propoziţie conţine trei superlative: 
„cea mai mare", „cea mai urgentă", „cea dintâi" dintre toate 
nevoile noastre. Este ceva mai mare şi mai urgent decât această 
nevoie? Pentru că, în alte locuri, Ellen G. White menţionează 
credinţa ca fiind cea mai mare nevoie a noastră, alteori, harul 
divin sau a avea o familie convertită. Ei bine, atunci când vorbeşte 
despre cea mai mare nevoie, dar şi cea mai urgentă, expresia este 
rezervată doar pentru a vorbi despre înzestrarea bisericii de către 
Duhul Sfânt. 

Veţi observa şi dumneavoastră, fără îndoială, că revăr¬ 
sarea Duhului Sfânt peste biserică nu are loc nu din cauză că 
Dumnezeu nu ar dori să-L ofere. Ellen White spune că a căuta 
aceasta „ar trebui să fie cea dintâi lucrare a noastră". Aşadar, va 
fi necesar un efort, o implicare. Aceste fapte nu au nimic de-a face 
cu obţinerea mântuirii - aceasta este lucrarea lui Dumnezeu-, dar 
au de-a face cu renunţarea, cu venirea până la acel punct în care 
Dumnezeu ne poate binecuvânta ca niciodată mai înainte. In ce 
constă acest efort? Patru lucruri: mărturisire, umilinţă (supune¬ 
re), pocăinţă şi rugăciune serioasă. Toate acestea mai implică un 
lucru: un astfel de efort înseamnă ceva ce se face împreună cu 
alţii, nu de unul singur. 

Există multă neînţelegere astăzi cu privire la Persoana şi 
activitatea Duhului Sfânt, ca să nu mai vorbim de revărsarea Sa 
sau de ploaia târzie. Parţial, neînţelegerea se datorează faptului 
că lumea creştină, în general, încă nu are o imagine clară a ceea 
ce este şi face Duhul Sfânt. Chiar şi în biserica noastră există 
oarecare confuzie. Un lucru este sigur: fără revărsarea Duhului 
Sfânt în vieţile noastre şi în biserică nu vom putea ajunge nicăieri. 
„Lucrul de care avem cea mai mare nevoie şi fără de care nu 
putem reuşi este puterea Duhului Sfânt, care să lucreze alături 
de eforturile noastre." 2 

De ce încă o carte despre Duhul Sfânt? 

Interesul meu pentru subiectul Duhului Sfânt a început pe 
când eram pastor tânăr în California. In ultimii douăzeci de 
ani, am studiat subiectul atât pentru devoţiune personală, cât 
şi pentru cercetare academică. M-am concentrat în special pe 
ce a spus Ellen White despre botezul Duhului în vieţile noastre. 
Aşadar, interesul meu în scrierea acestei cărţi este acum întreit: 

1. Să rectificăm noţiunile greşite pe care unii încă le mai au 
în privinţa activităţii Duhului Sfânt şi a lucrării Sale în 
vieţile noastre şi în biserică. 

2. Să ne ofere o imagine cât mai cuprinzătoare a diverselor 
faţete ale lucrării Sale în vieţile noastre - în special să ne 
ajute să înţelegem cum se raportează la trupul lui Hristos 
sau la biserica locală. 

3. Să furnizeze conţinut şi o perspectivă care să aprindă o 
redeşteptare şi o reformă în inima cititorului, a prieteni¬ 
lor şi a celorlalţi membri din biserică. 

Cartea este împărţită în patru secţiuni: Promisiune, Persoană, 

Practică şi Putere. Pentru unii cititori ar putea fi un început 

cam lent, pentru că, în prima fază, este nevoie să fie clarificate 

fundamentele biblice şi istorice. Dar, dacă vor persevera, cititorii 

vor fi răsplătiţi din plin, în opinia mea, în ultimele două secţiuni 

ale cărţii. 

/ 

La finalul fiecărui capitol se află întrebări care să stimuleze 
discuţia în grup sau predarea personală faţă de Dumnezeu. 
Să fiu sincer, speranţa mea este ca această carte să fie citită nu 
doar individual, ci şi în grupuri. Aş vedea grupuri de tineri, de 
cupluri tinere, de studenţi sau, pur şi simplu, grupuri de prieteni 
adunându-se pentru a o citi şi a se ruga. De asemenea, ar fi bună 
pentru grupe din biserică care se întâlnesc regulat: grupe mici, 
grupe ale Şcolii de Sabat, grupuri misionare, comitetul bisericii 
sau comitetul prezbiterilor. In bisericile mai mari sau în birourile 
conferinţelor, îmi pot imagina conducerea - personalul pastoral 
sau administrativ - citind această carte împreună sau cel puţin 
adunându-se periodic pentru a-şi împărtăşi comentariile şi 
pentru a se ruga cu privire la conţinutul ei. 

Dacă alegi să citeşti această carte cu cineva sau de unul singur, 
plănuieşte să stai şi să cauţi fiecare text în Cuvântul lui Dumnezeu 
şi, în timp ce citeşti fiecare capitol, opreşte-te să-I mulţumeşti lui 
Isus şi să vorbeşti cu El pe măsură ce simţi adierea Duhului care 
îţi atinge inima. Citeşte-o cu un pix în mână. Stoarce tot ce se 
poate din această carte! Nu lăsa ca această ocazie să treacă pe 
lângă tine fără să te predai cu totul lui Isus, iubitul sufletului tău! 

Fie ca Dumnezeu să vă binecuvânteze din abundenţă pe toţi 
cei care veţi citi, chiar când citiţi şi cumpăniţi ce ar putea spune 
Duhul bisericii. 

Note 

1 Review and Herald, 22 martie 1887, par. 1; textul apare şi în alte lucrări, 
precum Solii alese, cartea 1, p. 121. (Şi aici, şi în celelalte note, numărul 
paginii este cel din original, care se regăseşte în versiunea în limba 
română în text, între paranteze pătrate.) 

2 The Home Missionary, 1 noiembrie 1890, par. 26. 



FĂGĂDUINŢA 



Capitolul 1 

Marele dor al lui Dumnezeu 


G ao Hung Tse, un muncitor de la ţară, se botezase. Nu avea 
familie, nu mersese la şcoală şi nu numai că era analfabet, dar 
avea şi o memorie atât de slabă, încât nu putea să ţină minte ce îi 
citeau alţii. Dar Gao îl iubea pe Isus şi tânjea să le spună şi altora 
despre dragostea lui Dumnezeu şi despre Cuvântul Său - ah, dacă 
ar fi putut măcar să citească! 

într-un Sabat s-a hotărât să se roage Domnului ca să poată să 
facă şi el ceva - orice - pentru a-şi putea împărtăşi credinţa, aşa 
că a petrecut ore în şir rugându-se ca Duhul Sfânt să-i dea putere 
pentru aceasta. Dintr-odată, Gao a auzit o voce care îi spunea: 
„Citeşte Psalmul 62!" El s-a împotrivit - nu ştia să citească, dar 
vocea s-a auzit din nou -, nu negocia, nu se contrazicea cu el. îi 
spunea, pur şi simplu, din nou să citească Psalmul 62. Atunci, 
spre uimirea lui, a descoperit că era în stare să citească, aşa că a 
citit întregul psalm. 

Gao nu-şi putea stăpâni entuziasmul. A ieşit în fugă din 
cocioaba sa, a traversat satul şi i-a spus prezbiterului: „Dumnezeu 
m-a învăţat să citesc!" Apoi i-a recitat întregul psalm din memorie. 
Dumnezeu îi dăduse în mod miraculos capacitatea atât de a citi, 
cât şi de a memora. 


20 ♦ CEA MAI MARE NEVOIE A ADVENTISMULUI 


Ce a făcut Gao cu aceste abilităţi noi, dăruite de Dumnezeu? A 
proclamat dragostea lui Isus pentru oricine era dispus să asculte. 
A deschis Biblia şi le-a citit altora ca şi când fiecare cuvânt venise 
din cer. Şi, din cauză că acest muncitor modest şi-a pus plin 
de curaj încrederea în promisiunile Sale, Dumnezeu l-a folosit 
pentru a aduce vindecare şi speranţă la mulţimi de oameni. 
Sute au venit în apele botezului datorită mărturiei şi slujirii sale 
- 180 de persoane au fost câştigate în primul an de la propriul 
botez. 

Făgăduinţa Duhului 

Ellen White a spus cu claritate că „dispensaţiunea în care 
trăim acum este dispensaţiunea Duhului Sfânt". 1 Deci, se pare că 
Duhul Sfânt lucrează acum pe pământ într-un fel special. Cum 
beneficiem de această stare de lucruri? Cerem ca El să ne umple 
inimile şi căminurile? Insistăm şi noi, asemenea fratelui Gao, 
ca Domnul să ne umple cu Duhul Său şi să ne facă în stare să 
lucrăm? Refuzăm noi oare să acceptăm un „Nu" ca răspuns? 

în noaptea de Paşte, cu doar câteva ore înainte de crucificare. 
Domnul Hristos le-a promis ucenicilor Săi că Duhul Sfânt avea 
să vină. „Voi ruga pe Tatăl", a spus El, „şi El vă va da un alt 
Mângâietor, care să rămână cu voi în veac, şi anume Duhul 
adevărului, pe care lumea nu-L poate primi..., căci rămâne în 
voi şi va fi în voi." (Ioan 14:16,17) 

Ce pasaj uimitor! Isus a promis să îi ceară Tatălui Duhul 
Sfânt pentru noi. Când a făcut acest lucru? Probabil în dimineaţa 
zilei în care a înviat, când S-a întâlnit cu Tatăl Său (vezi Ioan 20:1, 
15-17). 2 în aceeaşi seară, când li S-a arătat ucenicilor înghesuiţi în 
camera de sus. El le-a spus: „... voi trimite peste voi făgăduinţa 
Tatălui" (Luca 24:49) şi a suflat peste ei Duhul ca o garanţie 
a Cincizecimii (vezi Ioan 20:19-22). El imprimase în mintea 
ucenicilor Săi sacralitatea lucrării de a împărtăşi caracterul Său 
cu cei cărora aveau să le prezinte Evanghelia. 

Ce altceva le-a mai promis? Ioan 14 ni-L arată pe Isus 
spunând că avea să trimită un „alt Mângâietor". Cuvântul grecesc 

tradus cu „Mângâietor" sau „Cel care ajută" este parakletos, care 
înseamnă literal „cel de lângă". Astăzi folosim -para în cuvinte 
ca paralelă - cu sensul de „care merge de-a lungul a ceva" şi 
paramedic - cineva care activează „paralel"cu un medic, alături 
de el, care face unele din lucrurile pe care le face şi medicul. 
Implicaţia este că Duhul Sfânt este Cineva ca Isus, dar Cineva 
care va fi cu noi pentru totdeauna. în timp ce Isus slujeşte ca al 
doilea Adam, reprezentând omenirea în Cer, Duhul Sfânt, numit 
Parakletos, slujeşte pe pământ ca Dumnezeu cu noi. 

Aş vrea să observaţi încă un lucru din textul nostru. Isus 
a schimbat prepoziţia care ne spune cum Se raportează la noi 
Duhul. El n-a spus că Duhul Sfânt doar va fi cu noi, aşa cum Isus 
a fost cu ucenicii. Acum Duhul are să fie în noi. Când prezint 
seminare despre Duhul Sfânt, de obicei aici fac o pauză care să 
permită aprofundarea acestui gând. Apoi împărtăşesc o analogie. 
Fiecare mamă care a fost însărcinată ştie diferenţa dintre a fi cu 
copilul şi a avea copilul în ea. 

Care este ideea? 

Isus intenţionează ca primirea Duhului Sfânt să fie atât de 
puternică, de concretă pentru noi, atât de transformatoare de 
viată, încât să fie ca şi când ai trece de la avea viata cu tine la 
a avea viaţa în tine. La fel cum purtarea unui copil în pântece 
schimbă o femeie pentru totdeauna, la fel primirea Duhului ne 
schimbă pentru totdeauna. El trăieşte în noi. 

Din nou şi din nou, în acea noapte de Paşte, Isus a adus 
în discuţie subiectul Duhului Sfânt. 3 El le-a spus ucenicilor că 
Duhul avea să-i înveţe toate lucrurile şi le va aminti ce îi învăţase 
El (Ioan 14:26). El a spus că Duhul va depune mărturie pentru 
El şi, astfel, ei vor putea să dea mărturie (Ioan 15:26,27). El i-a 
asigurat că Duhul adevărului îi va conduce în tot adevărul şi 
că un Ajutor divin le va descoperi ce avea să se întâmple (Ioan 
16:13). Le-a spus că plecarea Lui era în avantajul lor, deoarece 
aceasta însemna că Duhul Sfânt putea veni. în realitate, privind 
către ziua venirii Mângâietorului - Ziua Cincizecimii -, Isus 
le-a spus cu blândeţe: „Nu vă voi lăsa orfani. Mă voi întoarce 

la voi... în ziua aceea, veţi cunoaşte că Eu sunt în Tatăl Meu, că 
voi sunteţi în Mine şi că Eu sunt în voi" (Ioan 14:18,20). Isus S-a 
aşteptat să fie mai aproape de ucenicii Săi după plecarea Sa decât 
fusese când era prezent fizic cu ei. 

Dar nu era Duhul pe pământ deja? De ce o astfel de pro¬ 
misiune, că „va veni"? 

Duhul Sfânt în Vechiul Testament 

Cartea lui LeRoy Froom, Venirea Mângâietorului, este o 
lucrare clasică despre Duhul Sfânt - poate cea mai influentă 
carte adventistă asupra subiectului scrisă până la data aceasta. în 
această carte, Froom ne spune că Duhul Sfânt este menţionat de 88 
de ori în Vechiul Testament şi de 262 de ori în Noul [Testament]. 4 
Bazându-ne pe diferenţa de mărime dintre cele două testamente, 
atunci. Duhul este menţionat de 10 ori mai ferecvent în Noul 
Testament decât în Vechiul [Testament]. 

în ciuda raportului, este un fapt că Vechiul Testament îl 
menţionează pe Duhul Sfânt şi activitatea Lui. îl găsim acţionând 
la crearea lumii (Geneza 1:2), implicat în lucrarea de regenerare 
(Geneza 6:3), oferind talente şi capacităţi pentru slujire (Exodul 
31:3-5) şi lucrând prin semne şi minuni (Judecătorii 14:6,19). 
El apare cel mai evident în lucrarea unor conducători aleşi de 
Dumnezeu, cum ar fi Ghedeon (Judecătorii 6:34), David (1 Samuel 
16:13) şi Elisei (2 împăraţi 2:9,15; 8:14,15) şi, în special, a profeţilor 
mari, cum ar fi Isaia şi Ezechiel (Isaia 48:16; 59:21; Ezechiel 2:2; 
3:12,24). în acest timp, „influenţa Duhului Sfânt fusese deseori 
descoperită în chip vădit, însă niciodată în plinătatea ei". 5 în 
timpul acela, vedem Spiritul lui Dumnezeu la lucru în indivizi, 
dar rareori îl vedem lucrând intr-un grup întreg de oameni. 

Găsim totuşi expresii care descoperă dorinţa lui Dumnezeu 
de a lucra pe pământ printre oamenii Săi, alături de Isus, Mesia, 
în zilele lui Solomon, Israel a început o lungă relaţie cu idolii. 
Prin vocea înţelepciunii. Dumnezeu i-a spus regelui: „Iată voi 
turna duhul Meu peste tine; vă voi face cunoscute cuvintele 
Mele." Apoi l-a avertizat, arătându-i care aveau să fie urmările 

dacă îl respingea: „Mă vor chema şi nu voi răspunde; mă vor 
căuta, şi nu mă vor găsi" - cu o excepţie: „Cel care mă ascultă va 
locui fără grijă, va trăi liniştit şi fără să se teamă de vreun rău" 
(Proverbele 1:23,28,33). Aceasta se întâmpla cu mai mult de 900 
de ani înainte ca Isus să fi venit pe pământ. Un secol şi jumătate 
mai târziu. Dumnezeu a spus prin Isaia că Mesia care urma să 
vină avea să aibă plinătatea Duhului lui Dumnezeu (Isaia 11:1-13; 
42:1; 61:1-3). 

Pe vremea robiei babiloniene, cu cinci secole înainte de 
Hristos, poporul lui Dumnezeu devenise păgân de-a binelea. 
Prin Ezechiel, Dumnezeu a promis o schimbare. El a spus că avea 
să restabilească sfinţenia Numelui Său mare care fusese profanat, 
„pângărit" printre neamuri. El avea să-i stropească „cu apă 
curată" şi să-i cureţe de toată murdăria şi de idolii lor. Pe lângă 
aceasta. Dumnezeu a spus că îi va da poporului Său o inimă nouă 
şi va pune un Duh nou în ei şi îi „va face" să urmeze poruncile 
Sale, să le păzească şi să le împlinească (Ezechiel 36:23,25-27). Aţi 
prins ideea? Dumnezeu îi va face „să umble" în poruncile Sale. 
Când au stat la poalele muntelui Sinai, nu promiseseră israeliţii 
că vor umbla în căile Sale? Ba da, ei spuseseră: „Vom face tot ce a 
zis Domnul" (Exodul 19:8). Dar, bineînţeles, au eşuat lamentabil. 
Doar cu puterea Duhului lui Dumnezeu ar fi putut avea succes 
(Zaharia 4:6). 

în final, prin Ioel, unul dintre ultimii profeţi ai Vechiului 
Testament, Dumnezeu i-a chemat la redeşteptare şi reformă. El 
a spus: 

„întoarceţi-vâ la Mine cu toată inima, cu post, cu plânset şi bocet!... 
întoarceţi-vă la Domnul, Dumnezeul vostru. 

Căci El este milostiv şi plin de îndurare... 

Sunaţi cu trâmbiţa în Sion! 

Vestiţi un post, chemaţi o adunare de sărbătoare! 

Strângeţi poporul, ţineţi o adunare sfântă! 

Aduceţi pe bătrâni... 

Preoţii, slujitorii Domnului, să plângă între tindă şi altar 
şi să zică: «Doamne, îndură-Te de poporul Tău!»" 

„Domnul a răspuns: 

«... Vă voi răsplăti astfel anii pe care i-au mâncat lăcustele... 

După aceea, voi turna Duhul Meu peste orice făptură; fiii şi fiicele 
voastre vor proroci... 

Chiar şi peste robi şi peste roabe voi turna Duhul Meu în zilele acelea. 

Voi face să se vadă semne în ceruri şi pe pământ... 
înainte de a veni ziua Domnului, ziua aceea mare şi înfricoşată. 

Atunci, oricine va chema Numele Domnului va fi mântuit.»" 

„ Voi, copii ai Sionului, 

bucuraţi-vă şi veseliţi-vă în Domnul, Dumnezeul vostru, 
căci El vă va da ploaie la vreme, 
vă va trimete ploaie timpurie şi târzie ca odinioară." 

(Ioel 2:12,13,15-17,19,25,28-30,32 şi versetul 23). 

în ziua Cincizecimii, Petru a amintit făgăduinţa uimitoare pe 
care Dumnezeu o dăduse prin Ioel (Faptele apostolilor 2:14-21). 
Pentru prima dată, îl găsim pe Dumnezeu promiţând Duhul Său 
„peste orice făptură" (în KJV, „întregii omeniri") - bărbaţi, femei, 
tineri şi bătrâni. Prin poporul lui Dumnezeu, puterea şi prezenţa 
Duhului aveau să fie văzute în lume. 

De ce nu se putea întâmpla aceasta în vremurile Vechiului 
Testament? 

Ioan ne spune că „Duhul Sfânt încă nu fusese dat, fiindcă 
Isus nu fusese încă proslăvit", glorificat. 

Când a fost glorificat Isus? 

După ce a suferit şi a murit, aşa cum atât El, cât şi Tatăl Lui 
clarificaseră doar cu câteva zile înainte de cruce (Ioan 12:23,24,28; 
13:31,32). Şi, la doar câteva zile după Cincizecime, Petru, sub 
inspiraţia lui Dumnezeu, a anunţat că Isus era acum glorificat 
(Faptele apostolilor 3:13). 

Cum s-a realizat acest lucru? 

în ziua aceea, Hristos a fost întronat ca Rege al regilor „în 
mijlocul adorării îngerilor", completând începerea lucrării Sale 
ca preot şi împărat. 6 Pavel ne ajută să înţelegem mai bine acest 

eveniment, adăugând că, la înălţare, Hristos a luat cu El robi şi a 
dat daruri oamenilor (Efeseni 4:8). Aici se referă la ce făceau regii 
acelui timp când se întorceau acasă după ce îşi învingeau duşmanii 
în luptă. Supuşii regelui învingător se aliniau să îl primească. 
Atunci regele şi armata sa defilau prin oraşul-reşedinţă regală, 
ducându-i cu ei pe soldaţii duşmani care acum erau prizonieri, 
în timp ce defilau, regele distribuia daruri - o parte din pradă 
- poporului său care scotea strigăte de bucurie. „Captivii" luaţi 
de Hristos la cer erau nişte prime-roade ale învierii Lui (Matei 
27:52,53), iar „prada" erau darurile Duhului revărsate peste 
biserică, pentru progresul împărăţiei Sale. 

Calvarul înainte de Cincizecime 

Ceea ce am văzut descoperă că în niciun caz Cincizecimea 
n-ar fi putut să preceadă Calvarul. Hristos fusese glorificat ca 
învingător asupra păcatului şi a morţii înaintea poporului Său 
şi putea primi plinătatea Duhului Sfânt. Motivul este destul de 
simplu: dorim plinătatea lui Dumnezeu în vieţile noastre doar în 
măsura în care reuşim să vedem întregul sacrificiu al lui Hristos 
pentru viaţa noastră. 

Hristos a spus că obiectivul Duhului Sfânt era de „a 
dovedi lumea vinovată în ce priveşte păcatul, neprihănirea şi 
judecata" (Ioan 16:8). Cum realizează Dumnezeu aceste lucruri? 
Convingerea de păcat are ca urmare pocăinţa. Dar ne pocăim 
doar pentru că suntem conştienţi că am păcătuit? Dacă sunteţi 
ca mine, răspunsul este un disperat „Nu". Mult prea des privim 
păcatul în faţă, deplin conştienţi că este păcat, şi totuşi continuăm 
să îl facem. 

Pocăinţa este determinată de altceva decât recunoaşterea 
faptului că suntem păcătoşi. Ea vine când vedem demonstraţia 
dragostei lui Dumnezeu pentru noi. „Bunătatea lui Dumnezeu te 
îndeamnă la pocăinţă", proclama Pavel (Romani 2:4). Gândiţi-vă: 
Hristos ar fi putut să moară în Grădina Ghetsimani. Ar fi murit 
la fel de repede acolo, unde a fost copleşit de prezenţa şi puterea 
păcatului nostru (Matei 26:36-38). Dar, dacă s-ar fi întâmplat 

acest lucru, doar fiinţele cereşti ar fi putut să înţeleagă bunătatea 
şi mila lui Dumnezeu pentru rasa umană. Noi, oamenii, nu. A 

fost nevoie de suferinţa Fiului lui Dumnezeu - demonstraţia 

/ / 

şocantă şi generoasă de la crucea dragostei lui Dumnezeu pentru 
noi - ca să ne atragă atenţia. Numai atunci şi numai aşa puteam 
deveni conştienţi de vinovăţia păcatului nostru. 

Permiteti-mi să ilustrez. în urmă cu câţiva ani, când eram un 
tânăr profesor la una dintre universităţile noastre adventiste, am 
mers într-o dimineaţă mai devreme la birou pentru a studia cu 
câteva ore înainte să ajungă şi alţii acolo. în timp ce eram în birou, 
am prins o licărire a unei binecunoscute imagini „zugrăvite" în 
cuvinte prin care Ellen White a ilustrat sacrificiul lui Isus pentru 
mine. Ea vorbea despre Hristos care a fost maltratat cu brutalitate 
pentru mine, capul Său, mâinile Sale, picioarele Sale au fost 
lovite pentru mine. Ellen White arată că „un chin de nedescris I-a 
umplut sufletul când Tatăl Şi-a ascuns faţa", iar eu am înţeles că 
lucrul acesta I se întâmplase din cauza păcatului meu. Şi atunci, 
intr-un crescendo de realitate dureroasă, autoarea i se adresează 
cititorului: „Pentru tine. Fiul lui Dumnezeu a consimţit să poarte 
această povară a vinovăţiei; pentru tine. El a nimicit împărăţia 
morţii şi a deschis porţile Paradisului ." 7 

începea să mă înece plânsul chiar atunci şi acolo. încercam 
să termin de citit paragraful, dar nu mai puteam să văd; ochii 
îmi deveniseră râuri de durere şi tristeţe amestecată cu uşurare. 
M-am lăsat pe genunchi şi, redus la un geamăt care nu voia să 
se oprească, am strigat cu voce tare: „De ce. Doamne? De ce m-ai 
iubi atât de mult? Cine sunt eu, încât să Te dai pe Tine pentru 
minei" 

Am plâns şi am plâns în acea dimineaţă până când n-am mai 
avut lacrimi. Pricepusem dragostea Mântuitorului, a Stăpânului 
şi Domnului meu mai mult decât vreodată până atunci. Fusesem 
pastor şi învăţător biblic timp de ani de zile. Crescusem în 
biserică, unde se vorbea mereu despre lucrarea lui Hristos în 
favoarea păcătoşilor. Condusesem sute de oameni la piciorul 
crucii. Şi mai citisem acel pasaj de mai multe ori mai înainte. Dar, 

în acea dimineaţă, ferestrele cerului au revărsat un aşa potop de 
lumină peste harul lui Dumnezeu, încât am fost copleşit. 

Am rămas pe podeaua biroului meu vreme de mai bine 
de oră, vărsând-mi odată cu lacrimile şi durerea că păcatele 
mele au cauzat moartea lui Isus, durerea că eu continuasem 
să păcătuiesc fără nicio grijă faţă de urmările păcatului meu 
asupra Lui, amărăciunea pentru că trăisem atât de mult timp 
fără să fi apreciat ce a făcut Dumnezeu pentru mine. Cum putea 
Dumnezeul cerului. Regele regilor şi Domnul domnilor - Cel 
căruia îi datorăm totul, de la respiraţie la viaţa veşnică - să-Şi 
dea viaţa, să Se dea pe Sine cu totul pentru mine? 

Ca să vă spun adevărul, în ziua aceea am fost atât de copleşit 
de dragostea lui Dumnezeu, încât n-am îndrăznit nici să mă 
mişc, nici să vorbesc o vreme. îmi părea blasfemator chiar să 
spun Mulţumesc. Dumnezeul meu sfânt să Se dea pe Sine pentru 
mine! M-am rugat în tăcere ca să-Şi ţină mâna, deoarece îmi 
imaginam că, dacă descopăr mai mult din harul Lui pentru mine, 
voi exploda, nefiind în stare să cuprind totul. 

Ce crezi că am făcut când am început să-mi revin? Crezi că 
m-am întors la a-mi trăi viaţa fără griji, ca înainte? Că am căutat 
distracţii seculare? O, nu! M-am predat pe mine însumi pe 
deplin - oricum, mai mult decât oricând până atunci. „Doamne", 
am spus, „Tu eşti dispus să mă iubeşti atât de mult şi eu nu 
merit; niciodată nu voi merita. Dacă există ceva ce poţi face cu 
mine pentru gloria Ta, Te rog să faci. Mă predau cu totul. Este 
privilegiul meu şi este o onoare pentru mine să renunţ la totul 
pentru Tine. Nu sunt nimic, iar Tu eşti totul, dar ai ales să mă 
tratezi de parcă aş valora ceva." 

Vedeţi de ce a spus Ioan că Duhul nu fusese încă dat, pentru 
că Isus nu fusese încă proslăvit?! (Ioan 7:39) Lucrarea supremă, 
smerită, plină de har a Duhului este de a ni-L arăta pe Isus aşa 
cum este El intr-adevăr. Legea lui Dumnezeu pe baza căreia 
este condus Universul este legea dragostei care se sacrifică. 
Până la Calvar, doar Dumnezeu ştia cât de mult ne iubea. După 
momentul crucii. Duhul Sfânt a putut, în sfârşit, să-Şi arate 

dragostea pentru noi în feluri necunoscute mai înainte. De aceea 
a fost Duhul turnat peste întreaga omenire, la timpul acela. 

Astăzi trăim intr-un timp mult diferit - suntem sub dispen- 
saţiunea Duhului Sfânt. Nu ar trebui oare să aşteptăm ca biserica 
şi fiecare urmaş al crucii să reflecte această deosebire? 

Ba da, aşa ar trebui. 

Şi Dumnezeu face acest lucru. 

6 Ibid., p. 38, 39. 

7 întregul pasaj se găseşte în Hristos, Lumina lumii, p. 657, după cum urmează: 
„Fiul nevinovat al lui Dumnezeu atârna pe cruce: trupul Său era sfârtecat în 
bătăi; mâinile acelea, atât de des întinse pentru binecuvântare, erau pironite 
pe cruce; picioarele Sale, neobosite în a sluji din iubire, erau ţintuite pe lemn; 
acel cap împărătesc era străpuns de coroana de spini; buzele acelea tremurânde 
erau gata să strige de durere. Şi toate suferinţele îndurate - picăturile de sânge 
care se prelingeau din capul, din mâinile şi picioarele Sale, chinurile care au 
zguduit fiinţa Sa şi durerea de nedescris care I-a umplut sufletul atunci când 
Tatăl Şi-a ascuns faţa de El - îi vorbesc fiecărui copil al neamului omenesc, 
declarând: Pentru tine. Fiul lui Dumnezeu a consimţit să poarte această povară 
a vinovăţiei; pentru tine. El a nimicit împărăţia morţii şi a deschis porţile Pa¬ 
radisului. El, care a liniştit valurile furioase şi a umblat pe crestele înspumate 
ale valurilor, care i-a făcut pe demoni să tremure şi boala să înceteze. El, care 
a deschis ochii orbilor şi care i-a chemat pe morţi la viaţă. S-a oferit pe Sine ca 
jertfă pe cruce şi a făcut lucrul acesta din iubire pentru tine." 

întrebări pentru reflecţie sau studiu în grup 

1. Ce te-a impresionat cel mai mult la istoria lui Gao Hung 
Tse din China? 

2. Ce înseamnă pentru tine faptul că numele cu care Isus S-a 
referit la Duhul era grecescul parakletos, care înseamnă 
„cel de lângă tine"? 

3. Care sunt implicaţiile afirmaţiei din Ioan 14:17, că Duhul 
este în noi, nu cu noi? 

4. Cum rămâne cu Duhul Sfânt în Vechiul Testament? 

5. Reciteşte Ioel 2:12-32. Ce spune profetul despre Duhul 
Sfânt? 

6. Descrie glorificarea lui Isus după înviere. 

7. De ce nu se putea ca Cincizecimea să fie înainte de 
Calvar? 

8. Citeşte Hristos, Lumina lumii, p. 755, 756, din nota de 
subsol. Care este răspunsul tău la o dragoste de felul 
acesta? 

9. In ce constă, în esenţă, lucrarea Duhului Sfânt? 

10. în sumar, care este „Marele dor al lui Dumnezeu", aşa 
cum am intitulat acest capitol? 




Capitolul 2 

Ce este necesar pentru naşterea 
unei biserici 


D upă ce Isus a înviat, totul era schimbat. Ispăşirea pentru 
omenirea căzută era îndeplinită. îngerii cereşti erau asiguraţi 
că păcatul avea să se sfârşească, iar poporul lui Dumnezeu, biserica 
Sa, nu avea să mai fie niciodată aceeaşi. 

în seara zilei în care a înviat, Hristos a suflat peste ucenicii 
Săi Duh Sfânt (Ioan 20:21,22), deoarece aveau nevoie de ajutorul 
Lui ca să poată înţelege, intr-un timp scurt, secole de profeţii 
mesianice. „Când primeşti botezul cu Duhul Sfânt", scria Ellen 
White, „atunci înţelegi bucuriile mântuirii mai mult decât oricând 
înainte în viaţa ta." 1 în acea seară. El a început prin a le deschide 
„mintea ca să înţeleagă Scripturile" (Luca 24:45). în următoarele 
patruzeci de zile, Isus le-a dezvăluit apostolilor Marea Trimitere. 

în Biblie, găsim patru versiuni ale Marii Trimiteri. Cei mai 
mulţi oameni se gândesc la cea din Matei 28, cu porunca „mergeţi 
şi faceţi ucenici", însă avem o imagine completă doar atunci când 
le avem în vedere şi pe celelalte bei. în noaptea învierii. Trimiterea 
a fost aceea de a proclama „iertarea păcatelor", şi primul lucru 
de făcut nu era să plece, ci să rămână în cetate, până când aveau 

să fie îmbrăcaţi cu putere de sus" (Luca 24:46-49). A doua şi a 
treia trimitere au avut loc în timpul întâlnirii din Galileea, câteva 
zile mai târziu. 2 Hristos a accentuat că trebuia ca ei să meargă 
în toată lumea şi să predice Evanghelia la orice făptură (Marcu 
16:15), să facă ucenici botezându-i în numele Tatălui, al Fiului şi 
al Sfântului Duh şi să-i înveţe să păzească tot ce le poruncise El 
(Matei 28:19-20). 

Ultima dată. Marea Trimitere e înregistrată chiar înainte de 
înălţarea lui Hristos, pe Muntele Măslinilor. Iar accentul acum 
este pus pe aşteptare, nu pe a pleca. Textul merită redat complet: 

„Pe când Se afla cu ei, le-a poruncit să nu se depărte¬ 
ze de Ierusalim, ci să aştepte acolo făgăduinţa Tatălui, «pe 
care» le-a zis El, «ati auzit-o de la Mine. Căci Ioan a botezat 
cu apă, dar voi, nu după multe zile, veţi fi botezaţi cu Duhul 
Sfânt.» Deci apostolii, pe când erau strânşi laolaltă. L-au în¬ 
trebat: «Doamne, în vremea aceasta ai de gând să aşezi din 
nou împărăţia lui Israel?» El le-a răspuns: «Nu este treaba 
voastră să ştiţi vremurile sau soroacele, pe acestea Tatăl le-a 
păstrat sub stăpânirea Sa. Ci voi veţi primi o putere, când 
Se va pogorî Duhul Sfânt peste voi, şi-Mi veţi fi martori în 
Ierusalim, în toată Iudeea, în Samaria şi până la marginile 
pământului.»" (Faptele apostolilor 1:4-8) 

Aşadar, o imagine completă a Marii Trimiteri, include po¬ 
runcile de a sta, a pleca/a merge şi de a aştepta, precum şi spectrul 
mult mai larg decât era aşteptat al obiectivelor - să vestească ierta¬ 
rea păcatelor, să predice Evanghelia, să facă ucenici şi să mărturisească. 
Dar, cu toate că Isus petrecuse patruzeci de zile explicându-le 
aceste lucruri ucenicilor, erau unele lucruri pe care ei continuau 
să le scape din vedere. 

A doua venire sau venirea Duhului Sfânt? 

Haideţi să citim din nou acel text din Faptele apostolilor 1. 
Timp de câteva săptămâni, Hristos a vorbit mult despre nevoia 
lor de a vesti lumii Evanghelia şi a accentuat că, pentru a o face 

în mod eficient, aveau nevoie de Duhul Sfânt. Ultimele cuvinte 
pe care L-au auzit spunându-li-le înainte de a pleca spre Muntele 
Măslinilor arată că trebuia ca ei să aştepte în Ierusalim până când 
aveau să primească plinătatea Duhului Sfânt. El chiar le spusese 
că aveau să fie botezaţi cu Duhul Sfânt „nu după multe zile". 
Dar răspunsul ucenicilor arată că ei nu prinseseră deloc ideea. In 
loc să întrebe despre Duhul Sfânt sau despre mărturisire, ei au 
întrebat dacă în timpul acela avea să fie restaurată împărăţia Sa. 
El deja le declarase că nu era „planul Său să stabilească în lumea 
aceasta o împărăţie vremelnică" 3 , dar lor le era greu să accepte să 
vadă lucrurile dintr-o altă perspectivă 

Răspunsul lui Isus este interesant. El le-a spus să nu se 
îngrijoreze de ,,vremuri[le] sau soroace[le]; pe acestea Tatăl le-a 
păstrat sub stăpânirea Sa" (Faptele apostolilor 1:7). Aceasta ne 
aduce aminte de timpul când le-a spus despre semnele revenirii 
Sale, despre faptul că „nimeni nu ştie ziua şi ceasul... afară de 
Tatăl" şi i-a îndemnat: „Fiţi gata!", deoarece nu ştiau exact când 
avea să vină Domnul (Matei 24:36,42). 

Această discuţie îşi găseşte ecou în sufletul multor membri 
din Biserica Adventistă de Ziua a Şaptea astăzi. După 1844, 
mulţimi de oameni au fost fascinate de timpul posibil al revenirii 
lui Hristos. Cărţi şi prelegeri care descopereau cele mai recente 
observaţii asupra înţelegerii vremurilor au fost întotdeauna 
populare şi au atras un mare număr de cititori. Dacă această carte 
ar fi fost intitulată 12 motive pentru care Isus va veni înainte de 
2020, ar fi devenit foarte probabil instantaneu un bestseller. îmi 
amintesc cum, în urmă cu câţiva ani, un bărbat sincer, căruia îi 
plăcea să studieze Spiritul Profetic şi Biblia, a ajuns convins de 
faptul că Hristos avea să vină înainte sau pe data de 15 mai 2003. 
îşi baza teoria pe o exegeză îndoielnică a Vechiului Testament, 
dar nu conta. El era convins, iar eu aveam să fiu răspunzător 
pentru pierderea de suflete dacă nu îmbrăţişam punctul lui de 
vedere şi nu îi avertizam pe ceilalţi din sfera mea de influenţă. 
Era atât de convins de prezicerea lui, încât a făcut legământ că, 
dacă lucrurile nu vor fi cum spune el, o să-şi mănânce şosetele. 

Bineînţeles, ştiţi ce s-a întâmplat: data aceea a venit şi a trecut. 
Câteva săptămâni mai târziu, m-a văzut intr-un hol al bisericii şi 
a căutat să se ascundă după o coloană. Am fost chiar tentat să mă 
duc la el şi să-l întreb: „Ce gust au avut şosetele acelea?" 

Noi punem un mare accent pe venirea lui Hristos şi pe bună 
dreptate - până la urmă, suntem adventişti şi aşteptăm revenirea 
Domnului nostru. Dar observaţi că nu pe acest lucru a pus Hristos 
accentul în timpul ultimelor săptămâni petrecute cu ucenicii. El 
a pus accentul pe aşteptare - ei trebuiau să aştepte coborârea 
Duhului, care să le dea putere să mărturisească. Hristos este 
mult mai interesat de pregătirea noastră pentru revenirea Sa decât 
ar trebui să fim noi interesaţi de timpul revenirii Sale. 

Venirea Duhului în vieţile noastre precedă venirea Domnului 
spre lumea noastră. Iar botezul cu Duhul Sfânt este necesar pen¬ 
tru venirea Lui. „De ce?" aţi putea întreba. Din cauză că Duhul 
este Singurul care poate să judece lumea în privinţa păcatului, 
neprihănirii şi judecăţii (Ioan 16:8). Dar Duhul, în mod surprin¬ 
zător, nu este trimis în lume, ci este trimis bisericii (vers. 7). In 
timp ce El lucrează prin biserică, lumea este adusă la Isus. 

Ioan Botezătorul, un om plin de Duhul din pântecele mamei 
lui (Luca 1:15), a făcut o promisiune minunată: 

„Cât despre mine, eu vă botez cu apă, spre pocăinţă, dar 
Cel ce vine după mine este mai puternic decât mine... El vă 
va boteza cu Duhul Sfânt şi cu foc." (Matei 3:11) 

Dumnezeu este atât de serios cu privire la nevoia noastră 
de a fi botezaţi cu Duhul, încât aceasta este singura făgăduinţă 
menţionată în toate cele patru evanghelii (Matei 3:11, Marcu 1:8, 
Luca 3:16, Ioan 1:32-34), precum şi de două ori în Faptele aposto¬ 
lilor (Faptele apostolilor 1:5,11:16). Niciunei alte promisiuni nu 
îi este dată o astfel de proeminenţă în Noul Testament. Chiar şi 
mesagerul lui Dumnezeu pentru zilele din urmă îi dă importanţă 
maximă. 4 

Din fericire, ucenicii s-au hotărât să asculte. Au aşteptat 
în Ierusalim până când a venit împlinirea făgăduinţei. Ei n-au 

„zăbovit" zece zile, ci au fost gata să aştepte atât cât era nevoie 
până când avea să vină Duhul Sfânt, fapt care avea să se întâmple 
zece zile mai târziu, dar ei nu ştiau acest lucru. 

Nu ar trebui să facem şi noi la fel astăzi? 

Ce a adus Cincizecimea? 

Mi-aş dori să puteţi să vă luaţi timp şi să citiţi cu atenţie ca¬ 
pitolul intitulat „Ziua Cincizecimii" din cartea Faptele apostolilor 
a lui Ellen White. O citire atentă descoperă uimitoare observaţii 
despre cum au petrecut ucenicii timpul împreună. Iată un citat 
din acel capitol: 

„în timp ce aşteptau împlinirea făgăduinţei, ucenicii 
şi-au umilit inimile într-o adevărată pocăinţă şi şi-au măr¬ 
turisit necredinţa... Ei şi-au adus aminte de cuvintele lui 
Hristos... Adevăruri care le dispăruseră din memorie le erau 
acum aduse din nou în minte, şi ei le repetau unul după al¬ 
tul... Scenă după scenă din viaţa Sa minunată a trecut pe di¬ 
naintea lor... Ei meditau la viaţa Sa curată şi sfântă... Cât de 
sinceri erau în mâhnirea lor că L-au întristat cândva...! Au 
fost întristaţi pentru supărările pe care I le-au pricinuit... Dar 
se mângâiau la gândul că fuseseră iertaţi. Şi s-au hotărât ca, 
pe cât le era cu putinţă, să-şi ispăşească necredinţa printr-o 
curajoasă mărturie despre El înaintea lumii... 

Ucenicii se rugau cu un zel nepotolit ca să fie făcuţi des¬ 
toinici să-i întâmpine pe oameni şi ca, în convorbirile lor 
zilnice, să fie în stare să rostească cuvinte care să-i condu¬ 
că pe păcătoşi la Hristos. înlăturând orice neînţelegeri, orice 
dorinţă de întâietate, ei s-au adunat laolaltă, într-o strânsă 
comuniune creştină... Asupra lor apăsa povara salvării su¬ 
fletelor. Ei au înţeles că Evanghelia trebuia să fie dusă lumii 
şi, în vederea acestui lucru, cereau puterea pe care Domnul 
Hristos le-o făgăduise. 

Duhul Sfânt a venit cu o aşa plinătate asupra ucenici¬ 
lor care aşteptau şi se rugau, încât a cuprins fiecare ini¬ 
mă... Şi, sub influenţa Duhului Sfânt, cuvintele de căinţă şi 

mărturisire se amestecau cu imnuri de laudă pentru păcate¬ 
le iertate... Cuprinşi de uimire, apostolii au exclamat: «Iată, 
aceasta este iubire». Ei au devenit conştienţi de darul care le 
fusese dat. Şi care a fost urmarea? ... Mii au fost convertiţi 
într-o zi." 5 

Ai trăit vreodată aşa ceva? Aceasta a adus Cincizecimea. 

De aceasta era nevoie. Primul lucru care îmi vine în minte este 

faptul că ei nu s-au concentrat asupra Duhului Sfânt, cât s-au 

concentrat asupra lui Isus. Cuvintele lui Isus, caracterul lui Isus, 

lucrările lui Isus - acestea erau lucrurile pe care şi le aminteau şi 

le repetau unul altuia. Se gândeau cine fusese El cu adevărat şi 

meditau la moştenirea pe care le-o lăsase. Al doilea lucru este că 

aceasta i-a umplut cu dragoste pentru El, fapt ce i-a determinat 

să le vorbească şi altora despre El. Şi mai e ceva. Dar, mai întâi, 

permiteţi-mi să fac un sumar al acestor pagini - ceva ce poate 

vă va fi de folos atunci când alegeţi să vă adunaţi cu alţii pentru 

a cere umplerea cu Duhul Sfânt. Notaţi natura clară şi simplă a 

acestor acţiuni: 

/ 

► S-au adunat împreună să aştepte făgăduinţa (împlinirea 
ei). 

► Şi-au umilit inimile în adevărată pocăinţă. 

► Şi-au mărturisit lipsa de credinţă. 

► Şi-au amintit de cuvintele lui Isus în privinţa jertfei Sale. 

► Şi-a repetat unul altuia adevărurile pe care şi le-au amintit. 

► Au meditat asupra vieţii sfinte a lui Hristos. 

► Au hotărât să spună lumii despre Isus. 

► S-au rugat cu zel intens pentru a-i conduce pe păcătoşi la 
Hristos. 

► Au dat la o parte diferenţele şi s-au apropiat în părtăşie. 

► L-au lăudat pe Isus prin cântări, pentru că le iertase păcatele. 

► Au contemplat cu uimire dragostea lui Dumnezeu. 

► Au luat în primire darul împărtăşit. 

Ultimul lucru izbitor în aceste pagini este faptul că erau me¬ 
reu „împreună" 6 . Puţini se îndoiesc astăzi de valoarea rugăciunii 

şi a meditării asupra lui Isus. Ni se spune că ne-ar face bine s-o 
facem zilnic, timp de o oră. 7 Dar ceea ce ne lipseşte, mai ales în 
Vest, este acest împreună. Rugăciunea publică/comună şi căuta¬ 
rea lui Dumnezeu nu vor înlocui niciodată nevoia după un timp 
personal, zilnic cu Isus. Insă doar când alegem să ne rugăm îm¬ 
preună dovedim că luăm în serios, în final, decizia de a face o 
schimbare radicală în viaţa, în familia şi în biserica noastră. 

Deasupra Cercului Polar din Rusia este un oraş petrolier 
numit Murmansk. Un loc mizerabil, unde iernile durează aproape 
tot anul. Pe la mijlocul anilor '90, comunitatea adventistă de ziua 
a şaptea de acolo era pe moarte. Avusese cândva douăzeci şi doi 
de membri, dar, din cauza faptului că oamenii nu se mută acolo 
decât dacă trebuie, iar rata pierderilor era cruntă, ajunseseră la 
doar opt membri - pastorul şi soţia lui şi şase bărbaţi care lucrau 
pe platforme. 

Analizând lucrurile, şi-au dat seama că erau sortiţi morţii dacă 
nu se producea o răsturnare radicală a situaţiei. Dar ce să faci? 
Cum poţi vesti Evanghelia intr-un loc ca acela? S-au hotărât să nu 
se uite la situaţia lor, ci la Domnul. Au început să se roage pentru 
Duhul Sfânt şi pentru a-şi preda vieţile în deplină consacrare 
lui Isus. Totuşi, în acea tundră îngheţată, simţeau nevoia de a se 
încuraja unii pe alţii, de a-şi asuma responsabilitatea înaintea lui 
Dumnezeu. Aşa că le-a venit o idee deosebită. 

în fiecare dimineaţă, la ora şase, cei şapte bărbaţi se întâlneau 
la Clubul Walrus. Dezbrăcându-se la pantaloni scurţi, păşeau 
pe lacul îngheţat până la o copcă anumită şi se scufundau în 
copcă, unul după altul. Apoi ieşeau şi îngenuncheau în jurul 
copcii, fiecare cu braţele pe umerii celor de lângă el, şi se rugau 
cu ardoare pentru ca focul Duhului Sfânt să topească inimile 
lor cu dragoste pentru suflete. „De ce un comportament atât de 
excentric?" v-aţi putea întreba. N-ar fi putut să se întâlnească în 
sufrageria cuiva, poate la foc, pentru a se ruga? Ei bine, bărbaţii 
aceştia din Murmansk doreau să conştientizeze faptul că sunt 
răspunzători în faţa lui Dumnezeu. Scufundarea zilnică în apele 
îngheţate era angajamentul lor că vor fi gata să conducă oameni 

la apa botezului în fiecare zi - pe ploaie, zăpadă sau gheaţă. Nu 
vor aştepta până vine vara ca să primească Duhul Sfânt. Rutina 
lor zilnică era elementul care avea să-i ţină răspunzători în 
slujirea lui Dumnezeu. 

Şi s-a întâmplat ceva? 

Da, nu doar „ceva"! Intr-un an de când au început să facă 
acest lucru, au adus optzeci de oameni în apele botezului, având 
o rată de creştere de 1 000%. în următorii ani, biserica a plantat 
cel puţin încă şase biserici în zonă. Nu uitaţi, vorbim de locuri în 
care, oricât de puţini oameni ar fi, sticlele de votcă îi depăşesc cu 
mult! 

„Ceea ce face ca lucrarea Evangheliei să fie atât de lip¬ 
sită de putere este tocmai absenţa Duhului Sfânt. Lucrătorii 
pot avea cunoştinţe, talente, elocvenţă şi toate aptitudini¬ 
le naturale sau dobândite, dar, fără prezenţa Duhului lui 
Dumnezeu, nicio inimă nu va fi impresionată şi niciun pă¬ 
cătos nu va fi câştigat pentru Hristos. Pe de altă parte, dacă 
lucrătorii sunt în legătură cu Domnul Hristos şi dacă deţin 
darurile Duhului Sfânt, chiar şi cel mai neînzestrat şi cel mai 
puţin cunoscător dintre ucenicii Săi va avea o putere care va 
impresiona inimile. Domnul îi va face să fie mijlocul de ma¬ 
nifestare a celei mai înalte influente din Univers." 8 

/ 

Două premise pentru viaţa bisericii 

Felul în care s-a născut biserica este identic cu cel în care se 
naşte un copil. E nevoie ca doi să devină una pentru a crea un 
altul. Aceasta constituie prima premisă a vieţii bisericii: unitatea. 
De aceea se pune atât de mult accent în Faptele apostolilor pe a 
fi intr-un cuget, în acord deplin (Faptele apostolilor 1:14; 4:32; 
5:12). 

Conceptul este veşnic. V-aţi întrebat vreodată de ce Dum¬ 
nezeu este manifestat în trei Persoane? Nu este aici locul în care 
să discutăm chestiuni cum ar fi natura Trinităţii, dar putem în¬ 
văţa despre noi înşine privind la Dumnezeire. Dacă Dumnezeu 
este dragoste (1 Ioan 4:8) şi dacă dragostea nu poate deveni o 

realitate decât dacă este împărtăşită cu alţii, atunci este logi¬ 
că ideea că Dumnezeu este Unul, manifestat în trei Persoane 
- Persoane care practică şi exprimă dragoste perfectă, în umilinţă 
perfectă. Nu se poate să nu iubeşti pe nimeni şi totuşi să presu¬ 
pui că iubeşti. Dragostea există pentru că există cineva care să fie 
iubit. 

Deci Dumnezeu a fost întotdeauna trei persoane pentru a 
iubi pe celălalt, înainte de a fi vreo creatură care să fie iubită. 
Când citim în Biblie despre relaţia dintre Tatăl, Fiul şi Duhul 
Sfânt, aflăm că Ei întotdeauna caută să ofere cinste şi întâietate 
celuilalt. Ei Se gândesc mai întâi Unul la Celălalt şi la alţii, nu 
la Sine. Duhul Sfânt II înalţă pe Isus, Isus II înalţă pe Tatăl, iar 
Tatăl îi înalţă atât pe Duhul, cât şi pe Isus, fiind egalul Lor (Ioan 
16:13-15). Ei au fost prima comunitate. 

Deci, când a creat omenirea. Dumnezeu n-o putea face altfel. 
Priviţi la istoria facerii lumii. în primul capitol, totul este declarat 
„bun" după fiecare zi (Geneza 1:4,10,12,18,21), dar, în ziua a şasea, 
după crearea lui Adam şi a Evei, lucrurile au fost „foarte" bune 
(Geneza 1:31). Te poţi aştepta la asta; până la urmă, vin din mâna 
unui Dumnezeu perfect şi iubitor. Totuşi, în al doilea capitol, 
ceva „nu este bine", deşi este o parte a creaţiei lui Dumnezeu. 
„Domnul Dumnezeu a zis: «Nu este bine ca omul să fie singur; 
am să-i fac un ajutor potrivit pentru el.»" (Geneza 2:18) 

De ce ar permite Dumnezeu unui „ceva" care nu e bine să 
facă parte din creaţia Sa bună ? Deoarece Adam a fost făcut după 
chipul lui Dumnezeu (Geneza 1:26,27) şi, în consecinţă, el reflecta 
caracterul iubitor al lui Dumnezeu. El a dorit ca Adam însuşi să 
îşi dea seama că, dacă nu avea pe cineva pe care să-l iubească, era 
un om incomplet. 

Dumnezeu ştia din experienţă personală nevoia de celălalt, 
dar El i-a dat lui Adam timp să-şi dea seama singur de aceasta. 
Când Dumnezeu a făcut-o pe Eva, Adam a gândit-o ca pe o parte 
din el însuşi - „Iată în sfârşit aceea care este os din oasele mele 
şi carne din carnea mea!" - şi a numit-o Isha, cuvântul ebraic 
pentru „femeie", deoarece ea a fost luată din Ish, „om" (Geneza 

2:23). Şi, de vreme ce, conform cu Geneza 5:2, Adam este numele 
generic pentru omenire, şi nu doar un nume masculin, Adam 
nu fusese un bărbat individual până când n-a fost făcută femeia, 
Eva. Şi una din cele mai clare evidenţe că omenirea a fost făcută 
după chipul lui Dumnezeu este faptul că oamenii erau în stare 
să „creeze" alte fiinţe după chipul lor (Geneza 4:1). Aceasta este 
ceva ce nici chiar îngerii nu pot face. 

Dacă te-ai întrebat de ce fratele tău este diferit de tine sau de 
ce în căsătorie contrariile tind să se atragă, cauza iniţială provine 
de la acest concept. Dumnezeu intenţionează ca noi toţi să trăim 
în comunitate, adică alături de oameni care nu sunt chiar la fel ca 
noi, astfel încât va fi nevoie să alegem să-i iubim şi să-i preţuim 
pe cei din jurul nostru. Aceasta înseamnă să fim făcuţi după 
chipul lui Dumnezeu. 

Biserica trebuie să funcţioneze în acelaşi fel. Intr-un timp al 
lipsei de armonie şi al geloziilor mărunte dintre ucenici, Isus le-a 
mai dat o poruncă: „Să vă iubiţi unii pe alţii; cum v-am iubit 
Eu, aşa să vă iubiţi şi voi unii pe alţii." De ce. Doamne Isuse? 
Deoarece „prin aceasta vor cunoaşte toţi că sunteţi ucenicii Mei: 
dacă veţi avea dragoste unii pentru alţii" (Ioan 13:34,35). Toată 
lumea ştie că îi iubeşti pe cei care îţi răspund cu iubire - este ceva 
ce ţine de natura umană. Dar când iubeşti pe cei greu de iubit, 
când ţii la cei care te uită, când îi ierţi pe cei care te rănesc sau te 
trec cu vederea, dragostea aceasta reflectă felul în care iubeşte 
Dumnezeu. Aceasta arată că suntem copii ai Tatălui nostru 
ceresc (Matei 5:43-48). 

Stând „adunaţi laolaltă" în camera de sus în toate acele zile, 
primii ucenici au putut descoperi ce este dragostea adevărată. 
Aceşti o sută douăzeci de oameni nu aveau o dragoste naturală 
unul fată de altul. Acolo erau bărbaţi şi femei, cu toate deosebirile 
pe care le implică acest lucru. Erau acolo Petru, cel care se credea 
superior spiritual (Marcu 13:29), Iacov şi Ioan, care erau ca un 
tunet pentru alţii (Matei 20:20,21,24). Era acolo Toma, care n-ar 
fi primit mărturia prietenilor lui (Ioan 20:24,25), la fel ca fraţii 
lui Isus, care îşi făcuseră un obicei din a-L batjocori pe Hristos 

şi pe cei ce-L urmau (Ioan 7:3-5). Dar, acolo, ei erau împreună 
şi au ajuns să fie un „singur cuget" (Faptele apostolilor 1:14). 
Concentrarea lor asupra lui Isus i-a unit. 

Iată o afirmaţie pe care un prieten mi-a indicat-o cu mulţi ani 
în urmă: 

„Sfinţirea sufletului prin lucrarea Duhului Sfânt este 
implantarea naturii Domnului Hristos în om. Religia Evan¬ 
gheliei înseamnă Hristos în viaţă, ca un principiu viu şi lu¬ 
crător. Ea este harul Domnului Hristos descoperit în caracter 
şi manifestat prin fapte bune... 

Iubirea este temelia evlaviei. Oricare ar fi mărturisi¬ 
rea sa de credinţă, niciun om nu are o iubire curată fată de 
Dumnezeu, dacă nu are o iubire neegoistă faţă de fratele 
său. Dar noi nu vom putea niciodată să ajungem să avem 
un astfel de spirit, încercând (prin efortul nostru) să-i iubim 
pe ceilalţi. Noi avem nevoie de iubirea lui Hristos în inimă. 
Când şinele este contopit cu Hristos, atunci iubirea va izvorî 
în mod spontan. Desăvârşirea caracterului creştin se atinge 
când impulsul de a-i ajuta şi a-i binecuvânta pe alţii porneş¬ 
te continuu din interior, când lumina strălucitoare a cerului 
umple inima şi se descoperă pe chipul nostru." 9 
Aşa s-a întâmplat în biserica primară. Datorită reali z ării 
unei adevărate comunităţi, a doua premisă a vieţii bisericii a 
devenit posibilă: botezul cu Duhul Sfânt. Gândiţi-vă la aceasta 
în felul următor: pentru a produce viaţă nouă, doi trebuie să se 
împreuneze într-o unitate completă. Când biserica s-a unit, s-a 
născut o viaţă nouă. O biserică s-a născut în Spirit. Fără aceste 
două premise - premise care nu pot fi negociate -, este imposibil 
să fii biserica lui Dumnezeu. 

întrebarea care se pune este următoarea: Va rezista această 

relaţie? 

/ 

Note 

1 Letter 33,1890, în Manuscript Releases, voi. 5, p. 231. 

2 Pentru un scurt comentariu al cronologiei evenimentelor de după înviere, vezi 
Francis D. Nichol, ed., The Seventh-day Adventist Bible Commentary, voi. 5, Wash¬ 
ington, D.C.: Review and Herald Publishing Association, 1956, p. 100. 

3 Vezi Faptele apostolilor, p. 30. 

4 Bazat pe Ellen G. Wlrite Writings Complete Published Edition (2007), există 8943 
de referinţe la botezul cu Duh Sfânt sau expresii similare. Aceasta înseamnă 
aproape o pagină la fiecare zece pagini de manuscris pe care le-a scris vreodată. 

5 E. G. White, Faptele apostolilor, p. 35-38. 

6 în original, togetherness - „împreună ta te", stare de împreună. 

7 Vezi Hristos, Lumina lumii, p. 83. 

8 Parabolele Domnului Hristos, p. 328. 

9 Parabolele Domnului Hristos, p. 384. 


întrebări pentru reflecţie sau studiu în grup 

1. Care sunt gândurile tale cu privire la cele patru versiuni 
ale Marii Trimiteri? 

2. De ce simţi că ucenicii erau mai interesaţi de timpul sfâr¬ 
şitului decât de venirea Duhului? Cum se raportează 
experienţa lor la noi, astăzi? 

3. Care sunt implicaţiile afirmaţiei: „Venirea Duhului Sfânt 
precedă venirea Domnului în lumea noastră"? 

4. Care este singura făgăduinţă a Noului Testament men¬ 
ţionată în toate cele patru evanghelii şi de două ori în 
cartea Faptelor apostolilor? De ce este atât de mult subli¬ 
niată această promisiune în Noul Testament? 

5. Revezi cele douăsprezece acţiuni asupra cărora s-au 
concentrat ucenicii în timp ce aşteptau venirea Duhului 
Sfânt. Care sunt elementele comune pe care le vezi în ac¬ 
ţiunile lor? 

/ 

6. De ce este atât de greu să-L căutăm pe Dumnezeu 
„împreună"? 

7. De ce anume este nevoie pentru ca să aibă loc şi în biseri¬ 
ca ta o experienţă asemănătoare? 

8. Ce rezonanţă are în inima ta istoria din Murmansk şi 

cum te afectează în acest moment al vieţii tale? 

/ 

9. Reflectă asupra observaţiilor despre crearea lui Adam şi 
a Evei şi asupra implicaţiilor asupra a ceea ce înseamnă 
să fi om? 

10. Reciteşte Ioan 13:34,35. De ce a fost atât de important 
pentru Domnul Isus să le spună acel lucru ucenicilor Săi? 
Care este primul motiv pentru care trebuie „să ne iubim 
unii pe alţii"? 

11. Ia-ţi o clipă şi gândeşte-te la cei o sută douăzeci care erau 
strânşi în camera de sus - gândeşte-te că erau şi bărbaţi, 
şi femei; gândeşte-te cât de diferiţi erau în ce priveş¬ 
te vârsta, ocupaţia, atitudinea şi tipul de personalitate. 
Cum au devenit „una", o comunitate? 




Capitolul 3 

Mica redeşteptare care n-a reuşit 


MS 


I criţă lucrurile pentru care trăieşti preţul plătit prin moartea 
lui Hristos?" 

Opreşte-te o clipă! Citeşte încă o dată! Această întrebare du¬ 
reroasă este scrisă pe mormântul evanghelistului şi autorului 
englez Leonard Ravenhill 1 . Tu cum ai răspunde? 

Poate biserica primară a devenit ceea ce era pentru că s-a 
gândit la lucrul acesta. Cartea Faptele apostolilor este înregistra¬ 
rea lucrării Duhului Sfânt în biserica primară. Istoriile, minunile, 
curajul misionar, mesajele care îl îndemnau atât pe prieten, cât 
şi pe duşman, toate sunt reflectări a ceea ce poate să facă 
Dumnezeu cu un grup de oameni care se lasă cu totul conduşi 
de Duhul Sfânt. 2 

Este biserica ta astfel? 

Abia dacă putem găsi astăzi vreo biserică asemenea celei 
descrise în Faptele apostolilor. Cuvintele lui Cari Bates, fost pre¬ 
şedinte al Convenţiei Baptiştilor de Sud, sunt aplicabile Bisericii 
Adventiste din America de astăzi: 

„Dacă ar fi ca Dumnezeu să ia Duhul Sfânt astăzi din mijlocul 
nostru, cam 95 % din ceea ce facem în bisericile noastre ar continua 

şi nu ne-am da seama de diferenţă. Totuşi, dacă Dumnezeu ar 
fi luat Duhul Sfânt din mijlocul primei comunităţi creştine, cam 
95% din ceea ce făceau creştinii de atunci ar fi încetat imediat." 3 

Biserica primară a început să-şi piardă dragostea dintâi 
înainte de sfârşitul primului secol (Apocalipsa 2:1,4). Odată ce 
apostolii s-au dus, a dispărut, de asemenea, o mare parte din viaţa 
şi puterea bisericii. Conducătorii spirituali au un rol foarte im¬ 
portant. în decursul secolului al II-lea d.Hr., biserica începuse să 
compromită Cuvântul lui Dumnezeu, ceea ce era un afront direct 
pentru Duhul, deoarece El este Autorul Scripturii (2 Petru 1:21). 
Sabatul lui Dumnezeu a fost pus pe picior de egalitate cu ziua de 
odihnă propusă de om. Episcopii îşi începuseră ascensiunea pe 
scara clericală a bisericii. Persoana Duhului Sfântă devenise o no¬ 
ţiune îndepărtată în biserică, foarte asemănătoare cu o influenţă 
sau cu o briză pe un câmp deschis, ceva lipsit de personalitate 
sau de relevanţă pentru viaţa de fiecare zi a oamenilor. 

în secolul al Vl-lea, biserica era cu totul apostată. Tradiţiile 
religioase călcau în picioare Cuvântul lui Dumnezeu, biserica 
devenise imperiul conducător, iar frontiera misiunii nu trecea 
de uşa creştinului. Atunci, biserica s-a dus „în pustie" timp de 
peste 1 200 de ani. întunecate au fost acele secole pentru biserică, 
simţindu-se enorm lipsa Duhului Sfânt. în ciuda acestor condiţii, 
oriunde I-a fost permis. Dumnezeu a mişcat inimile oamenilor, 
mai ales în timpul Reformei Protestante. Mişcarea Pietistă din 
Germania, Mişcarea Metodistă din Anglia şi apoi Marea Trezire 
din America au fost exemple ale lucrării Duhului cu unii oameni 
din lume. Dar întreaga recuperare a impactului avut de Duhul 
Sfânt prin activitatea apostolilor avea să aştepte până în secolul 
al XlX-lea. 

Mişcarea Millerită şi a Doua Mare Trezire 4 

După cele mai muie relatări, a Doua Mare Trezire a început 
în 1794 cu iniţiativa lui Isaac Backus, numită „concertul rugăciu¬ 
nii". Backus, un pastor baptist de frunte, profund mişcat când 
a citit relatările despre lucrarea Duhului Sfânt în timpul Primei 

Mari Treziri (1730-1740), a făcut un apel la rugăciune către pas¬ 
torii şi slujitorii tuturor confesiunilor. Bisericile au pus deoparte 
fiecare zi de luni pentru rugăciune şi, la scurt timp, a urmat o 
înviorare în Noua Anglie, apoi pe frontiera de Vest. Aşa-numita 
„Reînviorare din Kentucky" a anilor 1800 a pus pe hartă învi¬ 
orarea naţională. A atins biserici congregaţionaliste, metodiste, 
baptiste şi prezbiteriene din întreaga ţară. Dumnezeu S-a folo¬ 
sit cu putere de predicatori ca Lyman Beecher, Peter Cartwright 
şi Charles Finney pentru a aduce o reînviorare ce a continuat 
zeci de ani. în acel timp, bisericile au cunoscut creşteri numerice 
fenomenale. Trezirea a „continuat timp de aproape o jumătate 
de secol într-o succesiune aproape neîntreruptă de reînviorări, 
constituind astfel o eră a evanghelizării fără precedent în istoria 
naţiunii sau a lumii." 5 Dumnezeu parcă pregătea noua naţiune 
pentru Mişcarea Adventă. 

Mişcarea Millerită a fost apogeul celei de-a Doua Mari 
Treziri. Dar a mers mai departe şi chiar a avut un impact mai 
mare asupra oamenilor. De data aceasta. Trezirea a devenit un 
fenomen mondial şi s-a întemeiat pe profeţia biblică. între 1840 şi 
1844, părea că fiecare om era atins de febra mileniului, iar dorul 
ca Domnul să vină aproape că devenise ceva palpabil. Atât de 
mulţi L-au aşteptat pe Hristos să vină în 1844, încât Ellen White 
îşi aminteşte de acel an ca fiind „cel mai fericit an din viaţa mea". 6 
A mai fost însă şi altceva, ceva care contrastează cu excesele 
reînviorărilor anterioare. Ea şi-a amintit că „dintre toate marile 
mişcări religioase, începând cu cea din zilele apostolilor, niciuna 
nu a fost mai liberă de imperfecţiunea omenească şi de vicleniile 
lui Satana cum a fost cea din toamna lui 1844". Acel timp a fost, 
intr-adevăr, „o manifestare glorioasă a puterii lui Dumnezeu". 7 

Domnul ar fi putut să revină la scurt timp după aceea. Lumea 
primise o avertizare fără precedent despre revenirea Sa apropiată 
prin mesajul primului şi al celui de-al doilea înger, care fuseseră 
duse „în toate centrele misionare din lume". Mişcarea a măturat 
uscatul ca un val. 8 Aproape 100 000 de suflete doar din Noua 
Anglie se pregătiseră să-L întâmpine pe Isus în nori! 9 „Puterea 

Duhului Sfânt, care domoleşte şi supune, topea inimile, în timp 
ce binecuvântările Sale erau revărsate în măsură bogată peste cei 
credincioşi." 10 

Totuşi puţini au supravieţuit Marii Dezamăgiri din 22 oc¬ 
tombrie 1844. Mulţi adventişti şi-au pierdut cu totul speranţa în 
Hristos, unii şi-au retractat experienţa, alţii au trecut la practici 
fanatice, care le-au adus ruşine celorlalţi urmaşi ai lui Hristos şi, 
lor înşişi, procese juridice. După patruzeci de ani, Ellen White 
a afirmat că ea credea că Hristos ar fi putut veni după 1844 şi a 
arătat şi motivul pentru care nu s-a întâmplat aceasta: 

„Dacă toţi cei care au lucrat uniţi în mişcarea de redeş¬ 
teptare din anul 1844 ar fi acceptat mesajul îngerului al treilea şi 
l-ar fi proclamat în puterea Duhului Sfânt, Domnul ar fi lucrat 
cu putere prin ei. Un potop de lumină ar fi fost revărsat asu¬ 
pra lumii. Locuitorii pământului ar fi fost avertizaţi cu ani 
de zile mai înainte. Evanghelia ar fi fost vestită tuturor şi 
Hristos ar fi venit pentru a-Şi răscumpăra poporul." 11 

Mesajul celui de-al treilea înger nu fusese proclamat din 
timpul Marii Dezamăgiri, deşi dovezile arată că mai multe zeci 
de adventişti deja sfinţeau ziua a şaptea, mulţumită lui Rachel 
Oakes şi pastorului ei metodist, Frederick Wheeler. Deşi adven¬ 
tiştii erau receptivi la călăuzirea Spiritului Sfânt în privinţa celei 
de-a doua veniri a lui Isus, cei mai mulţi au respins adevărul 
Sabatului, considerându-1 nenecesar. Cu doar şase săptămâni 
înainte de 22 octombrie, una dintre lucrările lor majore procla¬ 
ma, îndreptăţindu-se: 

„Multe persoane au mintea foarte antrenată în respecta¬ 
rea unei prepuse obligaţii de a păzi ziua a şaptea", dar „noi 
ne simţim atraşi irezistibil către concluzia că nu există vreo 
anumită porţiune de timp pe care legea le cere creştinilor s-o 
pună de o parte ca timp sfânt." 12 

Spiritul lui Dumnezeu avea să încerce din nou să trezească 
biserica Sa pentru a termina lucrarea, astfel ca Hristos să Se poată 
întoarce la ai Săi. 

Mesajul către Laodiceea 

Cele câteva zeci de suflete care au supravieţuit Marii Deza¬ 
măgiri au ales să rămână credincioase la ceea ce profeţia biblică 
a afirmat incontestabil şi au crezut că greşeala lor era în legătură 
cu natura evenimentului, şi nu cu datarea lui. Această convin¬ 
gere a deschis uşile pentru mai multă lumină din Cuvântul lui 
Dumnezeu. Astfel, „mica turmă" a studiat şi s-a rugat, s-a rugat 
şi a studiat. La sfârşitul deceniului, stâlpii rămăşiţei erau: slujirea 
lui Hristos în sanctuar. Sabatul zilei a şaptea, doctrina că sufletul 
nu este nemuritor şi Spiritul Profetic. 

în consecinţă. Sabatul a devenit o chestiune importantă 
pentru această rămăşiţă. „Dar părea că această concentrare a 
atenţiei asupra Sabatului a eclipsat atenţia care ar fi trebuit să fie 
acordată hrănirii credincioşilor pentru creştere spirituală." 13 în 
luna mai a anului 1856, Ellen White a primit o viziune cu privire 
la starea rămăşiţei. Când a scris despre aceasta, a comparat 
situaţia de atunci cu cea din timpul mişcării de la 1844. 

„Pe atunci exista un spirit de consacrare care acum nu 
mai există. Ce s-a întâmplat cu cei care susţin că sunt popo¬ 
rul deosebit al lui Dumnezeu? Am văzut că se conformează 
lumii şi nu sunt dispuşi să sufere de dragul adevărului." 14 
Ce se întâmplase? 

Adventiştii de ziua a Şaptea deveniseră apatici, lumeşti, 
laodiceeni, la fel cum devenise lumea creştină din jurul lor. 
Revoluţia Industrială, teritoriile virgine şi posibilităţile de de¬ 
plasare spre Vest ofereau nişte oportunităţi atât de mari, încât 
mulţi s-au îmbogăţit relativ uşor. Inventarea căii ferate şi a te¬ 
legrafului, alături de descoperirea aurului din California, toate 
au contribuit la clădirea unei epoci de prosperitate fără prece¬ 
dent. în discursul său inaugural, preşedintele James Buchanan 
a afirmat că, datorită succesului nemaiîntâlnit al Statelor Unite, 
„nicio naţiune n-a mai fost vreodată până acum făcută de ruşine 
de un surplus prea mare în trezorerie." 15 Warren Candler, istoric 
al religiilor, a spus-o fără ocolişuri: „în căutarea aurului, oamenii 

L-au uitat pe Dumnezeu."“Aceasta a afectat lumea religioasă în 
general şi, în particular, pe credincioşii adventişti. 

în timp ce se deplasau spre Vest în căutarea noilor oportuni¬ 
tăţi, adventiştii sabatarieni din Noua Anglie şi-au pierdut viziunea 
pentru apropiata revenire a lui Hristos şi s-au concentrat 
asupra lor înşişi. Chiar pastori eficienţi au pierdut din vedere 
ţinta, cum a fost cazul lui J. N. Loughborough care a fost găsit 
într-o ocazie muncind şi construind în loc să predice, fapt ce a 
stârnit ferma şi de-acum faimoasă mustrare întreită a profetesei: 
„Ce faci tu aici, Ilie?" 17 Spre finalul lui 1855, Ellen White a primit 
o viziune în care a „văzut că Duhul Domnului Se îndepărta de 
biserică", din cauză că „slujitorii Domnului se încrezuseră prea 
mult în puterea argumentelor şi nu se bizuiseră pe Dumnezeu, 
aşa cum ar fi trebuit să o facă. 18 

Pe 9 octombrie 1856, Review and Herald a publicat un articol, 
întrebându-se pentru prima dată dacă mesajul pentru Laodiceea 
le era adresat „celor care mărturisesc solia îngerului al treilea", 
şi nu creştinilor, în general. Articolul lui James White a fost 
urmat de altul, apărut în ediţia următoare, în care a concluzionat 
că „biserica Laodiceea reprezintă biserica lui Dumnezeu din 
prezent". Două săptămâni mai târziu, David Hewitt a răspuns 
cu un apel către familii, copii şi chiar predicatori „să-L lase pe 
Isus să intre", spunând în încheiere: „Fie ca şi scriitorul acestui 
articol să-L lase să intre." 19 

„Răspunsul a fost electrizant", scrie Artur White. 20 La finalul 
lunii, rămăşiţa înmugurită primise această lumină, deşi aveau să 
mai treacă şase luni până când Ellen White avea să mai scrie ceva 
despre aceasta. între noiembrie 1856 şi decembrie 1857, în Review 
and Herald au apărut 384 de articole pe tema mesajului către 
Laodiceea - cele mai multe dintre ele scrise de membri laici - un 
procent foarte mare, ţinând seama de faptul că biserica acelor 
zile avea cam 2 500 de membri cu totul. 

Totuşi înviorarea iniţiată de apelul lui Isus, Martorul cre¬ 
dincios (Apocalipsa 3:14-22), nu avea să dureze. în vara anului 
1857, erau semne că mulţi nu ascultaseră de mesajul către 

Laodiceea. Pe 29 noiembrie 1857, revista Review and Herald con¬ 
ţinea un articol al lui Ellen White în care se spunea despre o 
viziune în care îi fuseseră arătate două grupuri. Unul se ruga cu 
zel, împărtăşind adevărul „cu mare putere" datorită „ploii târ¬ 
zii... înviorarea de la faţa Domnului, marea strigare a îngerului al 
treilea". Dar celălalt nu a dorit să participe la lucrarea aceasta de 
căutare stăruitoare şi chemare şi, în final, cei din acest grup s-au 
rătăcit. De ce? Din cauză că „mărturia Martorului credincios nu 
fusese ascultată nici măcar pe jumătate... dacă nu chiar ignorată 
în întregime". In 1959, ea a dat o mărturie clară, motivând de ce 
redeşteptarea şi reforma nu avuseseră loc aşa cum le plănuise 
Duhul Sfânt: 

„Mi-a fost arătat că mărturia adresată Laodiceei se aplică 
celor care fac parte din poporul lui Dumnezeu de astăzi, iar 
motivul pentru care ea nu a realizat o mai mare lucrare în ei 
este împietrirea inimilor lor. Dar Dumnezeu a lăsat acestei 
solii timp ca să-şi facă lucrarea... Atunci când a fost prezenta¬ 
tă pentru prima dată, ea a condus la o atentă cercetare a ini¬ 
mii. Păcatele au fost mărturisite, iar poporul lui Dumnezeu 
de pretutindeni a fost impresionat. Aproape toţi au crezut că 
această solie avea să se încheie cu marea strigare a îngeru¬ 
lui al treilea. Dar, pentru că nu au văzut lucrarea aceea plină de 
putere împlinindu-se într-un timp scurt, pentru mulţi, solia şi-a 
pierdut efectul. Am văzut că această solie nu avea să-şi împlineas¬ 
că lucrarea doar în câteva luni." 21 

Problema credincioşilor era legată de aşteptările lor. Câteva 
luni scurte ale lucrării Duhului nu erau de ajuns pentru lucrarea 
temeinică pe care El o avea în minte. Ea continuă, spunând că 
Duhul intenţiona să-i pregătească pentru „marea strigare a 
îngerului al treilea" şi că Dumnezeu a trimis „îngeri... în toate 
părţile ca să pregătească inimile necredincioase pentru a primi 
adevărul". 

Au fost trimişi îngeri să pregătească lumea pentru adevăr? 
Poate. 

Reînviorarea laicilor 

Pe 23 septembrie 1858, la Biserica din Fulton Street, undeva 
în centrul New Yorkului, Jeremiah Lanphier fusese angajat ca 
misionar pentru a-i aborda pe oamenii de afaceri ai oraşului. 
Neştiind cum să facă mai bine acest lucru, el a tipărit nişte foi 
volante în care anunţa întâlniri de rugăciune la ora prânzului, 
având titlul: „Cât de des ar trebui să mă rog?" în acea zi, au venit 
şase bărbaţi. După o lună, veneau peste 100 de oameni. Şase 
luni mai târziu, 50 000 de oameni se întâlneau zilnic la amiază 
pentru rugăciune în biserici din tot New Yorkul şi în alte oraşe. 
Fabricile începeau să sune pauza de masă la 11:55 pentru a le 
permite muncitorilor să dea fuga până la cea mai apropiată 
biserică pentru rugăciune, iar apoi suna din nou la 13:05. Până 
în februarie 1858, doar în New York, numărul convertirilor se 
ridica la 10 000 pe săptămână. Relatările ziarelor din întreaga 
Noua Anglie arătau că în multe oraşe nu mai existau adulţi 
neconvertiti. Se estimează că reînviorarea din 1857-1859 a adus 
la convertire peste un milion de oameni în America. în martie 
1858, un jurnal religios oferea următorul tablou al reînviorării: 

„Un timp ca acesta n-a mai fost cunoscut din zilele apos¬ 
tolilor în privinţa redeşteptării. Căderea la pământ a afaceri¬ 
lor, prăbuşirea lui Mamona,... [au adus deplina convingere, 
care] şi-a găsit cămin în inimile şi conştiinţele a milioane de 
oameni din ţara noastră cu o putere ce pare irezistibilă..., 
stârnind simultan strigătul zelos al altor mii [de oameni]: 
«Ce să facem ca să fim mântuiţi?»... Marile oraşe şi orăşelele 
din Mâine până în California sunt prinse în această lucrare 
mare şi glorioasă." 22 

Cercetări recente au arătat că Redeşteptarea întâlnirilor de 
rugăciune 23 , aşa cum este cunoscută, a avut un impact universal. 
Deşi fără o organizare centrală, trezirea s-a răspândit în zeci de 
oraşe pe ţărmul de est, în sud, pe frontiera de vest, precum şi 
în Canada, Irlanda, Imperiul Britanic, Jamaica, India de Sud, 
China, Japonia, Indonezia, Uganda, Africa de Sud, Scandinavia 

şi Ucraina. A influenţat mulţimi de pastori şi viitori misionari 
şi a revoluţionat vieţile tinerilor din colegii şi universităţi din 
întreaga lume. 

Dumnezeu a trezit lumea pentru a primi mesajul celui 
de-al treilea înger, dar biserica rămăşiţei nu a răspuns cu toată 
inima apelului către Laodiceea din 1856 şi 1857. Eşecul bisericii 
a constat în faptul că nu a vrut să persevereze în credinţă, 
pentru ca Hristos să realizeze lucrarea profundă de pocăinţă în 
vieţile credincioşilor, ca să-i pregătească pentru marea strigare a 
îngerului al treilea. Dacă biserica s-ar fi predat pe deplin, Hristos 
ar fi venit. 24 

La zece ani după mesajul laodiceean, care ar fi trebuit să 
întoarcă turma cea mică, Ellen White a scris: „Motivul acestei 
lungi întârzieri a fost acela că Dumnezeu nu a dorit ca poporul 
Său să piară." 25 

Până când vom dormi în lumină în timp ce lumea din jur 
zace în întuneric? Domnul, în dragostea Sa infinită pentru cei 
pierduţi, va încerca încă o dată să trezească biserica. 

„Merită lucrurile pentru care trăieşti preţul plătit prin 
moartea lui Hristos?" 


Note 

1 „Are the things you are living for worth Christ dying for?" 

2 In studiul personal am găsit 55 de referinţe la Duhul Sfânt - 42 doar în primele 
trei capitole - şi 29 de referinţe distincte şi clare la creşterea bisericii sau la con¬ 
vertirea personală. 

3 Citat de David Larson, I Believe in the Church (Grand Rapids, MLEerdmans, 
1978), p.166. 

4 Mare parte din acest capitol şi din următorul este luată dintr-o lucrare 
nepublicată pe care am scris-o şi prezentat-o la Cea de-a Doua Conferinţă 
Internaţională Biblică de la Izmir, Turcia, în iulie 2006, intitulată: „Duhul Sfânt 
şi încheierea lucrării în perspectiva istorică: Implicaţii pentru leadership-ul 
spiritual". 

5 Frank G. Beardsley, Religious Progress Through Religious Revivals, NewYork: 
American Tract Society, 1943, p. 39, citat în Felix A. Lorenz, Our Only Hope, 
Nashville, TN: Southern Publishing, 1976, p. 52. 

6 Mărturii, voi. 1, p. 54. 

7 The Great Controversy [Tragedia veacurilor], p. 401, 611. 

8 Ibid., p. 611,400. 

9 După estimările lui Arthur L. White, în cartea lui, Ellen G. White: The Early 
Years, 1827-1862, Hagerstown, MD: Review and Herald, 1985, p. 53. 

10 Tragedia veacurilor, p. 403. 

11 Ibid., p. 458 (subliniere adăugată). 

12 The Midnight Cry, September 5,12,1844. 

13 Vezi Lorenz, p. 25. 

14 Mărturii, voi. 1, p. 128. 

15 Citat în J. Edwin Orr, The Event oftlre Century, Wheaton, IL: The International 
Awakening Press, 1989, p. 1. Orr este considerat de mulţi ca fiind cea mai mare 
autoritate în domeniul istoriei redeşteptărilor creştine. 

16 Warren A. Candler, Great Revivals and the Great Republic, Nashville: Publishing 
House of the M. E. Church, South, 1904, p. 210, citat în Malcolm McDow and 
Alvin L. Reid, Firefall: How God Has Shaped History Through Revivals, Enumclaw, 
WA: Winepress Publishing, 2002, p. 252. 

17 Pentru întreaga istorie, vezi A. White, Progressive Years, p. 348-349. 

18 Mărturii, voi. 1, p. 113. 

19 „Gold Tried in the Fire", Review and Herald, November 6,1856. Hewitt avea 
reputaţia de a fi „cel mai onest om din oraş" - un astfel de om căuta Joseph Bates 
atunci când a dorit să găsească un om de încredere căruia să îi împărtăşească 
adevărul Sabatului în Battle Creek, în 1852. 

20 A. White, The Early Years, p. 344. 

21 Mărturii, voi. 1, p. 186, subliniere adăugată. 

22 Henry C. Fish, Handbook of Revivals, p. 77, 78, citat în Lorenz, p. 55. 

23 Prayer Meeting Revival 

24 în mai 1856, Ellen White a văzut în viziune anumite persoane cunoscute la o 
conferinţă şi a spus despre acestea: „Unii vor ajunge hrană pentru viermi, alţii 
vor suferi cele şapte plăgi, în timp ce unii vor trăi şi vor rămâne pe pământ pen¬ 
tru a fi transformaţi la venirea lui Isus" ( Mărturii, voi. 1, p. 131,132). Este clar, în 
ciuda naturii condiţionate a acestei profeţii, că Ellen White aştepta ca Domnul 
să vină în viitorul foarte apropiat. 


25 Mărturii, voi. 2, p. 194. 

întrebări pentru reflecţie sau studiu în grup 

1. „Merită lucrurile pentru care trăieşti să fie plătite cu 
moartea lui Hristos?" 

2. Reflectă asupra condiţiei bisericii tale locale din perspec¬ 
tiva cuvintelor lui Cari Bates, care a afirmat că 95% din 
ceea ce facem în biserică ar continua chiar dacă Duhul 
Sfânt nu ar fi prezent. 

3. Ce era „concertul rugăciunii" şi ce a declanşat el? 

4. De ce nu a putut Isus să revină în urma Mişcării Millerite? 

5. Descrieţi situaţia bisericii adventiste care a condus fami- 

/ / 

lia White să o identifice cu biserica Laodiceea. 

6. Citeşte Apocalipsa 3:14-22. Care este soluţia pentru sta¬ 
rea noastră de laodiceeni? 

7. De ce n-au reuşit adventiştii din 1857 să vadă o reînvio- 
rare deplină şi de durată în mijlocul lor? 

8. Ce făcea Duhul lui Dumnezeu în vieţile celorlalţi creş¬ 
tini, în timp ce biserica îşi pierdea elanul redeşteptării? 

9. Reflectă asupra afirmaţiei lui Ellen White: „Motivul aces¬ 
tei lungi întârzieri a fost acela că Dumnezeu nu a dorit ca 
poporul Său să piară." Ce îţi spune aceasta despre dra¬ 
gostea lui Dumnezeu? 




Capitolul 4 

Când biserica a respins Duhul Sfânt 


I n 1844, credincioşii adventişti n-au reuşit să accepte şi să proclame 
Sabatul biblic - motivul pentru care a fost trimis mesajul celui 
de-al treilea înger. Cu toate acestea. Dumnezeu a condus o ră¬ 
măşiţă dezamăgită spre mai mulţi ani de studiu biblic serios. 
Aceasta avea să-i ajute pe credincioşi să-şi conştientizeze greşelile 
şi să-şi înţeleagă mai bine misiunea. Bucuroşi să-şi aprofundeze 
înţelegerea doctrinară, credincioşii de la început nu şi-au mai 
păstrat ochii aţintiţi asupra lui Isus cu aceeaşi intensitate şi unire în 
cuget care au caracterizat experienţa lor din 1843-1844. Presupusa 
experienţă a bisericii Filadelfia - de credincioşie, angajament, 
orientare misionară - devenise, de fapt, experienţa Laodiceei. 

Odată ce oamenii au descoperit în ce stare se aflau. Dumnezeu 
a căutat să-i conducă la pocăinţă şi să-i determine să cumpere 
„aur curăţit prin foc", „haine albe" şi chiar „alifie pentru ochi" 
pentru a vedea ce vede Dumnezeu (Apocalipsa 3:18,19). Primul 
lucru, aurul, reprezintă „credinţa unită cu dragostea", al doilea, 
„neprihănirea lui Hristos" şi ultimul, ungerea cu Duhul Sfânt 
pentru discernământ spiritual. 1 Din nou, credincioşii n-au reuşit 
să le obţină în deplinătatea lor, deoarece „mulţi au pierdut 

efectul mesajului", renunţând prea devreme la lucrarea pe care 
Dumnezeu o începuse în inimile lor. Deci nu exista niciun al 
treilea mesaj îngeresc către lume, deoarece în biserică nu exista o 
pocăinţă adâncă. 

Pavel afirmă că poţi fi condus spre pocăinţă numai când înţe¬ 
legi îndeajuns „bunătatea lui Dumnezeu" (Romani 4:2). Aceasta 
ar fi următoarea încercare a Domnului - să orienteze rămăşiţa 
spre Isus şi neprihănirea Lui, pentru a o ajuta să-şi vadă păcatul 
şi nevoia de pocăinţă. 

Mesajul neprihănirii prin credinţă 

Cu puţin înainte ca James White să moară. Dumnezeu pre¬ 
văzuse că în biserică lucrurile erau pe punctul de a se schimba. 
James, alături de ceilalţi pionieri, şi-a petrecut întreaga viaţă în 
slujirea bisericii. Lucrarea făcută, instituţiile construite, toate 
le erau foarte scumpe, până acolo încât James „mai degrabă ar 
fi murit" decât să le vadă administrate prost. 2 După ce a murit 
James White, Dumnezeu i-a dat lui Ellen White puterea de a sta 
la postul ei, având „înţelegerea că Dumnezeu era pe punctul de 
a introduce în această lucrare un alt element, pe care nu l-am 
avut până atunci". 3 Ce ar fi putut fi nou pentru tânăra Biserică 
Adventistă a lui Dumnezeu? 

Deşi mesajul neprihănirii prin credinţă în relaţie cu me¬ 
sajul celui de-al treilea înger nu era chiar nou pentru Biserica 
Adventistă de Ziua a Şaptea, îngerul i-a spus lui Ellen White că 
erau „doar foarte puţini, chiar şi printre cei ce susţin că îl cred", 
care îl înţelegeau. 4 Şi care era acest mesaj? 

Ea îşi aminteşte cu drag: 

„în marea Sa milă. Domnul Hristos a trimis solia cea mai 
preţioasă prin fraţii Waggoner şi Jones. Această solie a avut 
scopul de a-L aduce în atenţia oamenilor pe Mântuitorul înălţat 
ca jertfă pentru păcatele întregii lumi. Ea a prezentat îndreptăţi¬ 
rea prin credinţa în Garantul divin, a invitat oamenii să pri¬ 
mească neprihănirea lui Hristos, care se manifestă prin as¬ 
cultarea de toate poruncile lui Dumnezeu. Mulţi îl pierduseră 

din vedere pe Isus. Ei aveau nevoie să li se îndrepte privirile 

spre persoana Sa divină, spre meritele Sale şi spre iubirea 

Sa neschimbătoare fată de familia omenească... Aceasta este 
/ 

solia pe care Dumnezeu ne-a poruncit să o vestim lumii. Este 
solia îngerului al treilea, care trebuie să fie proclamată cu 
glas tare şi să fie însoţită de revărsarea Duhului Său într-o 
mare măsură." 5 

Prea puţin din Duhul şi din puterea lui Dumnezeu a fost 
evident în biserică la vremea aceea; s-a pus prea mult accentul pe 
Legea lui Dumnezeu, care nu aducea nicio transformare a inimii. 
Solia îngerului al treilea trebuie transmisă „nu în şoaptă, ci cu 
glas tare". 6 

în 1926, Arthur Daniells, fost preşedinte al Conferinţei 
Generale, a publicat primul studiu comprehensiv cu acest su¬ 
biect, bazat pe cunoştinţele sale şi pe experienţa personală a 
Sesiunii din 1888. El a recunoscut că biserica ajunsese oarbă şi cu 
inima întunecată. 7 Biserica, pierzând din vedere natura păcatului, 
n-a fost în stare să-şi perceapă adevărata ei condiţie - de aici şi 
starea laodiceană a lucrurilor în ce o priveşte. 

Sesiunea Conferinţei Generale din 1888, la care accentul a fost 
pus pe neprihănirea prin credinţă, a fost văzută pe scară largă 
de către teologi şi istorici ca un moment de răscruce în Biserica 
Adventistă, „dominând peste toate celelalte sesiuni în unicitate 
şi importanţă". Hristos a fost înălţat „ca niciodată până atunci în 
istoria noastră". 8 La momentul acela, capcanele succesului erau 
evidente peste tot în biserică. Crescuse la un nivel de 646% faţă 
de organizarea ce avusese loc cu 25 de ani mai înainte. Din ultimii 
ani ai deceniului 1860-1870 până în anii următorului deceniu, 
avusese loc un progres fără precedent în activitatea misionară de 
pe teren şi în întemeierea instituţiilor educaţionale şi de sănătate. 
Pastorii se obişnuiseră să apere doctrinele distinct adventiste 
cu o asemenea capacitate, „încât era dificil să îi învingi pe 
adventişti în dezbatere". Adventiştii deveniseră „doctrinarieni" 9 . 
Urmarea a fost mulţumirea de sine, care a condus la starea de 
căldicel. 

Acesta era cel mai important mesaj care a fost dat vreodată 
bisericii rămăşiţei. Adventiştii credeau în adevărurile gemene: 
„credinţa lui Isus" şi „poruncile lui Dumnezeu" (Apocalipsa 
14:12). Problema era că acest cuplu era procesat doar la un nivel 
intelectual. Dragostea copleşitoare a lui Hristos pentru păcătos 
şi lucrarea Lui pentru şi în favoarea acestuia erau departe de a 
fi o realitate la nivel personal. Astfel, biserica predica adevărul 
cu acurateţe, dar membrii ei aveau puţin habar de puterea 
lui transformatoare. Era nevoie ca poruncile lui Dumnezeu 
şi credinţa în Isus să fie puse în cadrul lor adecvat. îngerul 
călăuzitor i-a spus lui Ellen White: 

„Mai este încă multă lumină care trebuie să lumine¬ 
ze din Legea lui Dumnezeu şi din Evanghelia neprihănirii. 
Acest mesaj, înţeles în adevăratul său caracter şi proclamat 
prin Duhul, va lumina pământul cu slava sa..., o putere care 
va trimite razele Soarelui Neprihănirii pe cărările înalte şi 
joase ale vieţii." 10 

Cu doar două luni înainte să înceapă Conferinţa de la 
Minneapolis, Ellen White le-a trimis liderilor bisericii o scrisoare 
în care afirma: 

„Avem impresia că această adunare [care urmează să 
aibă loc] va fi cea mai importantă întâlnire la care aţi partici¬ 
pat vreodată.... Orice ambiţie egoistă ar trebui să fie lăsată la 
o parte şi ar trebui să îi cereţi lui Dumnezeu ca Duhul Său să 
coboare peste voi la fel cum a coborât peste ucenicii care erau 
adunaţi împreună în Ziua Cincizecimii." 11 

Ea s-a aşteptat ca puterea ploii târzii a Duhului să înceapă în 
acel an, în acel loc. în a doua zi a Conferinţei de la Minneapolis, 
dimineaţa devreme, ea s-a adresat participanţilor astfel: 

„Dacă vreodată am avut nevoie ca Duhul Sfânt să fie cu 
noi, dacă am avut vreodată nevoie să predicăm în puterea 
Duhului, acum este timpul... Botezul Duhului Sfânt va veni 
asupra noastră dacă îl vom dori... Haideţi să începem chiar 

acum şi să nu aşteptăm până când această întâlnire este pe 
jumătate încheiată. Vrem Duhul lui Dumnezeu aici şi acum; 
avem nevoie de El şi vrem ca El să fie descoperit în caracte¬ 
rele noastre. Vrem puterea lui Dumnezeu aici şi vrem ca ea 
să strălucească în inimile noastre." 12 

Un apel de a-L înălţa pe Hristos 

înainte de 1888, Ellen White chemase biserica ani la rând 
la renaştere spirituală prin concentrarea asupra lucrării şi a 
caracterului lui Isus. în 1879, ea spusese: 

„Se pierd ocazii de aur prin discursuri elaborate care 
expun şinele, dar care nu-L... înalţă pe Hristos. O teorie a 
adevărului fără evlavie, care este vitală, nu poate îndepărta 
întunericul moral care învăluie sufletul. Puterea Duhului lui 
Dumnezeu lipseşte." 13 

în 1880, ea şi-a exprimat dorinţa ca pastorii să stăruie mai 
mult asupra crucii lui Hristos, „în timp ce inimile lor [sunt] 
înmuiate şi supuse de dragostea fără seamăn a Mântuitorului, 
care a determinat acel sacrificiu infinit." 14 

An după an şi cu o frecvenţă crescândă, Ellen White se ruga 
de biserică „să privească la Isus" ca antidot al orbitorului şi atot- 
prezentului laodiceanism. în sfârşit, în martie 1887, a scris apelul 
binecunoscut şi extins la care am făcut referire mai devreme: 

„Cea mai mare şi mai urgentă dintre toate nevoile noas¬ 
tre este o renaştere a adevăratei evlavii printre noi. Căutarea 
acestei redeşteptări ar trebui să fie lucrarea noastră cea din¬ 
tâi. Este necesar un efort stăruitor pentru a obţine binecu¬ 
vântarea Domnului, nu pentru că Dumnezeu nu este dor¬ 
nic să îşi reverse binecuvântarea asupra noastră, ci pentru 
că noi nu suntem pregătiţi să o primim. Tatăl nostru ceresc 
doreşte mult mai mult să le dea Duhul Său Sfânt celor care 
I-L cer, decât doresc părinţii pământeşti să le ofere daruri 
bune copiilor lor. Totuşi este partea noastră să îndeplinim 
condiţiile pe baza cărora Dumnezeu a făgăduit să ne acorde 

binecuvântarea Sa - mărturisirea păcatelor, umilinţă, pocă¬ 
inţă şi rugăciune stăruitoare. O renaştere spirituală este de 
aşteptat numai ca răspuns la rugăciune." 15 
Ellen White a recunoscut că „biserica ridică obstacole mult 
mai mari în faţa puterii şi a succesului decât lumea" şi a făcut apel 
la membri să se „unească în rugăciune serioasă şi biruitoare". 
Ea a declarat că lucrul de care Satana se teme cel mai mult este 
acela că poporul lui Dumnezeu îşi va curăţa drumul „prin 
îndepărtarea fiecărui obstacol, în aşa fel încât Domnul să poată 
turna Duhul Său Sfânt peste o biserică lâncezindă şi o adunare 
nepocăită", notând că, „dacă Satana ar reuşi în planurile sale, nu 
ar mai fi niciodată o altă trezire" până la sfârşitul timpului. Apoi 
a încheiat cu mare patos: 

„Este nevoie de o cercetare reală a inimii. Este nevoie de 
rugăciune unită, continuă şi trebuie să cerem prin credinţă 
împlinirea făgăduinţelor lui Dumnezeu. Nu este nevoie să 
ne îmbrăcăm în sac, aşa ca în vremurile antice, ci avem ne¬ 
voie de o adâncă umilire a sufletului... O, fraţii mei, II veţi 

/s / ' 

întrista oare voi pe Duhul Sfânt şi II veţi face să plece? Nu 
veţi deschide uşa să intre Mântuitorul binecuvântat, doar 
din cauză că nu sunteţi pregătiţi pentru prezenţa Lui? Veţi 
lăsa sufletele să piară fără să cunoască adevărul, din cauză că 
vă iubiţi prea mult confortul pentru a purta povara pe care 
a purtat-o Isus pentru voi? Să ne trezim odată din somn!" 16 

începutul ploii târzii 

Acest mesaj trebuia să fie începutul ploii târzii. „Marele 
strigăt al îngerului al treilea deja a început în descoperirea 
neprihănirii lui Hristos, Răscumpărătorul care iartă păcatele", 
scria Ellen White în 1892, adăugând că „acesta este începutul 
luminii îngerului a cărui slavă va umple tot pământul". 17 îngerul 
ei călăuzitor i-a descoperit acest fapt în 1886, şi ea l-a inclus 
într-unul dintre mesajele sale pentru participanţii la Conferinţa 
Generală din 1888: 

„Mai este încă multă lumină care trebuie să lumine¬ 
ze din Legea lui Dumnezeu şi din Evanghelia neprihănirii. 
Acest mesaj, înţeles în adevăratul său caracter şi proclamat 
în Duhul, va lumina pământul cu slava lui." 

Dar, cu toate că începutul ploii târzii a fost în 1888, finalul ei 
era încă în viitor. 

„încheierea lucrării îngerului al treilea va fi însoţită 
de o putere care va trimite razele Soarelui Neprihănirii pe 
cărările vieţii, iar deciziile se vor lua pentru Dumnezeu ca 
Guvernator suprem; Legea Sa va fi privită ca legea guvernă¬ 
rii Sale." 18 

Mai multe despre aceasta mai târziu. 

Ideea este că Dumnezeu începuse să facă ceva nou în biseri¬ 
că. Timp de secole. El fusese în procesul de a restaura adevăruri 
pierdute de când muriseră apostolii. în sfârşit, se zămislise ră¬ 
măşiţa din profeţia biblică (Apocalipsa 10) - un grup de oameni 
ridicat pentru scopul precis de a pregăti lumea pentru venirea lui 
Hristos. Adevărurile despre Sabat, despre faptul că sufletul nu 
este nemuritor, despre felul în care va veni Hristos, despre sluji¬ 
rea din Sanctuar şi judecata de cercetare, validitatea poruncilor 
lui Dumnezeu şi grija pentru templul trupului erau restaurate 
acum, pentru ca o lume ce piere să înţeleagă lucrarea şi carac¬ 
terul lui Dumnezeu. Dar, la fel ca rămăşiţa iudaică revenită din 
exil, adventiştii de ziua a şaptea au pierdut din vedere centrul. îl 
pierduseră din vedere pe Isus, la fel cum evreii L-au pierdut din 
vedere pe Mesia. Şi, la fel cum evreii se simţeau mândri pentru 
că ei aveau Legea lui Dumnezeu şi pentru hotărârea lor de a nu 
se închina niciodată zeităţilor păgâne, adventiştii erau plini de 
Lege, dar nu înţelegeau inima lui Dumnezeu. Iar aceasta i-a făcut 
să nu primească Duhul în inima lor. 

Duhul Sfânt lăsat la uşă 

Mesagerii pe care Dumnezeu i-a folosit în 1888, cu scopul de 
a aduce redeşteptarea prin îndemnul lor de a privi spre Isus, au 

fost respinşi de o mare parte dintre cei prezenţi. Unii s-au temut 
că, dacă se punea accentul pe cruce, aceasta însemna o diminuare 
a aspectelor distinctive care îi identificaseră ca mişcare profetică. 
Liderii mai vârstnici deveniseră defensivi, presupunând că 
aceasta era o „lumină nouă", iar ei îşi aminteau de bucuria în 
Hristos pe care o trăiseră în perioada de până în 1844. Ani mai 
târziu, unii încă vedeau accentuarea neprihănirii prin credinţă ca 
nimic mai mult decât un punct forte al învăţăturii protestante. 19 

Dar acest mesaj a fost mult mai mult decât o dogmă a 
protestantismului de centru. După cum spune Kenneth Wood, 
cândva editor la Adventist Review : 

„Mesajul de la 1888 a fost distinctiv şi a inclus mult mai 
mult decât evanghelia lui Luther a «îndreptăţirii prin credin¬ 
ţă». A avut un accent escatologic puternic. A fost proiectat să 
pregătească un popor care să fie gata de a fi luat la cer la a 
doua venire a lui Hristos. El îndrepta atenţia spre sanctuarul 
ceresc. Accentua faptul că Isus S-a făcut om şi îl declara ca 
fiind nu doar Mântuitorul nostru, ci şi Exemplul nostru - Cel 
care a trăit o viată de credinţă şi ne-a arătat cum să trăim 
aceeaşi viaţă de credinţă." 20 

Mesajul a avut implicări mai mari decât şi-ar fi imaginat 
cineva: Hristos, Neprihănirea noastră era mesajul îngerului al trei¬ 
lea, care, dacă „ar fi fost spus cu glas tare", ar fi adus „puterea 
Duhului Sfânt" 21 , a ploii târzii. 

O respingere generalizată a mesajului a reuşit să ducă la 
respingerea Duhului de către liderii noştri din acea vreme. 
Satana se aştepta la aceasta, ştiind că, dacă oamenii vor primi 
mesajul darului nemeritat al lui Dumnezeu pentru noi, „puterea 
sa va fi frântă". 22 

în 1896, Ellen White a făcut o evaluare tulburătoare a unei 

astfel de reacţii. 

/ 

„Dumnezeu doreşte ca fiecare fiinţă creată de El să 
înţeleagă lucrarea cea mare a Fiului celui infinit al lui 
Dumnezeu, care Şi-a dat viaţa pentru mântuirea lumii... La 

temelia împotrivirii manifestate la Minneapolis faţă de solia 
vestită de Domnul prin fraţii [E. J.] Waggoner şi [A.T.] Jones 
se află, într-o mare măsură, o lipsă a dispoziţiei de a renunţa 
la părerile preconcepute. Prin exercitarea acelei împotriviri. 
Satana a reuşit să îndepărteze de poporul nostru puterea deosebită 
a Duhului Sfânt, pe care Dumnezeu a dorit mult să i-o împăr¬ 
tăşească. Vrăjmaşul i-a împiedicat să obţină succesul pe care 
ar fi putut să-l aibă în vestirea adevărului pentru lume, aşa cum 
l-au predicat apostolii după Ziua Cincizecimii. Lumina care 
trebuie să lumineze lumea cu slava ei a fost respinsă şi, prin 
decizia fraţilor noştri, ea a fost ţinută, într-o mare măsură, 
departe de lume." 23 

Această declaraţie ar trebui să-l uluiască pe fiecare cititor, 
împotrivirea faţă de această solie a avut ca urmare respin¬ 
gerea puterii Duhului, care avea menirea de a ajuta la ducerea 
Evangheliei în întreaga lume. Ellen White a continuat să ceară în 
rugăciune să mai fie acordaţi „câţiva ani de har". 24 Şi Dumnezeu 
i-a aprobat cererea. Mai era mult de lucru, cel mai mult chiar în 
inimile celor din poporul lui Dumnezeu, pentru ca ei să vadă 
frumuseţea dragostei lui Isus şi pentru a se preda cu totul în 
grija Lui. în 1892, Ellen White li s-a adresat misionarilor din ţă¬ 
rile străine spunând: „înainte, tot mereu înainte! îngerii cerului 
vor merge înaintea noastră pentru a vă pregăti calea." 25 Trei ani 
mai târziu, ea deplângea faptul că biserica privea către revărsa¬ 
rea Duhului Sfânt în viitor, deşi era privilegiul ei să o primească 
chiar atunci. 26 în 1900, ea scria că „nu mai rămâne, ca să zicem 
aşa, decât o clipă". 27 

Ceea ce a urmat ar trebui să arate ce a intenţionat Dumnezeu 

/ 

să facă în biserică şi în lume. 

întrebări pentru reflecţie sau studiu în grup 

1. Ce a prevestit Dumnezeu ca „noutate" în biserică după 
moartea lui James White? De ce urma să fie „nou" acest 
mesaj? 

2. Care este motivul pentru care biserica L-a pierdut din 
vedere pe Isus? Unde suntem astăzi în biserica locală în 
ce priveşte acest punct? 

3. Ce crezi că înseamnă „să-l măreşti pe Hristos"? 

4. Recitiţi în grupă binecunoscuta afirmaţie din martie 
1887, despre renaşterea adevăratei evlavii ca fiind cea 
mai mare şi mai importantă dintre toate nevoile noastre. 
Reflectaţi şi discutaţi fiecare componentă. De ce anume 
ar fi nevoie ca aceasta să se întâmple în biserica ta? 

5. în mod practic, ce înseamnă să-ţi mărturiseşti păcatele, 
să ai experienţa „umilinţei", să te pocăieşti şi să te rogi 
stăruitor? 

6. De ce au simtit liderii mai vechi din biserică că biserica 

/ 

nu avea nevoie să-şi concentreze atenţia asupra lui Isus? 

7. De ce a fost respins Duhul Sfânt la Sesiunea Conferinţei 
Generale de la Minneapolis, din 1888? 

8. Ce s-ar fi putut întâmpla dacă întreaga biserică ar fi 
acceptat în 1888 neprihănirea prin credinţă? 




Capitolul 5 

Gust de redeşteptare şi reformă 


I ntr-una din zilele de la întâlnirea de la Minneapolis, Ellen White 
s-a adresat conducerii bisericii încă o dată: „Acum, întâlnirea 
noastră se apropie de sfârşit şi nu a fost făcută nicio mărturisire. 
Nu a fost nicio crăpătură pentru a lăsa Duhul lui Dumnezeu să 
intre înăuntru." Această mustrare nimicitoare a fost urmată de 
resemnare, dar şi de o sclipire de speranţă. „Dacă pastorii nu vor 
primi lumina, atunci doresc să-i ofer poporului o şansă; poate că 
laicii o vor primi." 1 

Dacă ai avea ocazia să citeşti ce s-a întâmplat în acei ani 
turbulenţi în biserică, s-ar putea să ţi se strângă inima, cum mi s-a 
întâmplat şi mie, de tristeţe şi de dezgust. S-ar putea să te întrebi: 
Ce problemă avem? De ce nu putem asculta de vocea Duhului 
lui Dumnezeu care insistă, ne îndeamnă. Se roagă de noi să ne 
împăcăm cu Dumnezeu? Cine credem că suntem, ca să rămânem 
departe de cuvintele vieţii - singurul mijloc prin care oricare 
dintre noi ar putea vreodată să ştie cum este să trăieşti „viaţa din 
belşug" pe care a promis-o Isus însuşi! Oh, când descopăr chiar 
în viaţa mea că de multe ori am ignorat vocea lui Dumnezeu 
pentru a da prioritate voinţei mele, inima mea va plânge nu 

doar din cauză că am ignorat, ci şi pentru că am dispreţuit sfatul 
Mântuitorului meu iubitor. Tot ce doreşte El este fericirea mea, ce 
e mai bine pentru mine. El nu doreşte decât ca eu să am bucurie, 
viaţa deplină în Dumnezeu de care ar fi trebuit să ne bucurăm 
în calitate de copii făcuţi după chipul lui Dumnezeu. Totuşi, în 
loc de aceasta, noi continuăm să ascultăm de vocile de sirenă ale 
idolilor. Dumnezeu însă mai are ceva de spus. 

Şi a avut şi pentru biserica de după 1888. 

Focuri ale redeşteptării 

Ellen White a pornit, alături de A. T. Jones şi E. J. Waggoner, 
să-i împărtăşească bisericii mesajul dragostei şi al neprihănirii lui 
Isus. Au mers la întâlnirile pastorale de la conferinţe, în biserici 
şi în şcoli. Vara următoare i-a prins participând la un număr de 
întâlniri de tabără. Biruinţe individuale au fost văzute peste tot, 
dar nu fără o luptă puternică din partea opoziţiei, reprezentată de 
Uriah Smith şi alţi lideri care, în acel moment, aveau o profundă 
antipatie faţă de rapida ridicare în biserică a lui Waggoner şi a 
lui Jones şi chiar se îndoiau de înţelepciunea atitudinii lui Ellen 
White de a-i susţine. în ciuda acestei opoziţii iniţiale deschise, 
fraţii au avut grijă să existe ocazii ca acest mesaj să fie rostit şi 
ascultat. 2 

La Săptămâna de Rugăciune de la Battle Creek College, 
mesajul transmis a fost: „nu doar poruncile lui Dumnezeu - 
parte a mesajului celui de-al treilea înger -, ci [şi] credinţa lui 
Isus, care cuprinde mai mult decât se presupune în general". 3 
„Săptămâna" era programată de pe 15 până pe 22 decembrie, 
însă a durat o lună. Cu aşa forţă se manifesta mesajul dragostei 
lui Dumnezeu pentru acei tineri. Totuşi impactul între adven¬ 
tişti a fost la nivelul întregului oraş: sanatoriul, editura şi biserica 
Dime Tabernacle. 

într-o zi, după ce le-a vorbit studenţilor de la colegiu, W. W. 
Prescott, preşedintele colegiului, care fusese cândva un oponent 
al acestui mesaj, „s-a ridicat şi a încercat să vorbească, dar 
inima îi era prea plină. A stat în picioare cinci minute în tăcere 

completă, plângând. Când a vorbit, a spus: «Sunt fericit că sunt 
creştin.»... Inima îi părea frântă de Duhul lui Dumnezeu." Mai 
târziu în ziua respectivă, Ellen White a vorbit la Tabernacle şi „a 
transmis multe mărturii preţioase ale faptului că Domnul le-a 
iertat păcatele şi le-a dat o inimă nouă". 4 

Oamenii începuseră să se schimbe. Reforma urma redeş¬ 
teptării. Unii, în urma convingerii lucrate de Duhul Sfânt, au 
început să fie credincioşi în daruri şi zecimi. Relele făcute altora 
au fost îndreptate. Descoperirea iubirii lui Dumnezeu pentru pă¬ 
cătoşi era urmată de schimbări palpabile. Ellen White exclama: 
„O, ce schimbare faţă de acum patru săptămâni! Isus a fost într- 
adevăr prezent." 5 

Redeşteptarea a ajuns ulterior în South Lancaster, în 
Massachusetts, unde se afla South Lancaster Academy, care ur¬ 
ma să devină Atlantic Union College. Ca peste tot, factorii care au 
generat redeşteptarea au fost mesajele hristocentrice, cele care vi¬ 
zau condiţia noastră de laodiceeni, multă rugăciune, şi mărturii, 
ce includeau mărturisiri ale păcatului şi pocăinţă. Când lucrurile 
stăteau aşa. Duhul lui Dumnezeu putea lucra liber. Mărturia lui 
Ellen White redă astfel ce se întâmpla în acele zile: 

„Niciodată n-am văzut o redeşteptare care să meargă 
înainte cu atâta rigoare, şi totuşi să nu existe acolo suresci¬ 
tări inutile. Nu au fost nici îndemnuri, nici invitaţii. Oamenii 
n-au fost chemaţi în faţă, dar era o înţelegere tacită a faptului 
că Hristos a venit să-i cheme la pocăinţă nu pe cei neprihă¬ 
niţi, ci pe păcătoşi. Cei cu inima sinceră erau gata să-şi măr¬ 
turisească păcatele şi să aducă roade pentru Dumnezeu, prin 
pocăinţă şi înnoire, atât cât depindea de puterea lor. Păream 
a respira chiar atmosfera cerului. îngerii chiar pluteau în ju¬ 
rul nostru. întâlnirea de vineri seara 6 a început la cinci şi nu 
s-a încheiat până la nouă. Nu s-a pierdut timp, pentru că fie¬ 
care avea o mărturie vie de dat. întâlnirea ar mai fi durat câ¬ 
teva ore, dar s-a considerat ca fiind cel mai bine să se încheie 
atunci. Nu am putut dormi în acea noapte până aproape de 
ziuă. Domnul a venit la poporul Său." 7 

Aşa este puterea Duhului în inimile noastre, când Isus este 
înălţat ca Mântuitor personal. Şi Dumnezeu plănuise să facă 
în biserica Sa toate acestea, dar, la puţin timp după aceea, au 
avut loc regrese majore. Lui Ellen White i s-a cerut să plece din 
Statele Unite în Australia pentru o nouă lucrare. Unii dintre 
oamenii-cheie ai lui Dumnezeu, cum ar fi Jones şi Waggoner, 
s-au descurajat, aveau slăbiciuni încă nepredate lui Dumnezeu 
şi au ajuns să plece din biserică. Alţii, cum ar fi A. F. Ballenger şi 
liderii Mişcării Holy Flesh [Mişcarea Trupul Sfânt], au dus mesajul 
la extreme, sub sloganul „Luaţi Duh Sfânt!" Editura Review and 
Herald şi sanatoriul din Battle Creek au ars din temelii, succesul 
lor comercial pavându-le calea spre dezastru. La scurt timp după 
aceea, dr. Kellog, după scrierea unei cărţi presărate cu ceea ce am 
numi astăzi idei New Age, a părăsit lucrarea în dizgraţie. Părea 
că fiecare instrument major al lui Dumnezeu din biserică a fost 
învins sau neutralizat. 8 

Dar Dumnezeu nu este doar Dumnezeul bisericii rămăşiţei 

Sale. El este la fel de interesat de lumea care piere. Iar Duhul Său 

avea să răspundă oricui căuta să facă o schimbare majoră în viaţa 

sa. Aşa că cea mai mare redeşteptare globală văzută în ultimele 

două sute de ani - „cea mai remarcabilă redeşteptare cunoscută 

vreodată" 9 - a izbucnit în Tara Galilor în 1904. 

/ 

Ultima redeşteptare mondială 

Redeşteptarea din Ţara Galilor a fost apogeul trezirii 
mondiale, accentuând ceea ce s-a numit „o viaţă plină de Duhul 
[Sfânt]", sau „viaţa biruitoare", care punea accentul pe sfinţire. 
Mişcarea Sfinţirii a apărut dintr-o reacţie a creştinilor sătui de 
o religie intelectuală, uscată, legalistă, foarte asemănătoare celei 
pe care o trăiau adventiştii de ziua a şaptea în anii 1870 şi 1880. 
Un foarte important promotor al acestei mişcări era aşa-numita 
Convenţie de la Keswick - este vorba despre nişte conferinţe 
biblice anuale care s-au întrunit timp de zeci de ani în Anglia, 
continuând şi în secolul al XX-lea. Scopul fondării lor era acela 
de „a promova sfinţenia practică". Echivalentul american erau 

Conferinţele biblice de la Northfield, sub coordonarea lui Dwight 
L. Moody. 

în 1902, participanţii la Convenţia Keswick au format un 
cerc de rugăciune şi s-au angajat ca ei înşişi să se roage pentru 
redeşteptare la nivel mondial. 10 în 1904, redeşteptarea a început 
cu un student de la colegiu, cu numele Evan Roberts. Sunetul 
de trâmbiţă al redeşteptării era: „înduplecă biserica şi salvează 
lumea!" La fel ca redeşteptarea precedentă, din 1857-1859, şi 
aceasta s-a distins ca o mişcare laică. Cu o simplitate profundă 
şi cu ungerea Duhului, Roberts şi alţii au mers din oraş în 
oraş, peste tot în Ţara Galilor, cu acelaşi mesaj simplu şi direct: 
1) Trebuie să-I mărturiseşti lui Dumnezeu orice păcat cunoscut 
şi să repari orice rău făcut cuiva; 2) să dai la o parte orice obicei 
îndoielnic; 3) Să asculţi cu promptitudine de Duhul Sfânt şi 4) să 
mărturiseşti public credinţa în Hristos. 11 Şi, ca răspuns, în mod 
tainic, oamenii erau zdrobiţi şi se pocăiau atunci şi acolo. 

Spiritul lui Dumnezeu a luat cu asalt Ţara Galilor. în 
cinci luni, o jumătate de milion de oameni au devenit creştini. 
Tavernele falimentaseră pentru că nu mai aveau clienţi. Sarcinile 
în afara căsătoriei, practic, dispăruseră. Judecătorilor le-au fost 
date mănuşi albe: nu mai aveau cazuri de judecat - nu mai erau 
tâlhării, spargeri, violuri, crime şi delapidări. Infracţionalitatea, 
pur şi simplu, încetase. Consiliile districtuale s-au întâlnit de 
urgenţă pentru a hotărî ce să facă cu atâţia poliţişti care nu aveau 
nimic de făcut. Unii au devenit creativi - în loc de a patrula în 
jurul terenului la meciurile de fotbal sau în preajma cârciumilor 
noaptea, au început să cânte în biserici. Atât de mulţi mineri îşi 
predaseră vieţile lui Isus şi nu mai foloseau vorbe murdare, încât 
caii folosiţi în mine încetiniseră producţia, nepricepând ce li se 
spunea!" 12 

Redeşteptarea s-a răspândit în toate ţările vorbitoare de 
limba engleză, inclusiv în coloniile africane, în Europa Centrală şi 
de Nord, în India, Japonia, China, Coreea, Indonezia şi America 
Latină. Impactul ei pare să fi depăşit orice altă trezire cunoscută 
în istorie. în Tara Galilor, unul din zece cetăţeni era convertit. în 

Japonia, numărul creştinilor s-a dublat în 1910. în India, numărul 
creştinilor a crescut cu 70% în 1905 şi 1906. în America Latină, s-a 
văzut o creştere de 180 % între 1903 şi 1910. în Statele Unite, Biserica 
Metodistă creştea cu 35 000 de membri în fiecare an; baptiştii din 
Sud au crescut cu 25% doar intr-un an, iar prezbiterienii au numit 
anul 1905 cel mai remarcabil an al evanghelizării." 13 Deşi n-au 
fost implicaţi direct, chiar şi adventiştii de ziua a şaptea au trăit 
o creştere numerică neobişnuită, ca urmare a revărsării Duhului 
asupra lumii. 14 Redeşteptarea a avut un impact remarcabil în 
marile oraşe, chiar în acele locuri unde Ellen White continua să-i 
îndemne pe lideri să-şi concentreze eforturile. 

Poate Dumnezeu pregătea lumea astfel încât poporul ră¬ 
măşiţei Sale să poată da avertizarea finală în puterea Duhului 
înainte de revenirea lui Isus. în 1904, Ellen White spunea: 

„De ce nu flămânzim şi nu însetăm după darul Duhului, 
atâta timp cât acesta este singurul mijloc prin care primim 
putere? De ce nu vorbim despre el, de ce nu ne rugăm pen¬ 
tru el şi nu predicăm despre el?" 

Ea l-a îndemnat pe fiecare pastor să se roage pentru botezul 
Duhului şi a spus că ar trebui ca „grupe să se adune împreună 
şi să ceară" ajutor şi înţelepciune pentru a duce la îndeplinire 
lucrarea pe care ne-a încredinţat-o Dumnezeu pentru lume. 
„Este privilegiul fiecărui creştin, nu doar să anticipeze, ci şi să 
grăbească venirea Domnului nostru Isus Hristos." Ea a confirmat 
cu încredere că Dumnezeu ar putea termina lucrarea foarte 
repede. 

„Ultimul seceriş s-ar putea coace repede, iar Hristos 
ar [putea] veni repede să adune grânele preţioase... [Deci,] 
rugaţi-vă pentru Duhul Sfânt! Dumnezeu Se află în spatele 
fiecărei făgăduinţe pe care a făcut-o. Cu Biblia în mână, spu¬ 
neţi: «Am făcut ce ai cerut, iar Tu ai spus: 'Cereţi, şi vi se va 
da; căutaţi, şi veţi găsi; bateţi, şi vi se va deschide.'» Hristos 
spune: «Orice lucru veţi cere când vă rugaţi, să credeţi că 
l-aţi şi primit, şi-l veţi avea.» «Orice veţi cere în Numele Meu 

voi face, pentru ca Tatăl să fie proslăvit în Fiul.»" (Matei 7:7; 

Marcu 11:24; Ioan 14:13) 15 

Dacă Dumnezeu a putut face acest lucru cu oameni a căror 
cunoaştere de Dumnezeu, a planurilor şi a caracterului Său, era 
considerabil mai limitată decât cea pe care o are rămăşiţa, oare ce 
ar putea face cu adventişti de ziua şaptea, care îi sunt consacraţi 
pe deplin? 

Cât de mult o mai fi? 

Trebuie să recunoaştem că istoria Bisericii Adventiste de Ziua 
a Şaptea este plină de ocazii pierdute. Ocazii în care să fi permis 
revărsarea ploii târzii speciale, a cărei misiune era aceea de a 
face o lucrare specială în inima oamenilor pentru a pregăti mai 
departe drumul spre o evanghelizare globală totală şi completă. 
Aceasta nu este neapărat din cauză că biserica a fost în rebeliune 
deschisă împotriva lui Dumnezeu. Mulţi sunt credincioşi loiali, 
conştiincioşi. Dar, adesea, atenţia noastră este deturnată şi noi 
permitem ca „lucrurile mărunte" să devină mai importante 
decât „cea mai urgentă dintre toate nevoile noastre". Nu am fost 
dispuşi, ca popor, în general, să îi predăm Domnului totul, astfel 
încât transformarea caracterului să fie deplină şi, atunci când va 
fi pus la probă, caracterul nostru să reflecte caracterul lui Hristos. 

Pe 30 ianuarie 1903, mesagera Domnului a scris ceva ce fie¬ 
care copil al lui Dumnezeu ar trebui să cântărească cu grijă. Ea a 
descris o întâlnire din 1901, de la Sesiunea Conferinţei Generale, 
care trata subiectul revărsării Duhului Sfânt. S-au făcut rugăciuni 
fierbinţi şi „întâlnirea a fost marcată de prezenţa Duhului Sfânt. 
Duhul pătrundea adânc în inimă, iar unii dintre cei prezenţi 
plângeau cu glas tare". Fraţii din conducere au luat iniţiativa de 
a-şi mărturisi greşelile şi sentimentele negative avute faţă de co¬ 
legii lor. Unul a repetat mesajul adresat bisericii din Laodiceea 
şi şi-a mărturisit starea de păcat, cerându-şi iertare de la cei¬ 
lalţi. „Aceia cărora le-a vorbit au sărit în picioare, mărturisind 
şi cerând iertare, apoi cădeau unul pe gâtul celuilalt, plângând. 
Spiritul de mărturisire s-a răspândit peste întreaga adunare." 

Atât de puternică a fost această întâlnire, atât de plină de Duhul 
lui Dumnezeu, încât Ellen White a identificat-o ca pe „un timp al 
Cincizecimii. „Şi", adaugă ea, „lucrarea a continuat până târziu, 
în noapte, până aproape de dimineaţă." 

La acea sesiune istorică din 1901, au fost realizate lucrări 
importante, cum este reorganizarea bisericii. Dar cea mai mare 
lucrare pe care Dumnezeu a căutat să o realizeze a fost totala 
predare faţă de Dumnezeu şi faţă de semeni. Din nefericire, 
aceasta a fost o viziune care nu s-a materializat niciodată. îngerul 
i-a spus: „Aceasta ar fi putut fi." Ellen White conchidea: „Asupra 
mea s-a abătut o agonie a dezamăgirii când mi-am dat seama 
că scena la care fusesem martoră nu era reală", deşi „tot cerul 
aştepta să-şi reverse îndurarea" faţă de ei. 16 

Adventiştii Mişcării Millerite au eşuat în vestirea soliei înge¬ 
rului al treilea pentru o lume care ar fi putut fi gata să-L întâmpine 
pe Isus. Biserica ultimilor ani ai deceniului 1850-1860, precum şi 
cea a finalului secolului al XlX-lea au eşuat de asemenea în pre¬ 
gătirea pentru revenirea iminentă a lui Hristos, deoarece nu au 
ascultat de sfatul Martorului credincios, care chema Laodiceea 
la pocăinţă. Mulţi dintre participanţii la Sesiunea din 1888 de la 
Minneapolis au ratat o ocazie foarte bună de a înţelege că nepri- 
hănirea lui Hristos era „intr-adevăr solia îngerului al treilea". 17 
Răceala faţă de acest mesaj a dus la ani dificili şi la probleme de 

conducere care au distras atentia de la cauza lui Hristos chiar în 

/ 

timpul în care Dumnezeu pregătea lumea pentru cea mai mare 
dintre toate redeşteptările de până la data aceea. 

„Va trebui, poate, să mai rămânem în această lume, din cauza 
neascultării, mult mai mulţi ani, la fel ca israeliţii de altădată", a 
spus Ellen White în 1901. 18 

Bisericii Adventiste de Ziua a Şaptea i-a fost dat un privilegiu 
enorm de a înţelege aceste lucruri, pentru a cunoaşte adâncimea 
şi lărgimea sfatului dat de Isus, nouă, tristei, dar iubitei Sale 
biserici Laodiceea. Dumnezeu a apelat la noi pentru pocăinţă. 
Ne-a arătat cum, atunci când ne supunem iubirii copleşitoare 
a lui Hristos, putem să trăim cu Hristos în inima noastră, prin 

puterea Duhului Sfânt, în aşa fel, încât lumea să fie constrânsă 
să-L vadă pe Isus în poporul Său. 

Duhul Sfânt este încă la lucru în biserică. Niciodată nu ne-a 
lăsat. El lucrează astăzi prin nenumăraţi credincioşi loiali şi va 
continua să o facă. Dar El vrea să facă mai mult. 

Hristos aşteaptă cu răbdare ca biserica Sa să-L lase să intre, să 
răspundă apelului Său către Laodiceea de „a cumpăra" credinţa 
curăţită prin dragoste, neprihănirea lui Hristos şi discernământul 
Duhului, astfel încât marea strigare a ploii târzii să poată duce la 
încheierea lucrării lui Dumnezeu cu putere şi mare slavă. Dacă 
Hristos va fi lăsat să pătrundă în tainiţele inimilor copiilor Săi, 
lumea va fi convinsă de păcat, neprihănire şi judecată (Ioan 
16:7,8), iar Hristos va veni să ne ia acasă. 

Continuă să citeşti! Lucrurile se vor schimba în biserică! 


Note 

întrebări pentru reflecţie sau studiu în grup 

1. De ce crezi că tindem să respingem sau să ignorăm darul 
cel mai bun pe care Dumnezeu îl are de oferit pentru noi? 

2. Descrie ce s-a întâmplat când Ellen White şi fraţii Jones 
şi Waggoner au dus mai departe mesajul „Hristos, 
Neprihănirea noastră"? Cum crezi că s-ar putea face 
acest lucru acum? 

3. Descrie câteva dintre urmările palpabile ale Trezirii din 
Ţara Galilor. Care ar putea fi echivalentul în Biserica 
Adventistă? 

4. Reciteşte mesajul în patru puncte al lui Evan Roberts 
pentru oamenii din Ţara Galilor. De ce crezi că acela era 
mesajul Duhului pentru atunci? 

5. Cum va puteţi explica faptul că Dumnezeu a mişcat 
biserici şi oameni care nu făceau parte din rămăşiţă? 

6. în 1903, Ellen White a avut o viziune a unei mari 
redeşteptări care ar fi putut să înceapă la sesiunea 
Conferinţei Generale. De ce nu s-a întâmplat acest lucru? 

7. Oare de ce ar fi nevoie din partea noastră pentru a da 
totul pentru „cea mai urgentă dintre toate nevoile"? 

8. Când şi cum vom ajunge să ne mărturisim greşelile şi 
resentimentele unul faţă de altul, cerându-ne iertare şi 
iertându-i pe ceilalţi, indiferent ce ne-au făcut? 

9. Care simţi că este cea mai mare nevoie între noi după ce 
ai citit acest capitol? Care ar trebui să fie următorul tău 
pas? 




PERSOANA 



Capitolul 6 

întâlnirea cu Duhul Sfânt 


O mare parte a literaturii de astăzi despre Duhul Sfânt, chiar 
cea a adventiştilor de ziua a şaptea, se concentrează asupra 
lucrării şi slujirii Duhului Sfânt. Insă a cunoaşte lucrarea Lui 
fără a cunoaşte persoana Lui este foarte periculos pentru orice 
creştin care doreşte o experienţă mai profundă cu Dumnezeu. Se 
consideră ca de la sine înţeles că, atâta vreme cât lucrurile merg aşa 
cum sperăm sau cum ne aşteptăm să fie conduse de Duhul Sfânt, 
lucrarea vine în mod necesar de la El. Această gândire favorizează 
pragmatismul în defavoarea adevărului. Isus ne-a avertizat 
în legătură cu lucrările extraordinare pe care se presupune că 
le poate face doar Dumnezeu, cum ar fi alungarea demonilor, 
profetizarea sau realizarea multor minuni. Dar sentinţa Sa este, pe 
cât de serioasă, pe atât de tristă: „Nu v-am cunoscut" (Matei 7:23). 

Având în vedere această stare de lucruri, am decis să adaug 
un capitol scurt despre natura Duhului Sfânt. 1 Dacă nu ştim cine 
este El, cum am putea să-I recunoaştem lucrarea? Mulţi creştini, 
inclusiv unii adventişti, au decis simplu că Duhul Sfânt este un 

fel de esenţă a lui Dumnezeu, un instrument de forţă în mâna 

/ ^ ^ / 

Lui, dar nu chiar egal cu Dumnezeu însuşi. Insă lucrurile nu stau 
aşa şi este capital să ştim dacă Duhul Sfânt este Dumnezeu sau 
nu. Sunt de acord că ar trebui să fim atenţi să nu supralicităm 


84 ♦ CEA MAI MARE NEVOIE A ADVENTISMULUI 


natura Duhului Sfânt. 2 Pur şi simplu. El nu a descoperit prea 
mult despre Sine însuşi, dar acea revelaţie pe care o avem merită 
să fie luată atent în considerare. Aşa că voi încerca să răspund la 
trei întrebări de bază: 

1) Este Duhul Sfânt Dumnezeul 

2) Este Duhul Sfânt o persoană a Dumnezeirii? 

3) Care este relaţia Duhului Sfânt cu celelalte persoane ale 
Dumnezeirii? 

Spiritul Sfânt 

Trebuie să recunoaştem că dovezile directe din Scriptură cu 
privire la faptul că Duhul Sfânt este Dumnezeu sunt relativ puţine. 
Acest fapt, fără îndoială, este unul dintre motivele-cheie pentru 
care atât de mulţi credincioşi sinceri de-a lungul istoriei n-au fost 
convinşi de divinitatea Duhului Sfânt. Totuşi Dumnezeu a lăsat 
suficiente dovezi pentru ca noi să înţelegem adevărurile de bază. 

Cea mai clară din acestea ar putea fi afirmaţia lui Petru, 
din Faptele 5, unde el îl întrebă pe Anania de ce L-a minţit „pe 
Duhul Sfânt" în legătură cu vânzarea acelei proprietăţi, iar apoi 
a declarat: „N-ai minţit pe oameni, ci pe Dumnezeu" (Faptele 
apostolilor 5:3,4). Pentru Petru, „a-L minţi pe Duhul Sfânt" şi 
„a-L minţi pe Dumnezeu" erau expresii interschimbabile, ideea 
lui fiind că Anania îi minţea nu doar pe apostolii bisericii din 
Noul Testament, care tocmai se năştea, ci pe Dumnezeu însuşi. 

Un alt exemplu de expresii interschimbabile este expresia pe 
care a folosit-o Pavel în 1 Corinteni 3 şi 6. în capitolul 3:16,17, el 
scrie: „Nu ştiţi că voi sunteţi templul lui Dumnezeu şi că Duhul 
lui Dumnezeu locuieşte în voi?" Trei capitole mai departe, el 
foloseşte un limbaj aproape identic: „Nu ştiţi că trupul vostru 
este templul Duhului Sfânt care locuieşte în voi?" (1 Corinteni 
6:19). Pavel foloseşte templul lui Dumnezeu sau templul Duhului 
Sfânt interschimbabil. 

„Duhul Sfânt nu este doar duh", a spus Martin Luther, „o 
creatură, de exemplu, sau ceva în afara lui Dumnezeu şi totuşi 
dat oamenilor de El sau doar lucrarea lui Dumnezeu, pe care El 

o realizează în inimile noastre, ci este un Spirit care El însuşi este 

Dumnezeu în esenţă." 3 

/ 

Şi Domnul Isus a folosit cuvintele Dumnezeu şi Duhul Sfânt 
interschimbabil. în timpul întâlnirii Sale noaptea cu Nicodim, 
Hristos a arătat cum e posibilă naşterea din nou prin Duhul, 
folosind o referinţă obişnuită la mântuire, cu toate că ucenicul 
de taină a considerat lucrul acesta imposibil, spunând: „Cum se 
poate aceasta?" (Ioan 3:5-9). Mai târziu, în lucrarea Sa, când s-a 
adunat un alt grup de ucenici pentru a întreba cum ar fi posibil 
să fie mântuiţi oameni care nu este de aşteptat să fie mântuiţi, 
Isus le-a răspuns: „La oameni lucrul acesta este cu neputinţă, dar 
la Dumnezeu toate lucrurile sunt cu putinţă" (Matei 19:23-26). 
Cu siguranţă, pentru Isus, Cel care făcea mântuirea posibilă era 
Dumnezeu, deşi Cel ce realiza naşterea din nou a oamenilor era 
Duhul Sfânt. Aceasta pentru că Duhul Sfânt este Cel care aduce 
convingerea de păcat, neprihănire şi judecată (Ioan 16:8-11). 

în Evrei găsim singura referire biblică la „Duhul cel veşnic" 
(Evrei 9:14), iar în Deuteronomul găsim singura referinţă la 
„Dumnezeul cel veşnic" (Deuteronomul 33:27). Ştim că doar 
Dumnezeu este etern. Ştim, de asemenea, că doar Dumnezeu 
poate aduce morţii la viaţă. 

„Adevărat, adevărat vă spun că vine ceasul, şi acum a şi 
venit, când cei morţi vor auzi glasul Fiului lui Dumnezeu, şi 
cei ce-L vor auzi vor învia..., toţi cei din morminte vor auzi 
glasul Lui." (Ioan 5:25,28) 

Pe ce bază poate Hristos să cheme morţii la viaţă? El explică 
în versetul următor: „La fel cum Tatăl are viaţă în Sine, tot 
aşa I-a dat Fiului să aibă viaţa în Sine." (vers. 26). Câţiva ani mai 
târziu, Pavel a reluat cuvintele lui Isus când a scris în Romani 
8 : 11 : 

„Şi, dacă Duhul Celui ce a înviat pe Isus dintre cei morţi 
locuieşte în voi. Cel ce a înviat pe Hristos Isus din morţi va învia 
şi trupurile voastre muritoare, din pricina Duhului Său, care lo¬ 
cuieşte în voi." (subliniere adăugată) 

Acelaşi Duh care L-a înviat pe Isus din morţi ne poate ridica 
din morţi şi pe tine, şi pe mine, deoarece, la fel ca Tatăl, şi El are 
viaţa în Sine însuşi. 

în noaptea în care a fost trădat, Hristos a anunţat venirea 
parakletos- ului, adesea tradus cu Mângâietorul sau Ajutorul. 
Lingvistic, aceasta face aluzie la statutul de „alăturat", „paralel", 
pe care-1 are persoana prezentată cu cel care o prezintă. De aceea 
Isus face referire la Duhul Sfânt ca fiind un „alt" Mângâietor, 
Hristos însuşi fiind primul pe care-L cunoscuseră ucenicii. Ce 
trebuie menţionat aici este că Hristos urma „să-L roage pe Tatăl" 
pentru Duhul. Câteva minute mai devreme, Hristos Se referise la 
Sine şi la Tatăl ca fiind egali (vers. 9,10). Dacă Mângâietorul este 
egal - sau paralel - cu Fiul şi Fiul este egal - sau una cu Tatăl -, 
atunci Mângâietorul este egal cu Tatăl. 

Trei atribute divine ale Duhului 

Duhul Sfânt are atribute care îi aparţin doar lui Dumnezeu. 
El este omniprezent, făcându-1 pe psalmist să exclame: „Unde mă 
voi duce departe de Duhul Tău şi unde voi fugi departe de Faţa 
Ta?" (Psalmii 139:7). Duhul Sfânt este atotştiutor, motiv pentru 
care Pavel spune: „Duhul cercetează totul, chiar şi lucrurile 
adânci ale lui Dumnezeu" (1 Corinteni 2:10,11). Duhul Sfânt, de 
asemenea, este atotputernic, de vreme ce El dă (împarte) daruri 
fiecăruia individual, „după cum voieşte" (1 Corinteni 12:11). 

în final, un număr de afirmaţii din Scriptură menţionează 
cele trei Persoane ale Dumnezeirii, făcându-Le egale în natură şi 
rang, deşi nu în funcţie. Bine cunoscuta formulă de botez, care a 
fost parte a Marii Trimiteri, afirmă că urmaşii lui Hristos trebu¬ 
ie să-i boteze pe noii ucenici „în Numele Tatălui, al Fiului şi al 
Sfântului Duh" (Matei 28:19). Formula pune în lumină un singur 
nume, nu trei diferite, prezentându-1 pe fiecare dintre ele ca fi¬ 
ind din aceeaşi substanţă sau natură ca celelalte. Binecuvântarea 
apostolică din 2 Corinteni 13:14 descoperă acelaşi Dumnezeu tri- 
unic: „Harul Domnului Isus Hristos şi dragostea lui Dumnezeu 
şi împărtăşirea Sfântului Duh să fie cu voi, cu toţi!" Iar lecţia lui 

Pavel despre darurile spirituale prezintă aceeaşi idee, întrucât 
spune despre „felurite daruri, dar acelaşi Duh", „felurite sluj¬ 
be, dar acelaşi Domn", „felurite lucrări, dar acelaşi Dumnezeu" 
(1 Corinteni 12:4-6, subliniere adăugată). în salutul lui Petru, 
găsim Dumnezeirea triunică împreună ca şi în celelalte cazuri 
anterioare, totuşi oferindu-se câteva indicii despre diferitele 

funcţii ale fiecărei Persoane: 

/ 

„Petru, ...către aleşii cari trăiesc ca străini, împrăştiaţi, 
...după ştiinţa mai dinainte a lui Dumnezeu Tatăl, prin sfin¬ 
ţirea lucrată de Duhul, spre ascultarea şi stropirea cu sângele 
lui Isus Hristos..." (1 Petru 1:1,2). 

Persoana Duhului Sfânt 

Calitatea de persoană a Duhului Sfânt a fost un concept cu 
care primii pionieri s-au luptat. Alături de vederile antitrinita- 
re, unii se gândeau la Duhul Sfânt ca fiind mai puţin decât o 
persoană. De exemplu, în 1891, Uriah Smith, editor pentru mul¬ 
tă vreme în biserică şi secretar al Conferinţei Generale, descrie 
Duhul Sfânt ca fiind „acea emanaţie tainică, divină, prin care Ei 
[Tatăl şi Fiul] duc mai departe lucrarea Lor măreaţă şi infinită". 4 
Cu un an înainte, el îl prezentase pe Duhul Sfânt ca fiind „o in¬ 
fluenţă divină" şi nu „o persoană ca Tatăl şi Fiul". 5 Chiar Ellen 
White, citând versiunea King James, a continuat să se refere la 
Duhul Sfânt cu pronumele personal neutru. însă toate acestea 
s-au schimbat în anul 1898, când a folosit pronumele personal 
„El" referindu-se la Duhul Sfânt şi L-a numit „a treia Persoană a 
Dumnezeirii". 6 

Din timp în timp, oamenii au văzut Duhul Sfânt ca pe „ceva" 
(engl. „it"; nu fiinţă), în parte datorită genului neutru al cuvin¬ 
telor Duh [sau Spirit], care atât în greacă - pneuma -, cât şi în 
engleză au contribuit la acest concept. Un exemplu ar putea fi 
Romani 8:16, unde versiunea King James traduce astfel: „Duhul 
însuşi ...”(dar cu itself 7 ). De vreme ce pronumele trebuie să fie 
acordat în număr, gen şi persoană cu substantivul pe care îl înlo¬ 
cuieşte, ar fi de aşteptat să fie folosit un pronume neutru pentru 

Duhul Sfânt [în cazul limbii engleze - n.tr.]. Totuşi, când Ioan, 
ucenicul iubit, a consemnat cuvintele lui Isus, a folosit pronumele 
masculin ekeinos („el") pentru a se referi la Duhul Sfânt. „Când 
va veni Mângâietorul..., adică Duhul adevărului, ...El va măr¬ 
turisi despre Mine" (Ioan 15:26). „Când va veni Mângâietorul, 
Duhul adevărului, are să vă călăuzească în tot adevărul" (Ioan 
16:13). „Şi Eu voi ruga pe Tatăl, şi El vă va da un alt Ajutor, iar 
El are să rămână cu voi pentru totdeauna" (Ioan 14:16 NASB). 
Criticii Bibliei au putut indica faptul că greaca nu era limba mater¬ 
nă a lui Ioan şi de aceea a făcut o greşeală. însă, fie Ioan a făcut o 
greşeală gramaticală consistentă, fie l-a numit intenţionat „El" 8 pe 
Duhul Sfânt. Şi, întrucât în Evanghelia lui Ioan nu apare nicio altă 
greşeală, trebuie ca el să fi scris aşa intenţionat, pentru a sublinia 
că Isus S-a referit la o persoană, şi nu la un lucru. 

Biblia de asemenea identifică în Duhul Sfânt o serie de 
atribute care sunt caracteristice doar persoanelor. De exemplu. 
Duhul Sfânt „voieşte". Pavel şi tovarăşii lui „au fost opriţi de 
Duhul Sfânt să vestească Cuvântul în Asia... Ajunşi lângă Misia, 
se pregăteau să intre în Bitinia, dar Duhul lui Isus nu le-a dat 
voie" (Faptele apostolilor 16:7,8). După menţionarea mai multor 
daruri, în 1 Corinteni 12 ni se spune că „toate aceste lucruri le 
face unul şi acelaşi Duh, care dă fiecăruia în parte cum voieşte" 
(vers. 11). 

De asemenea, ni se spune că Duhul Sfânt gândeşte, urmăreş¬ 
te. Pavel ne aminteşte că „Cel ce cercetează inimile ştie care este 
năzuinţa 9 Duhului" (Romani 8:27). Gândurile Duhului sunt pen¬ 
tru a mijloci în favoarea noastră, pentru că „nu ştim cum trebuie 
să ne rugăm. Dar însuşi Duhul mijloceşte pentru noi cu suspine 
negrăite." (Romani 8:26) 

De asemenea, după cum doar persoanele o pot face. Duhul 
instruieşte, dă învăţătură. Pavel îi scrie lui Timotei: „Duhul spune 
lămurit că, în vremurile din urmă, unii se vor lepăda de credinţă 
ca să se alipească de duhuri înşelătoare şi de învăţăturile dracilor" 
(1 Timotei 4:1). Neemia îşi amintea cum „Dumnezeu a dat lui 
Israel Duhul Său cel bun ca să-i facă înţelepţi" (Neemia 9:20). Iar 

Isus le-a promis ucenicilor Săi că, atunci când se vor confrunta 
cu pericole sau stres din pricina Lui, „Duhul Sfânt vă va învăţa 
chiar în ceasul acela ce va trebui să vorbiţi" (Luca 12:12). Pe 
lângă aceasta, nicio forţă nu poate comunica verbal, aşa cum 
o face Duhul Sfânt. Doar o persoană poate vorbi. De exemplu. 
Duhul „spune" bisericilor ceea ce găsim în Apocalipsa, capitolul 
2 (vers. 7,11,17, 29) şi capitolul 3 (vers. 6,13, 22). Iar El răspunde 
vocii din cer în Apocalipsa 14:13. în final, ni se spune că „Duhul 
şi mireasa zic: «Vino»" (Apocalipsa 22:17), sugerând din nou 
calităţile unei persoane. 

O altă caracteristică este faptul că Duhul Sfânt este capabil 
de sentimente. Pavel îi sfătuieşte pe efeseni să se asigure că nu-L 
vor „întrista" pe Duhul Sfânt al lui Dumnezeu (Efeseni 4:30), 
iar Isaia îşi aminteşte cum israeliţii „au fost neascultători şi au 
întristat pe Duhul Lui cel sfânt, iar El li S-a făcut vrăjmaş şi a 
luptat împotriva lor" (Isaia 63:10). 

Duhul Sfânt are şi influenţă, pentru că Pavel ne asigură că 
„nimeni nu poate zice: «Isus este Domnul», decât prin Duhul 
Sfânt" (1 Corinteni 12:3). Domnul Isus a promis că, atunci „când 
va veni [Duhul], El va dovedi lumea vinovată în ce priveşte 
păcatul, neprihănirea şi judecata" (Ioan 16:8). 

în sfârşit, doar persoanele pot iubi, iar toate cele trei Persoane 
ale Dumnezeirii iubesc (vezi Ioan 3:16 şi 3:11). Pavel face un apel 
către credincioşii din Roma: „Vă îndemn dar, fraţilor, pentru 
Domnul nostru Isus Hristos şi pentru dragostea Duhului, să vă 
luptaţi pentru mine în rugăciunile voastre" (Romani 15:30). Iar 
el deja le spusese, în Romani 5, că „nădejdea aceasta nu înşală, 
pentru că dragostea lui Dumnezeu a fost turnată în inimile 
noastre prin Duhul Sfânt" (Romani 5:5). 

Relaţia Duhului Sfânt cu celelalte Persoane 
ale Dumnezeirii 

Deşi în Noul Testament, Duhul Sfânt este considerat ca 
având în principal legătură cu biserica şi cu viaţa creştină, la 
întrebarea cu privire la legătura Sa cu celelalte Persoane ale 

Dumnezeirii, Scriptura are răspuns. Ceea ce aflăm este rolul de 
slujire voluntară a Duhului pentru restul Trinităţii. 

Când a anunţat venirea Mângâietorului promis, Isus a spus: 
„voi ruga pe Tatăl şi El vă va da un alt Mângâietor..., Duhul 
adevărului" (Ioan 14:17). Deşi am văzut clar dovezi că Duhul are 
voinţă şi o exercită, aflăm din acest text că aceasta depinde de 
celelalte două Persoane ale Trinităţii: cererea Fiului şi asigurarea 
Tatălui. Prin Duhul, Hristos locuieşte în ucenicii Săi: „In ziua 
aceea, veţi cunoaşte că Eu sunt în Tatăl Meu, că voi sunteţi în 
Mine şi că Eu sunt în voi" (Ioan 14:20). Apoi Hristos a adăugat 
că atunci li Se va descoperi (vers. 21). De fapt, făgăduinţa este că 
atât Tatăl, cât şi Fiul vor veni să locuiască împreună cu ei (vers. 
23) şi, chiar dacă nu sunt menţiuni explicite despre Duhul ca 
fiind al treilea oaspete în inimile lor. Duhul este cel care avea 
să-i ajute pe ucenici să înţeleagă ce le spusese Isus. Aici găsim cu 
claritate persoana Duhului Sfânt intr-un rol de subordonare, deşi 
El este un alt parakletos - un altul asemenea Fiului. 

In niciun caz nu ar trebui să înţelegem de aici că Duhul este 
cumva un Dumnezeu mai mic decât Hristos sau Tatăl. Acestea 
par a fi rolul şi funcţia în Dumnezeire, nu statutul şi nici rangul. în 
capitolul 15, apare din nou rolul subordonat al Duhului: 

„Când va veni Mângâietorul, pe care-L voi trimite de la 
Tatăl, adică Duhul adevărului, care purcede de la Tatăl, El va 
mărturisi despre Mine." (Ioan 15:26) 

în sfârşit, în capitolul 16 găsim cele mai clare declaraţii în ce 
priveşte această relaţie triunică: 

„Când va veni Mângâietorul, Duhul adevărului, are să 
vă călăuzească în tot adevărul, căci El nu va vorbi de la El, ci 
va vorbi tot ce va fi auzit şi vă va descoperi lucrurile viitoare. 
El Mă va proslăvi, pentru că va lua din ce este al Meu şi vă 
va descoperi. Tot ce are Tatăl este al Meu, de aceea am zis că 
va lua din ce este al Meu şi vă va descoperi." (Ioan 16:13-15) 
După cum Fiul descoperă dragostea şi caracterul Tatălui şi 
alege să nu aibă o iniţiativă proprie, ci îi supune Tatălui această 

prerogativă (vezi Ioan 5:30; 6:38), tot astfel procedează Duhul 
în relaţia cu Fiul. Aici este pericolul de a păstra un arianism 
subconştient care vede că Tatăl şi Fiul Se află pe un plan, dar 
Duhul Sfânt pe un plan de servitor, mai jos, datorită funcţiei Lui 
în planul de mântuire. Aceasta era perspectiva adepţilor lui Arie 
când citeau afirmaţiile din Biblie care indicau slujirea supusă a lui 
Ffristos faţă de Tatăl şi concluzionau că El nu putea fi pe deplin 
divin. De fapt, în această relaţie funcţională, se pare că Tatăl ar fi 
sursa. Fiul este mediatorul, iar Duhul este cel care aplică ceea ce 
Dumnezeu plănuieşte să se facă. 

Conceptul uniunii plurale din Dumnezeire, care este 

interactivă şi supusă reciproc, se vede chiar în pasajul pe care evreii 

l-au folosit timp de generaţii pentru a-şi afirma monoteismul - 

în Shema: „Ascultă, Israele! Domnul, Dumnezeul nostru, este 

singurul Domn" (Deuteronomul 6:4). Cuvântul 'echad tradus cu 

„unul" înseamnă „unul între alţii, accentul fiind asupra unuia în 

particular". Conform lui Otto Christense, „posibilitatea de a fi 

mai mulţi în această unitate este inerentă cuvântului". Moise ar 
/ 

fi putut folosi cuvântul yachîd pentru a indica „unul" în sensul de 
„unul singur". Dar cuvântul pe care l-a folosit exprimă „unitatea 
mai multor persoane". 10 Acelaşi cuvânt este folosit pentru a 
descrie uniunea prin supunere din prima pereche: „De aceea va 
lăsa omul pe tatăl său şi pe mama sa şi se va lipi de nevasta sa şi 
se vor face un singur trup." (Geneza 2:24) 

Dumnezeirea este deci o comuniune divină. Nu este un grup 
de dumnezei, ci o uniune a trei Persoane care practică şi exprimă 
dragostea perfectă în umilinţă perfectă. 

De ce este important să înţelegem natura Duhului Sfânt? 

De ce este important să înţelegem Duhul Sfânt ca Persoană 
în Dumnezeire? Abordarea anterioară a istoriei lui Anania şi a 
Safirei din Faptele apostolilor 5 ne dă un indiciu: dacă nu înţe¬ 
legem sau refuzăm să înţelegem pe Duhul Sfânt ca Persoană în 
Dumnezeire, vom tinde să-L tratăm ca pe un „ceva" (neînsufle¬ 
ţit), iar aceasta ne poate cauza distrugerea. 

De aceea, păcatul de neiertat este cel comis împotriva Duhului 
Sfânt (Matei 12:31,32). Pentru noi, legătura cu Dumnezeu se 
realizează prin Duhul Sfânt: „Unde mă voi duce departe de 
Duhul Tău şi unde voi fugi departe de Faţa Ta?" (Psalmii 139:7). 
Punctul cel mai apropiat de contact nu este prin Tatăl şi nici 
măcar prin Domnul Isus. în timp ce Hristos este Mijlocitorul 
păcătosului ca Marele nostru Preot în ceruri (Evrei 7:17-8:2), 
Duhul este Mijlocitorul nostru ca parakletos - Unul asemenea 
Lui - pe pământ (Romani 8:26,27), în mijlocul nostru. Doar prin 
slujirea Duhului Sfânt putem avea parte de efectele lucrării de 
mijlocire a lui Hristos. Fără El, ar fi imposibil chiar să înţelegem 
sau să-L primim pe Hristos ca Domn şi Mântuitor. 

Dacă îl tratăm pe Duhul Sfânt ca pe „ceva" (neînsufleţit) - o 
simplă emanaţie sau influenţă lipsită de personalitate şi de voinţă 
- ne va fi mult mai uşor să-L ignorăm, să ne închidem urechile 
la glasul şi la invitaţiile Lui de ne lepăda de noi înşine şi de a 
ne abandona cu totul în mâinile lui Dumnezeu, ale Aceluia la 
care toate lucrurile sunt cu putinţă. La fel ca fariseii din vechime, 
suntem predispuşi să-L respingem chiar pe Cel după care 
tânjeau inimile noastre şi pe care Duhul îl descoperă - obiectul 
recunoştinţei noastre celei mai înalte: Isus Hristos, Mântuitorul 
nostru. 

Putem înţelege disperarea Piului pe versantul Muntelui 
Măslinilor, în acea duminică seara, când, privind la templu, 
ştia că timpul de har pentru conducătorii din Ierusalim avea 
să ajungă la final. Ei îl respinseseră pe Mesia prin respingerea 
apelurilor pline de iubire ale Duhului către inimile lor. Cu cea 
mai adâncă emoţie, Hristos a strigat: 

„Ierusalime, Ierusalime, care omori pe proroci şi ucizi cu 
pietre pe cei trimişi la tine! De câte ori am vrut să strâng pe 
copiii tăi cum îşi strânge găina puii sub aripi, şi n-aţi vrut! 
Iată că vi se lasă casa pustie." (Matei 23:37,38) 

Un al doilea motiv pentru care este important să înţelegem 
că Dumnezeu Duhul Sfânt este o persoană este acela că, dacă 

îl tratăm ca pe o „emoţie" sau doar ca pe o simplă „putere" 
menită să ne încălzească inimile când avem nevoie de aceasta, 
ajungem să ne pierdem credinţa. în Apocalipsa 16 ni se prezintă 
trinitatea falsă, o alianţă dintre balaur, fiară şi profetul mincinos 
(Apocalipsa 16:13,14), această ultimă entitate fiind echivalentul 
celei de-a treia persoane a Trinităţii. La fel, după cum profetul 
vorbeşte doar din partea lui Dumnezeu, mai precis din partea 
Duhului Sfânt - pentru că „oamenii au vorbit de la Dumnezeu, 
mânaţi de Duhul Sfânt" (2 Petru 1:21) -, profetul mincinos 
pretinde că face acelaşi lucru. 

însă, în timp ce Duhul Sfânt vorbeşte prin intermediul 
Cuvântului lui Dumnezeu, profetul mincinos o face prin semne 
şi folosirea supranaturalului. Duhul lui Dumnezeu nu este „un 
automat cosmic, cu fise, care răspunde mecanic, dând putere 
sau binecuvântare doar dacă introducem destule monede de 
credinţă". 11 Aceia care se încred în Dumnezeu doar când pot 
vedea semne sau minuni nu au încredere într-o persoană, ci 
într-o „putere" sau o „senzaţie". Ei nu merg prin credinţă, 
întrucât „credinţa vine [doar] în urma auzirii, iar auzirea vine 
prin Cuvântul lui Hristos" (Romani 10:17). Credinţa nu vine 
prin minuni. De aceea, cei care îl tratează pe Duhul Sfânt ca pe 
o „putere" care trebuie să răspundă la apel - în loc de a-L trata 
ca pe o Persoană căreia să îi răspundă ei, prin predarea voinţei - 
vor fi amăgiţi şi vor percepe un dumnezeu făcut de ei, în loc să-L 
afle pe Dumnezeul Bibliei. Iar un dumnezeu făcut de noi ne va 
conduce, în final, la dezamăgire şi necredinţă, pentru că am fost 
înşelaţi. 

Un al treilea motiv pentru care merită să ne gândim la 
Duhul Sfânt ca la o Persoană din Dumnezeire este acela că, prin 
contemplarea umilinţei Sale totale, caracteristica Persoanei Sale, 
vom fi conduşi la o viaţă de predare şi de slujire. Biblia spune: 
„Nimeni nu ştie cine este Fiul, afară de Tatăl, nici cine este 
Tatăl, afară de Fiul şi acela căruia vrea Fiul să i-L descopere" 
(Luca 10:22). în Biblie se spune mult mai mult despre Dumnezeu 
Tatăl şi Dumnezeu Fiul decât despre Dumnezeu Duhul Sfânt. 

Deşi Duhul Sfânt este menţionat de 88 de ori în Vechiul Testament 
şi de 325 de ori în Noul Testament 12 , aceste cifre sunt eclipsate de 
celelalte mii de referinţe cu privire la Persoanele Dumnezeirii. 
De fapt. Duhul este Cel care i-a inspirat pe aceşti scriitori biblici 
(2 Petru 1:21), totuşi El a făcut-o cu o smerenie tipic divină. Duhul 
Sfânt spune foarte puţin despre Sine însuşi. 

Aşa este dragostea descoperită în persoana Duhului: El se 
concentrează asupra Tatălui şi asupra relaţiei Sale cu Fiul mai 
mult decât asupra relaţiei proprii cu Fiul sau cu Tatăl. Faptul că 
Spiritul comunică atât de liber despre Tatăl şi Fiul este o fereastră 
în dragostea neegoistă care există în Trinitate, în special în felul în 
care Duhul îi glorifică pe Tatăl şi pe Fiul. Duhul adoptă voluntar 
o poziţie de slujire mai prejos, datorită dragostei Sale pentru Fiul 
şi datorită dorinţei Sale de a-F vedea proslăvit, în ciuda faptului 
că El este Persoana din Dumnezeire al cărei timp de activitate 
şi proeminenţă este acum. Este evident că, pentru Duhul Sfânt, 
egalitatea şi supunerea nu se exclud reciproc. 

Cum diferă Dumnezeu de „alţi dumnezei" 

Dumnezeul creştin - trei în unul - este complet diferit de zeii 
panteonului olimpic sau de cei din poveştile nordice. Aceşti zei, 
dumnezei cu „literă mică", erau în mod constant în război unul 
cu altul. Fiecare avea un plan al său şi o voinţă individuală şi era 
clar că ei nu erau una în scop. Fiecare îşi avea propria mândrie şi 
propriul teritoriu de apărat. Astfel de dumnezei ne amintesc de 
conflictul şi mândria care existau între ucenicii lui Isus înainte de 
Calvar şi de Cincizecime. 

Când I se permite Duhului să lucreze printre cei care se 
ceartă şi dau din coate pentru a ieşi în evidenţă, printre cei 
care sunt suspicioşi unul cu altul, atunci o umilinţă sfântă ia în 
stăpânire inimile lor, fapt ce le permite să devină una în cuget şi 
simţiri (Faptele apostolilor 1:14; 2:1). Atunci, în această privinţă, 
grupul reflectă Trinitatea. De fapt, smerenia absolută ar putea fi 
trăsătura cea mai distinctivă a Dumnezeului Triunic. Cum altfel 
ar fi putut Dumnezeu să facă faţă atotputerniciei, atotştiinţei. 

omniprezenţei şi celorlalte atribute pe care doar Dumnezeul 
Universului le poate avea? 

Isus a dat glas acestui adevăr când a spus: „învăţaţi de la 
Mine, căci Eu sunt blând şi smerit cu inima" (Matei 11:29, subli¬ 
niere adăugată). Smerit cu inima - aceasta este o chestiune de 
alegere şi voinţă. Dumnezeu poate face totul, dar alege să Se re¬ 
ţină, din cauză că El este dragoste. Şi, în timp ce contemplăm 
adânca smerenie sau umilinţa demonstrată pentru veşnicie de 
către a treia Persoană a Dumnezeirii, se alege praful de toată 
mândria şi de micile noastre meschinării. 

Un ultim argument că Dumnezeu Duhul Sfânt este o per¬ 
soană este faptul că doar persoanele pot coopera, iar noi suntem 
invitaţi să cooperăm cu Duhul, în timp ce El conduce biserica lui 
Hristos. Când biserica primară, condusă de Duhul, s-a confrun¬ 
tat cu prima ei controversă teologică majoră (Faptele apostolilor 
15:1-29), biserica - „oameni cu vază între fraţi" (vers. 22) - s-a 
adunat la Ierusalim pentru a trata chestiunea. După ce proble¬ 
ma a fost soluţionată, este interesant să vedem cum au descris 
decizia: „S-a părut nimerit Duhului Sfânt şi nouă..." (Faptele 
apostolilor 15:28, subliniere adăugată). O asociere şi o colaborare 
atât de apropiate pot fi obţinute printr-o interacţiune personală 
plină de încredere. Când au dorit să predice în Asia şi Duhul i-a 
oprit de două ori şi apoi au ajuns să predice în Macedonia, Pavel 
şi asociaţii săi misionari au concluzionat că Dumnezeu [obser¬ 
vaţi, aici Duhul este numit Domnul] i-a chemat să predice acolo 
(Faptele apostolilor 16:6-10). 

O interacţiune atât de deschisă nu poate exista decât între 
persoane care se iubesc şi se respectă reciproc. în mintea lui 
Pavel, Duhul este mult mai mult decât o impresie. El este Ghidul 
său constant. Când li Se adresează bisericilor din Asia prin Duhul 
Sfânt, Isus cel glorificat din Apocalipsa avertizează de şapte ori 
să fim atenţi la „ce spune bisericilor Duhul" (Apocalipsa 2:7,11, 
17,29; 3:6,13,22). Avertizările şi sfaturile Duhului pentru biserici 
presupun existenţa unei relaţii. Faptul că cei credincioşi recunosc 
vocea Duhului arată că ei au petrecut suficient timp ascultând 

acea voce. Duhul Sfânt nu este o fantomă cerească străvezie. 
Duhul Sfânt vorbeşte în aşa fel încât să putem auzi şi asculta. 

Această relaţie strânsă dintre Dumnezeu Duhul Sfânt şi 
poporul Său se poate vedea şi în ultimul apel din Apocalipsa: 

„Şi Duhul şi Mireasa zic: «Vino!» Şi cine aude să zică: 
«Vino!» Şi celui ce îi este sete, să vină; cine vrea, să ia apa 
vieţii fără plată!" (Apocalipsa 22:17) 

Să observăm în primul rând ce nu se spune. Nu se spu¬ 
ne „Duhul şi biserica" sau „Duhul şi rămăşiţa seminţei ei". Ci 
„Duhul şi mireasa". Imaginaţi-vă o nuntă. Atenţia trebuie să 
fie îndreptată asupra Mirelui ceresc. Mireasa Lui - biserica - şi 
Cavalerul de Onoare ceresc - Duhul -, aceia care îl iubesc cel 
mai mult pe Mire strigă la unison: Vino la ospăţul bogăţiilor lui 
Hristos! Vino, vino, vino! Aşa va reverbera pentru veşnicia vii¬ 
toare, se aude deja de mii de ani, chemarea Duhului care răsună 
ca o trâmbiţă, anunţându-L pe Fiul, în interesul celor ce sunt ai Lui. 

Note 

1 Acest capitol este bazat pe articolul „Calitatea de persoană a Duhului Sfânt şi 
de ce este important acest fapt", publicat în Journal of the Adventist Theological 
Society, voi. 17, nr. 1 (2006), p. 11-32. 

2 „Nu este esenţial pentru noi să fim în stare să definim ce este Duhul Sfânt... 
Natura Duhului Sfânt este o taină. Oamenii nu pot să o explice, fiindcă Domnul 
nu le-a descoperit-o... Cu privire la asemenea taine, care simt prea adânci pen¬ 
tru înţelegerea omenească, tăcerea este de aur." - Faptele apostolilor, p. 51, 52. 

3 Martin Luther, „Sermon on John 15:26,27", în Luther's Works, 24:297, citat în 
Arnold Valentin Wallenkampf, New by the Spirit, Mountain View, CA: Pacific 
Press, 1978, p. 14. 

4 General Conference Bulletin, 146,1891; Review &Herald, October 24,1890, p. 664, 
citat în George R. Knight, A Search for Identity: Tire Development of Seventh-day 
Adventist Beliefs, Hagerstown, MD: Review and Herald, 2000, p. 18. 

5 Looking Unto Jesus, Battle Creek, MI: Review and Herald, 1897, p. 10. 

6 Hristos, Lumina lumii, p. 671. 

7 Pronume sau adjectiv pronominal de întărire specific obiectelor în limba 
engleză. 

8 In limba greacă există şi pronume neutru care ar fi putut fi folosit, dar Domnul 
Hristos foloseşte un pronume personal. 

9 în originalul grecesc, fronema, care înseamnă gândurile, planurile pe care le 
are cineva în minte. Unele traduceri în engleză ( KJV, NIV, NAS) folosesc sub¬ 
stantivul minte. 

10 Otto H. Christensen, Getting Acquainted With God, Washington, D.C.: Review 
and Herald, 1970, p. 69. 

11 Donald T. Williams, The Person and Work of the Holy Spirit, Eugene, OR: Wift 
&Stock, 1994, p. 10. 

12 Numărul variază în funcţie de versiunea Bibliei şi de teologii consultaţi. 

întrebări pentru reflecţie sau studiu în grup 

1. Ce exemple scripturistice sunt date în acest capitol care 
arată că Duhul Sfânt este Dumnezeu? 

2. Care sunt cele trei atribute ale Duhului Sfânt care îi apar¬ 
ţin doar lui Dumnezeu? 

/ 

3. Care erau concepţiile lui Uriah Smith şi ale lui Ellen White 
despre Duhul Sfânt la începuturile lucrării noastre? 
Predomină acel concept în continuare printre adventişti 
astăzi? De ce crezi că lucrurile stau aşa? 

4. Care sunt atributele Duhului Sfânt specifice doar unei 
persoane, care sunt prezentate în Sfânta Scriptură? 

5. Care vezi tu că sunt rolul şi funcţia Duhului Sfânt în 
Dumnezeire? Care este relaţia Lui cu Tatăl şi cu Fiul? 

6. Care e perspectiva incorectă a arianismului asupra relaţiei 
dintre Duhul Sfânt, Dumnezeu Tatăl şi Dumnezeu Fiul? 

7. Cum a înţeles Moise Dumnezeirea, conform textului din 
Deuteronomul 6:4? 

8. De ce este important să nu ne gândim la Duhul Sfânt ca 
la o simplă influenţă sau ca la „ceva" (neînsufleţit), şi nu 
la „Cineva"? 

9. Ce spunem despre Duhul Sfânt atunci când ne încredem 
doar în „semne şi minuni"? 

10. De ce spune Duhul Sfânt atât de puţin despre Sine în 
Scriptură? 

11. Cum ne ajută Apocalipsa 22 să îl vedem pe Duhul Sfânt 
ca persoană? 

12. în ce moduri înţelegi mai bine persoana Duhului Sfânt? 




Capitolul 7 

Darul lui Isus 


E ram în timpul unei întâlniri de comitet al bisericii, când cineva 
ne-a adus o scrisoare urgentă. Era din partea unuia dintre 
membrii mei care se convinsese în mintea lui că biserica este 
Babilon şi cerea ca numele lui să fie şters din registrul bisericii. 

După ce am citit părţi din scrisoare, am rămas toţi fără grai. 
Unii au început să lăcrimeze. Cum se putea aşa ceva? Toţi îl 
ştiam. Era un bărbat tăcut, atent, un membru credincios, un om 
cu o faţă tristă, dar cu un spirit bun. Ştiam că, fiind singur de 
când îl părăsise soţia, participa săptămânal sau o dată la două 
săptămâni la o întâlnire a câtorva adventişti, condusă de un 
bărbat influent care era foarte pornit împotriva bisericii. Am 
bănuit că acele întâlniri erau otravă pentru suflet şi, după ce 
am verificat mai mult, ne-am dat seama de stricăciune. Ei bine, 
prietenul nostru a fost prima victimă. 

„Mă ofer să-l vizitez eu", a spus Mike, liderul Departamen¬ 
tului Slujire Personală. Partea ciudată este că a zis acest lucru 
zâmbind, de parcă ştia ceva ce noi nu ştiam. Şi l-a tot vizitat. In 
fiecare zi - în fiecare zi! - timp de şase săptămâni. Petrecea cu el în¬ 
tre patruzeci şi cinci de minute şi trei ore în fiecare după-amiază 

sau seară. I-a cerut fratelui care voia să ne părăsească să îi 
împărtăşească acel nou „adevăr". îl asculta şi punea întrebări 
clarificatoare. Apoi, încet-încet, Mike începea, mereu cu blândeţe 
şi cu grijă, să-i arate din Cuvânt învăţătura lui Dumnezeu des¬ 
pre identitatea şi caracterul bisericii rămăşiţei. Apoi se ruga cu el 
pentru creşterea lui în Hristos, pentru mărturia lui faţă de alţii, 
pentru sănătatea şi pentru viaţa lui. S-au împrietenit repede. 

într-o dimineaţă de Sabat - n-o voi uita niciodată -, în timp ce 
ne rugam după obiceiul nostru la ora 7 dimineaţa, într-una dintre 
camerele bisericii, Mike a păşit înăuntru împreună cu fratele 
nostru confuz. Stăteau unul lângă altul. „Slavă Domnului!" a 
spus Mike în loc de introducere, cu zâmbetul care-1 caracteriza. 
„Slavă lui Isus!" a răspuns fratele nostru recent recâştigat, care nu 
mai avea să se îndoiască niciodată despre ce gândea Dumnezeu 
despre biserica Sa iubită, plină de defecte şi... 

Ai putea zice: „Ooo! Să vizitezi pe cineva în fiecare zi, timp 
de şase săptămâni?!?" Cu o astfel de consacrare şi intensitate, tot 
felul de lucruri s-ar putea schimba în biserică. Dacă tu crezi asta, 
ce să zic... Cred că ai dreptate. Vezi, aceasta nu a fost o faptă de 
bunătate neobişnuită şi sporadică din partea lui Mike - el era 
aşa de mai multă vreme, de când Isus ocupase locul central din 
inima lui; el era un om schimbat. 

Mai demult, când vreo căsătorie începea să se îndrepte spre 
eşec, iar bărbatul se separa de soţia lui, Mike îl invita să stea cu el 
în timpul tranziţiei respective. O altă căsătorie eşuată, apoi alta. 
Unul câte unul, au tot venit bărbaţi la el până s-a umplut casa, 
care avea patru dormitoare. Apoi el s-a mutat şi şi-a închiriat 
temporar un apartament, în timp ce continua să plătească 
utilităţile şi cheltuielile casei sale. Studia Cuvântul cu ei şi se 
ruga cu ei şi, mai ales, pentru ei. Ştia că sunt îndureraţi, supăraţi 
şi nesiguri cu privire la viitor. Mi-1 amintesc foarte bine pe unul 
dintre ei. Soţia lui a cerut consiliere şi mi-a spus nişte lucruri pe 
care niciodată nu mi-aş fi dorit să le ştiu despre el. Dar lunile au 
trecut şi iarăşi, unul câte unul, fiecare dintre aceşti bărbaţi şi-au 
văzut căsniciile vindecându-se - un miracol uimitor, când te 

gândeşti la problemele cu care se confruntau unii dintre ei. Mike 
se hotărâse ca, prin rugăciune, să-i aducă înapoi la nevestele lor. 

Aş putea să vă spun mai multe despre Mike, poate într-o zi 
mă va lăsa să-i scriu povestea. Crezi că Duhul Sfânt trăia în viaţa 
acestui om? De ce anume crezi că e nevoie ca să duci o astfel de 
viaţă? Pavel ne dă răspunsul: 

„Dumnezeu a voit să le facă cunoscut care este bogăţia 
slavei tainei acesteia între neamuri, şi anume: Hristos în voi, 
nădejdea slavei." (Coloseni 1:27, subliniere adăugată) 

Hristos şi Duhul 

Ce vrea Pavel să spună prin „Hristos în voi"? Chiar este 
posibil? Luaţi în considerare această afirmaţie: „Hristos locuieşte 
în noi prin Duhul, iar Duhul lui Dumnezeu primit în inimă prin 
credinţă este începutul vieţii veşnice." 1 Aţi citit bine? Prin Duhul, 
Hristos locuieşte în noi. A locui înseamnă a trăi sau a fi rezident 
permanent. Puteţi înţelege ideea trăirii lui Isus în noi? Să luăm în 
considerare şi altă declaraţie: 

„Transformarea caracterului este pentru lume mărturia 
că Hristos locuieşte în noi. Duhul lui Dumnezeu produce o 
viaţă nouă în suflet, aducând gândurile şi dorinţele în ascul¬ 
tare de voinţa lui Hristos, iar omul din interior este reînnoit 
după chipul lui Dumnezeu." 2 

Viaţa îmbelşugată promisă de Isus (Ioan 10:10), pe care 
fiecare şi-ar dori-o, nu este nimic mai mult sau mai puţin decât 
Isus în tine prin Duhul. Când le-a promis ucenicilor Săi Duhul 
Sfânt, Isus Se dăruia pe Sine prin Mângâietorul, de aceea era în 
avantajul lor ca El să plece de la ei (Ioan 16:7). „Când va veni...", 
spunea Isus în legătură cu Duhul, „El Mă va proslăvi, pentru 
că va lua din ce este al Meu şi vă va descoperi" (vers. 14). Pavel 
spune că „dacă n-are cineva Duhul lui Hristos, nu este al Lui" 
(Romani 8:9). Apoi El spune: „Dacă Hristos este în voi..., duhul 
vostru este viu" (vers. 10). Duhul lui Hristos, „care era în ei", 
i-a făcut pe profeţii Vechiului Testament să profetizeze despre 
„harul care vă era păstrat vouă" (1 Petru 1:11,10). 

Este „Duhul lui Hristos" un spirit emanat din Hristos sau 
este Duhul Sfânt? 

Isaia a profetizat că Duhul Domnului, a treia Persoană 
a Dumnezeirii, avea să Se odihnească peste Mesia: „Duhul 
Domnului Se va odihni peste El, duh de înţelepciune şi de pri¬ 
cepere, duh de sfat şi de tărie, duh de cunoştinţă şi de frică de 
Domnul" (Isaia 11:2). Duhul este menţionat de şapte ori în acest 
pasaj. în cartea Apocalipsei, sunt menţionate şapte duhuri în re¬ 
ferinţa la Mielul care a fost înjunghiat (Apocalipsa 5:6). în Biblie, 
numărul şapte denotă totalitate, desăvârşire, perfecţiune. Aşa că 
Isus a fost Cel plin de Duhul, exemplul suprem de ce înseamnă o 
viaţă trăită cu totul în prezenţa lui Dumnezeu, a fost Cel care pri¬ 
mea zilnic botezul Duhului. Iar acesta este motivul pentru care 
Pavel şi Petru au folosit expresia „Duhul lui Hristos". Hristos era 
atât de plin de Duhul, încât Ei erau una. Unul şi Acelaşi, chiar 
dacă erau persoane distincte. 

Darul lui Dumnezeu 

Când iei în considerare expresia „darul lui Dumnezeu" 
din Noul Testament, vei afla acest frumos adevăr: darul lui 
Dumnezeu este Duhul Sfânt sau mântuirea în Isus? Să vedem 
câteva exemple. 

Primul este întâlnirea lui Isus cu femeia din Samaria: 

„Drept răspuns, Isus i-a zis: «Dacă ai fi cunoscut tu darul 
lui Dumnezeu şi cine este Cel ce-ţi zice: 'Dă-Mi să beau!', tu 
singură ai fi cerut să bei şi El ţi-ar fi dat apă vie.»" (Ioan 4:10) 
Care este darul aici? Contextul indică darul mântuirii. 

Apoi este mustrarea pe care i-o face Petru lui Simon Magul, 
pentru că a încercat să obţină darul Duhului cu bani. „Dar Petru 
i-a zis: «Banii tăi să piară împreună cu tine, pentru că ai crezut 
că darul lui Dumnezeu s-ar putea căpăta cu bani!»" (Faptele 
apostolilor 8:20) 

Al treilea exemplu este declaraţia nemuritoare a lui Pavel: 
„Fiindcă plata păcatului este moartea, dar darul fără plată al lui 

Dumnezeu este viaţa veşnică în Isus Hristos, Domnul nostru." 
(Romani 6:23) 

Cel de-al patrulea exemplu îl găseşte pe Pavel apărând darul 
spiritual al celibatului în biserica din Corint: 

„Eu aş vrea ca toţi oamenii să fie ca mine, dar fiecare are 
de la Dumnezeu darul lui - unul intr-un fel, altul intr-altul." 
(1 Corinteni 7:7) 

Apoi urmează una dintre cele mai clare declaraţii cu privire 
la mântuire: 

„Căci prin har aţi fost mântuiţi, prin credinţă. Şi aceasta 
nu vine de la voi, ci este darul lui Dumnezeu. Nu prin fapte, 
ca să nu se laude nimeni." (Efeseni 2:8,9) 

Un ultim text - de data aceasta o atenţionare către timidul 

/ 

Timotei: 

„De aceea, îţi aduc aminte să înflăcărezi darul lui 
Dumnezeu care este în tine prin punerea mâinilor mele. Căci 
Dumnezeu nu ne-a dat un duh de frică, ci de putere, de dra¬ 
goste şi de chibzuinţă." (2 Timotei 1:6,7) 

Observaţi? De trei ori „darul lui Dumnezeu" se referă la 
darul mântuirii lui Hristos şi de trei ori se referă la darul sau la 
darurile Duhului Sfânt. Ideea este că, odată cu Duhul Sfânt, vine 
şi mântuirea în Isus. Mântuirea şi primirea Duhului Sfânt sunt 

întreţesute. 

/ 

„Duhul Sfânt este dat numai acelora care îl caută cu 
umilinţă pe Dumnezeu, care urmează călăuzirea şi harul 
Său. Puterea lui Dumnezeu aşteaptă să fie cerută şi primită. 
Această binecuvântare făgăduită, dacă este cerută prin cre¬ 
dinţă, aduce cu sine toate celelalte binecuvântări. Ea se dă 
potrivit cu bogăţiile harului lui Hristos, şi El este gata să dea 
fiecărui suflet atât cât poate să primească." 3 
Acesta este motivul pentru care, atunci când primim Duhul 
Sfânt, primim mântuirea. Darul Duhului este darul mântuirii. 
„Stai", poţi să spui, „nu erau ucenicii deja mântuiţi, în momentul 

în care au primit Duhul la Cincizecime?" Răspunsul la această 
întrebare este şi da, şi nu. 

O dată sau zilnic? 

Mântuirea nu este ceva ce trăieşti doar o dată în viaţă, după 
cum nu este ceva ireversibil. Când spun: „Am fost mântuit în 
data cutare şi cutare", creştinii se referă doar la prima primire 
conştientă a lui Isus în inimile lor. Unii, din păcate, cred în ceea 
ce se spune atât de obişnuit: „Odată mântuit, mântuit pentru 
totdeauna" şi chiar cred că o experienţă unică este suficientă. Dar 
Biblia ne spune că trebuie să murim „zilnic" faţă de eu (Romani 
6:11; 1 Corinteni 15:31). Dacă trebuie să murim zilnic faţă de 
păcat, aceasta nu poate însemna decât că trebuie să şi înviem 
zilnic la o viaţă nouă (Romani 6:5). Cu ani în urmă, l-am auzit 
pe Morris Venden spunând că modul adecvat de a te exprima 
cu privire la mântuirea personală este să spui: „Am fost mântuit, 
sunt mântuit şi voi fi mântuit." Cu alte cuvinte, am fost mântuit 
în urmă cu douăzeci de secole, deoarece atunci a murit Isus pe 
cruce pentru mine. Sunt mântuit zilnic, când răspund harului lui 
Dumnezeu prin credinţă şi voi fi mântuit când El va veni pe nori, 
iar natura mea păcătoasă va capitula în faţa celei necoruptibile (1 
Corinteni 15:51-54: „Când trupul acesta supus putrezirii se va 
îmbrăca în neputrezire"). 

La fel este şi cu Duhul Sfânt. Nu primim Duhul doar o dată 
în viaţa noastră, ci zilnic şi atât de frecvent pe cât ne deschidem 
inimile pentru a-L primi. Nu trebuie să aşteptăm până când simţim 
ceva supranatural, un fel de şoc electric, o căldură interioară sau 
un miracol fizic pentru a şti că Duhul a început să locuiască în 
templele trupurilor noastre. Duhul vine prin credinţă, cel puţin 
aşa ne-a învăţat Pavel (Galateni 3:2,14). Iar credinţa nu este ceva 
ce vezi sau simţi, ci este ceva ce alegi să crezi că există, pentru că 
Dumnezeu a spus că există. 

Problema pe care o au mulţi este căutarea darurilor Duhului 
înainte de a dori să primească Duhul însuşi. Ei îşi doresc mani¬ 
festările Duhului - puterea, minunile, atingerea palpabilă a lui 

Dumnezeu dar nu sunt siguri că-şi doresc Duhul, dacă nu vine 
cu toate ofertele Sale. îşi doresc darurile, dar nu şi pe Dătător. 

Cu câţiva ani în urmă, am descoperit ceva interesant în timp 
ce studiam subiectul darurilor spirituale. în Romani 12, ni se 
spune că darurile diferă „potrivit cu harul care ne-a fost dat" şi 
că, de aceea, ar trebui să le folosim „după măsura credinţei" (vers. 
6). în 1 Petru 4, citim că fiecare a primit un dar special pe care ar 
trebui să-l folosească pentru a sluji altuia „ca buni ispravnici ai 
harului felurit al lui Dumnezeu" (vers. 10). Care este numitorul 
comun al acestor versete? Harul lui Dumnezeu. Cuvântul biblic 
pentru har este charis, tradus în versiunea King James prin 
„caritate". Aceasta înseamnă că darurile Duhului sunt daruri ale 
harului, sau charismata. Adică sunt o expresie, o manifestare a 
Duhului, stârnită de dragostea pentru Mântuitorul. Din cauză că 
harul este bunăvoinţa lui Dumnezeu pentru mântuirea noastră! 
„Căci prin har aţi fost mântuiţi..., este darul lui Dumnezeu. Nu 
prin fapte, ca să nu se laude nimeni" (Efeseni 2:8,9). Concluzia 
logică este că aceste daruri spirituale sunt darurile lui Isus, care 
dă har tuturor care îl primesc prin credinţă! 

Ideea este că darurile spirituale nu vin din vreun depozit 
cosmic, dintr-o sursă neînsufleţită de putere cerească - ele vin 
de la Isus, ca parte a harului Său. Aşa că fiecare dintre noi care a 
experimentat harul lui Isus primeşte darurile lui Isus. Dacă îl ai 
pe Isus, ai şi darurile spirituale. Cere ca Duhul Sfânt să vină în 
viaţa ta, pentru a-L avea pe Isus în inimă. Primeşte-L pe Isus în 
inimă şi vei trăi viaţa în Duhul. 

Sensul electrizant al expresiei „Hristos în voi" 

Una dintre declaraţiile lui Ellen White despre Duhul Sfânt, 
care-mi plac foarte mult, este următoarea: 

„Rugaţi-vă ca energiile puternice ale Duhului Sfânt, 
cu toată puterea lor de a reînnoi, de a întări şi transforma, 
să poată cădea ca un şoc electric asupra sufletului lovit de 
paralizie, făcând ca fiecare nerv să vibreze de o viaţă nouă, 
readucându-1 pe om din starea lui pământească, senzuală. 

moartă, la sănătate spirituală. Veţi deveni astfel părtaşi de 
natură divină, scăpând de stricăciunea care este în lume prin 
pofte şi, astfel, în sufletele voastre se va reflecta chipul Său, 
al Aceluia prin rănile căruia sunteţi tămăduiţi." 4 
Deşi această afirmaţie este atât de entuziasmantă şi de vi¬ 
brantă - „energiile puternice", „ca un şoc electric", „făcând 
fiecare nerv să vibreze " -, nu trebuie să pierdem din vedere ce 
este evident: „Veţi deveni părtaşi de natură divină... şi ... în su¬ 
fletele voastre se va reflecta chipul Său." 

De fapt, a trăi în „puterea învierii Sale" înseamnă că trebuie 
mai întâi să „ne facem asemenea cu moartea Lui". Cei mai mulţi 
creştini, inclusiv cei mai mulţi adventişti de ziua a şaptea pe 
care-i cunosc, au trecut cu vederea faptul că Isus ne oferă nu 
numai iertarea pentru păcat, ci ne dă şi puterea de a trăi o viaţă 
nouă. Dar această putere nu vine din moartea lui Hristos pe 
cruce, ci vine din viata lui Hristos, care stă acum în sala tronului 
lui Dumnezeu. 

Permiteţi-mi să explic. La cruce, Hristos a realizat răscum¬ 
părarea sufletelor noastre. El a fost înlocuitorul nostru. Noi ar fi 
trebuit să murim pentru veşnicie, însă El a devenit păcat în locul 
nostru şi a murit suferind moartea a doua pentru noi (2 Corinteni 
5:21). Acolo, El a plătit pedeapsa pentru păcatele noastre, fapt ce 
I-a dat dreptul să ne ierte de păcate, ceva ce El va garanta, câtă 
vreme noi ne mărturisim păcatele (1 Ioan 1:9). Totuşi iertarea de 
păcat nu înseamnă biruinţă asupra păcatului. Iertarea se ocupă 
de trecut, nu de prezent. Dacă trebuie să fim iertaţi din nou şi 
din nou, nu vom ajunge niciodată să reflectăm natura divină, în¬ 
trucât Dumnezeu nu este aşa. El nu are nevoie să fie iertat din 
nou şi din nou. într-adevăr, „ce vom fi nu s-a arătat încă", dar 
„ştim că... vom fi ca El" (1 Ioan 3:2). 

Acum cei mai mulţi oameni se neliniştesc. îşi imaginează 
că trebuie să fim perfecţi, pentru „a fi ca El". Iar lista păcatelor 
noastre este atât de mare, de consistentă şi de copleşitoare, încât 
este firesc să disperăm la gândul că ar trebui să ajungem la o 
asemenea etapă a biruinţei. Dar nu trebuie să disperăm: 

„Păcatul nu putea să fie oprit şi înfrânt decât prin mij¬ 
locirea celei de a treia Persoane a Dumnezeirii, care urma 
să vină nu cu o putere schimbată, ci cu plinătatea puterii 
dumnezeieşti. Doar Duhul face să aibă efect cele săvârşite 
de Mântuitorul lumii. Prin Duhul ajunge inima curată. Prin 
Duhul ajunge credinciosul părtaş de natură dumnezeiască. 
Hristos a dat Duhul Său cu putere divină pentru a birui toate 
tendinţele spre rău, moştenite şi cultivate, şi pentru a impri¬ 
ma caracterul Său asupra bisericii Sale." 5 
Cum se întâmplă aceasta? Cheia este a doua lucrare a lui Isus 
pentru noi, viaţa Sa în noi. La fel cum acceptăm moartea Sa pe 
cruce, pentru ca păcatele noastre să fie iertate, este privilegiul 
nostru să acceptăm şi viaţa Sa în inimile noastre, ca păcatul să fie 
învins. 6 Iată minunatul rezumat al lui Pavel: 

„Căci, dacă atunci când eram vrăjmaşi am fost împăcaţi 
cu Dumnezeu prin moartea Fiului Său, cu mult mai mult 
acum, când suntem împăcaţi cu El, vom fi mântuiţi prin via¬ 
ţa Lui." (Romani 5:10) 

Ce spune Pavel că ne va mântui de fapt? Viaţa lui Hristos, nu 
doar moartea Lui. De ce? Pentru că primul lucru pe care a venit 
Isus să-l facă a fost să demonstreze Universului că ceea ce afirma 

Lucifer era o minciună. Diavolul susţinea că nicio fiinţă creată 

/ / 

nu poate să îndeplinească cerinţele Legii lui Dumnezeu şi să 
trăiască o viaţă perfectă. Până la urmă, nu era el cel mai evident 
exemplu? El fusese creat perfect de la început, înzestrat cu 
capacităţi şi daruri extraordinare (Ezechiel 28:12-15,17), şi totuşi 
nici el n-a fost în stare să rămână pe calea dreaptă şi îngustă. Iar 
proba B - Adam şi Eva. Ce să ne mai aşteptăm atunci de la restul 
dintre noi? „E o cauză pierdută", strigă Satana. „Dacă eşti un 
Dumnezeu drept, aşa cum spui, exact aşa cum intenţionezi să mă 
distrugi pe mine, trebuie să îi distrugi pe toţi." 

Da, se părea că este o cauză pierdută cu totul, mai ales după 
ce Adam şi Eva au capitulat în faţa păcatului, în timp ce trăiau 
intr-un mediu perfect. Dar Isus avea să intervină în calitate de al 

doilea Adam (1 Corinteni 15:45) pentru a dovedi că se poate trăi 
fără păcat. De fapt. Fiul lui Dumnezeu a mers mult mai departe 
decât spunea Satana. El a venit într-o lume care a practicat timp 
de milenii păcatul. Ieslea din Betleem era departe de Eden. 
Dar, timp de mai mult de treizeci şi trei de ani, Isus a rezistat 
păcatului până la moarte. El a fost botezat zilnic cu Duhul lui 
Dumnezeu. Zilnic, petrecea ore în rugăciune în comuniune cu 
Tatăl Său pentru a respira atmosfera cerului care îi permitea să 
păşească fără să Se împiedice într-o lume nu numai cufundată 
până la gât în păcat, ci şi hotărâtă să-L facă să cadă. 7 Aceasta 
este biruinţa Sa! Nu doar crucea, ci o viaţă fără păcat, în ciuda 
atacurilor constante! 

Când Isus a murit pe cruce. Diavolul „n-a avut nimic" în El 
(Ioan 14:30). De asemenea, nimeni nu I-a luat viaţa. Şi-a dat-o El 
însuşi (Ioan 10:17,18; 19:30). 8 Şi a făcut acest lucru ca să plătească 
pedeapsa pentru păcatului nostru. El era jertfa înlocuitoare 
pregătită şi oferită de Dumnezeu pentru noi. Moartea Sa pentru 
noi atunci I-a dat dreptul să ne ofere viaţa Sa perfectă. Deci darul 
lui Isus nu este numai moartea Sa, ci şi viaţa Sa! 

Aşadar, biruirea păcatului este posibilă dacă Hristos trăieşte 
în noi - viaţa Sa în noi prin Duhul. Acest adevăr este peste tot în 
Scriptură: 

„Am fost răstignit împreună cu Hristos şi trăiesc... dar 
nu mai trăiesc eu, ci Hristos trăieşte în mine. Şi viaţa pe care o 
trăiesc acum în trup o trăiesc în credinţa în Fiul lui Dumnezeu, 
care m-a iubit şi S-a dat pe Sine însuşi pentru mine." (Galateni 
2:20, sublinierea adăugată) 

„Gândiţi-vă la lucrurile de sus, nu la cele de pe pământ." De 
ce, frate Pavel? „Căci voi aţi murit, şi viaţa voastră este ascunsă cu 
Hristos în Dumnezeu. Când Se va arăta Hristos, viaţa voastră, [la a 
doua venire], atunci vă veţi arăta şi voi împreună cu El în slavă." 
(Coloseni 3:2-4, subliniere adăugată) 

„Căci, pentru mine, a trăi este Hristos şi a muri este un 
câştig." (Filimon 1:21 sublinierea adăugată) 

„Eu sunt Uşa", a spus Isus. „Dacă intră cineva prin Mine, 
va fi mântuit; ... Eu am venit ca oile să aibă viaţă şi s-o aibă din 
belşug." (Ioan 10:9,10) 

Viaţa lui Hristos în noi prin Duhul Sfânt, cu siguranţă, va 
câştiga biruinţa asupra păcatului în vieţile noastre. Reţineţi: 
tendinţele, atât „ereditare", cât şi „cultivate", vor fi învinse. Vor 
fi învinse atât condiţia păcatului, cât şi păcatul ca obicei. Acesta 
nu este perfecţionism. Perfecţionismul ar însemna că realizez 
toate acestea prin forţele mele. Nu viaţa mea realizează aceasta, 
ci viaţa lui Isus, dacă El trăieşte în mine prin Duhul. 

El în mine şi eu în El 

Dar Hristos poate nu doar să trăiască în mine prin Duhul Sfânt. 
Ceea ce a realizat la cruce a fost pentru întreaga lume păcătoasă, 
deci şi pentru mine, şi eu am fost inclus în jertfa Sa. Am fost 
acolo, „în El", pentru a folosi această expresie. Teologii o numesc 
motivul „în Hristos" la care Pavel se referă adesea. Un verset uşor 
de înţeles ar fi cel în care Pavel li se adresează atenienilor idolatri, 
referindu-se la Dumnezeul Necunoscut. Apostolul le spunea că 
„în El avem viaţa, mişcarea şi fiinţa"(Faptele 17:28 ). Adică noi 
trăim pentru că Dumnezeu este viu - vieţile noastre depind de 
El. Totuşi Isus a deschis calea, a creat acest concept în noaptea în 
care le-a spus ucenicilor despre venirea Duhului Sfânt: 

„Eu sunt Vita, voi sunteti mlăditele. Cine rămâne în Mine 
şi în cine rămân Eu aduce multă roadă, căci despărţiţi de 
Mine, nu puteţi face nimic." (Ioan 15:5, subliniere adăugată). 

Efeseni 1 este plin de acest concept. „El ne-a ales înainte de 
întemeierea lumii" (vers. 4); „în El avem răscumpărarea, prin 
sângele Său" (vers. 7); „în El am fost făcuţi şi moştenitori, fiind 
rânduiţi mai dinainte, după hotărârea Aceluia care face toate 
după sfatul voii Sale" (vers. 11); „ voi... aţi crezut în El şi aţi fost 
pecetluiţi cu Duhul Sfânt care fusese făgăduit" (vers. 13). Este 
peste tot. în final, Pavel le-a putut spune colosenilor: „Voi aveţi 
totul deplin în El." (Coloseni 2:10 - în NAS: „în El aţi devenit 
compleţi".) 

Apostolul Ioan aduce această idee la elementele de bază: 

„Prin aceasta ştim că suntem în El... Cine zice că rămâne 
în El trebuie să trăiască şi el cum a trăit Isus" (1 Ioan 2:5,6). 
„Şi acum, copilaşilor", concluzionează Ioan, „rămâneţi în El" 
pentru că „oricine rămâne în El nu păcătuieşte." (1 Ioan 2:28; 
3:6) 

„Cunoaştem că rămânem în El şi că El rămâne în noi 
prin faptul că ne-a dat din Duhul Său." (1 Ioan 4:13) 

Imaginaţi-vă puţin: Hristos în noi, nădejdea slavei, şi noi 
în Hristos, îngropaţi şi înviaţi cu El. Aceasta înseamnă că sun¬ 
tem înconjuraţi de Isus, nu? Suntem acoperiţi complet, şi pe 
dinăuntru, şi pe dinafară. Ar trebui ca acest lucru să aducă 

vreo diferenţă în viata noastră? Ar trebui să se schimbe totul. 
/ / 

Frank Phillips, un pastor şi misionar ale cărui învăţături apar 
acum, la o generaţie de la moartea sa 9 , obişnuia să spună o ex¬ 
perienţă pe care a auzit-o de la o tânără mămică, în timpul unei 
adunări de tabără. Din câte îmi amintesc, ea venise la el să-i ceară 
sfat. Căsătoria ei era pe butuci. Soţul ei era un necredincios, un 
om iresponsabil, bea foarte mult şi nu-i păsa deloc de familie. 
Aveau o fetiţă şi un băiat de cinci luni. încercaseră consiliere, dar 
n-a ajutat la nimic. Obosită, femeia era gata să renunţe la luptă. 

- Eşti gata să faci orice pentru a-ţi salva căsnicia? a întrebat-o 
pastorul. 

Ea se opri o clipă, gândindu-se că deja făcuse tot. 

- Da, cred că sunt, a răspuns ea. 

- Atunci, ia citatul de pe acest cartonaş cu tine. Citeşte-1, 
gândeşte-te la el, roagă-te pentru el. Dacă alegi să mergi până la 
capăt cu ce e scris acolo. Dumnezeu îţi va vindeca sigur căsătoria. 

Pastorul s-a rugat cu ea apoi femeia a plecat. Cartonaşul avea 
un citat din micuţa carte Cugetări de pe Muntele Fericirilor: 

„Prezenţa Tatălui îl înconjura pe Hristos şi nu I s-a în¬ 
tâmplat nimic altceva decât ce a îngăduit Iubirea nemăr¬ 
ginită pentru binecuvântarea omenirii. Acesta era izvorul 
mângâierii Sale şi este şi pentru noi. Cel care este pătruns de 

Spiritul lui Hristos rămâne în Hristos. Lovitura îndreptată 
spre el cade asupra Mântuitorului, care îl înconjoară cu pre¬ 
zenţa Sa. Şi orice vine asupra lui, vine de la Hristos. El nu 
are nevoie să se împotrivească răului, pentru că Hristos este 
apărarea sa. Nimic nu-1 poate atinge, decât dacă îngăduie El, 
şi «toate lucrurile» îngăduite «lucrează împreună spre binele 
celor ce iubesc pe Dumnezeu» (Romani 8:28)." 10 
Probabil va trebui să recitim pasajul. în primul rând. Tatăl 
„L-a înconjurat" pe Hristos - acelaşi concept, acelaşi lucru pe 
care îl face Hristos în vieţile noastre. El este în noi, iar noi suntem 
în El. Cu alte cuvinte, suntem complet înconjuraţi de Isus. Apoi, 
lui Hristos nu I se întâmpla nimic în afara celor permise de Tatăl 
Său pentru binecuvântarea lumii. Aceasta nu era doar sursa Lui 
de mângâiere, ci trebuie să fie şi a noastră. De aceea nu trebuie 
să ne împotrivim răului. Hristos n-a făcut-o. Nimic nu ne poate 
atinge fără permisiunea Domnului şi orice rău va ajunge la noi 
va lucra spre bine. OK, de zis e mai uşor, dar de făcut... 

Femeia a citit acest pasaj, s-a rugat în legătură cu el şi a luat 
hotărârea de a trăi conform celor citite. Dacă partea ei era să aibă 
o viată de căsnicie mizerabilă, atunci ea nu numai că avea s-o 
accepte, ci s-o şi îmbrăţişeze, ştiind că Hristos deja a „filtrat" 
acele lucruri în favoarea ei. A reuşit? 

în primele trei luni după ce a început să-I mulţumească lui 
Dumnezeu pentru lucrurile pe care le dispreţuia în mod natural 
sau care îşi dorea să nu fi fost, atât situaţia căsătoriei, cât şi soţul 
nu păreau să meargă spre bine. într-o încercare care îi cerea să 
fie zilnic şi des pe genunchi, ea a hotărât să-L recunoască pe 
Isus la lucru, când era cât se poate de clar că Satana conducea 
lucrurile. Dar ea a continuat, crezând că este înconjurată de Isus 
şi că El avea puterea de a filtra orice atingea viaţa ei. Dintr-o 
dată, lucrurile au început să se schimbe. Soţul ei a încetat să mai 
bea, a început să se ţină de slujbă, să se intereseze de familie şi 
să o ajute la creştere copiilor. Chiar a început să facă pentru ea 
lucruri pe care nu le făcuse niciodată. îşi petrecea timpul cu ea în 
fiecare seară: o plimbare, o ieşire cu maşina, o invitaţie la o 

îngheţată. Femeia nu putea să creadă ce i se întâmpla. O, cât se 
schimbase! 

Era mult mai uşor să-I mulţumească lui Dumnezeu pentru 
cum mergeau lucrurile acum decât înainte. Simţea că mai bine 
de-atât nu se putea. Atunci, într-o noapte, în timp ce mama-soacră 
avea grijă de copii, soţii au plecat într-o plimbare cu maşina. 
Bunica l-a pus pe bebeluş, acum de unsprezece luni, în pătuţ să 
se culce şi ea s-a aşezat intr-un fotoliu să tragă un pui de somn, 
lăsând pe măsuţă flaconul cu medicamente, fără să mai pună 
capacul. Băieţelul s-a trezit şi a reuşit să se caţere şi să coboare 
din pătuţ. A ajuns la pastilele bunicii şi le-a înghiţit, una câte 
una, pe toate. în câteva minute, era pe podea în agonie. Când s-a 
trezit şi a văzut ce s-a întâmplat din cauza neglijenţei ei, bunica 
a îngheţat literalmente în scaun. Nu a reuşit nici măcar să ţipe 
după ajutor, datorită şocului total. 

Când s-au întors, părinţii au luat copilaşul şi s-au repezit cu 

el la spital, dar micuţul a murit după numai o oră. Cum s-a putut 

întâmpla aşa ceva? De la fericire la tragedie completă într-o oră! 

Soţul n-a mai suportat şi a plecat. Socrii voiau să-şi pună capăt 

zilelor. Femeia, singură şi disperată, a strigat la Dumnezeu: 

„Cum pot să accept acestea ca venind de la Tine, Doamne? Unde 

erai atunci? Asta este lucrarea Diavolului, tocmi acum, când 

lucrurile mergeau atât de bine!" Aşa că a renunţat la convingerea 

că Dumnezeu deţinea controlul vieţii ei. Dar a observat că aceasta 
/ / 

a făcut ca lucrurile să se înrăutăţească. După trei săptămâni, era 
deprimată, singură şi cu inima frântă. 

într-o după-amiază, a văzut pe cineva de la biserică parcând 
pe aleea locuinţei ei. Venea să-i facă o vizită. Dar toate vizitele 
erau la fel - oamenii plângeau cu ea pentru pierderile ei, dar 
aceasta nu făcea altceva decât să-i amintească iar şi iar tragedia. 

în timp ce se îndrepta spre uşă. Duhul îi aminti: „Nu mi-ai 
promis că vei primi tot ce se întâmplă ca venind din mâna Mea?" 
Convinsă, începu să plângă. „Da, Doamne, aşa am promis. Te 
rog iartă-mă! Nu înţeleg şi aceasta doare atât de mult, dar îţi 
predau chiar şi moartea băiatului meu. Aleg să cred că erai acolo 

când s-a întâmplat şi ai permis asta, în înţelepciunea Ta infinită." 
Această „întâlnire" n-a durat mai mult de câteva secunde. 

Deschizând uşa, femeia a ridicat mâna şi i-a spus oaspetelui: 
„Te rog să nu spui nimic. Trebuie să-I predau totul lui Isus chiar 
acum. Ai vrea să îngenunchezi şi să te rogi cu mine ca s-o pot 
face?" La trei săptămâni de la moartea bebeluşului, soţul s-a 
întors acasă. Parcă fusese în iad şi acum revenea acasă. îi spuse 
soţiei că îi părea rău că a lăsat-o în ceasul cel mai greu, dar şi-a 
dat seama că are nevoie să îl cunoască pe Dumnezeu, aşa cum îl 
cunoştea ea. îi spuse că voia să pună capăt felului lui de a trăi şi 
că voia să îi predea lui Isus viaţa lui. Câteva zile mai târziu, au 
venit în vizită şi socrii. Au recunoscut că, în urmă cu mulţi ani, 
fuseseră adventişti, dar plecaseră din biserică. Nu şi-au crescut 
băiatul în credinţă. Dar au observat că nora părea a-L cunoaşte 
pe Dumnezeu personal, că ea era persoana cea mai asemenea 
lui Hristos pe care au cunoscut-o vreodată şi aveau nevoie de 
ajutorul ei pentru a se întoarce la Dumnezeu. 

Tânăra femeie poate nu va şti de ce a murit bebeluşul ei sau 
de ce a murit în circumstanţe atât de tragice. Dar ştie că îl va 
vedea când Isus va reveni. Iar acum ştie că vor fi acolo şi soţul, şi 
întreaga familie. 

„Hristos în mine, nădejdea slavei." Aceasta este lucrarea 
Duhului în vieţile noastre. Aceasta este viaţa din belşug. De 
aceasta are nevoie întreaga lume: Isus în mine, prin Duhul Său. 

Note 

1 Hristos, lumina lumii, p. 388. 

2 Profeţi şi regi, p. 233. 

3 Hristos, Lumina lumii, p. 672 . 

4 Mărturii, voi. 5, p. 267. 

5 Hristos, Lumina lumii, p. 671. 

6 Există o diferenţă importantă între „păcate" şi „păcat". Fiinţele umane sunt 
păcătoase prin natura lor - sunt născute în păcat, au tendinţa de a păcătui, 
tendinţa lor naturală este aceea de a se pripi şi de a pleca de lângă Dumnezeu. 
Aceasta se numeşte păcat - păcatul este condiţia, caracteristica vieţii noastre. Iar 

păcatele sunt urmarea condiţiei noastre de păcătoşi. Comitem păcate pentru că 
suntem oameni ai păcatului, „sub Legea păcatului şi a morţii". Dumnezeu ne 
poate ierta păcatele, dar singurul remediu pentru păcat [la singular], pentru 
condiţia noastră, pentru starea fiinţei noastre, este o viaţă nouă. Pentru aceasta, 
iertarea nu este de-ajuns, ci trebuie să fim creaţi din nou. De aceea trebuie să ne 
naştem din nou. 

7 Vezi Divina vindecare, p. 51-58, pentru a revedea experienţa devoţională a lui 
Isus cu Tatăl Său. 

8 Ioan 19:30 spune: „Şi-a plecat capul şi Şi-a dat duhul [suflarea]." La moarte, 
moare persoana; de aceea I-ar fi căzut capul. Aici aflăm că Isus mai întâi Şi-a 
plecat capul, apoi a expirat. Verbul este corect „Şi-a dat" duhul. Şi-a dat viaţa. 

9 De exemplu, cartea sa minunată His Robe of Mine [Haina Lui - a mea\, Berrien 
Springs, MLJustified Walk Ministries, 2003. Pentru mai multe informaţii, intraţi 
pe www.justifiedwalk.com. 

10 Cugetări de pe Muntele Fericirilor, 71 (orig.) 


întrebări pentru reflecţie sau studiu în grup 

1. Ce te impresionează la istoria lui Mike? 

2. Ce înseamnă „Hristos în voi, nădejdea slavei"? 

3. Când începe viaţa veşnică? De ce atunci? 

4. De ce foloseşte uneori Biblia expresia „Duhul lui 
Hristos"? 

5. în ce fel este darul Duhului darul mântuirii? 

6. Cum am fost, suntem şi vom fi mântuiţi? 

7. Care este reacţia ta la afirmaţia: „Toţi aceia care au expe¬ 
rimentat harul lui Isus primesc darurile Sale"? 

8. Dacă acceptarea morţii lui Isus pe cruce ne acoperă 
păcatele, ce ne aduce biruinţa asupra păcatului? 

9. Ce ne mântuieşte de fapt - moartea sau viaţa lui Isus? 
Explică. 

10. Care este deosebirea între biruinţa asupra oricărui păcat 
şi perfecţionism? 

11. Cum putem ajunge să credem şi să acceptăm că tot ce 
ajunge la noi este filtrat de dragostea lui Hristos, aşa cum 
am văzut în istoria tinerei femei? 

12. Care este cea mai mare dorinţă a inimii tale? 

/ 



Capitolul 8 

Mărturia prin roade şi daruri 


A i fost vreodată chemat ca martor la un proces? în primul rând, 

ţi se cere să declari că vei spune adevărul şi numai adevărul. 

Atunci trebuie să răspunzi la întrebări spunând numai ce ai auzit şi 

ai văzut, niciodată pe baza deducţiei, a opiniei sau spunând ce ştii 

din auzite. Dacă deviezi de la această normă, ştii ce se întâmplă? 

„Obiecţie, onorată instanţă! Vorbeşte din auzite." 

Când le-a promis ucenicilor darul Duhului Sfânt, Domnul 

Isus le-a prezentat şi motivul pentru care aveau nevoie de El: „Veţi 

primi o putere... şi-Mi veţi fi martori" (Faptele apostolilor 1:8). Era 

puterea de a mărturisi. Deoarece martorul este cineva care poate 

oferi un raport de primă mână al faptelor, mărturisirea are puţin 

de a face cu abilitatea, dar are mult de-a face cu disponibilitatea. 

Mărturisirea nu este menţionată nicăieri în Noul Testament ca 

/ 

unul dintre multele daruri spirituale. Nu este ceva ce le oferă 
Dumnezeu anumitor oameni pentru ca ei să poată face lucrarea 
Sa, ci este ceva ce poate face fiecare om care L-a urmat pe Isus cu 
sinceritate. Pe scurt, mărturisirea este privilegiul celor convertiţi, 

nu al celor talentati. 

/ 

Toţi mărturisesc: fata care a primit o propunere din partea 
peţitorului chipeş, suporterul care a văzut echipa sa favorită 


116 ♦ CEA MAI MARE NEVOIE A ADVENTISMULUI 


câştigând cupa, studentul care a picat examenul la chimie. 
Dacă ceva este adevărat pentru noi, vom face cunoscut acel 
lucru intr-un fel sau altul. Dacă sunt veşti proaste, acestea vor 
transpărea prin limbajul nostru corporal, prin tonul vocii sau 
doar prin faptul că suntem iritaţi, deşi poate suntem hotărâţi să 
nu afle nimeni despre asta. Dacă sunt veşti bune, zâmbetul ne 
va da de gol şi va invita la conversaţii, fiindcă mărturisirea este 
expresia a ceva semnificativ din interior. Când un creştin spune: 
„Nu pot mărturisi, eu nu am acest dar!"... de fapt spune: „Nu-L 
cunosc pe Isus îndeajuns pentru a spune sau a arăta ceva despre 
El." Trist, dar dureros de adevărat. 

Termenul biblic pentru martor este martys de unde avem 
„martir". Nu sună bine, nu? Staţi un pic. Martyria, în greacă, este 
conţinutul mărturiei. în engleză, există un singur cuvânt pentru 
ambele concepte: martorul care dă mărturie [the witness who bears 
witness ]. Această ambiguitate (în engleză) este, de fapt, utilă 
pentru a înţelege întregul spectru al sensului - este imposibil 
să separi sensul cuvântului martor, care se referă la persoană, de 
conţinutul mărturiei. Acesta este motivul pentru care martori, în 
cel mai înalt sens al cuvântului, sunt martirii. Din cauză că n-au 
putut spune „Nu" celor văzute şi auzite în Isus Hristos, chiar în 
faţa ameninţării cu moartea. Atât de reală era experienţa lor. 

Manifestările Duhului 

Când s-au rugat în camera de sus pentru a fi înzestraţi cu 
Duhul Sfânt, ucenicii au ajuns la o capitulare totală, ca niciodată 
până atunci. Urmarea a fost o dorinţa arzătoare de a fi martori ai 
învăţătorului şi Mântuitorului lor. 

„Un singur interes predomina, un singur subiect le ab¬ 
sorbise pe toate celelalte. Năzuinţa credincioşilor era să ma¬ 
nifeste asemănarea cu caracterul lui Hristos şi să lucreze 
pentru extinderea împărăţiei Sale." 1 

Vă rog să notaţi că este menţionat un interes, însă sunt 
identificate două: descoperirea caracterului lui Hristos şi lucrarea 
pentru ceilalţi în vederea extinderii împărăţiei lui Dumnezeu. 

Acestea sunt proverbialele feţe ale medaliei. Când primim 
Duhul, aceasta se va vedea în viaţa pe care o trăim şi în povara 
pe care o simţim pentru cei pierduţi. 

Iată de ce Noul Testament identifică doar două manifestări 
generale ale Duhului: roadele şi darurile. Dar acestea nu sunt 
niciodată izolate unele de altele - sunt gemeni care merg 
împreună oriunde ne ducem. Un bărbat cu daruri spirituale ar 
trebui să poarte dovada roadelor Duhului în viaţa lui. O femeie 
care manifestă farmecul lui Isus nu se va feri să le spună celor 
pierduţi despre caracterul lui Hristos, despre împărăţia Lui. 
Uneori oamenii vorbesc despre trăirea unei vieţi asemenea vieţii 
lui Hristos în opoziţie cu lucrarea de a le vorbi altora despre 
Hristos, de parcă o viaţă creştină îi scuteşte de lucrarea de a-L 
mărturisi pe Isus sau de a se implica în misiunea concretă de a 
ajunge la semeni. Aceasta este o dihotomie falsă. Acestea ori vin 
una împreună cu cealaltă, ori nu vin deloc. 

Apostolul Pavel le-a vorbit galatenilor despre roada Duhului. 
Galatenii aveau o problemă - erau ipocriţi (Galateni 2:11-14). 
Iudaizanţii îi convinseseră pe unii din biserică să ţină părţi ale 
legii iudaice pentru a fi primiţi de Dumnezeu. 

„O, galateni nechibzuiţi!" a explodat Pavel. „Cine v-a fer¬ 
mecat...? Prin faptele Legii aţi primit voi Duhul ori prin auzirea 
credinţei?" (Galateni 3:1,2) 

Apoi le-a amintit că Hristos i-a răscumpărat din blestemul 
Legii (vers. 13) şi că acum trăiau prin credinţă (vers. 22-24), iar 
botezul lor însemna că sunt îmbrăcaţi cu Hristos (vers. 27). Apoi, 
le-a spus celor care căutau să fie îndreptăţiţi prin lege că erau 
„despărţiţi de Hristos", dar cei care trăiesc în Duhul „aşteaptă 
nădejdea neprihănirii", de aceea îi îndemna: „Umblaţi cârmuiţi 
de Duhul şi nu împliniţi poftele firii pământeşti!" La final, Pavel 
pune în contrast urmările legalismului şi ale îndreptăţirii de sine 
cu cele ale „umblării" sub călăuzirea Duhului. El spunea: 

„Roada Duhului, dimpotrivă, este: dragostea, bucuria, 
pacea, îndelunga răbdare, bunătatea, facerea de bine, credin- 

cioşia, blândeţea, înfrânarea poftelor. împotriva acestor lu¬ 
cruri nu este lege." (Galateni 5:4,5,16,22,23) 

Roada Duhului este un fruct miraculos: un fruct cu nouă 
arome. în realitate, este dragostea descoperită în moduri multiple, 
la fel cum un curcubeu este văzut în mai multe culori, datorită 
luminii soarelui. Oricând descoperim dragostea autentică sau 
bucuria păcii interioare, noi reflectăm caracteristicile Domnului 
nostru Isus. Dar aceasta se întâmplă deoarece El străluceşte prin 
noi, asemenea soarelui care străluceşte peste picăturile de apă. 

Pavel subliniază încă un aspect important. în Galateni 
7, apostolul arată că poţi culege roada Duhului doar dacă ai 
semănat acel gen de sămânţă - sămânţă spirituală. Dacă semănaţi 
seminţele corupţiei şi ale decăderii, ar trebui oare să vă aşteptaţi 
la roadele Duhului? 

„Mă tem că experienţa multora dintre noi este că se¬ 
mănăm seminţele decăderii, şi nu puţine, şi apoi îi cerem 
lui Dumnezeu în rugăciune să facă să apară cumva roade¬ 
le Duhului. Pavel spune (Galateni 6:7,8) că aşa ceva este 
imposibil." 2 

Cum să aduci rod 

Isus a afirmat în mod clar că intenţia Sa este ca noi să aducem 

/ 

mult rod, nu doar puţin. Dar El ştie că acesta este un proces care 
cere timp. El a vorbit despre aceasta în seara când a anunţat 
venirea Mângâietorului. Luaţi-vă Biblia, dacă este în apropiere, 
şi deschideţi la Ioan 15. 

„Eu sunt adevărata Viţă şi Tatăl Meu este vierul. Pe orice 
mlădiţă care este în Mine şi n-aduce rod, El o taie, şi pe ori¬ 
ce mlădiţă care aduce rod, o curăţeşte ca să aducă şi mai mult 
rod.... Cine rămâne în Mine şi în cine rămân Eu aduce mult 
rod, căci, despărţiţi de Mine, nu puteţi face nimic." (Ioan 
15:1,2,5, subliniere adăugată) 

Aţi observat etapele din text? în prima etapă, nu avem 
rodirea, ci altceva. Aceasta creează condiţiile ca să aducem iniţial 

ceva roade, apoi, mai multe şi, în final „mult rod". „Dacă aduceţi 
mult rod, prin aceasta Tatăl Meu va fi proslăvit şi voi veţi fi 
astfel ucenicii Mei" (vers. 8). Isus nu va fi mulţumit până când 
nu vom aduce mult rod, nu doar ceva rod. 

Cum face El ca un ucenic care nu aduce niciun rod să aducă 
în final „mult rod"? Versetul 2 spune că El „taie" mlădiţa. Această 
afirmaţie poate trezi nedumerire. Isus spune că va tăia crenguţa 
pentru a o face să rodească? Nu pare a avea sens, nu? Pentru 
că mlădiţei tăiate din butuc îi este imposibil să aducă rod. Isus 
chiar a spus. „Fără Mine nu puteţi face nimic. Cuvântul original 
tradus cu „taie" poate fi tradus şi cu „ridică". Este exact lucrul 
pe care-1 fac viticultorii cu mlădiţele care sunt aplecate prea mult 
şi ajung prea aproape de pământ. Le îndoaie în sus şi le leagă 
de ramuri mai înalte sau de araci pentru a fi mai bine expuse la 
ploaie şi la soare, iar aceasta fereşte, în acelaşi timp, cârceii de a 
se întinde în jos pentru a-şi lua hrana direct din pământ, în loc să 
o ia din butuc. 

Dar Vierul ceresc nu a terminat încă. îndată ce mlădiţa începe 

să aibă ceva rod pentru slava Lui, El începe să ne pregătească 

pentru a da şi mai mult rod. Cum face aceasta? Biblia spune că 

El curăţă mlădiţa (vers. 2), eliberând-o de frunzele inutile, de 

lăstari, tăind ici şi colo pentru cea mai bună expunere la soare, 

umezeală şi aer. Face aceasta cu foarte multă grijă. „Vierul nu 

este niciodată mai aproape de vie, nu se gândeşte niciodată mai 

mult la sănătatea ei pe termen lung şi la productivitatea viei sale 

decât atunci când are cutitul în mână." 3 Te-ai întrebat vreodată 

/ 

de ce vin lucruri grele, chiar tragice în viaţa ta? De ce răpeşte 
cancerul pe cineva iubit, de ce este afectată o familie de colapsul 
financiar sau de ce îţi bat la uşă nedreptăţi grave? Dumnezeu 
nu este autorul durerii şi al mizeriei, dar El le poate folosi pe 
amândouă ca să avem o sănătate mai bună. 

„Mulţi care îşi consacră în mod sincer viaţa în slujirea 
lui Dumnezeu sunt surprinşi şi dezamăgiţi când se văd con¬ 
fruntaţi, ca niciodată până atunci, cu obstacole şi blocaţi de 

încercări şi încurcături. Ei se roagă pentru o asemănare cu 
Hristos în caracter, pentru fi apţi pentru lucrarea Domnului 
şi sunt puşi în situaţii care par că scot la iveală tot răul din na¬ 
tura lor... [Iar ei se întreabă]: «Dacă ne conduce Dumnezeu, 
de ce vin asupra noastră toate aceste lucruri?» 

Aceste lucruri vin asupra lor pentru că Dumnezeu îi 
conduce. încercările şi obstacolele sunt metodele de discipli¬ 
nă alese de Domnul, mijloacele hotărâte de El şi condiţiile pe 
care le-a desemnat pentru succes. Cel care citeşte inimile oa¬ 
menilor le cunoaşte caracterele mai bine decât şi le cunosc ei 
înşişi. Dumnezeu vede că unii au capacităţi şi predispoziţii 
care, corect direcţionate, ar putea fi folosite pentru înaintarea 
lucrării Sale. în providenţa Sa, El îi aduce pe aceşti oameni în 
diferite situaţii şi împrejurări, astfel încât ei să-şi poată vedea 
defecte de caracter de care nu au avut cunoştinţă. El le dă 
ocazia să-şi corecteze aceste defecte şi să devină apţi pentru 
serviciul Său. Adesea, El permite ca aceşti oameni să fie asal¬ 
taţi de focul nenorocirilor pentru a-i putea curăţi." 4 
Mântuitorul nostru iubitor nu va renunţa la noi, deşi noi 
îl învinuim pentru fiecare disconfort şi durere pe care le trăim. 
Câtă vreme rămânem ataşaţi de Viţă, Domnul va lucra în noi ca 
să aducem mai mult rod. Dar cum ne conduce El către obiectivul 
final, acela de a da mult rod? Domnul Isus ne invită „să rămânem 
în El" (vers. 5). 

Rămânerea în Hristos 

Acum este vorba despre altceva. în primele două tranziţii - 
de la fără rod la rod şi apoi de la rod la mult rod -, Dumnezeu 
a avut toată iniţiativa. De obicei. Domnul nu ne întreabă dacă 
ne-ar plăcea să fim „pliaţi" în afara zonelor noastre de confort 
sau „tăiaţi" de lângă idolii noştri iubiţi, de lângă indolenţă şi 
egoism. El pur şi simplu face aceste lucruri. Dacă tu chiar doreşti 
să străluceşti cu toată gloria Lui şi să fii atât de încărcat de rod, 
încât sursa vieţii tale să se dea de gol, atunci trebuie să alegi „să 
rămâi în El". 

Dar ce înseamnă asta? „A rămâne" înseamnă „a sta", „a 
rezista". în acest context, înseamnă „a se ţine de". Da, ceea ce 
spune este că, pentru a aduce mult rod spre slava Sa, trebuie să 
ne ţinem de El ca şi când viaţa noastră ar depinde de acest lucru. 
La fel cum ramura se tine bine de vită, chiar când vântul bate cu 
putere sau când plouă, tot astfel trebuie să ne ţinem şi noi de Isus 
când ne copleşesc furtunile vieţii. întregul exerciţiu ne face mai 
puternici în El. 

Dar, pentru acele minţi analitice care întreabă de ce se 
foloseşte verbul „a rămâne" în legătură cu o ramură - care ar 
trebui să fie extensia naturală a viţei - răspunsul este mai simplu 
decât am putea bănui. Adevărul este că noi, ca fiinţe umane, nu 
suntem ataşaţi în mod natural de Isus. Natura noastră păcătoasă 
ne face să respingem Viaţa şi să alegem moartea. Ne uităm la Isus 
şi spunem: Vreau să devin parte din El! Şi apoi, în mod misterios, 
ne îndepărtăm de El! De fapt, noi nu L-am ales niciodată pe El. 
El ne-a ales pe noi. „Nu voi M-aţi ales pe Mine", a spus Hristos, 
„ci Eu v-am ales pe voi şi v-am rânduit să mergeţi să aduceţi 
mult rod" (vers. 16). Pavel ne aminteşte că noi suntem ramurile 
care au fost „altoite" (Romani 11:17-24). Noi n-am fost născuţi 
în Hristos de la început. Imaginează-ţi un viticultor altoind o 
ramură sălbatică într-o vită sănătoasă, de soi. Ce trebuie să îi facă 
acelui butuc de viţă? Să-i facă o tăietură - practic, el răneşte viţa - 
ca să poată altoi ramura sălbatică în viţă. Nu de această chestiune 
se ocupă crucea? Adoptarea noastră, faptul că ne-a primit în 
viaţa Lui nu I-a produs durere? De bună seamă. Dar El ne-a iubit 
până la capăt (Ioan 13:1) şi nu s-ar fi putut altfel. 

Ideea este aceasta: trebuie să ne ţinem bine, să nu-I dăm 
drumul acum. Să îl apucăm aşa cum L-a apucat Iacov pe înger 
(Geneza 32:26). Nu trebuie să-I dăm drumul. Cu toate că este 
singura noastră cale de avea viaţa, totuşi tendinţa noastră 
naturală este de a-L părăsi. Nu-L părăsi! Nu pleca! Rămâi în El 
până ce, ca ramură, te vei identifica intr-atât cu Viţa, încât să-ţi fie 
imposibil să mai pleci vreodată! 

Darurile Duhului 

Reflectarea caracterului lui Hristos şi roadele aduse, care spun 
cărui pom aparţinem, reprezintă o faţă a medaliei mărturisirii. 
Cealaltă faţă este folosirea darurilor Duhului „pentru înaintarea 
împărăţiei Sale". 

în Noul Testament se găsesc patru capitole, sau patru secţiuni 
majore, care tratează darurile spirituale: Romani 12, 1 Corin- 
teni 12 - 14, Efeseni 4 şi 1 Petru 4. Referiri la daruri adiţionale 
se găsesc în alte părţi: 1 Corinteni 13:3; 7:7,32-34; Efeseni 3:1,7, 
dar, în fiecare dintre referinţele principale, atunci când sunt 
menţionate darurile, se găsesc şi aluzii la rădăcina de la care 
pornesc roadele Duhului - dragostea. După ce sunt enumerate 
profeţia, slujirea, învăţarea, îndemnarea, dăruirea, conducerea şi 
milostivirea, Pavel îi îndeamnă pe romani ca „dragostea să fie 
fără prefăcătorie" (12:6-9). Până la urmă, acestea sunt darurile 
harului, adică daruri ale iubirii. Scriindu-le corintenilor, Pavel a 
consacrat un capitol întreg dragostei, iar în mijlocul învăţături¬ 
lor sale despre daruri, concluzionează că „dragostea nu va pieri 
niciodată", deoarece, chiar dacă darurile pot să vină şi să treacă, 
sunt trei care rămân: credinţa, nădejdea şi dragostea, dar „cea 
mai mare din ele este dragostea." (1 Corinteni 13:8,13) 

Când le scrie efesenilor, apostolul îi scrie unei biserici mai 
mature despre cei dăruiţi ca să o conducă: apostoli, profeţi, 
evanghelişti şi pastori-învăţători. Obiectivul acestor daruri de la 
Dumnezeu este ca toţi credincioşii să fie conduşi spre unitatea 
credinţei şi spre cunoaşterea Fiului lui Dumnezeu - maturitate 
spirituală care avea să fie reflectată în „plinătatea lui Hristos" 
(Efeseni 4:13). Ca urmare, ei aveau să fie stabili, „nu purtaţi în¬ 
coace şi încolo de orice vânt de învăţătură" şi să spună „adevărul 
în dragoste", în timp ce creşteau în toate aspectele spre Cel ce 
este Capul, Isus Hristos (vers. 14). Şi Petru îi îndeamnă pe ur¬ 
maşii lui Isus să îşi folosească darurile slujind altora „ca nişte 
buni ispravnici ai harului felurit al lui Dumnezeu" (1 Petru 4:10), 
însă îi şi atenţionează: „Mai presus de toate, să aveţi o dragoste 
fierbinte unii pentru alţii, căci dragostea acoperă o sumedenie de 
păcate." (1 Petru 4:8) 

Am menţionat deja că darurile Duhului sunt darurile harului 
- charismata - venind de la Isus, însă „împărţite" prin Duhul. 
Deci harul lui Isus a asigurat dreptul de a ni se da daruri (Efeseni 
4:7,8), dar este acelaşi Duh al lui Isus care administrează acest 
fel de drepturi pe pământ. Pavel spune că „toate aceste lucruri 
le face unul şi acelaşi Duh, care dă [daruri] fiecăruia în parte 
cum voieşte" (1 Corinteni 12:11). Aşadar, darurile sunt date în 
conformitate cu harul şi în conformitate cu Duhul. Mi s-a părut 
interesant că, în economia lui Dumnezeu, ambele surse - harul şi 
Duhul - sunt inepuizabile. Pentru că „unde s-a înmulţit păcatul, 
acolo harul s-a înmulţit şi mai mult" (Romani 5:20, subliniere 
adăugată), în sensul că harul lui Hristos este „de ajuns" pentru 
noi (2 Corinteni 12:9). In privinţa Duhului, Ioan Botezătorul ne-a 
asigurat că El nu este dat „cu măsură". (Ioan 3:34) 

Rolul multiplu al darurilor 

Noul Testament vorbeşte şi despre scopurile în care sunt 
date darurile spirituale: pentru unitatea bisericii şi pentru ma¬ 
turizarea spirituală (Romani 12:3-5,9-16; 1 Corinteni 12:4-7; 
1 Corinteni 12:31 - 14:40; Efeseni 4:13-16), pentru a continua 
slujirea bisericii (Efeseni 4:11,12) şi pentru slava lui Dumnezeu 
(1 Petru 4:10,11). Unii ar putea fi surprinşi să vadă aici, ca sco¬ 
puri majore unitatea bisericii şi creşterea spirituală a trupului lui 
Hristos, însă există o logică în aceasta. Isus le-a spus ucenicilor: 
„Să vă iubiţi unii pe alţii; cum v-am iubit Eu, aşa să vă iubiţi şi 
voi unii pe alţii. Prin aceasta vor cunoaşte toţi că sunteţi ucenicii 
Mei: dacă veţi avea dragoste unii pentru alţii" (Ioan 13:34,35). 
Dacă noi, ca biserică, vrem să avem un impact în lume, aceasta 
nu se va face prin resursele noastre, prin instituţiile şi nici chiar 
prin doctrinele noastre imbatabile. Ci aceasta se va întâmpla când 
dragostea lui Dumnezeu va prelua vieţile noastre intr-un aseme¬ 
nea mod, încât membrii familiei, vecinii, prietenii şi străinii vor 
vedea în noi o dragoste atât de asemenea iubirii lui Hristos, încât 
vor trage concluzia că nu e din această lume. 

Adesea mergem la seminare despre darurile spirituale, 
concentrându-ne asupra unor daruri anumite şi completăm teste 
care să ne spună dacă le avem sau nu. O abordare de inventar 
a darurilor este foarte limitată şi nu ne poate oferi imaginea de 
ansamblu. Avem nevoie în fiecare zi de Isus şi de tot ce ţine de 
El. Prezenţa Lui prin Duhul Sfânt ne va umple până la refuz, iar 
El se va revărsa într-o varietate de manifestări şi de daruri (Noul 
Testament nu ne oferă o listă care să le epuizeze), fiecare dintre 
ele fiind calculat să aibă un impact asupra sufletului altuia, 
pentru slava lui Dumnezeu. 

O fetită şi bunica ei erau la biserică într-o dimineaţă. Fetita 
desena, ignorând în aparenţă ceea ce spunea predicatorul. însă 
ea asculta. A tras-o pe bunica ei de mânecă şi a întrebat-o: 

- Bunico, a zis predicatorul că Dumnezeu trăieşte în noi? 

- Da, scumpa mea. El locuieşte în noi. 

Fetiţa a continuat să deseneze, până când, după câteva clipe, 
a cerut răspuns la altă întrebare. 

- Bunico, dacă Dumnezeu este mai mare ca noi şi trăieşte în 
noi, nu ar trebui ca ceva din El să dea pe afară? 

într-adevăr, ar trebui să se vadă. Este experienţa ta cu Isus 
atât de reală şi de autentică încât e imposibil ca El să nu „dea pe 
dinafară" şi să Se vadă în viaţa ta? Aceasta este mărturisirea. Este 
ceea ce face Duhul Sfânt, prin oamenii lui Dumnezeu şi pentru 
lucrarea Sa, manifestându-se prin roade şi daruri. 

„Făgăduinţa Duhului Sfânt... Această făgăduinţă ne 
aparţine şi nouă în aceeaşi măsură în care le-a aparţinut lor. 
Totuşi cât de rar este prezentată înaintea poporului şi cât de 
rar se vorbeşte în biserică despre primirea ei! Dacă tăcem cu 
privire la acest subiect atât de important, ce altă făgăduinţă 
mai cunoaştem prin împlinirea ei practică, în afară de această 
făgăduinţă bogată a darului Duhului Sfânt, prin care se dă 
eficienţă întregii noastre lucrări spirituale?" 5 

O viaţă şi o slujire asemenea vieţii lui Hristos 
şi slujirii Sale 

în 1921, David şi Svea Flood, un cuplu de misionari, au 
plecat cu băieţelul lor de doi ani din Suedia în inima Africii, în 
Congo-ul belgian. 

S-au întâlnit cu un alt tânăr cuplu scandinav, familia 
Erickson, şi cei patru l-au căutat pe Dumnezeu pentru îndrumare, 
în acele zile de mari sacrificii, au simtit că Dumnezeu îi conduce 
să se stabilească în afara Centrului misionar principal şi să ducă 
Evanghelia într-o zonă îndepărtată. 

în satul N'dolera, şeful satului i-a respins ca nu cumva să 
supere zeităţile locale. Cele două cupluri au optat să meargă o 
jumătate de milă în susul unei pante şi să-şi facă acolo propriile 
colibe de lut. S-au rugat pentru o cale prin care să pătrundă în 
sat, dar nu s-a întâmplat nimic. Singurul contact cu sătenii era 
printr-un băieţel care avea voie să le vândă pui şi ouă de două ori 
pe săptămână. Svea Flood, o femeie micuţă, care avea doar un 
metru şi patruzeci şi doi de centimetri înălţime, văzând că acesta 
era singurul african cu care putea vorbi, s-a hotărât să-l conducă 
pe el la Isus. 

Zi după zi, i-a spus băieţelului despre Isus şi despre 
Dumnezeul cerului. 

între timp, malaria continua să-i lovească, rând pe rând, 
pe membrii grupului. Cu timpul, familia Erickson a constatat 
că a ajuns la o limită şi s-a întors la sediul central al misiunii. 
David şi Svea Flood au rămas lângă N'dolera pentru a continua 
singuri. Apoi, ca să pună capac la toate, Svea a rămas însărcinată 
în mijlocul sălbăticiei primitive. A născut o fetiţă căreia i-au pus 
numele Aina. Naşterea a fost totuşi epuizantă, iar Svea Flood era 
deja slăbită de crizele de malarie. A murit după şaptesprezece 
zile. 

David Flood a simţit că înăuntrul lui s-a rupt ceva. A săpat un 
mormânt simplu, şi-a îngropat soţia, care avea numai douăzeci 
şi şapte de ani, apoi şi-a luat copiii şi a coborât muntele către 
Misiune. 

Şi-a lăsat copiii în grija familiei Erickson, zicând supărat: 
„Mă întorc în Suedia... Dumnezeu mi-a ruinat viaţa." Opt luni 
mai târziu, ambii membri ai familiei Erickson au fost răpuşi de 
o maladie misterioasă şi au murit la câteva zile unul după altul. 
Fetiţa a fost dată unor misionari americani, care i-au ajustat 
numele suedez, spunându-i Aggie şi, mai târziu, au adus-o în 
Statele Unite, la vârsta de trei ani. 

Cum a fost posibil ca atâtea lucruri să le meargă rău, când 
tot ce îşi doriseră fusese să îl slujească pe Dumnezeu cu credinţă? 
Şi totuşi. Dumnezeu lucrase prin slujitoarea Sa, Svea. Fiica ei, 
Aggie, a crescut în Dakota de Sud. Ca tânără, a cunoscut un 
pastor şi s-a căsătorit cu el. în timp, acest tânăr avea să devină 
preşedintele unui colegiu creştin. într-o zi, în cutia lor poştală a 
apărut o revistă religioasă suedeză. Nu avea idee cine o trimisese 
şi, bineînţeles, nici nu putea să citească în suedeză. Dar dând 
paginile, o fotografie a făcut-o să îngheţe. Era un cadru primitiv, 
în care se afla un mormânt cu o cruce albă, iar pe cruce erau scrise 
cuvintele SVEA FLOOD. Aggie sări în maşină şi se duse direct 
la un membru al corpului profesoral care, ştia ea, ar fi putut citi 
articolul. 

„Ce spune articolul acesta?" întrebă ea nerăbdătoare. Pro¬ 
fesorul rezumă istoria misionarilor de demult din N'dolera, 
moartea tinerei mame a lui Aggie, contactul cu băieţelul african 
şi faptul că astăzi, în acea zonă, sunt mulţi creştini. 

Câţiva ani mai târziu, Aggie şi soţul ei au participat la 
o întâlnire evanghelistică la nivel înalt în Anglia, la Londra. 
La un moment dat, s-a dat un raport din Republica Congo. 
Superintendentul bisericii naţionale a vorbit cu elocvenţă despre 
răspândirea Evangheliei în ţara sa. Aggie nu s-a putut abţine 
să nu-1 întrebe ulterior dacă a auzit vreodată de David şi Svea 
Flood. Ce a auzit a făcut-o să-i dea lacrimile de bucurie şi de 
recunoştinţă. 

„Svea Flood a fost cea care m-a condus la Isus Hristos", a spus 
el zâmbind. „Eu eram băieţelul care le ducea mâncare părinţilor 
tăi înainte să te naşti tu." Dragostea Sveei Flood, asemănarea ei 

cu Hristos şi dorinţa ei sinceră de a aduce binecuvântare asupra 
acelui băieţel au lăsat o impresie veşnică asupra lui. Iar el L-a 
primit pe Isus ca Domn şi Mântuitor al Său. După ce a crescut, l-a 
convins pe şeful satului să îl lase să construiască o şcoală în sat. 
Şi i-a condus pe toţi elevii săi la Hristos. Apoi copiii i-au condus 
pe părinţi la Hristos şi, în final, şeful satului a devenit creştin. 
Astăzi, în acel sat sunt 600 de creştini - şi peste 100 000 în ţară! 6 

O viaţă şi o slujire asemenea lui Hristos. De aceea Duhul ne 
dă daruri - pentru a putea da roade ale puterii şi harului Său. 
Acesta este motivul pentru care El lucrează în viaţa noastră - 
pentru această lume. Lumea va fi convinsă de neprihănire, spune 
Isus, pentru că vă voi trimite Mângâietorul. (Ioan 16:7,8) 

Note 

1 Faptele apostolilor, p. 48. 

2 Jan Paulsen, Wlren the Spirit Descends, Washington, D.C.: Review and Herald, 
1977, p. 131. 

3 Tom Wright, John for Everyone, voi. 2, Louisville, KY: Westminster John Knox, 
2004, p. 71. 

4 Divina vindecare, p. 470,471. 

5 Mărturii pentru pastori şi slujitorii Evangheliei, p. 174. 

6 Povestire adaptată după Jim Cymbala and Dean Merrill, Freslr Power, Grand 
Rapids, MI: Zondervan, 2003, p. 115. 


întrebări pentru reflecţie sau studiu în grup 

1. Explică ce este mărturisirea, după cum este spus în 
introducerea acestui capitol. 

2. Care este legătura dintre cuvintele martor şi martiri 

3. Care sunt cele două manifestări generale ale Duhului 
Sfânt? 

4. Ce înseamnă „a tăia" în Ioan 15? Ce îi face vierul mlădiţei 
pentru a o ajuta să aducă rod? 

5. Asemenea vierului, când este Dumnezeu cel mai aproape 

de noi? Gândeşte-te să împărtăşeşti câteva exemple din 

viata ta. 

/ 

6. Cum ne conduce Isus la obiectivul Său final, de a aduce 
„mult rod"? Ce înseamnă să rămâi în El? 

7. Dacă darurile provin din sursele inepuizabile ale harului 
şi ale Duhului Sfânt, ce implicaţii are aceasta în privinţa 
numărului de daruri pe care le poate avea un creştin? 

8. Care sunt scopurile multiple ale darurilor spirituale? De 
ce crezi că unul dintre scopurile primare este unitatea 
bisericii? 

9. Care sunt limitele pe care le vezi la o listă sau un inventar 
al darurilor spirituale? Ce crezi că ar mai fi de folos 
bisericii, în afară de a afla ce daruri are fiecare? 

10. Ce îţi spune Duhul Sfânt ţie, prin experienţa familiei 
Flood? 



TRĂIREA 



Capitolul 9 

Botezat cu Duhul Sfânt 


C harles G. Finney este unul dintre personajele legendare ale 
istoriei religioase americane. Crescut în centrul statului New 
York, a fost mai întâi învăţător, apoi funcţionar juridic şi, în final, 
unul dintre cei mai influenţi evanghelişti ai istoriei. Experienţa 
convertirii sale este remarcabilă. 

La vârsta de douăzeci şi şase de ani, era „aproape la fel de 
ignorant ca un păgân în ce priveşte religia". Avea o Biblie şi se 
ducea la biserică pentru că, în 1818, toată lumea făcea aşa. Dar 
nu pricepea predicile. Nu putea să înţeleagă sensul reînnoirii, 
sfinţirii sau chiar credinţa. Şi nu credea prea mult în rugăciune, 
din cauză că nu vedea prea multe răspunsuri clare. Totuşi şi-a 
dat seama că era un păcătos care avea nevoie de mântuire - ceva 
ce, a concluzionat el, era de „o importanţă infinită". 1 

Intr-o duminică seara, a decis să rezolve chestiunea mântuirii 
sale. A citit din Biblie timp de două zile întregi. Marţi noaptea 
începuse să se teamă, fiindcă nu vedea niciun rezultat concret şi 
credea că va fi pierdut pentru veşnicie. Dimineaţa următoare, în 
timp ce pornea spre biroul juridic unde lucra, a fost abordat de 
„o voce interioară": „Ce mai aştepţi? N-ai promis că-ţi vei dărui 

inima lui Dumnezeu? Ce încerci să faci? încerci să-ţi făureşti 
propria neprihănire?" 2 

Chiar în acel moment, mintea lui Finney s-a deschis, ca o 
mie de ferestre spre lumina soarelui, şi a fost în stare să vadă 
„realitatea şi deplinătatea ispăşirii" şi că mântuirea era un „dar 
de primit". Apoi, în mintea sa, a venit cu putere o întrebare: „O 
vei primi acum, astăzi?" 

„Da", răspunse el, „ori o primesc astăzi, ori voi muri aş- 
teptând-o." 3 Şi, în loc să meargă la birou, se îndepărtă, pornind 
spre o zonă împădurită a oraşului, ca să se roage. Dar, spre ma¬ 
rea sa tristeţe, nu se putea ruga. De fapt, era mai preocupat de 
faptul că l-ar putea auzi cineva rugându-se, decât de rugăciune. 
Imediat, i-a venit în minte următorul text: 

„Voi Mă veţi chema, şi veţi pleca; Mă veţi ruga, şi vă voi 
asculta. Mă veţi căuta, şi Mă veţi găsi dacă Mă veţi căuta cu 
toată inima." (Ieremia 29:12,13) 

Şi iată cum povesteşte el însuşi: 

„Imediat m-am prins de aceste cuvinte în inima mea. 
Mai înainte, crezusem Biblia cu mintea, dar niciodată că, de 
fapt, credinţa este o încredere voluntară, nu o stare intelec¬ 
tuală... Cumva ştiam că acela era un pasaj din Scriptură, deşi 
nu cred că l-am citit vreodată... Am strigat către Dumnezeu: 
„Doamne, Te cred pe cuvânt!" 4 

în acea seară, înapoi la birou, a fost din nou convins de Duhul 
Sfânt şi a dorit să-şi verse întregul suflet înaintea lui Dumnezeu. 

„Mi se părea că L-am întâlnit pe Domnul Isus Hristos 
faţă în faţă. Mi se părea că-L văd aşa cum văd pe oricine altci¬ 
neva. Nu spunea nimic, dar mă privea intr-un fel în care mă 
făcea să cad la picioarele Sale... Am căzut la picioarele Lui şi 
mi-am vărsat sufletul înaintea Lui. Am plâns ca un copil, cu 
glas tare, şi I-am mărturisit, aşa cum puteam, cu cuvintele 
înecate de plâns." 

Această întâlnire a durat o vreme. 

„Dar, în timp ce mă întorceam şi mă pregăteam să 
mă aşez la gura sobei, am primit botezul plin de putere al 
Duhului Sfânt... A coborât peste în mine intr-un fel în care 
părea că trece prin mine, prin trup şi suflet. Puteam sim¬ 
ţi ceva ca un curent electric cum trece prin mine cu totul. 
Intr-adevăr îmi părea că vine în valuri de dragoste lichidă... 
Parcă era însăşi respiraţia lui Dumnezeu, ca adierea produsă 
de mişcarea unor aripi imense. 

Nu există cuvinte care să exprime dragostea minuna¬ 
tă care mi-a fost turnată din belşug în inimă. Am plâns cu 
glas tare de bucurie şi de dragoste. Literalmente, am strigat 
din preaplinul inimii. Acele valuri veneau peste mine, peste 
mine, peste mine, unul după altul, până când mi-aduc amin¬ 
te că am strigat: «Voi muri dacă aceste valuri continuă să 
vină peste mine.» Apoi am spus: «Doamne, nu mai pot să 
suport.» Totuşi nu mă temeam că voi muri." 

Mai târziu, în seara aceea, un membru al bisericii l-a găsit pe 
Finney plângând cu glas tare. L-a întrebat dacă e ceva în neregulă 
sau dacă îl doare ceva. Finney i-a răspuns: „Nu, dar sunt atât 
de fericit, încât nu pot trăi." 5 Despre dimineaţa care a urmat, îşi 
aminteşte următoarele: 

„Botezul pe care l-am primit... a revenit asupra mea în 
acelaşi fel... Am plâns cu glas tare de bucurie şi o vreme am 
rămas mult prea copleşit de botezul Duhului pentru a putea 
face altceva decât să-mi vărs sufletul înaintea lui Dumnezeu... 
în această stare, am fost învăţat despre doctrina îndreptăţirii 
prin credinţă ca experienţă prezentă... De atâta binecuvânta¬ 
re şi dragoste, paharul meu era plin de dădea peste el." 6 
Finney a devenit un evanghelist plin de putere, practic, peste 
noapte. Atât de eficientă era slujirea lui, încât el „nu-şi putea 
aminti de cineva cu care să fi vorbit şi care să nu se convertească 
la puţin timp după aceea". în acea seară, pregătindu-se să ia cina 
cu un tânăr care îşi câştiga traiul distilând whisky, a început să 
rostească rugăciunea pentru mâncare, însă tânărul a fugit brusc 

în camera sa şi apoi, a doua zi dimineaţă, a revenit convertit. 
„Cuvântul lui Dumnezeu are o putere minunată în fiecare zi", 
scrie Finney în memoriile sale, „şi eram surprins să-mi dau 
seama că numai câteva cuvinte spuse unui om aveau să intre 
ca o săgeată în inima lui." 7 In următorii treizeci de ani, a mers 
în sus şi în jos în salba de oraşe a statului New York, predicând, 
rugându-se şi ajutând la convertirea unui număr record de 
oameni. Sunt istorii care povestesc despre oameni care nu l-au 
ascultat pe evanghelistul itinerant mai mult decât stă un tren 
într-o staţie. Şi totuşi, la plecarea trenului, aceştia erau convertiţi. 

Experienţa lui Finney este văzută de mulţi azi ca fiind Proba 
A pentru ceea ce înseamnă un botez sincer-până-la-Dumnezeu 
cu Duhul Sfânt - o a doua binecuvântare a celor care sunt 
deja creştini. Ceilalţi o văd simplu ca fiind prima convertire 
adevărată a lui Finney. Cum s-o interpretăm? Botezul cu Duhul 
Sfânt rămâne unul dintre subiectele controversate ale teologiei 
de astăzi. 

Dar ce anume este botezul Duhului? Mai întâi, haideţi să 
revedem puţin istoria. 

Botezul Duhului Sfânt în context istoric 

Primii din istoria creştină care au accentuat manifestările 
botezului cu Duh Sfânt au fost montaniştii secolului al II-lea. 
Montanus era un preot păgân care se convertise şi care consi¬ 
dera că biserica este moartă spiritual şi a făcut apel la revenirea 
la zilele de aur de odinioară ale bisericii Cincizecimii. El dorea 
să vadă o biserică a semnelor şi a minunilor şi căuta să extindă 
inspiraţia Duhului Sfânt dincolo de canonul Scripturii. A înce¬ 
put să se refere la sine ca fiind „Purtătorul de cuvânt al Duhului 
Sfânt", a adunat un grup de adepţi, a fondat o comunitate şi a în¬ 
ceput să profetizeze despre corupţia liderilor bisericii şi venirea 
Domnului. El şi două profetese ale sale cădeau în transă sau în 
frenezii spirituale şi vorbeau în Numele lui Dumnezeu la persoa¬ 
na întâi. Acest fenomen a ajutat biserica să grăbească articularea 
conceptului „succesiunii apostolice". Pentru a discerne între 

liderii charismatici autoproclamaţi şi cei în care biserica putea 
avea încredere, au ales biserici care îşi puteau trasa ascendenţa 
hirotonirii înapoi, până la apostoli. 8 

în secolele următoare, controversele hristologice şi cele cu 
privire la Trinitate au făcut ca lucrarea şi persoana Duhului Sfânt 
să ocupe un loc secundar faţă de aceste discuţii teologice. Abia în 
secolul al XlX-lea a crescut semnificativ atenţia acordată Duhului 
Sfânt. 

Hipercalvinismul - accentuarea suveranităţii lui Dumnezeu 
până la punctul în care cei mântuiţi sunt predestinaţi la aceasta, 
chiar împotriva voinţei lor - s-a confruntat cu o opoziţie serioasă 
din partea lui John Wesley şi a altor arminianişti, care credeau că 
Biblia susţine liberul-arbitru în chestiuni de mântuire personală. 
Wesley a accentuat sfinţirea credinciosului, în opoziţie cu supra- 
accentuarea îndreptăţirii juridice, susţinută de tradiţia reformată 
(calvinişti). Cu alte cuvinte, pentru a fi mântuit, nu trebuie doar 
să fii îndreptăţit juridic prin har - ceva ce face să fii acceptat în 
Hristos -, ci, de asemenea, trebuie să fii sfinţit prin har. Fiecare 
om trebuie să-I permită lui Hristos să trăiască în inima lui prin 
credinţă, ca martor că El îl mântuieşte cu adevărat pe acela pe 
care l-a îndreptăţit. Acesta este conceptul pe care îl prezintă 
Pavel prin „Hristos în voi, nădejdea slavei." (Coloseni 1:27) 

Odată cu noul accent pus asupra sfinţirii, în America s-a 
născut Mişcarea pentru Sfinţire. Multe grupuri şi biserici puneau 
un accent fără precedent asupra lucrării pe care Hristos vrea să 
o facă în noi - templul Duhului Sfânt -, şi nu doar pentru noi - 
îndreptăţirea juridică. în final, acest accent asupra dovezii lucrării 
Duhului în viaţa personală a dus la naşterea penticostalismului 
clasic. 9 

Fondatorul mişcării penticostale moderne, Charles Fox 
Parham, era predicator în cadrul Mişcării pentru Sfinţire, care 
căuta revărsarea Duhului Sfânt prin „ploaia târzie", ca pe o mani¬ 
festare personală mai mare a puterii lui Dumnezeu. El a devenit 
convins că manifestarea botezului cu Duhul Sfânt era glosolalia 
(vorbirea în limbi) şi îi îndemna pe elevii de la şcoala sa biblică 

să caute să aibă această experienţă. O studentă, Agnes Ozman, a 
experimentat glossolalia pe 1 ianuarie 1901 şi, de la această dată, 
se consideră că a luat naştere mişcarea [penticostală]. 10 

Acest fenomen a crescut cu o viteză uimitoare. în 1906, 
referirile la Redeşteptarea din Azusa Street făceau ca mişcarea 
să ocupe prima pagină a ziarelor din Los Angeles. în 1930, se 
născuseră deja zeci de denominaţiuni penticostale. Acest Prim 
Val al Penticostalismului, după cum este numit, a făcut loc 
celui de-al doilea, din 1960 - Mişcarea Neocharismatică. Adică, 
lideri şi membri din biserici centrale dominante - episcopaliene, 
luterane, metodiste, congregaţionaliste - au început să trăiască 
o „înnoire" în închinarea colectivă şi personală care cuprindea 
vorbirea în limbi, vindecări şi „alte manifestări ale Duhului". 
La începutul anilor 1980 a început al Treilea Val. Acest ultim 
val a afectat bisericile evanghelice tradiţionale [neoprotestante] 
- biserici în care se pusese un accent puternic pe Cuvântul lui 
Dumnezeu, dar care acum s-au deschis faţă de acest nou tip de 
manifestări acceptat în bisericile penticostale. 

Mişcarea penticostală-charismatică este mişcarea cu cea mai 
rapidă creştere din creştinătatea de astăzi. în doar 100 de ani 
a atras peste 600 de milioane de membri din lumea întreagă - 
aproape o treime din tot creştinismul - o rată de creştere care n-a 
fost văzută nici chiar în cazul bisericii primare a primului secol. 

Trei perspective asupra botezului cu Duhul Sfânt 

Timp de secole, conceptul botezului cu Duhul Sfânt fusese 
clar în bisericile protestante. O persoană era botezată cu Duhul 
Sfânt când se preda iubirii lui Isus. Niciodată nu fusese văzut 
ca fiind altceva decât o experienţă concomitentă cu mântuirea. 
Când îl primesc pe Hristos ca Mântuitor al lor, membrii bisericii 
primesc plinătatea Duhului în vieţile lor. Atunci acest botez este 
singurul botez pe care-1 trăiesc credincioşii în viaţa lor (Efeseni 
4:5; 1 Corinteni 12:13). Botezul cu apă este doar un simbol extern 
al transformării interioare care are loc în noul credincios. Acestea 
nu sunt două botezuri distincte, ci unul. 

Când a început să fie preocupat de acest lucru, John Wesley 
a pus un accent mai mare pe nevoia „mărturiei" Duhului în viata 
individului (Romani 8:13-16). Aceasta a pus sub reflector sfinţirea 
ca pe o experienţă necesară şi complementară în viata creştinului. 
Totuşi Wesley nu a susţinut niciodată că botezul cu Duhul Sfânt 

este o a doua lucrare a harului în viata credinciosului. El doar a 

/ 

evidenţiat nevoia sfinţirii. Dar, aşa cum se întâmplă adesea în 
evoluţia gândirii teologice, unii dintre liderii metodişti care i-au 
urmat au început să numească sfinţirea „botezul Duhului Sfânt". 
Această idee a fost preluată şi extinsă de Mişcarea pentru Sfinţire, 
care îşi avea rădăcina în metodism, şi astfel a fost pregătit cadrul 
pentru încă o experienţă a „convertirii". 

în timp ce grupările postwesleyene şi ale Mişcării pentru 
Sfinţire accentuau sfinţirea - numind-o uneori „sfinţirea instan- 
tanee" şi făcându-i pe unii să-şi dorească ceva instantaneu şi 
supranatural -, mişcarea penticostală care a urmat a pus accentul 
pe putere. De aceea, botezul cu Duhul Sfânt, pentru aceste grupuri, 
nu poate fi identificat decât cu lucrarea unei puteri supranaturale 

- vorbirea în limbi, profetizarea, puterea de a face minuni etc. 

Observaţi progresia, nu? în urmă cu trei secole, botezul cu 
Duhul Sfânt însemna convertire. în urmă cu o sută cincizeci de 
ani, botezul cu Duhul Sfânt era sfinţirea, sau sfinţirea instantanee 

- o a doua lucrare a harului pentru credincios. Acum o sută de 
ani, botezul Duhului Sfânt ajunsese să fie văzut nu doar ca o a 
doua lucrare a harului, ci şi ca o lucrare a puterii [divine], adică o 
manifestare supranaturală care îl separă pe credincios de ceilalţi, 
care n-au avut această experienţă. 

Care este adevărul? Ce spune Biblia? 

Dovezi din Noul Testament 

Dacă botezul Duhului Sfânt este sau nu o a doua lucrare a 
harului este mai important decât pare la prima vedere. Teologii 
o numesc o problemă de ordo-salutis, sau ordinea corectă a 
[etapelor] lucrării lui Dumnezeu pentru mântuirea noastră. 
Iar implicaţiile credinţei, intr-un fel sau altul, au consecinţe cu 

bătaie lungă, mai ales asupra felului în care vedem vremurile 
sfârşitului. Să cercetăm, aşadar, dovezile biblice. 

în raportul Noului Testament sunt reţinute doar câteva 
exemple de oameni botezaţi cu sau de către Duhul Sfânt, iar cele 
mai multe dintre ele sunt în cartea Faptele apostolilor. Singura 
excepţie este botezul lui Isus. 

„După ce a fost botezat tot norodul, a fost botezat şi Isus; 
şi, pe când Se ruga, s-a deschis cerul, şi Duhul Sfânt S-a po¬ 
gorât peste El în chip trupesc, ca un porumbel. Şi din cer s-a 
auzit un glas care zicea: «Tu eşti Fiul Meu preaiubit, în Tine 
îmi găsesc toată plăcerea Mea!»" (Luca 3:21,22) 

Deşi Isus nu avea nevoie să fie botezat pentru a se pocăi de 
vreun păcat al Său, El a făcut-o pentru a „împlini tot ce trebuie 
împlinit" (Matei 3:13-15 - în KJV: „toată neprihănirea"). în 
mod clar, botezul Său din apă şi din Duh a fost o experienţă 
simultană. Şi, întrucât Hristos este Exemplul nostru, acest fapt 
este semnificativ pentru înţelegerea timpului şi a scopului 
botezului cu Duhul Sfânt. 

Următorul caz este cel al apostolilor în Ziua Cincizecimii. 
în acea zi „au fost umpluţi cu Duhul Sfânt şi au început să 
vorbească în alte limbi, după cum le dădea Duhul să vorbească" 
(Faptele 2:4). Petru a numit această umplere „făgăduinţa Duhului 
Sfânt" (Faptele 2:33), iar Isus a numit această făgăduinţă ca fiind 
„botezul" Duhului (Faptele 1:4,5). Aşadar, în acest caz, nu se face 
o distincţie între umplerea şi botezul cu Duhul Sfânt. Acesta este 
unul dintre textele pe care charismaticii le folosesc pentru a face 
distincţia între succesiune şi simultaneitate. Ei cred că botezul a 
venit peste cei o sută douăzeci de creştini deja consacraţi, fapt ce 
arată că plinătatea Duhului poate fi aşteptată doar la ceva timp 
după convertire. 

Al treilea exemplu se găseşte două capitole mai departe. 
Din nou, mai mulţi ucenici se rugau pentru curaj ca să predice 
Cuvântul lui Dumnezeu. „După ce s-au rugat ei, s-a cutremu¬ 
rat locul unde erau adunaţi; toţi s-au umplut de Duhul Sfânt 

şi vesteau Cuvântul lui Dumnezeu cu îndrăzneală" (Faptele 
apostolilor 4:31). în fond, aici este acelaşi argument ca în cazul 
anterior, doar că, în acest caz, umplerea ar putea să nu fie sinoni¬ 
mă cu botezul, adică nu este un început, ci o continuare a unei 
experienţe anterioare. 

Următorul caz este istoria convertirii samaritenilor. Filip 
rupe protocolul iudeilor şi le vorbeşte despre Isus unor oameni 
care par să fie prea departe pentru a fi mântuiţi. Predicarea sa 
este însoţită de minuni de vindecare şi alungarea demonilor 
(Faptele 8:5-7). Iar samaritenii „l-au crezut pe Filip" şi „au fost 
botezaţi" (vers. 12). în acest punct, lucrurile devin interesante. 
Nu se spune nimic despre faptul că au primit Duhul Sfânt atunci. 
Deci botezul lor a fost doar cu apă. De fapt, ei nu au primit Duhul 
până când n-au venit de la Ierusalim Petru şi Ioan care şi-au pus 
mâinile peste ei şi s-au rugat pentru ei ca „să primească Duhul 
Sfânt" (vers. 14-17). Acesta este cel mai puternic argument folosit 
de teologii care susţin „a doua binecuvântare" pentru a identifica 
botezul Duhului cu a doua lucrare a harului. Şi, după toate 
aparenţele, acea concluzie ar putea fi corectă. Dar vom reveni 
asupra acestui caz în curând. 

Al cincilea caz este urmarea întâlnirii lui Pavel cu Isus 
pe drumul către Damasc. După ce Pavel a fost orb trei zile, 
gândindu-se la ce încercase Dumnezeu să-i arate prin biserica 
Sa credincioasă, Anania este trimis la Pavel ca să fie vindecat şi 
să se umple de Duhul Sfânt (Faptele apostolilor 9:17). Şi, imediat 
ce şi-a recăpătat vederea, Pavel a fost botezat (vers.18). Aici este 
o referinţă la botezul cu apă pentru cineva care avea nevoie să 
se pocăiască de păcatele sale, să moară faţă de sine şi să înceapă 
o viaţă nouă. Urmăriţi cu atenţie. Pavel a fost botezat cu apă 
pentru că se convertise - devenise un urmaş al lui Isus. Şi, odată 
cu recăpătarea vederii, a fost umplut cu Duhul Sfânt. Deci, în 
fond, acestea sunt experienţe concomitente. 

Acelaşi lucru se întâmplă în capitolul următor, unde îi găsim 
pe Cornelius şi pe toată casa lui primind mesajul lui Petru despre 
Evanghelia lui Isus. 

„Pe când rostea Petru cuvintele acestea. S-a pogorât 
Duhul Sfânt peste toţi cei ce ascultau Cuvântul. Toţi credin¬ 
cioşii tăiaţi împrejur care veniseră cu Petru au rămas uimiţi 
când au văzut că darul Duhului Sfânt s-a vărsat şi peste nea¬ 
muri." (Faptele apostolilor 10:45) 

Ce se întâmplă aici? Pentru prima dată în experienţa bisericii 
primare, cu excepţia cazului famenului etiopian, neamurile 
îl primesc pe Isus ca Mântuitor, iar urmarea este revărsarea 
automată a Duhului! Această dovadă clară a aprobării lui 
Dumnezeu a fost elementul care i-a convins pe ucenici că acei 
oameni, chiar dacă erau dintre neamuri, ar trebui să treacă şi prin 
ritualul public al botezului (vers. 47). 

Ultimul caz clar al primirii Duhul Sfânt are loc în Asia Mică. 
La sosirea sa, Pavel întâlneşte doisprezece ucenici şi îi întreabă 
imediat dacă au primit Duhul Sfânt atunci când au crezut. Ei 
au spus că nu şi au adăugat: „Nici n-am auzit măcar că a fost 
dat un Duh Sfânt" (Faptele apostolilor 19:2). Uimit, apostolul 
i-a întrebat despre tipul botezului pe care l-au primit, iar ei au 
răspuns: „Botezul lui Ioan" (vers. 3). Pavel le-a explicat că acesta 
era doar un botez al pocăinţei, care arăta mai departe, spre Isus 
(vers. 4). Evident, le-a spus ce făcuse Isus, nu doar ce avea să facă 
(cum ar fi făcut-o Ioan Botezătorul), apoi au fost rebotezaţi, iar 
„Duhul Sfânt a coborât peste ei" (vers. 5, 6). Acest incident ar 
putea prezenta cea mai clară dovadă a faptului că botezul cu apă 
era considerat insuficient sau inadecvat, deoarece adevăratul 
botez este cel realizat de Duhul Sfânt. 

Atunci, când suntem botezaţi cu Duhul Sfânt? 

Conform Noului Testament, în unele cazuri se pare că 

botezul cu Duhul Sfânt este ulterior convertirii, în timp ce în alte 

cazuri, este concomitent cu convertirea sau cu botezul prin apă. 

Trebuie să ne dăm seama că naraţiunile biblice sunt mai 

/ 

dificil de interpretat corect decât explicaţiile clare sau învăţătura 
biblică directă. Interpretarea protestantă întotdeauna a reţinut 
acest lucru, în timp ce hermeneutica charismatică a pus un accent 

mai mare pe naraţiuni. Duhul Sfânt a conceput Noul Testament 
astfel încât să abunde în învăţătură doctrinară - de aceea, peste 
jumătate constă în instrucţiuni date de Pavel, Petru, Ioan, Iacov 
şi Iuda. Ei prezintă învăţături directe la fel ca profeţii din Vechiul 
Testament, care transmiteau direct mesajele de la Dumnezeu 
pentru Israel şi Iuda. 

Intenţia lui Dumnezeu este clară dacă observăm ce le-a spus 
Petru celor care l-au ascultat în Ziua Cincizecimii. Convinşi de 
păcat, aceşti oameni au întrebat ce să facă, iar Petru a răspuns: 
„Pocăiţi-vă... şi fiecare din voi să fie botezat în Numele lui 
Isus Hristos, spre iertarea păcatelor voastre" (Faptele 2:38). Să 
ne oprim pentru un moment. La care botez se referă Petru? La 
botezul cu apă, fiindcă botezul cu apă este cunoscut în Biblie 
ca „botezul pocăinţei" (Faptele 19:4; 1:5; Marcu 1:4). Dar Petru 
nu se opreşte la aceasta, ci continuă: „... apoi veţi primi darul 
Sfântului Duh. Căci făgăduinţa aceasta este pentru voi, pentru 
copiii voştri şi pentru toţi cei ce sunt departe acum, în oricât de 
mare număr îi va chema Domnul, Dumnezeul nostru" (Faptele 
2:38-39). Deoarece noi ştim deja că „făgăduinţa" se referă la 
botezul Duhului şi, de asemenea, se referă la darul Duhului", 
Petru spune clar că, pentru cei care se pocăiesc şi sunt botezaţi cu 
apă, primirea darului Duhului vine „la pachet"! Nu se deduce că 
darul ar trebui să vină după ani sau zeci de ani de la pocăinţă, 
învăţătura e clară: odată cu pocăinţa, vine şi darul Duhului. 

Pavel face lucrurile şi mai clare. Capitolul din Noul Testament 
în care sunt cele mai multe referiri la Duhul Sfânt este Romani 
8. întregul capitol merită citit cu atenţie. Pavel spune: „Dacă 
n-are cineva Duhul lui Hristos, nu este al Lui" (vers. 9). Destul 
de clar, nu? Dacă Duhul nu este în noi, nu îi aparţinem lui Isus. 
Cu alte cuvinte, dacă nu L-am primit pe Isus, Duhul nu rămâne 
în noi, deoarece Duhul Sfânt este Cel care-L aduce pe Isus în noi. 
Atunci, este imposibil să separăm venirea sau botezul Duhului 
de convertire. Dacă te-ai predat lui Isus, aceasta se întâmplă 
pentru că Duhul Sfânt te-a botezat. Andrew Murray a afirmat-o 
în felul următor: 

„Două lucruri diferite nu pot ocupa în acelaşi timp 
chiar acelaşi loc. Viaţa ta şi viaţa lui Dumnezeu nu pot um¬ 
ple inima în acelaşi timp. Viaţa ta opreşte intrarea vieţii lui 
Dumnezeu. Când viaţa ta este alungată, vei fi umplut cu via¬ 
ta lui Dumnezeu. Câtă vreme eu însumi încă sunt ceva, Isus 
însuşi nu poate fi totul. Viaţa mea trebuie să fie dată afară, 
apoi Spiritul lui Isus Se va revărsa în interiorul meu." 11 

Ce s-a întâmplat de fapt în Samaria 

Cum rămâne cu samaritenii? Nu au primit botezul cu Duhul 
Sfânt după ce au fost botezaţi cu apă? Ba da, însă au mai fost şi 
alte elemente care au influenţat ordinea evenimentelor. De aceea, 
contextul este important dacă vrem să extragem lecţii precise din 

naraţiunile biblice. 

/ 

Vă aduceţi aminte cum Isus, atunci când a rostit Marea 
Trimitere în Faptele apostolilor 1, le-a spus că vor fi martori 
pentru El în faţa locuitorilor Ierusalimului, în faţa iudeilor, 
a samaritenilor şi chiar a neamurilor? Niciunul dintre aceste 
popoare nu era galileean, ca primii ucenici, şi, în mod normal, 
ar fi fost o luptă pentru ei să asculte de porunca lui Isus. în cazul 
samaritenilor, motivul pentru întârzierea Duhului ar putea 
să fie ucenicii, nu samaritenii. Observaţi că niciunul dintre cei 
doisprezece n-a fost folosit de Isus pentru a le sluji. Ca evrei 
galileeni, aveau prea multe prejudecăţi pentru a ajunge la 
samariteni. Aşa că, pentru a împlini această misiune. Dumnezeu 
l-a folosit pe Filip, un evreu elenist. 

Imediat ce apostolii din Ierusalim au auzit că samaritenii 
primiseră Evanghelia şi au fost botezaţi (Faptele apostolilor 
8:14), i-au trimis pe Petru şi pe Ioan la ei. Oare era o idee bună 
să-l trimită pe Ioan? Ultima oară, Ioan se întâlnise cu samaritenii 
cu doar câteva săptămâni în urmă, înainte de moartea lui 
Hristos. Atunci, samaritenii refuzaseră să-i găzduiască pe Isus 
şi pe ucenicii Lui, din cauza prejudecăţilor lor puternice. Ioan, 
ucenicul iubit, s-a gândit că cel mai bun lucru ar fi fost să coboare 
foc din cer şi să-i ardă pe acei oameni (Luca 9:51-56). Dar, într-o 

răsturnare de situaţie absolut incredibilă - ironie divină 
Domnul îl trimite pe Ioan să le slujească samaritenilor, deoarece 
inimile le fuseseră deschise şi, în loc să se roage pentru un foc 
care să-i mistuie, Ioan trebuia să se roage ca să coboare peste ei 
focul Duhului Sfânt. Acesta ar putea fi motivul pentru întârziere. 

De unde vine confuzia? 

Poate mai rămân câteva elemente confuze în legătură cu 
acest subiect. De ce găsim atât de multe declaraţii ale lui Ellen 
White care îi îndeamnă pe oameni să fie botezaţi cu Duhul, dacă 
ei deja umblă cu Hristos? 

O parte din confuzie poate fi datorată folosirii termenilor. 
Botezul implică iniţierea în viaţa creştină. El simbolizează 
moartea faţă de sine, scufundarea în apă fiind un simbol al 
îngropării omului vechi şi învierea la o viaţă nouă (Romani 
6:3-5). Atunci, ritualul botezului este simbolul naşterii din nou. 
Acesta este motivul pentru care rebotezările ar trebui să fie rare, 
iar amintirea acestui act să fie ritualul spălării picioarelor (Ioan 
13:8,13-15). Totuşi umplerile ar trebui să fie zilnice şi constante, 
după cum este şi respiraţia, o dată la câteva clipe. Faptul că ai 
respirat o dată, când ai ieşit din uterul mamei, nu înseamnă 
că aceea a fost singura respiraţie de care ai avut nevoie pentru 
totdeauna. A fost doar un început. Dacă nu continui să respiri, 
vei muri. 

în studiul meu, am găsit peste treizeci de expresii diferite 
în Noul Testament, precum şi în Spiritul Profetic, care se referă 
la aceeaşi lucrare a Duhului. Substantive ca botez, primire, dar, 
umplere, înzestrare, ungere etc., toate se referă la acelaşi lucru. Iar 
Ellen White a folosit adesea interschimbabil aceste expresii, într-o 
manieră nontehnică. Priviţi la următorul paragraf şi observaţi 
numărul mare de expresii diferite care se referă la Duhul Sfânt, 
expresii pe care ea le foloseşte intr-un paragraf foarte mic! 

„Astăzi trebuie să vă curăţiţi vasul ca să fiţi gata pen¬ 
tru rouă cerească, gata pentru torentele ploii târzii, pentru 
că ploaia târzie va veni şi binecuvântarea lui Dumnezeu 

va umple fiecare suflet care este curăţit de orice întinare. 
Lucrarea noastră pentru astăzi este să ne supunem sufletele 
lui Hristos, ca să fim pregătiţi pentru vremea de înviorare 
care vine de la Faţa Domnului nostru, pregătiţi pentru bote¬ 
zul cu Duhul Sfânt." 12 

Aici, ea a folosit cinci expresii diferite pentru a spune ace¬ 
laşi lucru. „Rouă cerească" şi „ploaia târzie" sunt analoage cu 
revărsarea Duhului Sfânt. Metodiştii vorbeau adesea despre 
„binecuvântarea lui Dumnezeu", referindu-se încifrat la botezul 
Duhului, şi nu trebuie să uităm că Ellen White a crescut într-o 
familie metodistă. „Vremurile de înviorare" este o expresie pre¬ 
luată din a doua predică a lui Petru (Faptele apostolilor 3:19), 
care a reluat acelaşi mesaj al Cincizecimii din prima sa predică 
(Faptele 2:38, 39). Şi, bineînţeles, „botezul cu Duhul Sfânt". 

Când a scris că Hristos „primea zilnic un botez proaspăt cu 
Duhul Sfânt" 13 , Ellen White ar fi putut folosi un cuvânt tehnic 
mai precis, cum ar fi umplere, în loc să spună botez, pentru că ea 
nu vrea să spună că Hristos a fost botezat din nou şi din nou, ci că 
a fost umplut din nou şi din nou cu Duhul. Totuşi, chiar şi aici, a 
detaliat spunând un „botez proaspăt". 

Concluzia este că botezul Duhului Sfânt ne este dat odată 
cu predarea vieţii noastre lui Hristos. Iar El vine în viaţa noastră 
nu doar o dată, ci iar şi iar, ori de câte ori ne predăm iubirii lui 
Hristos. Deci, să îti rămână clar în minte că aceasta este o lucrare 
a credinţei. Tu primeşti Duhul Sfânt prin credinţă (Galateni 
3:2,14; Faptele apostolilor 19:2) şi, de fiecare dată când te încrezi 
în Mântuitorul tău. El rămâne din nou cu tine. 

Când idei teologice greşite induc în eroare 

De ce este important lucrul acesta? Pentru că a aştepta o 
revărsare supranaturală a Duhului Sfânt cândva, mai târziu, în 
viaţa creştină este o idee romantică atrăgătoare, dar lipsită de 
adevăr. Această idee îi face pe oameni să caute anumite experienţe 
sau sentimente care pot să aibă loc sau nu şi este periculos. Aceasta 
este mentalitatea charismaticului sau penticostalului. Din păcate. 

oameni bine intenţionaţi susţin şi îi învaţă pe alţii aceste lucruri 
chiar astăzi, în biserica noastră, şi sunt publicate cărţi care conţin 
această idee greşită. 14 

Biblia ne învaţă despre un singur botez, nu despre două. 
Duhul Sfânt nu intră în viaţa noastră în două etape. Noi devenim 
creştini din cauză că Duhul ia în stăpânire viaţa noastră. De aceea 
avem dorinţa de a-L urma pe Isus unde ne conduce El. A crede 
în teologia celei de-a doua binecuvântări sau într-o presupusă a 
doua lucrare a harului realizată de Duhul Sfânt face creştinismul 
fără efect. Creştinul este creştin din cauză că alege să se încreadă 
în Cuvântul lui Dumnezeu şi să creadă ce a spus Duhul că a 
făcut şi va face Hristos pentru noi. Creştinii trăiesc prin credinţă, 
nu prin vedere. Noi nu avem nevoie să aşteptăm dovezi că 
Dumnezeu chiar va duce la îndeplinire ce a promis. 

Pavel se ocupă de aceasta în Romani 6. După ce a explicat, 
în cele trei capitole anterioare, cum prin har Hristos ne salvează 
din păcat, el pune întrebarea logică: „Să păcătuim mereu ca să se 
înmulţească harul?" (vers. 1). Bineînţeles că nu! Aceasta ar anula 
sensul mântuirii prin har. Apoi, el clarifică analogia botezului: 
Hristos a murit, a fost îngropat şi a înviat, iar botezul creştin 
oglindeşte experienţa lui Hristos. Şi noi trebuie să murim faţă de 
noi înşine, faţă de omul cel vechi, să-l lăsăm în urmă ca şi cum 
ar fi fost îngropat, ca apoi să revenim la o viaţă nouă (vers. 3-5). 
„Acum", spune el, „dacă am murit împreună cu Hristos, credem 
că vom şi trăi împreună cu El" (vers. 8). Cu alte cuvinte, dacă noi 
credem că moartea lui Hristos a fost pentru noi şi în locul nostru, 
trebuie, de asemenea, să credem că acelaşi lucru este valabil şi în 
ce priveşte învierea Sa. Apoi vine argumentul forte: „Tot aşa şi 
voi înşivă socotiţi-vă morţi faţă de păcat şi vii pentru Dumnezeu, 
în Isus Hristos, Domnul nostru." (Romani 6:11) 

Adesea nu mă simt mort faţă de păcat şi viu pentru Dumnezeu. 
Sunt singurul? De acea apostolul spune „să vă consideraţi" ca 
fiind aşa („să vă socotiţi" astfel, după cum traduce Cornilescu). 
A trăi viaţa creştină este o chestiune de credinţă, nu de vedere. 
In consecinţă, botezul Duhului Sfânt trebuie să fie primit prin 

credinţă, iar noi nu trebuie să aşteptăm altă experienţă creştină 
pentru a şti că am fost botezaţi. 

A aştepta în viitor o presupusă experienţă „reală" înseamnă 
să contezi mai mult pe interpretarea datelor prin propriile 
simţuri decât pe descrierea datelor pe care o face Dumnezeu. 
Creştinul sincer care crede în a doua binecuvântare aşteaptă ceva 
ce Dumnezeu a oferit deja, făcându-L pe Dumnezeu mincinos 
prin faptul că el continuă să aştepte. 

Dar de ce, aţi putea întreba, sunt atâţia creştini „morţi" şi 
atâtea biserici „moarte"? Nu au oare nevoie de botezul Duhului 
pentru a reveni la viaţă, aşa cum am văzut în profeţia despre 
oasele moarte şi uscate? (Ezechiel 37). Adevărat. Dar faptul că 
sunt „moarte" nu înseamnă că lucrarea iniţială a Duhului în 
sufletele lor n-a fost suficientă. înseamnă doar că au încetat să 
primească Duhul, pe care îl primiseră cândva. Botezul Duhului 
poate fi real atâta vreme cât este o umplere repetată cu Duh Sfânt, 
din nou şi din nou. Vina este a noastră, pentru că noi tindem să 
fim nişte vase „crăpate", după cum spune Ellen White. 15 Natura 
noastră păcătoasă întotdeauna ne va trage de lângă Dumnezeu. 
Iar vasele crăpate, pentru a rămâne pline, trebuie să fie umplute 
iar şi iar. 


Note 

1 Helen Wessel, ed., The Antobiography of Charles G. F;miei/,Minneapolis, MN: 
Bethany House, 1977, p. 8,10. 

15 Minte, caracter, personalitate, voi. 1, p. 102; The Ellen G. White 1888 Materials, 
p. 1350. 

întrebări pentru reflecţie sau studiu în grup 

1. Cum te afectează istoria botezului Duhului Sfânt din 
viaţa lui Finney? 

2. Ce corecţii au fost aduse hipercalvinismului de către 
John Wesley şi de alţi arminianişti în legătură cu lucrarea 
Duhului? 

3. Ce este greşit la conceptul „sfinţirii instantanee"? Care 
este problema cu felul în care accentuează penticostalis- 
mul „puterea" Duhului Sfânt? 

4. De ce trebuie să fim precauţi când interpretăm naraţiuni¬ 
le biblice, în comparaţie cu explicaţiile sau învăţăturile 
biblice directe? 

5. Când afirmă Noul Testament că suntem botezaţi cu 

/ 

Duhul? De ce? 

6. Care ar putea fi motivul pentru întârzierea botezului 

Duhului Sfânt asupra samaritenilor care îşi predaseră 

viata lui Isus? 

/ 

7. De ce ne îndeamnă Ellen White să fim botezaţi cu Duhul 

/ 

Sfânt, dacă deja am fost botezaţi când I-am predat lui 

Isus viata noastră? 

/ 

8. Care sunt diferitele expresii folosite pentru botezul şi 
umplerea cu Duhul Sfânt? Ce înseamnă pentru tine? 

9. De ce este atât important să înţelegem clar când are loc 
botezul cu Duhul Sfânt? 

10. De ce credinţa în teologia celei de-a doua binecuvântări 
sau în presupusa a doua lucrare a harului realizată de 
către Duhul Sfânt face creştinismul fără efect? 

11. Cum ne ajută Romani 6 să înţelegem botezul Duhului 
Sfânt? 

12. Cum plănuieşti să implementezi în viaţa ta învăţăturile 
din acest capitol? 



Capitolul 10 

în puterea Duhului Sfânt 


I ntrigat de vindecările miraculoase, dr. Eion Giller, pastorul 
unei biserici adventiste din sud-vestul Statelor Unite, a decis 
să participe la campania de evanghelizare şi de vindecare ţinută 
de bine cunoscutul teleevanghelist Benny Hinn. Spre marea sa 
bucurie, acela a fost momentul când fiica lui s-a născut din nou, 
iar nepoata sa, bebeluş fiind, a fost vindecată de convulsii şi de o 
altă problema neurologică. La un alt serviciu divin de-al lui Hinn, 
pe data de 22 octombrie 1994, pastorul Giller a primit un „botez 
cu foc". 

„Focul mi-a cutremurat trupul două ore şi jumătate. Nu 
puteam să mă concentrez la închinare, la predică sau la vin¬ 
decări. Eram cuprins de foc, eram rupt de tot ce se întâmpla 
în jur. Pastorul Hinn chiar a pomenit în cuvântare despre 
focul cuiva din adunare... îmi aduc aminte că încercam să 
merg de-a lungul culoarului, plângând încet, când pastorul 
Hinn i-a chemat în faţă pe aceia care fuseseră vindecaţi sau 
care fuseseră mişcaţi în adâncul sufletelor. Abia puteam să 
merg. A trebuit să mă ţină soţia." 

în primăvara lui 1996, în timp ce se afla în adunarea Airport 
Vineyard Christian Fellowship de lângă Toronto, Giller a fost 

nominalizat dintr-o mulţime de 2 500 de oameni ca fiind cel 

/ 

care devenise „un profet al Domnului". Mai târziu în acel an, 
în timpul unei conferinţe a Casei de Rugăciune, plină de lideri 
charismatici, unul dintre vorbitori a profetizat că Giller va primi 
„un nou adevăr pentru aceste vremuri". Două zile mai târziu, în 
timpul unui serviciu divin mişcător, Giller a simţit cum cuvântul 
lui Dumnezeu a venit asupra lui în timp ce stătea la balcon: 

„Există un mariaj [între charismatici şi evanghelici]... 
Orice căsătorie este realizată de către o terţă parte. Voi sun¬ 
teţi acea terţă parte... 

încă de la începutul acestui secol, vrăjmaşul şi-a concen¬ 
trat puterile ca să ţină Spiritul separat de Adevăr. Aceste zile 
s-au sfârşit. Eu pun Spiritul şi Adevărul împreună în biseri¬ 
ca Mea. Evanghelicii cu Evanghelia trebuie să se unească în 
Spirit cu charismaticii. Caut închinători care Mi se vor închi¬ 
na Mie în Spirit şi în adevăr. Mergeţi şi vestiţi acest mariaj 
acestei biserici, acestui oraş şi acestei naţiuni." 

Eion Giller a făcut după cum i se spusese, iar biserica a tre- 
săltat în adorare şi aleluia. El a spus că, după ce a plecat de la 
întâlnirea din acea seară. Domnul „a petrecut patruzeci şi cinci 
de minute" dându-i „indicaţii specifice despre rolul pe care do¬ 
reşte să-l joace Biserica Adventistă de Ziua a Şaptea şi rolul ei de 
conducere în viitorul mariaj". Când s-a plâns că aceasta unire 
nu va funcţiona niciodată, pentru că Biserica Adventistă nu ar fi 
niciodată de acord cu un asemenea plan. Domnul l-a asigurat că 
mariajul va avea loc. 1 

Ce înţelegi dintr-o astfel de experienţă? Apar întrebări în 
mintea ta? Trebuie să se unească Biserica Adventistă de Ziua a 
Şaptea cu charismaticii şi evanghelicii pentru a forma o biserică 
bazată pe„duh şi adevăr"? 

Fenomenul charismatic 

Pastorul Giller nu este primul şi probabil nici ultimul adven¬ 
tist de ziua a şaptea sincer, care este înşelat prin semne şi minuni. 
Este posibil ca mulţi să părăsească biserica, aşa cum a făcut el, în 
căutarea unei experienţe „mai puternice". 

Focul redeşteptărilor moderne a fost aprins în toata lumea 
de mai bine de un secol. De la redeşteptarea de pe strada Azusa 
la aşa-numita „Binecuvântare de la Toronto", mulţi creştini 
sinceri şi oneşti, care îl caută cu adevărat pe Dumnezeu, au tânjit 
după mai multă prezenţă supranaturală a Duhului Sfânt în viaţa 
lor. De la penticostali la neocharismatici şi la curentul intitulat 
Mişcarea Celui de-al Treilea Val, milioane de oameni au înlocuit 
Scriptura cu Spiritul - cel puţin o formă de spirit. 

„Creştinătatea trece printr-o schimbare de paradigmă de 
proporţii majore - o schimbare de la credinţă la sentimente, 
de la realitate la fantezie, de la raţiune la revelaţie ezoterică... 
Râs sardonic, zvâcniri spasmodice, semne şi minuni, supera- 
postoli şi superprofeţi şi oameni «doborâţi în duhul» care sunt 
arătaţi ca o dovadă empirică de putere şi prezenţă a Duhului 
Sfânt. Forma şi funcţia bisericii sunt atât de radical rearan- 
jate, încât chiar şi lumea seculară a observat [acest lucru]." 2 

Această mişcare este ultima şi cea mai mare mişcare din 
istoria religioasă, atrăgând bogaţi şi săraci, oameni educaţi, dar 
şi neşcoliţi, nordici, sudici, estici şi vestici intr-un ecumenism 
natural care nu va avea nevoie de vreun acord asupra vreunei 
dogme ca să realizeze această unire. Experienţa supranaturală va 
fi suficientă. Chiar şi sociologii, antropologii şi alţi academicieni 
din ziua de azi presupun că o cultură globală charismatică va 
uni lumea. 3 Dar, deşi este cu totul internaţională, mişcarea este 
străină de Duhul Sfânt. 

Este schema „numeşte-1 şi ia-1, bolboroseşte-1 şi apucă-1, 
mărturiseşte-1 şi posedă-T'pentru a-i entuziasma pe toţi să fie 
entuziasmaţi. Mulţimi se îngrămădesc la serviciile charismatice 
pentru „petreceri ale Duhului Sfânt", unde creştinii sunt „răpuşi 

cu totul" şi în timpul cărora, spun ei, „Isus preia iniţiativa". 4 
Bărbaţi şi femei, indiferent de religia pe care o au, indiferent 
de etnie, vârstă sau nivel de educaţie, încep să latre precum 
câinii, să ciripească precum păsările, să guiţe ca porcii sau să 
stea pironiţi la podea ore în şir, în „lipiciul Duhului Sfânt". Iar 
„râsul sfânt" poate dura ore. Oamenii sunt atât de „îmbătaţi" de 
duh, încât sunt efectiv incapabili să mai conducă [maşina] spre 
casă sau să meargă normal chiar şi după două zile! John Arnott, 
pastorul responsabil pentru de-acum faimoasa Binecuvântare de 
la Toronto, care a început pe 20 ianuarie 1994, a fost, pentru o 
perioadă lungă de timp, critic faţă de astfel de fenomene. „Nu 
doream", a admis el, „să cadă creştinii pe jos, să se rostogolească 
şi să râdă." El aştepta ca, odată cu venirea Duhului Sfânt, Domnul 
„să-l salveze pe cel rătăcit, să-i vindece pe bolnavi şi Să-şi extindă 
împărăţia". 5 Dar, în timp ce predica mesaje despre mântuire. 
Domnul l-a mustrat, spunându-i că planul Său era „doar să-Şi 
reverse iubirea asupra bisericii Sale pentru o vreme". 6 

Alături de greco-armeanul Benny Hinn, de canadianul John 
Arnott şi de germanul Reinhard Bonkke, sud-africanul Rodney 
Howard-Brown este unul dintre „greii" cercurilor charismatice. 
El este cunoscut şi ca „barmanul Duhului Sfânt". îndemnul tipic 
al serviciilor sale este acesta: 

„«Astăzi este ziua, acesta este ceasul» zice Domnul, 
«când vin pe acest pământ. Aceasta este ziua când vă voi face 
să păşiţi dincolo, în tărâmul supranaturalului... Picăturile 
de ploaie încep să cadă spre slava lui Dumnezeu... Voi spar¬ 
ge gheaţa», zice Domnul... Ridică-te astăzi plin de curaj! în 
această zi, ridică-te şi fii umplut din nou cu vinul cel nou al 
Duhului Sfânt! Să bei, să bei, să bei, să bei, să bei, să bei, să 
bei, să bei, să bei, [„cuvinte" în alte limbi - sunete neinteli¬ 
gibile]. Noi bem...[glosolalie, râsete]. O da, da, da, da, da, 
nu ne îngrijorăm de ce vor spune alţii. Nu, nu contează ce 
gândesc ei. Ha, ha, ha, ho, ooooh [glosolalie]." 7 

în mod cert, este voia lui Dumnezeu ca urmaşii Săi să fie 
umpluţi cu Duhul Sfânt. Pavel chiar compara experienţa „beţiei" 
cu umplerea cu Duhul Sfânt: 

„Luaţi seama deci să umblaţi cu băgare de seamă, nu ca 
nişte neînţelepţi, ci ca nişte înţelepţi. Răscumpăraţi vremea, 
căci zilele sunt rele. De aceea, nu fiţi nepricepuţi, ci înţelegeţi 
care este voia Domnului. Nu vă îmbătaţi de vin, aceasta este 
destrăbălare. Dimpotrivă, fiţi plini de Duh." (Efeseni 5:15-18) 

Ideea lui este că, aşa cum un om îmbătat nu poate rămâne 
beat dacă nu bea din nou, la fel şi noi, ar trebui să ne administrăm 
bine timpul şi să fim umpluţi cu Duhul Sfânt, ca să putem umbla 
în Duhul cu înţelepciune. 

Ellen White scrie că am putea „avea zile ale Cincizecimii 
chiar acum" dacă oamenii s-ar ruga în mod serios şi ar crede 
făgăduinţele lui Dumnezeu. 8 Cum va veni Duhul Sfânt în viaţa 
credinciosului? Ce ne învaţă Biblia despre aceasta? 

Cum vine Duhul Sfânt 

Aceleaşi referinţe menţionate în ultimul capitol vor fi trecute 
în revistă din nou, de această dată însă pentru a observa maniera, 
nu momentul. Mai jos este un tabel pentru a compara experien¬ 
ţele din Noul Testament în care Duhul Sfânt a pătruns în vieţile 
credincioşilor. 


Refe¬ 

rinţa 

Oamenii 
umpluţi cu 
Duhul Sfânt 

Situaţia 

Fenomene supra¬ 
naturale, dacă au fost 

Punerea 

mâinilor 

Luca 

3:21,22 

Isus 

Se ruga după 
botezul cu apă. 

Duhul Sfânt a coborât 
în chip de porumbel, 
iar Tatăl a vorbit. 

Nu 

Faptele 

2:1-4 

Cei 120 din 
camera de 

sus 

Se rugau 
pentru Duhul 
Sfânt. 

Limbi de foc, zgomot 
de vânt puternic şi 
vorbire în alte limbi. 

Nu 

Faptele 

4:31-33 

Apostolii 
conducători 
în Ierusalim 

Se rugau 
pentru curaj. 

Locul unde se rugau 
s-a zguduit. 

Nu 

Refe¬ 

rinţa 

Oamenii 
umpluţi cu 
Duhul Sfânt 

Situaţia 

Fenomene supra¬ 
naturale, dacă au fost 

Punerea 

mâinilor 

Faptele 

8:14-19 

Samaritenii 

convertiţi 

Petru şi Ioan 
s-au rugat, 
şi-au pus 
mâinile peste 
noii convertiţi. 

Nespecificat, deşi 
nişte fenomene 
supranaturale se 
poate să fi avut loc 
fiindcă Simon, un fost 
vrăjitor, şi-a dorit să 
aibă şi el acea putere. 

Da 

Faptele 

9:17,18 

Pavel 

Anania şi-a pus 
mâinile peste 
Pavel după 
convertirea 
acestuia. 

Pavel a fost vindecat 
de orbire: „... au căzut 
de pe ochii lui un fel 
de solzi." 

Da 

Faptele 

10:44-46 

Corneliu şi 
cei din casa 
lui 

Petru a vorbit 
despre Isus 
unui grup 
care îi ceruse 

aceasta. 

Vorbirea în limbi, 
fapt care i-a uimit pe 
iudeii care îl însoţiseră 
pe Petru. 

Nu 

Faptele 

19:1-6 

Credincioşii 
din Efes 

Pavel le-a spus 
despre Isus, 
apoi au fost 
botezaţi. 

Vorbirea în limbi şi 
profetizarea. 

Da 


Ar trebui să observăm câteva lucruri. în primul rând nu exis¬ 
tă o corelare directă între primirea Duhului şi punerea mâinilor, 
în doar trei dintre cele şapte experienţe notate, a avut loc pu¬ 
nerea mâinilor şi, sincer, este dificil să vezi un numitor comun 
pentru cele trei. Chiar dacă am considera că şi Petru, şi Ioan, şi 
Anania au înfruntat un fost inamic, aceasta ar fi în mod clar ade¬ 
vărat şi în cazul lui Petru cu Corneliu, însă, în acea experienţă, 
nu apare şi punerea mâinilor. Aceasta nu înseamnă că punerea 
mâinilor este lipsită de semnificaţie. Este o practică din Vechiul 
Testament care simbolizează binecuvântarea - în acest fel şi-a 
binecuvântat Iacov fiii (Geneza 48:14) sau Moise l-a împuternicit 
pe Iosua (Numeri 27:23), însă punerea mâinilor nu are în ea în¬ 
săşi nicio putere „sacră". 

Apoi, vorbirea în limbi nu este o urmare obligatorie şi 
universală a primirii Duhului Sfânt. Din nou, doar în trei din 
şapte cazuri se menţionează o astfel de manifestare. Nicio ma¬ 
nifestare a vorbirii în limbi nu apare la botezul lui Isus, în cazul 
conducătorilor bisericii din Ierusalim, al samaritenilor sau în 
experienţa lui Pavel. Presupunerea tradiţională penticostală că 
botezul Duhului duce la vorbirea în limbi pur şi simplu nu poate 
să reziste unei verificări cu Scriptura. 

Totuşi, există un lucru pe care toate aceste experienţe îl de¬ 
monstrează - atunci când Duhul Sfânt se revarsă, are loc ceva 
demonstrabil supranatural. Iar acesta este unul dintre argumen¬ 
tele prezentate de charismatici atunci când susţin că semnele şi 
minunile sunt dovada faptului că acei credincioşi se bucură de 
o favoare specială a lui Dumnezeu. Ar trebui atunci să ne aştep¬ 
tăm la ceva supranatural în vieţile noastre înainte de a şti că am 
primit Duhul? 

Reperele Marelui Mandat 

Toate aceste experienţe au fost consemnate de Luca. Ucenicul- 
medic scrie de dragul neamurilor care doreau să ştie mai mult, 
în special îi scrie unui anume Teofil, care înseamnă „iubitor de 
Dumnezeu". Iar obiectivul său din Faptele apostolilor este să 
sublimeze lucrările măreţe ale Duhului Sfânt (Faptele 1:1-8). 9 
După cum profeţii Vechiului Testament transmiteau soliile lui 
Dumnezeu, acum apostolii vorbeau îndemnaţi de Duhul Sfânt. 
Aşa cum Iehova a făcut minuni pline de putere în favoarea 
israelitilor de odinioară, biserica lui Dumnezeu va demonstra 
puterea lui Dumnezeu prin semne şi minuni. în Faptele 
apostolilor, Luca vrea să arate că făgăduinţa lui Isus cu privire la 
Duhul Sfânt s-a împlinit în urmaşii Lui. 

Totuşi, faptul că fiecare eveniment consemnat referitor la re¬ 
vărsarea Duhului este legat de ceva supranatural nu înseamnă 
neapărat că supranaturalul este perceput sau prezent întotdeau¬ 
na. De exemplu, ştim din Faptele aspotolilor 6 despre alţi şapte 
bărbaţi care erau „plini de Duhul", dar nu ni se spune când sau 

cum au fost umpluţi cu Duhul (vers. 3,5-7). Acelaşi lucru este va¬ 
labil şi în dreptul lui Barnaba (Faptele 11:22,24). In plus, prezenţa 
Duhului nu implică în mod automat miracole, fiindcă roadele 
Duhului sunt virtuţi, trăsături de caracter specifice caracterului 
lui Hristos. Probabil faptul că au avut loc manifestări miraculoa¬ 
se în cele şapte relatări pe care le-am studiat are mai puţin de a 
face cu o „formulă de inducere a Cincizecimii" şi mai mult cu 
nişte planuri precise ale lui Dumnezeu. 

în Faptele apostolilor 1, Isus îi trimite pe ucenici să îi fie 
martori, ţinând seama de specificul etnic şi geografic: mai întâi 
în Ierusalim, apoi în Iudeea, apoi în Samaria şi până la marginile 
pământului (Faptele 1:8). Trebuie să ne amintim că primii ucenici 
au fost nişte galileeni fără educaţie, iar felul în care vorbeau şi 
se purtau îi dădea de gol în Ierusalim, precum şi în oraşele din 
Iudeea. Isus a ştiut că aceasta va fi cea mai mare problemă pentru 
urmaşii Lui - să ajungă la cei pe care în mod normal i-ar evita. 
Şi este demonstrat prin faptul că ucenicilor le-au trebuit ani de 
zile ca să ajungă la samariteni, dar şi atunci a mers să le predice 
unul dintre cei şapte „diaconi", şi nu unul dintre cei doisprezece 
apostoli. 

Chiar şi Pavel, omul cu totul călăuzit de Duhul, a picat la 
primul test al ascultării de Isus. Chemat să meargă la neamuri 
(Faptele 26:16-18), a amânat mai bine de un deceniu să facă acest 
lucru! Poate vă amintiţi că, de îndată ce s-a convertit, Saul a 
căutat să predice în sinagogile din Damasc şi între iudei (Faptele 
9:20-22)! Nu i-a mers. Aşa că a plecat în Arabia să studieze şi 
să mediteze timp de trei ani, înainte să se întoarcă în Damasc 
(Galateni 1:17). 10 Odată întors, din nou şi-a încercat şansa printre 
iudei, şi nu printre neamuri. încercarea a mers atât de prost, 
încât a trebuit să scape, fiind coborât printr-un coş, peste zidul 
oraşului (Faptele 9:23-25). Care-i următoarea mişcare, Saule? 
Biblia spune că s-a dus la Ierusalim să se întâlnească cu apostolii 
(vers. 26,27). Totuşi nu s-a putut abţine şi a început să le predice 
iudeilor care vorbeau greceşte, care, de asemenea, au vrut să-l 
omoare. Aceştia erau iudei născuţi în Grecia, dar erau iudei. 

nu neamuri! Iar urmarea a fost că fraţii şi-au dat seama că cel 
mai bine ar fi să-l trimită pe săracul Pavel în oraşul său natal, în 
Tars (vers. 28-30). în timpul locuirii acolo, aparent, apostolul în 
devenire a mărturisit în regiunile dimprejurul Tarsului, precum 
Siria şi Cilicia (Galateni 1:21,23). 11 

Dacă Saul ar fi lucrat printre neamuri, demonstrând prezenţa 
Duhului, probabil că Luca ar fi menţionat acest lucru, dar faptul 
că nu se spune nimic despre aceasta duce la concluzia că slujirea 
lui Saul nu a avut parte de succes. în final, la mai bine de un 
deceniu de la convertirea lui Saul, Domnul a trebuit să mişte 
inimile membrilor bisericii din Antiohia ca să le ducă Evanghelia 
„şi grecilor"şi „un mare număr" de oameni au crezut (Faptele 
11:20,21). Aceasta a însemnat o creştere atât de uimitoare încât 
liderii de la Ierusalim au auzit de ea şi l-au trimis pe Barnaba să 
verifice. Când acesta a confirmat că Dumnezeu era la lucru printre 
neamuri, trebuie că şi-a amintit de convertirea lui Saul şi de 
faptul că Dumnezeu îl pusese deoparte pentru a duce Evanghelia 
la neamuri. Barnaba a decis să-l scoată din situaţia nefericită 
din Tars şi să-l aducă să lucreze cu neamurile (vers. 22-26). în 
sfârşit, Saul şi-a învins teama naturală şi a devenit ascultător de 
Domnul. Următoarea ocazie în care Luca îl menţionează pe Saul 
este când acesta devine Pavel, în contextul lucrării cu neamurile, 
ca o confirmare a faptului că Dumnezeu chiar îi schimbase inima. 
De atunci înainte, el n-a mai fost niciodată Saul (Faptele 13:1,2,9). 

Acelaşi lucru ar putea fi spus despre reţinerea lui Petru de a 
vesti Evanghelia la neamuri sau la samariteni. Ideea de aici este 
că fiecare dintre obiectivele Marelui Mandat - Ierusalim, Iudeea, 
Samaria şi neamurile - au fost pietre de hotar de cucerit de 
către apostolii dăruiţi cu putere, dar care aveau încă prejudecăţi 
culturale. Iar biruirea fricii şi a prejudecăţilor lor este legată de 
felul miraculos în care le-a fost dat Duhul Sfânt. 

în acel timp, în Ierusalim locuiau adversarii religioşi ai 
ucenicilor, inclusiv Saul. Decizia lor de a le sluji acestora a fost 
confirmată de o manifestare extraordinară a Duhului în Ziua 
Cincizecimii (Faptele 2) şi apoi, când Saul a fost primit între fraţi 

(Faptele 9). în Iudeea locuiau adversarii culturali ai ucenicilor, 
inclusiv armata romană. Când ucenicii L-au rugat pe Dumnezeu 
să le dea curaj să predice, în pofida acestor circumstanţe, şi când 
Petru a venit la Cezareea pentru a-i vorbi despre mântuire unui 
centurion roman şi servitorilor săi iudei, în ciuda unor serioase 
îndoieli. Duhul le-a confirmat credinţa prin minuni (Faptele 4 şi 
10). Samaria era locul adversarilor etnici ai ucenicilor. Când au 
căzut de acord să se roage pentru ei. Duhul Sfânt S-a manifestat 
(Faptele 8). în final, când Pavel s-a dus în Efesul politeist ca să 
le vorbească neamurilor, considerate de evrei ca fiind mase de 
oameni pierduţi, fără nicio posibilitate de pocăinţă. Duhul S-a 
manifestat din nou cu putere, printr-o minune (Faptele 19). 

Acest fapt este mai elocvent în cazul lui Isus. Fiul lui 
Dumnezeu a renunţat la tot când a părăsit curţile cerului şi a 
devenit un om umil, venit să trăiască şi să moară printre noi 
(Filipeni 2:7,8). Botezul Său a însemnat ungerea, confirmarea 
misiunii Sale publice,,,oficiale", printre oameni (Faptele 10:38). 
Aşadar, atunci Dumnezeu Şi-a arătat aprobarea faţă de această 
supunere şi dedicare faţă de rasa umană, printr-o ungere 
supranaturală cu Duhul Său (Luca 3). 

Există o „normă"? 

Deci ce este „normativ", care sunt dovezile obligatorii ale 

primirii Duhului în viaţa ta? Poate că aceasta este întrebarea 

greşită. Nici Biblia, nici Spiritul Profetic nu ne dau o formulă. 

Prin urmare, spre deosebire de penticostali şi charismatici care 

tânjesc după ceva palpabil, noi trebuie să ne uităm la ceea ce 

oferă Biblia. Iar oferta Duhului este o viată asemenea lui Hristos 

/ 

- roada Duhului - şi misiunea în Hristos - darurile Duhului. 
Aceste experienţe spectaculoase din Faptele apostolilor ar putea 
avea mai mult de a face cu alte elemente din planul lui Dumnezeu. 
Este alegerea Lui cum va turna Duhul Său printre noi. Ceea 
ce trebuie să facem noi este să ne uităm la urmările revărsării 
Duhului, la roadele locuirii Sale în noi, şi nu la spectaculos, la 

minuni sau la absenta lor. 

/ 

Manifestările prin minuni s-ar putea să aibă de a face cu 

personalitatea unui individ sau cu o anumită situaţie. Pavel a 

fost adesea încercat şi persecutat, atât de cei din afară, cât şi de 

cei din biserică, pentru consacrarea sa faţă de Evanghelia lui Isus. 

Probabil de aceea Isus i-a oferit o demonstraţie atât de concretă a 

/ 

prezentei Sale la convertirea sa, ca să nu uite niciodată, chiar şi în 
clipele cele mai grele, cât de real a fost ceea ce a văzut şi a auzit. 

La sfârşitul anului 1842 sau la începutul lui 1943, înaintea 
de a-i fi dat darul profeţiei, Ellen Harmon era o adolescentă cu o 
mare dragoste pentru Dumnezeu. După o puternică experienţa 
spirituală, deşi o fire introvertită, ea a început să-şi împărtăşească 
credinţa în Hristos cu fiecare ocazie posibilă. La un moment dat, 
nişte oameni s-au săturat să o tot asculte, iar ea, dintotdeauna 
sensibilă la cei din jur, şi-a reţinut mărturia ca să nu deranjeze 
pe nimeni. Totuşi nu simţea că era „pe deplin liberă în Domnul". 
Curând după aceea, la o întâlnire de rugăciune, a fost „mult 
binecuvântată, apoi din nou şi-a pierdut puterea", fiind copleşită 
de prezenţa lui Dumnezeu. Un sceptic care era prezent a spus că 
el nu are „încredinţarea" că Duhul lui Dumnezeu fusese Cel care 
o copleşise şi, „alegând un om considerat ca fiind un om al lui 
Dumnezeu, un creştin umil şi devotat, a întrebat: «Dacă această 
experienţă este reală, de ce nu vine şi peste fratele R. [creştinul 
umil şi devotat - n.tr.] şi acesta să-şi piardă puterile?» Fratele R. 
a căzut imediat la pământ şi, de îndată ce a putut să spună ce 
se întâmplase cu el, a declarat că aceea fusese o experienţă de la 
Dumnezeu." 12 

în mod evident, nimeni nu poate să manipuleze, nici să 

anticipeze acţiunile Duhului. Charismaticii caută semne, în timp 

ce noncharismaticii tind să tăgăduiască semnele. Şi unii, şi alţii 

greşesc pentru că nu acceptă ca Duhul Sfânt să fie suveran în 

aceste situaţii. 

/ 

Experienţa lui Ellen White 

Experienţa personală a lui Ellen White - pe atunci, Ellen 
Harmon - ar trebui să ne servească drept învăţătură. Zbătându-se 

timp de luni de zile după botez, cu sentimente de fericire şi de 
descurajare pentru ceea ce ea considerase a fi lipsă de progres 
în umblarea ei creştină, s-a dus în cele din urmă la pastorul Levi 
Stockman, care i-a spus simplu să se încreadă în Isus, „fiindcă El 
nu încetează niciodată să-i iubească pe toţi aceia care îl caută cu 
adevărat". 13 Mai târziu în seara aceea, în timpul unei rugăciuni 
la o întâlnire într-o grupă mică - întâlnirea obişnuită a grupei 
metodiste -, fata timidă, care abia avea cincisprezece ani, s-a 
decis să se încreadă în Isus cu toată inima ei şi a început să se 
roage în public pentru prima oară. De îndată ce a început, a 
primit un botez măreţ al Duhului, moment pe care nu avea să-l 
uite niciodată: 

„în clipa aceea, făgăduinţele lui Dumnezeu mi s-au pă¬ 
rut ca nişte perle preţioase, care aşteptau doar să fie cerute, 
în timp ce mă rugam, povara şi agonia din suflet, pe care 
le îndurasem atâta vreme, au dispărut şi binecuvântarea 
Domnului a căzut asuprea mea ca o rouă plăcută. L-am lău¬ 
dat pe Dumnezeu din adâncul inimii mele. Mi se părea că to¬ 
tul dispăruse din jurul meu, rămânând numai Domnul Isus 
şi slava Sa, şi nu am fost conştientă de cele ce se petreceau în 
preajmă. 

Duhul lui Dumnezeu coborâse asupra mea cu o asemenea 
putere, încât nu am fost în stare să merg acasă în seara aceea." 

Şi ce a făcut această experienţă pentru ea? 

„De acum, credinţa pusese stăpânire pe inima mea. 
Simţeam o iubire nespus de mare faţă de Dumnezeu şi 
aveam din partea Duhului Sfânt dovada că păcatele îmi erau 
iertate. Ideile mele despre Tatăl erau schimbate. Acum îl ve¬ 
deam ca pe un părinte bun şi duios, nu ca pe un tiran care îi 
obligă pe oameni să îl asculte orbeşte. Inima mi se îndrepta 
spre El cu o iubire adâncă şi arzătoare. Ascultarea de voia 
Lui mi se părea o bucurie şi a fi în slujba Lui era o plăcere." 14 
Timp de şase luni după aceasta, „nicio umbră nu mai întuneca 
mintea" ei, şi singura ei „străduinţă a fost aceea de a împlini voia 

lui Dumnezeu şi de a păstra fără încetare cerul şi pe Domul Isus 

în minte". Ea a fost „surprinsă" şi „fermecată" de „concepţiile 

clare care [îi] erau descoperite cu privire la ispăşire şi la lucrarea 

lui Hristos". „[îi] plăcea să mediteze şi să se roage." Tânăra Ellen 

îşi făcuse obiceiul de a căuta fiecare ocazie de a vorbi despre 

iubirea lui Isus, pentru că ea era „atât de fericită". „Inima [ei] 

era atât de recunoscătoare lui Dumnezeu pentru binecuvântarea 

pe [i]-o dăduse", încât îşi dorea „nespus de mult ca şi ceilalţi 

să se împărtăşească de această bucurie sfântă" şi folosea fiecare 

ocazie de a-şi conduce „prietenii tineri la lumină". Ea a decis să 

lucreze pentru ei până când aceştia aveau să îi predea lui Isus 

viaţa lor. Povara i-a a fost atât de intensă, încât a petrecut „nopţi 

la rând" în rugăciune stăruitoare pentru ei, până când „toţi au 

fost convertiţi la credinţa în Dumnezeu". 15 
/ / 

Puterea experienţei reale 

Să ratezi întregul mesaj al acestei experienţe este imposibil. 
Da, ea n-a mai putut să meargă acasă în acea noapte şi s-a simţit 
binecuvântată de faptul că Dumnezeu a coborât asupra ei „ca o 
rouă plăcută (delicată)". Dar aceasta este limita până unde merg 
asemănările cu experienţa charismatică. Urmările botezului ei cu 
Duhul Sfânt au fost o mai mare dragoste pentru Isus, o mai mare 
apreciere a iubirii Lui şi a lucrării Sale de ispăşire şi o povară 
evidentă pentru cei pierduţi - o viaţă şi o slujire asemenea vieţii 
şi slujirii lui EIristos. Şi avea doar cincisprezece ani. 

Apropiindu-se de şaptezeci de ani, după multe experienţe 
cu Duhul Sfânt, ea a scris următoarele despre El: 

„Doar Duhul cel Sfânt al lui Dumnezeu poate crea un 
entuziasm sănătos. Dumnezeu să lucreze şi agentul uman 
să meargă încet înaintea Feţei Sale, privind, aşteptând, ru- 
gându-se şi privind spre Isus în fiecare moment, condus şi 
controlat de preţiosul Spirit, care este lumină şi viaţă." 16 
Astăzi, mulţi adventişti de ziua a şaptea îşi doresc cu ade¬ 
vărat mai mult din Dumnezeu în viaţa lor. Am urmărit un blog 

adventist ieri, citind comentarii din urmă cu patru ani. Mulţi din¬ 
tre cei care scriau erau tineri adulţi şi oh, cât de mult îşi doreau 
ca religia să devină reală pentru ei! Nu e nimic greşit în această 
dorinţă. Isus a venit pentru a ne oferi viaţă din belşug, nu o sim¬ 
plă existenţă. Dar la fel de important, poate chiar esenţial, este să 
căutăm în mod serios prezenţa Duhului Sfânt în vieţile noastre, 
în casele noastre şi în bisericile noastre, iar aceasta trebuie să se 
facă din perspectiva lui Dumnezeu, nu din perspectiva noastră. 
Plinătatea Duhului nu le va fi dată celor care-şi doresc „putere", 
care îşi doresc să simtă „un foc în măruntaie" sau care îşi do¬ 
resc să fie uluiţi de prezenţa reală a lui Dumnezeu. Plinătatea lui 
Dumnezeu va veni peste aceia care-L caută în speranţa că El îi 
va transforma, făcându-i asemenea Lui şi le va da puterea de a 
deveni instrumente în mâinile Sale, ca să îndeplinească misiunea 
Sa în lume. 

Dacă acestea sunt dorinţa şi hotărârea ta, atunci experienţa 
va urma. Dumnezeu împlineşte întotdeauna ce a promis. 

Note 

1 Mărturia personală scrisă a lui Eion Giller, obţinută de la Biblical Research 
Institute (Institutul de Cercetări Biblice), august 2007. 

2 Hank Hanegraaff, Counterfeit Revival, expanded and updated ed., Nashville, 
TN: W Publishing Group, 2001, p. 9. 

3 Vezi Karla Poewe, ed., Charismatic Christianity As a Global Culture, Columbia, 
SC: University of South Carolina Press, 1994. 

4 John Arnott, The Fatlrer'sBlessing, Orlando, FL: Creation House, 1995, p. 209, 
210 . 

5 Ibidem, p. 206. 

6 John Arnott şi Guy Chevreau, Pastors' meeting, Toronto Airport Vineyard 
Church, 19 octombrie 1994, audiotape, în Hanegraaff, p. 53. 

7 Citat în Hanegraaff, p. 27, 28. 

8 Semnele timpului, 10 februarie 1890, par. 7. 

9 Vezi, de exemplu, Matthias Wenk, Community-Forming Power: TlieSocio-Ethical 
Role of the Spirit in Luke - Acts, Sheffield, England: Sheffield Academic Press, 
2000 .' 


10 Vezi Faptele apostolilor, p. 125. 

11 Jbidem, p. 153. 

12 Spiritual Gifts, voi. 2, p. 26, 27. 

13 Schiţe din viaţa mea, p. 37. 

14 Arthur White, Ellen G. White: The Early Years, voi. 1, Hagerstown, MD:Review 
and Herald, 1985, p. 39; Schiţe din viaţa mea, p. 38. 

15 Schiţe din viaţa mea, p. 39-42. 

16 Letter 68,1894, în Solii alese, cartea 2, p. 16,17. 


întrebări pentru reflecţie sau studiu în grup 

1. Care sunt unele dintre falsele „manifestări ale Duhului 
Sfânt" care sunt evidente astăzi? 

2. Cine sunt unii dintre cei mai influenţi lideri charismatici 

/ 

de astăzi? De ce sunt atât de influenţi? 

/ 

3. Ce l-ar putea face pe un adventist de ziua a şaptea să fie 
prins în această experienţă, în ciuda învăţăturilor Bibliei 
pe care le cunoaşte? 

4. Ce înseamnă faptul că, din cele şapte cazuri în Noul 
Testament care indică revărsarea Duhului, doar câteva 
includ vorbirea în limbi şi doar în câteva s-au pus mâinile 
[peste cei care au primit Duhul Sfânt]? 

5. Care este „norma" atunci când este vorba de primirea 

Duhului Sfânt în viata ta? Ce ar trebui să căutăm? 

/ 

6. In ce fel greşesc atât charismaticii, cât şi noncharismaticii 
când este vorba de semne şi minuni? 

7. Care este sfatul-cheie pe care pastorul Levi Stockman i 
l-a dat lui Ellen Harmon în legătură cu sentimentele de 
descurajare? Cum se aplică acesta în timpul nostru, astăzi? 

8. Descrie experienţa prin care Ellen White a primit Duhul 
lui Dumnezeu. De ce crezi că nu se mai repetă frecvent 
aceste lucruri astăzi, în Biserica Adventistă? 

9. Cât de hotărâtă a fost atitudinea lui Ellen faţă de povara 
pe care o simţea pentru mântuirea prietenilor ei? De 
ce am avea nevoie ca începem să simţim şi noi aceeaşi 
povară? 




Capitolul 11 

Condiţii pentru înzestrarea 
cu Duhul Sfânt 


C ând abia devenise adolescent, fiul nostru Cristoffer a venit cu 
mine în Ghana pentru câteva întâlniri evanghelistice. Eram 
prima şcoală implicată în programul evanghelistic ShareHim, aşa 
că am luat împreună cu noi vreo zece dintre cei mai buni studenţi 
de la Southern Adventist University pentru a susţine mai multe 
întâlniri evanghelistice simultane în Kumasi, atât în oraş, cât şi în 
împrejurimi. Duhul lui Dumnezeu a binecuvântat întâlnirile mai 
mult decât ne-am aşteptat, conducând peste 900 de suflete să se 
predea şi să se boteze pentru a se alătura bisericii rămăşiţei. 

în ultima noastră după-amiază de Sabat, a fost organizat un 
botez colectiv la lacul Bosomtwi. Sute şi mii au venit în maşini 
şi autobuze, cu bicicleta sau pe jos de pe dealurile dimprejur. 
Douăzeci şi cinci de pastori au botezat timp şase ore fără oprire 
- 3188 de suflete! Exact ca în Ziua Cincizecimii. 

Dar lupta dintre bine şi rău era foarte reală în locul acela. 
O tânără a fost luată în stăpânire de un duh rău chiar când îi 
venise rândul să fie botezată. înţepenise, devenise foarte rigidă. 

incapabilă să mai vorbească sau să meargă. Pastorii, era clar, mai 
văzuseră aşa ceva. In timp ce oamenii se rugau, şase dintre ei au 
încercat să o scufunde în apă. După ceva timp au reuşit şi a ieşit 
afară bucuroasă, ca femeie liberă în Hristos. 

în timp ce eram acolo, am aflat că magia neagră era folosită 
în mod obişnuit de copiii străzii, pentru joacă sau câştig. Am 
aflat că acolo mulţi creştini au tendinţa să comunice cu morţii 
când au dificultăţi. Am întâlnit o fostă preoteasă fetişistă, acum 
o slujitoare a Domnului, care ne-a povestit că, în trecut, cei mai 
mulţi clienţi pe care-i avea în timpul zilei erau creştini care căutau 
vindecare, iar noaptea veneau la ea pastori creştini care căutau 
putere, deşi ştiau perfect de unde venea. 

Africa de Vest, deşi mult timp sub umbra spiritismului, este 
surprinzător de asemănătoare cu Occidentul creştin. Aproape 
80% din populaţia Ghanei pretinde că este creştină, deşi cei 
mai mulţi nu-L urmează pe Hristos, ci pe vrăjmaşul Lui, atunci 
când lucrul acesta li se pare mai avantajos. Şi aici, acasă, cei mai 
mulţi creştini nu sunt chiar creştini. Dacă se pot numi creştini 
cei care îl urmează pe Hristos ca Domn şi Stăpân, puţini dintre 
cei care poartă Numele Lui chiar îl urmează. 1 Dacă ar fi să 
stabilim zeul dominant al Vestului creştin, am putea spune că 
este divertismentul, relaxarea, munca sau banii - ai de unde să 
alegi. Secularismul pătrunde în deciziile celor mai mulţi creştini 
- chiar şi ale creştinilor-care-merg-la-biserică, chiar şi în cele 
ale creştinilor-care-merg-la-Biserica-Adventistă-de-Ziua-a-Şap- 
tea. Gândiţi-vă. Ai putea spune că cei mai mulţi creştini petrec 
mai mult timp cu Isus decât cu oricine sau orice altceva într-o zi 
oarecare? Este Isus în centrul afecţiunii celor mai mulţi creştini? 
Gravitează ei în jurul Lui din nou şi din nou, dimineaţa, la prânz 
şi seara? Creştinismul nu înseamnă monahism, nici izolare de 
lume. Dar creştinii reali, din punctul de vedere al Cerului, sunt 
sare şi lumină (Matei 5:13-16), nu distracţie şi jocuri. 

Spun acestea pentru a crea cadrul acestui capitol, poate 
cel mai important din carte. De aici vom începe să descoperim 
unde ne aflăm în ce priveşte umplerea noastră cu Duh Sfânt şi 

supremaţia Sa în viaţa noastră. Aceasta este viaţa reală. Biblia 
ne arată care sunt condiţiile şi piedicile în ce priveşte locuirea 
Duhului în viaţa noastră şi, dacă luăm în serios ce afirmă ea, 
atunci viaţa noastră poate să devină aşa cum Şi-a dorit Dumnezeu 
dintotdeauna să fie, iar noi doar intuiam. 

Aşadar, să începem. Am restrâns subiectul la şapte condiţii 
majore, deşi pot fi mai multe. 

Pocăinţa 

„După ce au auzit aceste cuvinte, ei au rămas străpunşi 
în inimă şi au zis lui Petru şi celorlalţi apostoli: «Fraţilor, ce 
să facem?» «Pocăiţi-vă», le-a zis Petru, «şi fiecare din voi să 
fie botezat în Numele lui Isus Hristos, spre iertarea păcatelor 
voastre, apoi veţi primi darul Sfântului Duh.»" (Faptele 
2,37-38) 

Aceasta este condiţia numărul unu, fără de care n-ar 
conta prea mult dacă sunt împlinite celelalte condiţii. Dar este 
important să înţelegem amploarea acestei pocăinţe. în Biblie, 
utilizarea cuvântului pocăinţă implică „o întoarcere morală, 
radicală a întregii fiinţe de la păcat spre Dumnezeu". 2 Aceasta 
nu înseamnă doar să ne răzgândim cu privire la destinaţia spre 
care mergem - aşa cum înţeleg în mod obişnuit mulţi creştini, 
ci o îndepărtare radicală de ceea ce suntem acum şi ce facem. 
Aceasta nu este o pocăinţă ca a băieţelului de opt ani care, înainte 
de culcare, îngenunchează alături de mama sa rugându-se „şi 
iartă-mă de toate păcatele", fără să înţeleagă prea bine ce sunt 
„păcatele". Contextul din predica lui Petru este clar: ei trebuiau 
să se pocăiască de păcatul de a-L fi răstignit pe Mântuitorul 
(vers. 22,23)! Aceasta este pocăinţa pentru necredinţa în ce era 
în stare să facă Isus - motivul pentru îndemnul Său: „Pocăiţi-vă 
şi credeţi în Evanghelie" (Marcu 1:15). Acesta este genul de 
pocăinţă la care am făcut aluzie în capitolul 1: o smerire completă 
a ceea ce suntem, având în vedere cine este Isus, având în vedere 
îndurarea Lui faţă de noi şi marea Sa dragoste pentru noi, în 
ciuda păcatului nostru. 

Biblia ne avertizează în legătură cu cei care se pocăiesc prea 
târziu, care doresc să se poată pocăi, dar care nu mai sunt în stare 
să o facă. 

„în adevăr, când întristarea este după voia lui Dumnezeu, 
aduce o pocăinţă care duce la mântuire şi de care cineva nu 
se căieşte niciodată, pe când întristarea lumii aduce moar¬ 
tea." (2 Corinteni 7:10) 

Ce înseamnă „întristarea lumii"? Aceasta este întristarea 
acelora care au dovezi convingătoare că şi-au bătut joc de viaţa 
lor, iar acum văd consecinţele teribile - închisoarea sau pierderea 
familiei. Această „pocăinţă" nu schimbă inima, ci o umple 
cu frică de ceea ce va veni asupra lor. Esau şi Saul au încercat 
această pocăinţă, dar niciodată n-au avut parte de pace şi de 
iertare (Evrei 12:16,17). 3 Ei îl respinseseră pe Duhul Sfânt care 
putea să le schimbe inimile. 

Biblia ne spune ce anume va produce pocăinţa care duce la 
viaţă: înţelegerea caracterului lui Dumnezeu, care este plin de 
bunătate şi de iubire. 

„Sau dispreţuieşti tu bogăţiile bunătăţii, îngăduinţei şi în¬ 
delungii Lui răbdări? Nu vezi tu că bunătatea lui Dumnezeu 
te îndeamnă la pocăinţă?" (Romani 2:4) 

De aceea, pur şi simplu este imperativ să privim zilnic la Isus. 
Trebuie să stăm la picioarele Sale şi să contemplăm dragostea Sa 
şi bunătatea Sa faţă de noi. Aceasta şi numai aceasta va produce 
adevărata pocăinţă - o pocăinţă care îl face pe om să renunţe 
la mai mult decât tot; o pocăinţă care face ca oamenii să se 
abandoneze în braţele lui Dumnezeu cu convingerea deplină că 
ei nu merită nimic din ce a făcut El pentru ei. Ei se simt constrânşi 
să se pocăiască în mod autentic şi, în faţa acestei iubiri, se simt 
mici de tot, un nimic. 

Acum douăzeci de ani, am scris pe partea interioară a copertei 
Bibliei următorul citat: „Acela care priveşte iubirea inegalabilă a 
Mântuitorului va fi înălţat în gând, curăţit în inimă şi transformat 
în caracter. El va merge înainte pentru a fi o lumină în lume. 



11. CONDIŢII PENTRU ÎNZESTRAREA CU DUHUL SFÂNT ♦ 169 


pentru a reflecta într-o oarecare măsură această tainică iubire." 4 
Sub acest citat este rugăciunea mea, care exprimă dorinţa mea 
sinceră de a avea parte de această experienţă minunată. 

Te-ai pocăit de faptul că şi tu L-ai crucificat pe Domnul 
slavei? Ai înţeles cu adevărat că L-ai ţintuit pe Mântuitorul acolo, 
pe cruce, de fiecare dată când ai vrut să păcătuieşti pentru a-ţi 
face pe plac? Ai ajuns la punctul din viaţa ta în care nu mai vrei 
să ai de-a face cu eul tău, ci îl doreşti cu toată inima pe Hristos 
şi cauţi slava Lui şi fericirea Lui mai mult decât orice pe lume? 
Dacă da, umplerea cu Duhul Sfânt nu este departe. 

încrederea implicită 

„Prin credinţă, noi să primim Duhul făgăduit" (Galateni 3:14). 

în America cel puţin, uneori se face diferenţă între credinţă 
şi încredere. în timp ce încrederea este văzută ca un mers înainte 
pe baza anumitor convingeri, credinţa este adesea văzută ca 
fiind un consimţământ intelectual. Cineva poate că are nevoie să 
meargă la supermarket la miezul nopţii, crezând că magazinul 
este deschis la ora aceea. Dar credinţa în acea convingere devine 
încredere atunci când persoana se suie în maşină şi pleacă 
intr-acolo. Faptul că ia maşina şi porneşte la drum dovedeşte 
acea încredere, iar omul face ceva în această privinţă. 

în Biblie, credinţa este întotdeauna încredere, niciodată doar 
un consimţământ intelectual. Când fiica noastră avea trei ani, 
mergeam odată pe o cărare şi m-am hotărât să o ridic şi să o 
pun în picioare pe un ciot de copac ce-mi venea până la umeri, 
dar cu spatele la mine. Apoi, cu mâinile întinse spre ea i-am 
spus: „Ştefani, întinde-ţi mâinile, nu te uita în spate şi lasă-te pe 
spate fără să îndoi genunchii, iar tati te va prinde!" A făcut-o 
fără nicio clipă de ezitare. I-a plăcut atât de mult, încât a tot 
încercat să se caţere pe ciot ca s-o mai facă o dată. Aceasta este 
încrederea. 

Iar aceasta este una dintre condiţiile pentru primirea 

Duhului lui Dumnezeu în vieţile noastre. Adesea oamenii caută 

/ 

semne şi minuni, ceva mai puternic şi supranatural care ar 

trebui să indice că Duhul a venit în sfârşit. Dar noi trebuie să 
credem că Dumnezeu va trimite Duhul nu pentru că II „simţim", 
ci pentru că El ne-a promis acest lucru. Una dintre cele mai 
importante declaraţii pe care le-am citit vreodată despre acest 
subiect este următoarea. Citiţi-o rar şi cu atenţie. în timp ce citiţi, 
aduceţi-vă aminte că „binecuvântarea" este o expresie tipic 
metodistă a secolului al XlX-lea, înrudită cu ideea de revărsare 
a Duhului în viaţa unui om. Ellen White a scris acest fragment 
destul de timpuriu, când încă se vedeau rădăcinile metodiste în 
scrierile ei. 

„Simţirea nu este credinţă; cele două sunt lucruri distinc- 
te. Credinţa ne aparţine pentru a o exercita, dar simţăminte¬ 
le de bucurie şi binecuvântarea sunt dăruite de Dumnezeu... 
Credinţa adevărată se prinde şi pretinde binecuvântarea 
promisă înainte de a o primi şi simţi. Trebuie să trimitem în 
credinţă cererile noastre sus, dincolo de cea de-a doua per¬ 
dea [a Sanctuarului], să lăsăm credinţa să se prindă de bi¬ 
necuvântarea făgăduită şi să o pretindem ca fiind a noastră. 
Atunci trebuie să credem că primim binecuvântarea, întrucât 
credinţa noastră s-a prins de ea şi, după Cuvânt, este a noas¬ 
tră... Iată credinţa, credinţa desăvârşită - să credem că am 
primit binecuvântarea, chiar înainte de a se împlini. Când 
binecuvântarea promisă se împlineşte şi ne bucurăm de ea, 
credinţa este depăşită. Dar mulţi au impresia că au multă 

credinţă când se bucură într-o mare măsură de Duhul Sfânt 
/ 

şi consideră că nu pot avea credinţă dacă nu simt puterea 
Duhului. Asemenea persoane confundă credinţa cu binecu¬ 
vântarea care vine prin credinţă. Momentul cel mai potrivit 
pentru a ne exercita credinţa este atunci când ne simţim lip¬ 
siţi de Duhul Sfânt." 5 
/ 

în timp ce împlineşti diversele condiţii pe care le prezintă 
Scriptura, cere împlinirea acestei făgăduinţe a Duhului în viaţa 
ta. Mulţumeşte-I lui Isus pentru că ţi-a dat Duhul Său şi pentru 
disponibilitatea Cerului de a te umple cu dragostea Sa peste 

măsură, cu puterea Sa şi cu harul Său. Apoi ridică-te de pe 
genunchi, spunându-ţi că Spiritul lui Isus îţi va controla viaţa 
astăzi, nu pentru că aşa simţi, ci pentru că aşa a spus El. 

Ascultarea 

„Noi suntem martori ai acestor lucruri, ca şi Duhul Sfânt pe 
care L-a dat Dumnezeu celor ce ascultă de El." (Faptele 5:32) 
în Biblie, credinţa şi ascultarea merg mână în mână. Dacă te 
încrezi în Dumnezeu cu toată inima ta, datorită acestei încrederi 
vei asculta de poruncile Sale. Dacă asculţi de Isus cu toată inima 
ta, acest lucru se întâmplă pentru că ai ajuns să-L cunoşti suficient 
încât să ai încredere în El. „Dacă Mă iubeşte cineva", spune Isus, 
„va păzi cuvântul Meu." (Ioan 14:23) 

„Dar cine păzeşte Cuvântul Lui, în el dragostea lui 
Dumnezeu a ajuns desăvârşită; prin aceasta ştim că suntem 
în El. Cine zice că rămâne în El trebuie să trăiască şi el cum a 
trăit Isus." (1 Ioan 2:5-6) 

Această ascultare nu este legalismul fariseic, cu scopul de a 
câştiga dreptul la mântuire sau la binecuvântare. Aceasta vine 
din inimă, ca o dorinţă autentică de a-I face pe plac lui Dumnezeu. 
Odată l-am auzit pe Mark Finley rostind o predică în care spunea 
că Dumnezeu vede multă durere, păcat, tristeţe şi dezamăgire. 
Toate acestea îi apasă inima. Dar cine este cel care va aduce un 
zâmbet pe faţa Lui? 

Dwight Moody s-a convertit în Chicago pe la sfârşitul adoles¬ 
cenţei şi apoi a condus una dintre cele mai mari şcoli duminicale 
din Statele Unite. Era şi un om de afaceri de succes şi, de-a lungul 
anilor, a câştigat sume considerabile. în acel moment, lupta sa 
era dacă să îi dea tot lui Dumnezeu. într-o călătorie în Irlanda, l-a 
auzit pe evanghelistul britanic Henry Varley spunând: „Lumea 
încă n-a văzut ce va face Dumnezeu cu, pentru, prin şi în omul 
care I se va consacra pe deplin." Moody s-a gândit doar o clipă şi 
apoi a promis: „Prin harul lui Dumnezeu, eu voi fi omul acela." 

Şi a devenit cel mai eficient evanghelist american din a doua ju¬ 
mătate a secolului al XlX-lea. 

Duhul Sfânt le va fi dat celor care îl ascultă şi I se supun. 

O povară pentru suflete 

„Deci, dacă voi, care sunteţi răi, ştiţi să daţi daruri bune 
copiilor voştri, cu cât mai mult Tatăl vostru cel din ceruri va 
da Duhul Sfânt celor ce I-L cer!" (Luca 11:13) 

Acest text din Luca 11 este o istorie fascinantă, întrucât conţine 
a patra şi a cincea dintre condiţiile de îndeplinit pentru primirea 
Duhului Sfânt. Ucenicii L-au găsit pe Isus „rugându-Se cu voce 
tare" într-o dimineaţă şi „au fost adânc mişcaţi". 6 Niciodată nu 
auziseră urechile muritorilor cereri atât de arzătoare adresate 
Tatălui. Deşi ştiau să se roage de ceva vreme, se simţeau de parcă 
nu fuseseră niciodată învăţaţi cum să o facă, aşa că L-au rugat 
pe Isus: „învaţă-ne să ne rugăm" (Luca 11:1). Hristos a repetat 
părţi din Rugăciunea Domnească şi apoi a ilustrat seriozitatea 
şi intensitatea acestei poveri printr-o pildă: Un om ajunge la 
prietenul său la mijlocul nopţii. Gazda, neavând pâine, se duce 
să-i ceară unui vecin trei pâini. îi va da vecinul ce îi cere sau 
îl va refuza? Vecinul i-a spus să vină înapoi dimineaţă, pentru 
că „acum uşa este încuiată, copiii mei sunt cu mine în pat" 
(Luca 11:7). 

în acele zile, casele „oamenilor ţării" erau simple, având o 
singură cameră cu două niveluri. Aveau o singură intrare şi o 
singură fereastră, suficient de mică încât noaptea să nu poată să 
intre nici hoţii, nici animalele de pradă. La nivelul de jos se gătea 
şi acolo erau şi animalele. La nivelul următor, nu mult deasupra 
primului, dormea întreaga familie pe o rogojină. Zăvorârea uşii 
nu era o treabă simplă, deoarece se punea un drug greu prin ine¬ 
lele din tocul de la intrare. A te scula însemna deranjarea întregii 
gospodării, trezirea familiei şi a animalelor. Deşi protocolul os¬ 
pitalităţii era aproape sacru în acea cultură, să îi ceri unui vecin 
aşa ceva era prea mult. 

Totuşi ceea ce nu putem trece cu vederea este faptul că 

omul nu cerea pâinea pentru sine, ci pentru altcineva, care avea 

nevoie. Cererea aceasta îndrăzneaţă era determinată de dorinţa 

/ / 

de a-i potoli foamea prietenului său călător. în acelaşi fel, „Duhul 
Sfânt va veni la toţi care cer pâinea vieţii pentru a o da semenilor 
lor". 7 

Iată un etalon excelent cu care să ne evaluăm dorinţa de a fi 

plini cu Duhul. De ce îl dorim în vieţile noastre? Unii îşi doresc 

Duhul pentru a simţi ceva minunat şi din-altă-lume în vieţile 

lor. Unii doresc darul Duhului pentru a deveni un fel de giganţi 

spirituali. însă abia când ceri ca Duhul să-ţi inunde viaţa pentru 

că ai pe inimă povara de a aduce binecuvântare semenilor tăi, se 

găseşte în sfârşit un motiv la care Dumnezeu să poată răspunde. 

Dacă nu am niciun interes fată de mântuirea altora, dacă nu simt 

ca o povară dorinţa ca ei să-L cunoască pe Mântuitorul meu şi 

să crească în El, venirea Duhului în viata mea nu va avea niciun 

sens. Tot ce îl interesează pe Duhul Sfânt este să conducă oameni 

la Hristos. Cum aş putea să am Duhul, dacă eu ignor cea mai 

mare nevoie a celorlalţi? 

/ 

Evan Roberts, omul pe care Dumnezeu l-a folosit drept 
catalizator pentru marea redeşteptare din Ţara Galilor, din 1904, 
şi-a exprimat „povara" aceasta în următoarele cuvinte: 

„Eram plin de compasiune pentru cei care trebuie să fie 
supuşi judecăţii şi am plâns... Mântuirea sufletului omenesc 
a lăsat o impresie solemnă asupra mea. M-am simţit aprins 
de dorinţa de a merge în lungul şi în latul Ţării Galilor să 
spun despre Mântuitorul şi, dacă ar fi fost posibil, aş fi fost 
dispus să-L plătesc pe Dumnezeu pentru că a făcut-o." 8 
Iată ce înseamnă să simţi povara pentru cei pierduţi! 

Mijlocire stăruitoare 

A cincea condiţie se găseşte tot în pilda care ilustrează cum să 
te rogi pentru Duhul Sfânt. De fapt, acesta este aspectul principal 
pe care a încercat să-l transmită Isus. 

„Vă spun: chiar dacă [vecinul] nu s-ar scula să i le dea, 
pentru că-i este prieten, totuşi, măcar pentru stăruinţa lui su¬ 
părătoare, tot se va scula şi-i va da tot ce-i trebuie. De aceea şi 
Eu vă spun: Cereţi şi vi se va da... Fiindcă oricine cere capătă; 
cine caută găseşte şi celui ce bate i se deschide... Deci, dacă 
voi, care sunteţi răi, ştiţi să daţi daruri bune copiilor voştri, 
cu cât mai mult Tatăl vostru cel din ceruri va da Duhul Sfânt 
celor ce I-L cer!" (Luca 11:8-10,13) 

Cuvântul tradus aici cu „stăruinţă supărătoare", „insistenţă" 
este mai blând decât cuvântul original din Noul Testament. Acela 
ar trebui redat cu „neruşinare" sau „obrăznicie". Dumnezeu, 
bineînţeles, nu este deloc reticent în a ne dărui Duhul. întrebarea 
este: Suntem noi atât de nerăbdători să-L primim, încât să nu 
acceptăm un „nu" şi să nu plecăm din prezenţa Lui decât când 
se va deschide uşa? Dacă până şi un om iritat răspunde la curaj, 
atunci putem fi curajoşi cu Cel plin de har. 

Corrie ten Boom a fost o supravieţuitoare creştină olandeză 
a Holocaustului, care a ajutat mulţi evrei să scape de nazişti în 
timpul celui de-al Doilea Război Mondial. Istoria ei captivantă 
a fost imortalizată în cartea The Hiding Place [Ascunzătoarea]. 
După război, ea a continuat să se ocupe cu diverse activităţi 
de slujire, printre care şi aceea de a-1 ajuta pe un alt olandez, 
pe fratele Andrew, faimos în urma cărţii God's Smuggler [Con¬ 
trabandistul lui Dumnezeu], un om care făcea contrabandă cu 
Biblii şi literatură creştină dincolo de cortina de fier. Uneori, 
părea aproape imposibil ca aceia care făceau aceste lucruri să 
reuşească, datorită restricţiilor guvernamentale, suspiciuni¬ 
lor şi mulţimii de cârcotaşi. Vieţile le erau constant în pericol. 
Dar povara lor era să facă să ajungă Cuvântul lui Dumnezeu 
să în mâinile celor care nu ştiau nimic despre Dumnezeul 
cerurilor. 

Când se părea că orice uşă este închisă, fratele Andrew, Corrie 
ten Boom şi alţi lideri se adunau pentru „a se ruga necurmat" 
(1 Tesaloniceni 5:17), convinşi că Domnul va răzbi prin acele 
dificultăţi. Martorii povestesc despre îndrăzneala lui Corrie 

înaintea Domnului: „Doamne, trebuie să faci ceva!" obişnuia 
să se roage cu accentul ei olandez puternic. „Nu mai e timp de 
pierdut." Apoi, ca un avocat la tribunal. Ii cita lui Dumnezeu 
din Cuvântul Său, găsind exact pasajul şi argumentând pe baza 
pasajului că El trebuie să răspundă! Şi, cu Biblia în aer, striga: 
„Uite, Doamne, citeşte ce este scris aici!" 

Aceasta nu este lipsă de respect în faţa unui Dumnezeu 
sfânt. Aceasta este încredere intr-un Dumnezeu Sfânt. „Să ne 
apropiem dar cu deplină încredere de scaunul harului ca să 
căpătăm îndurare şi să găsim har, pentru ca să fim ajutaţi la 
vreme de nevoie" (Evrei 4:16), deoarece lui Dumnezeu îi place 
să ne punem toată încrederea în El (Evrei 11:6). 

Martyn Lloyd-Jones, faimosul predicator şi autor de odini¬ 
oară, de la Westminster Chapel, scria despre povara rugăciunii 
pe care o simţeau mulţi dintre cei pe care Dumnezeu i-a folosit în 
redeşteptările creştine: 

„Veţi găsi aceeaşi îndrăzneală sfântă... în a vă prezen¬ 
ta cazul înaintea lui Dumnezeu, folosindu-vă în pledoaria 
voastră chiar de făgăduinţele Sale. Spuneţi-I ce a El spus că 
va face. Citaţi-I din Scriptură... îi face plăcere... Dumnezeu 
este Tatăl nostru, ne iubeşte şi îi place să ne audă folosind 
promisiunile Sale, citând cuvintele Sale şi zicându-I: «Poţi 
să refuzi, în lumina acestora?» Aceasta încântă inima lui 
Dumnezeu." 9 

Ellen White a avut de spus la fel de mult sau chiar mai mult 
despre acest subiect, după cum vom vedea. Dacă doreşti cu 
adevărat să fii umplut cu Dumnezeu până vei da pe dinafară, cere 
şi continuă să ceri, până când se va întâmpla acest lucru. Şi apoi 
continuă să ceri bogăţiile inepuizabile ale Cerului. Dumnezeu 
nu rămâne niciodată fără har. El nu are nevoie să-L convingem 
pentru a ne dărui tot ce ne-a promis deja; însă noi avem nevoie 
să continuăm să ne rugăm ca să ne dăm seama cât de important 
este acest lucru pentru viaţa noastră. Inimile noastre au nevoie să 
fie convingătoare prin stăruinţă. 

Onoraţi templul trupului 

„Nu ştiţi că trupul vostru este templul Duhului Sfânt, 
care locuieşte în voi şi pe care L-aţi primit de la Dumnezeu? 
Şi că voi nu sunteţi ai voştri? Căci aţi fost cumpăraţi cu un 
preţ. Proslăviţi dar pe Dumnezeu în trupul şi în duhul vos¬ 
tru, care sunt ale lui Dumnezeu." (1 Corinteni 6:19,20) 

De-a lungul istoriei, diverse filosofii şi idei au făcut ca oameni 
religioşi sau respectaţi din diverse motive să considere trupul 
uman ca fiind destinat doar plăcerii. Epicurienii, spre exemplu, 
bine reprezentaţi în timpul apostolilor (Faptele apostolilor 
17:18), credeau că cel mai mare bine era căutarea chibzuită a 
plăcerii şi absenţa durerii. Deşi această idee nu pare să facă rău, 
iar ei predicau împotriva exceselor, accentul era pus pe a-1 face 
pe om să se simtă bine. Extrema acestei filosofii era o formă de 
hedonism, care susţinea fără rado reţinere că a căuta plăcerea 
trupului este cel mai mare bine. De aceea, hedoniştii se dedau cu 
totul plăcerilor sexuale. 

Astăzi, în numele drepturilor individuale ale omului, mai 

ales în societăţile occidentale, oamenii îşi apără foarte mult 

dreptul de a face cu trupurile lor orice vor. Din acest motiv, 

nimeni nu are voie să critice concubinajul, relaţiile sexuale 

extramaritale sau chiar cele mai rele şi mai hidoase forme de 

libertate de exprimare care sunt uşor accesibile pe internet. 

Plăcerea conduce. Această atitudine este alimentată de credinţa 

/ 

în dualism - ideea că domeniul fizic este distinct şi separat de 
cel spiritual. Dar cercetările arată că tot ce se întâmplă cu trupul 
nostru ne afectează profund mintea şi spiritul. 10 

Biblia ne învaţă limpede că trupurile noastre sunt templul 
Duhului Sfânt, reşedinţa Sa, de aceea trebuie să-I dăm slavă 
lui Dumnezeu şi prin corpurile noastre dacă vrem ca Duhul să 
locuiască în noi. Aceasta este, de asemenea, parte din mesajul 
adventist către lume: „Temeţi-vă de Dumnezeu şi daţi-I slavă" 
(Apocalipsa 14:7). A-I da slavă sau a-L proslăvi înseamnă a-L 
onora pe Dumnezeu prin tot ce facem: „Fie că mâncaţi, fie că 

beţi, fie că faceţi altceva, să faceţi totul spre slava lui Dumnezeu" 
(1 Corinteni 10:31). Duhul Sfânt lucrează şi asupra trupului 
nostru, asupra vieţii noastre fizice. 

„Duhul Sfânt... va reînnoi fiecare organ al trupului pen¬ 
tru ca slujitorii lui Dumnezeu să poată face o lucrare plăcută 
Lui şi plină de succes. Sub influenţa acţiunii Duhului Sfânt, 
vitalitate sporeşte." 11 

Dacă dorim Duhul Sfânt, dacă dorim să-I facem loc lui 
Dumnezeu în viaţa noastră, nu ne putem trata corpul cum vrem 
noi. Deoarece, „dacă trăiţi după îndemnurile ei [ale firii pămân¬ 
teşti]", ne aminteşte Pavel, „veţi muri, dar, dacă, prin Duhul, 
faceţi să moară faptele trupului, veţi trăi" (Romani 8:13). Nu 
putem să mâncăm ce şi când ne place, nu putem să abuzăm de 
trupul nostru sau să muncim până la epuizare, fără ca acestea 
să ne afecteze capacitatea de a înţelege dragostea şi voia lui 
Dumnezeu pentru vieţile noastre. Dacă sănătatea noastră spo¬ 
reşte, atunci şi sufletul va prospera (1 Ioan 3:2). 

Un verset mai puţin cunoscut din Biblie afirmă că „în 
vremurile din urmă, vor fi batjocoritori care vor trăi după poftele 
lor nelegiuite", oameni „care n-au Duhul" (Iuda vers. 18 şi 19). 
Apostolul Iacov îi avertizează cu asprime pe cititorii săi: 

„Suflete preacurvare! Nu ştiţi că prietenia lumii este 
vrăjmăşie cu Dumnezeu?... Credeţi că degeaba vorbeşte 
Scriptura? Duhul pe care L-a pus Dumnezeu să locuiască în 
noi ne vrea cu gelozie pentru Sine." (Iacov 4:4,5) 

Cu alte cuvinte. Dumnezeu este un Dumnezeu gelos 
(Deuteronomul 6:14,15), iar Lui nu-I place dacă Duhul Său, 
care ar trebui să locuiască în noi, este înlocuit de lumea din jur. 
Aceasta este echivalentul adulterului spiritual. 

„Atunci când sunt cu adevărat convertiţi, oamenii, băr¬ 
baţi şi femei, vor respecta cu conştiinciozitate legile vieţii pe 
care Dumnezeu le-a aşezat în fiinţa lor, căutând în felul aces¬ 
ta să evite slăbiciunea fizică, mintală şi morală. Ascultarea de 

legile acestea trebuie să fie considerată o problemă de datorie 

personală. Noi va trebui să-I dăm socoteală lui Dumnezeu 

pentru obiceiurile şi practicile noastre. De aceea, pentru noi, 

problema nu este „Ce va zice lumea?", ci „Cum voi trata eu, 

care pretind că sunt creştin, acest templu pe care mi l-a dat 

Dumnezeu?... Toţi să-şi cerceteze practicile şi să vadă dacă 

nu cumva îşi permit lucruri care sunt cu adevărat rele pentru 

ei. Ei trebuie să renunţe la orice satisfacţie nesănătoasă în ce 
/ / 

priveşte mâncarea şi băutura... Ei trebuie să-şi aducă practi¬ 
cile zilnice în armonie cu legile naturii şi, lucrând şi crezând, 
ei pot crea în jurul trupului şi sufletului lor o atmosferă care 
va fi o mireasmă de viaţă spre viaţă." 12 

Dorinţa ca Isus să locuiască în inimă 

„Şi cunoaştem că El rămâne în noi prin Duhul pe care ni L-a 
dat" (1 Ioan 3:24). 

Acest ultim punct este aproape prea evident pentru a fi 
discutat, dar nu strică să trecem din nou prin el. Dacă activitatea 
de slujire a Duhului este aceea de a-L glorifica pe Isus (Ioan 
16:14), atunci, „prin lucrarea de transformare făcută de harul 
Său", „chipul lui Dumnezeu se reproduce" în noi. 13 Dacă nu avem 
rado dorinţă ca Hristos să locuiască în templul trupului nostru, 
atunci nimic din viaţa creştină nu are niciun sens. Hristos în viaţa 
noastră este tot ce contează cu adevărat. Acesta este motivul 
pentru care El slujeşte pentru noi în sanctuarul ceresc precum 
şi motivul pentru care Duhul ne slujeşte aici, pe pământ. Dacă 
îţi dai seama că inima ta nu-L doreşte pe Hristos în tine chiar 
acum, dar ţi-ai dori să vrei acest lucru, nu dispera. Dumnezeu a 
ştiut dintotdeauna reticenţa noastră de a-L primi cu toată inima. 
Aşază-te pe genunchi, fără să socoteşti de câte ori trebuie să faci 
lucrul acesta, şi cere-I pur şi simplu să-ţi dea dorinţa de a-L avea 
pe Hristos permanent în viaţa ta. Fă-o până când acest lucru 
devine o realitate. Până acum poate că nu ai văzut minuni, dar, 
când vei vedea ce poate face Dumnezeu cu această sinceră cerere 
a inimii, vei vedea minuni. 



11. CONDIŢII PENTRU ÎNZESTRAREA CU DUHUL SFÂNT ♦ 179 


în capitolul 2, am citat din Parabolele Domnului Hristos, pagi¬ 
na 384, referindu-mă la faptul că Duhul Sfânt este „implantarea 
naturii lui Hristos" în noi, care ne dă o „dragoste neegoistă" pen¬ 
tru alţii. însă acea iubire nu este generată „prin încercarea de a-i 
iubi pe ceilalţi", ci doar „prin dragostea lui Hristos în inimă". 

în urmă cu mai mulţi ani, în timp ce eram pastor în California, 
a venit la biserica noastră o doamnă care era ca o epavă. Ca uleiul 
în apă, se separa imediat de oameni, îi respingea instantaneu. Era 
o fostă adventistă, acum fumătoare înrăită; înjura ca un marinar, 
era lesbiană practicantă şi, pe lângă toate acestea, era şi posedată 
de demoni. Părea mai în vârstă cu douăzeci de ani decât avea în 
realitate, nu avea prieteni şi se muta din loc în loc, din cauză că 
nimeni nu-i deschidea vreodată uşa. Eram tânăr şi n-am ştiut ce 
altceva să fac decât s-o ascult şi să încerc să văd dacă nu cumva 
Cuvântul lui Dumnezeu ar putea să se strecoare în sufletul ei. în 
final, am ajuns să fiu singurul ei prieten. 

în zilele acelea. Domnul realiza o lucrare spirituală foarte 
importantă în inima mea şi a soţiei mele; creşteam în dragostea 
pentru El şi căutam faţa Lui cu bucurie. într-o zi, la biroul de 
la biserică s-a primit un apel de la această soră, care cerea ca 
pastorul sau altcineva să vină la ea acasă - era un apel urgent. 

Când am ajuns, locul era foarte întunecat - abia dacă licăreau 
una sau două lumânări. Mi-a cerut să nu aprind lumina. Din ea 
ieşea o voce guturală, de bas, ca din iad, încât mi s-a zburlit părul. 
Nu era o voce omenească. Aceasta nu era prima mea experienţă 
în care mă întâlneam cu spiritele rele, dar asta nu însemna că 
era mai puţin cumplit. Ştiam că mai bine nu rostesc „incantaţii 
scripturale", dându-mi seama că, în cazuri ca acesta, sunt la 
lucru şi alţi factori. Neştiind exact ce să fac, am deschis Cuvântul 
lui Dumnezeu şi am citit câteva pasaje pe care ea le-a batjocorit 
cu dispreţ. Am pus câteva întrebări, dar nu mi-a răspuns. Apoi, 
după ce a mai trecut ceva timp, am spus o rugăciune simplă şi 
cu putere pentru iertarea păcatelor, pentru ca ea să fie eliberată 
de rău şi pentru ca harul şi pacea Domnului nostru să intre în 
inima ei. 

Vizita s-a sfârşit fără niciun incident major. Mai precis, 

până când am ajuns la maşină. Imediat ce am intrat în maşină, 

zăgazurile cerului s-au deschis larg. Am plâns ca un copil 

pentru acest biet suflet nenorocit, prizonier al lui Satana, pentru 

femeia aceasta care, în adâncul inimii ei, voia să scape, dar nu 

ştia cum. I-am spus Domnului că aş fi dispus să îmi dau viaţa în 

schimbul vieţii ei. Vreme de mai bine de treizeci de ani avusesem 
/ 

privilegiul să-L cunosc, iar El fusese atât de îndurător, atât de 
bun şi de răbdător cu mine, dar această femeie era mai rău decât 
moartă. L-am rugat pe Domnul Isus să-i dea şi ei aceeaşi bucurie 
pe care o aveam eu - chiar dacă ar fi fost vorba de viaţa mea la 
schimb - şi să o inunde cu dragostea Lui. 

Cu excepţia unei singure ocazii, când fiul nostru Alex era 
bebeluş şi viaţa lui era ameninţată, niciodată nu am fost dispus 
să-mi dau viaţa pentru altcineva. Trebuie să înţelegeţi că 
egoismul, concentrarea asupra sinelui, fusese idolul meu foarte 
mult timp din viaţa mea. Iar dragostea pe care am avut-o pentru 
acea femeie în ziua aceea nu era naturală. Era „dragostea lui 
Hristos în inimă". Pavel ne spune că „dragostea lui Dumnezeu 
a fost turnată în inimile noastre prin Duhul Sfânt care ne-a fost 
dat" (Romani 5:5). 

Acela a fost „momentul" Duhului. La puţin timp după acest 
incident, femeia a dispărut şi n-am auzit de ea niciodată. Dar, 
poate că în curând, când vom sta toţi la marea de cristal, o femeie 
pe care abia o vom recunoaşte, ne va aborda şi va spune: „Isus 
m-a salvat din păcat şi din moarte şi sunt astăzi aici fiindcă n-aş 
fi vrut niciodată să fiu în altă parte." 

Note 

1 Eddie Gibbs este doar unul dintre mulţi gânditori şi cercetători care au de¬ 
monstrat acest lucru. Vezi cartea lui In Name Only: Tackling the Problem of 
Nominal Christianity, Pasadena, CA: Fuller Seminary Press, 2000. 

2 William D. Mounce, ed., „Repent, Repentance" în Mounce's Complete Exposi- 
tory Dictionary ofOld and New Testament Words, Grand Rapids, MI: Zondervan, 
2006, p. 580, 581. 

3 Referindu-se la Saul, Ellen White are de spus următoarele: „[Samuel a 
spus:] «Din cauză ca ai lepădat cuvântul Domnului şi Domnul te leapădă ca 
împărat.»" „Când împăratul a auzit această sentinţă înfricoşată a strigat: «Am 
păcătuit pentru că am călcat porunca Domnului şi cuvintele tale, dar m-am 
temut de popor şi i-am ascultat glasul.» îngrozit de denunţul profetului, Saul 
şi-a recunoscut vina, pe care mai înainte o negase cu încăpăţânare; dar el încă 
persista în a arunca vina asupra poporului, declarând că el păcătuise de frica 
lor. Nu durerea pentru păcat, ci frica de pedeapsa cuvenită lui l-au mişcat pe 
Saul să-l implore pe Samuel: «Te rog, iartă-mi păcatul şi întoarce-te cu mine, ca 
să mă pot închina Domnului.» Dacă pocăinţa lui Saul ar fi fost adevărată, atunci 
ar fi făcut o mărturisire publică a păcatului, dar principala lui îngrijorare era 
să-şi menţină autoritatea şi să păstreze loialitatea poporului. El îşi dorea ono¬ 
area prezenţei lui Samuel pentru a-şi întări influenţa asupra naţiunii." (Patriarhi 

7 Mărturii, voi. 6, p. 90. 

întrebări pentru reflecţie sau studiu în grup 

1. Dacă ar fi să fii cinstit în privinţa vieţii tale, cine domină 
cu adevărat - Hristos, divertismentul, recreerea, munca 
sau banii? 

2. Cum ai defini pocăinţa în conformitate cu acest capitol şi 
ce implică aceasta? 

3. Conform cu 2 Corinteni 7:10, există un fel de întristare, 
„întristarea lumii", care „aduce moartea". Ce înseamnă 
asta? Se poate întâmpla cu membrii bisericii? 

4. Citeşte din nou afirmaţia mai lungă a lui Ellen White 
despre raportul dintre simţăminte şi credinţă. Ce spune 
ea despre primirea Duhul Sfânt în viaţa ta? 

5. Cum diferă ascultarea de credinţă? Cum seamănă cu 

/ 

credinţa? 

/ 

6. Ce ai aflat din pilda despre omul care a cerut o pâine 
la miezul nopţii? Cât de asemănătoare este această 
experienţă cu a ta? De ce? 

7. De ce stăruinţa este mai mult în folosul nostru, decât 
pentru a-L convinge pe Dumnezeu? 

8. De ce este important să ne păstrăm trupurile sănătoase şi 
puternice, în relaţia cu Duhul? 

9. De ce avem nevoie ca să-i putem iubi pe cei de neiubit? 

10. Dintre cele şapte condiţii pentru ca Duhul Sfânt să-ţi 
umple viaţa, care este cea asupra căreia trebuie să te 
concentrezi cel mai mult? 



Capitolul 12 

Cum putem să-L îndepărtăm 
pe Duhul Sfânt 


O pusul fiecăreia dintre condiţiile din capitolul anterior ar trebui 

considerat ca un factor defavorabil locuirii Duhului în viata ta 

/ 

- spre exemplu, de vreme ce încrederea implicită este o condiţie a 
locuirii Duhului, necredinţa constituie un obstacol clar. „De câte ori 
s-au răzvrătit ei împotriva Lui în pustie! De câte ori L-au mâniat 
ei în pustietate!"se plânge psalmistul cu privire la poporul Israel 
(Psalmii 78:40). „Dar ei au fost neascultători şi au întristat pe Duhul 
Lui cel Sfânt" adaugă profetul (Isaia 63:10). Două milioane dintre 
ei au pierit în pustie din cauza necredinţei lor, atunci când era atât 
de clar că Duhul lui Dumnezeu îi conducea. 

Când II întristăm pe Duhul Sfânt suntem doar la un pas de 
păcatul de neiertat. Isus a declarat că „orice păcat şi orice hulă vor 
fi iertate oamenilor; dar hula împotriva Duhului Sfânt nu le va 
fi iertată" (Matei 12:31). De ce ar putea să fie iertată orice ofensă 
sau blasfemie împotriva Fiului lui Dumnezeu, în timp ce păcatul 
împotriva Duhului are nişte limite? In Biblie, hula este definită 
ca fiind asumarea calităţii de Dumnezeu, a prerogativelor Sale 

(Ioan 10:33; Marcu 2:7), iar acest lucru îl facem atunci când nu 
mai ascultăm şoaptă blândă a Duhului. De fapt, în felul acesta, 
încălcăm iremediabil prima poruncă. Duhul lui Dumnezeu 
lucrează în mod constant în favoarea noastră. Ceea ce Isus a 
făcut şi face pentru noi este împlinit, de fapt, prin Duhul Sfânt. 
Dar, dacă noi continuăm să ignorăm lucrarea Lui - „să înveţe, 
să mustre, să îndrepte, să dea înţelepciune în neprihănire" 
(2 Timotei 3:15) -, puterea de convingere a Duhului Sfânt scade 
treptat până când dispare. 

Când eram tineri şi ne-am mutat din California în Tennessee, 
am locuit pentru o vreme intr-un apartament al universităţii, 
lângă campus. Dimineaţa, cam pe la 05:15, trecea un tren prin 
apropiere, la mai puţin de o milă depărtare şi, în liniştea nopţii, 
şuieratul lui se auzea foarte tare. Eu nu dorm adânc, mă trezesc 
uşor şi nu eram obişnuit cu gălăgia de noapte, aşa că mă trezeam 
de fiecare dată când trecea acest tren şi mă temeam că nu voi 
putea niciodată să dorm în noua noastră casă. 

Ei bine, ai ghicit. în termen de aproximativ o săptămână, deja 

nu mai auzeam şuieratul trenului. Trenurile veneau ca de obicei, 

dar urechea mea a decis să nu le mai audă. La fel este cu păcatul 

de neiertat. Nu are nimic de-a face cu faptul că Dumnezeu ar 

înceta să ne vorbească, ci numai cu neascultarea noastră de El. 

Este ceva în viaţa ta ce ştii că ar trebui să rezolvi cu Dumnezeu - 

ceva care trebuie schimbat sau la care trebuie să renunţi? Nu mai 

/ 

întârzia să faci acest lucru. Fă aceasta atâta timp cât îţi este clar 
că trebuie să-I predai Lui acea problemă. Dacă mai amâni, s-ar 
putea ca, atunci când te vei gândi din nou să renunţi la lucrul 
acela, să fie deja prea târziu. Nu vei mai simţi niciun îndemn din 
interior să faci acest lucru. 

Biblia şi Spiritul Profetic evidenţiază mai multe aspecte 
problematice care au potenţialul de a-L îndepărta pe Duhul Sfânt 
din viaţa noastră. Dar aş vrea să punctez câteva dintre aspectele 
care poate că nu sunt întotdeauna luate în considerare. Te rog să 
citeşti cu atenţie următoarele şi să vorbeşti cu Isus în rugăciune 
despre fiecare subiect. 

Preocuparea pentru lucruri de mică importanţă 

„Creştinii trebuie să dea la o parte orice neînţelegere şi 
să I se predea lui Dumnezeu pentru mântuirea celor pier¬ 
duţi. Să ceară în credinţă binecuvântarea Duhului, şi ea va 
veni.... [Dar] făgăduinţa cu privire la Duhul Sfânt este ceva 
la care se cugetă prea puţin, iar urmarea este inevitabilă - 
secetă spirituală, întuneric spiritual, decădere şi moarte spi¬ 
rituală. Atenţia este ocupată de lucruri mărunte, iar puterea 
dumnezeiască necesară pentru creşterea şi prosperitatea bi¬ 
sericii, care ar aduce după sine toate celelalte binecuvântări, 
lipseşte, deşi este oferită în plinătatea ei nemărginită." 1 
„Atenţia este ocupată de lucruri mărunte." într-o epocă 
proiectată pentru eficienţă, ne petrecem mai mult timp decât 
oricând cu lucruri neesenţiale. Fie navigând pe Internet, fie ve- 
rificându-ne reţelele sociale sau mesajele de pe telefonul mobil 
- tehnologia a devenit unul dintre cei mai neîmblânziţi demoni. 
Sunt tot mai puţini oamenii care citesc, iar mulţi dintre acei care 
încă o fac nu citesc pentru a învăţa ceva, ci pentru distracţie. Cu 
toate acestea, cei mai mulţi se uită la televizor, vizionează diver- 
se lucruri pe laptop sau chiar pe iPod. Şi facem aceste lucruri 
pentru că putem, nu pentru că trebuie. Distracţia fără sfârşit este 
cea mai nouă, cea mai puternică şi cea mai eficientă armă cu care 
este atacată generaţia de astăzi. Şi, pentru că ne specializăm în 
lucruri neesenţiale, niciodată nu absolvim noi niveluri de creş¬ 
tere spirituală. 

Avertismentul nu se aplică numai la tehnologie şi divertis¬ 
ment, ci se aplică şi la valorile de viaţă şi la priorităţi. Despre 
ce discutăm cu prietenii? încotro ne zboară gândul atunci când 
mintea noastră este liberă? Ce facem în timpul nostru liber? 
Dacă ar fi să-şi facă o analiză obiectivă a modului în care folo¬ 
sesc timpul, mulţi creştini şi-ar da seama că trăiesc o viaţă foarte 
inconsecventă, dacă nu o viaţă care ar trebui să-i facă să se îngri¬ 
joreze. Un mare potenţial este utilizat greşit de-a lungul vieţii, iar 
în prezent este chiar risipit. Satana reuşeşte să facă o parodie din 

rasa umană, inclusiv din creştini, prin faptul că îi determină să 
aibă nişte vederi atât de joase, încât nu mai ştiu dacă standardul 
mai există şi, cu atât mai puţin, cât de sus este. 

Cu privire la acest aspect, vorbesc mai întâi de mine. Am 
pierdut ani din viaţa mea făcând lucruri pe care nu era nevoie să 
le fac sau, mai rău, în care nici nu ar fi trebuit să mă implic de la 
bun început. Dacă eşti tânăr, nu lăsa să ţi se întâmple şi ţie aşa. 
Dumnezeu iartă, dar timpul care a trecut nu poate fi răscumpărat. 

„Timpul nostru Ii aparţine lui Dumnezeu. Fiecare clipă 
este a Sa, iar noi avem obligaţia solemnă de a o folosi spre 
slava Lui. Dumnezeu nu va cere o socoteală mai strictă cu 
privire la niciun talant pe care ni l-a încredinţat, decât cu pri¬ 
vire la timpul nostru." 2 

Te simţi pregătit să dai socoteală pentru timpul tău? Acestea 
sunt nişte cuvinte serioase pentru un timp de mare uşurătate. 

Mândria şi încrederea în sine 

„Câtă vreme am tăcut, mi se topeau oasele de gemetele mele 
necurmate" (Psalmii 32:3). „Nu mă lepăda de la faţa Ta şi nu lua 
de la mine Duhul Tău cel Sfânt."(Psalmii 51:11). 

Regele David s-a simţit deranjat de orice insinuare că păcatul 
lui cu Bat-Şeba fusese atât de rău. Rege al celei mai puternice 
naţiuni de pe pământ la acel timp, David avea deja mai multe soţii 
şi concubine, deci ce mai însemna încă una adăugată la harem? 
Dar, în adâncul sufletului, el ştia. El ştia că îngăduinţele culturale 
nu scuză adulterul, iar crima, nici atât (2 Samuel 11). Dar acestea 
erau urmările unui mare păcat - mândria şi mulţumirea de sine. 

Păcatul mândriei este întotdeauna ultimul la care renunţăm. 

/ 

„Poporul lui Dumnezeu s-a obişnuit să creadă că trebuie 
să se bazeze pe eforturile proprii şi să aştepte doar un mic 
ajutor din partea Cerului, iar urmarea este că nu are sufi¬ 
cientă lumină de oferit sufletelor care pier în rătăcire şi în¬ 
tuneric. De multă vreme, biserica se mulţumeşte cu o mică 
măsură din binecuvântările lui Dumnezeu. Credincioşii nu 

simt nevoia de a beneficia de înaltele privilegii obţinute pen¬ 
tru ei cu un preţ infinit... şi astfel, ei sunt descalificaţi pen¬ 
tru lucrarea pe care Domnul ar dori ca ei să o îndeplinească. 
Ei nu sunt capabili să prezinte adevărurile mari şi pline de 
slavă ale Cuvântului Sfânt al lui Dumnezeu, care ar putea 
convinge şi converti sufletele prin influenţa Duhului Sfânt. 
Puterea lui Dumnezeu aşteaptă să fie cerută şi primită. Cei 
care seamănă seminţele sfinte ale adevărului vor culege roa¬ 
dele bucuriei." 3 

Aparent, există un raport invers proporţional între eficienţa 
noastră în câştigarea de suflete şi mândria noastră şi păcatele 
nemărturisite. Cu cât ne ţinem mai mult de păcatul nostru, cu 
atât suntem mai puţin capabili să-i aducem pe oameni la Hristos 
în mod eficient. însuşi David a învăţat acest lucru. Imediat după 
ce I-a cerut lui Dumnezeu să nu ia Duhul Său de la el din cauza 
păcatului său, psalmistul a scris: „Dă-mi iarăşi bucuria mântuirii 
Tale... Atunci voi învăţa căile Tale pe cei ce le calcă şi păcătoşii 
se vor întoarce la Tine" (Psalmul 51:12,13). Se datorează oare 
paşii noştri atât de mici în atingerea obiectivelor misiunii noastre 
de acasă multelor păcate nemărturisite încă din viaţa urmaşilor 
lui Hristos? Amintiţi-vă de David. Timp de aproape un an, el 
şi-a justificat faptele fără a se preda lui Dumnezeu şi „se topea". 
Eliberarea, libertatea şi eficienţa au fost în cele din urmă ale lui, 
dar numai după ce I-a încredinţat totul lui Dumnezeu, chiar şi 
păcatul lui drag. 

Un spirit de răzbunare şi de critică 

„Dacă Mântuitorul locuieşte în noi, acest lucru se va ve¬ 
dea în cuvintele noastre. Duhul Sfânt nu rămâne în inima 
celui care se supără imediat dacă ceilalţi nu sunt de acord cu 
ideile şi planurile sale. De pe buzele unui astfel de om vin 
comentarii sarcastice, care îl întristează şi îl îndepărtează pe 
Duhul Sfânt şi care dezvoltă însuşiri mai degrabă satanice, 
decât divine." 4 

„Când se ivesc încercări care par inexplicabile, nu ar tre¬ 
bui să îngăduim ca pacea să ne fie tulburată. Oricât de ne¬ 
drept am fi trataţi, să nu permitem ca în inima noastră să se 
nască un spirit pătimaş. Dacă ne îngăduim un spirit de răz¬ 
bunare, ne facem rău nouă înşine. Ne distrugem încrederea 
în Dumnezeu şi îl întristăm pe Duhul Sfânt." 5 

Primul paragraf citat a fost scris în legătură cu lucrarea în 
biserică şi cu conducerea bisericii. Este relativ uşor să cădem în 
capcana de a critica faptele sau atitudinea altora. Ellen White 
ne sfătuieşte să ne abţinem de la gânduri şi sentimente negative 
faţă de ceilalţi; altfel, noi „suntem aduşi sub influenţa îngerilor 
răi şi îi invităm să vină şi să preia controlul". 6 Celor mai mulţi 
dintre noi nici nu le trece prin minte că ar putea să ajungă sub 
influenţa sau controlul îngerilor răi, dar, atunci când ne plângem 
şi criticăm, exact acest lucru ni se întâmplă. 

Trebuie să înţelegem că Diavolul este şi inteligent, şi foarte 
eficient în a ne conduce să cădem în păcat. El ştie ce funcţionează 
şi, mai precis, el ştie ce are efect la tine\ Când ne conduce la 
păcat, mai întâi ne îndepărtează privirea de la Isus, apoi ne face 
să cădem în păcat. Următorul lucru, ne face să ne complăcem 
în păcat. Chiar şi după ce păcătuim, recunoaştem şi ne simţim 
vinovaţi, puterea păcatului domneşte asupra noastră atâta timp 
cât vom continua să ne uităm la păcat, fie că este al nostru, fie că 
e al altuia. Acesta ne ţine privirea în jos, la problemă, în loc să 
ne uităm la Isus, singura soluţie. Bunul meu prieten Jack Blanco 
spune că noi trebuie să aruncăm o privire rapidă la păcatele 
noastre şi o lungă, lungă, lungă, luuuungă, privire la Isus - 
păstrând mereu proporţia aceasta. 

Să presupunem că eşti într-o întâlnire a comitetului bisericii, 
că stai de vorbă cu un membru sau planifici o lucrare a bisericii, 
şi cineva spune ceva ce consideri că este de-a dreptul prostesc, 
greşit, dăunător sau frustrant de naiv. Ai de ales: poţi să răspunzi 
concentrându-te pe faptă, care este în mod clar negativă, şi să 
gândeşti, să răspunzi sau să vorbeşti în acelaşi fel sau poţi să te uiţi 
în altă parte. Chiar dacă s-ar putea să ai dreptate şi comentariul 

tău ar fi mai edificator decât al celuilalt, în cazul în care este axat 
pe greşeala lui, va rămâne la acelaşi nivel de păcat. Duhul Sfânt 
nu poate fi găsit într-un asemenea mediu. în schimb, ai putea să 
te rogi în tăcere pentru Duhul Sfânt, apoi să-ţi îndrepţi privirea în 
sus, în loc să te uiţi în lateral, şi să vezi lucrurile din perspectiva 
lui Dumnezeu, şi nu dintr-a ta. în acest sens, ceea ce ar fi putut 
să fie o critică devine o completare utilă - ceva ce chiar păcătoşii 
sunt capabili să recunoască drept intervenţia lui Dumnezeu. 
Atunci se va simţi că Duhul Sfânt este prezent în locul acela. 

„Cel care seamănă în firea lui va secera din firea lui pu¬ 
trezirea, dar cel care seamănă în Duhul va secera din Duhul 
viaţa veşnică."(Galateni 6:8) 

Distracţiile captivante 

„Mulţi s-au abătut de la planul lui Dumnezeu ca să ur¬ 
mărească nişte invenţii omeneşti, în detrimentul vieţii spiri¬ 
tuale. Distracţiile contracarează mai mult decât orice altceva 
/ 

lucrarea Duhului lui Dumnezeu, şi El Se mâhneşte." 7 
Acest obstacol în calea Duhului Sfânt este cumplit şi este mai 
relevant astăzi decât atunci când a fost scris acest lucru despre 
el. Gândiţi-vă: „invenţii omeneşti" care descurajează viaţa spiri¬ 
tuală şi „distracţii" care contracarează activitatea Duhului mai 
mult decât orice altceva! Ellen White a publicat această mărturie 
în 1913, când distracţiile şi invenţiile omeneşti se puteau referi la 
participarea la un spectacol de teatru, la jocul de cărţi sau chiar la 
un joc de şah. Cât de uşoare şi de nevinovate sunt aceste lucruri 
faţă de jocurile video violente din ziua de azi, filmele cu restricţie 
pentru copii şi adolescenţi, programele de televiziune fără sens, 
dar pline de scene sexuale, precum şi utilizarea greşită a interne- 
tului! Chiar societatea seculară a recunoscut spirala degradării 
sociale în setea noastră pentru distracţii prosteşti. Cartea lui Neil 
Postman, Amusing Ourselves to Death [Amuzându-ne până la 
moarte], este clasică în domeniu 8 şi a fost scrisă acum un sfert 
de secol, într-o vreme în care PC-ul abia apăruse, DVD-urile nu 
existau, iar internetul era încă la ani distantă. 

Mesagerul Domnului spune că aceste lucruri sunt păgubi¬ 
toare pentru viaţa spirituală. însă acest subiect ne priveşte din ce 
în ce mai mult. De când eram copil, am fost fascinat de imagini¬ 
le în mişcare. Părinţii mei nu au cumpărat televizor decât când 
am mai crescut. Până atunci, puteam fi găsit cocoţat afară, la fe¬ 
reastra închisă a unui vecin, uitându-mă la ecranul alb-negru din 
interior. Nu conta nici măcar că nu puteam auzi nimic. Un astfel 
de comportament vrednic de milă este tot mai mult întâlnit as¬ 
tăzi, din cauza ofertei inepuizabile de filme şi alte distracţii aflate 
foarte la îndemână, pe tastatura laptopului tău. 

Nu mai este vorba doar de televizor sau filme. Poate una 
dintre cele mai tragice evoluţii este universalizarea pornografiei, 
alimentată de cele trei trăsături ale internetului: accesibilitate, 
disponibilitate şi anonimat. 9 Studiul arată că şi creştinii au 
aceeaşi problemă cu pornografia ca necreştinii. Iar ceea ce este 
şi mai îngrijorător este faptul că nici pastorii creştini nu sunt cu 
mult în urmă. 

Dar, chiar dacă tot ce ar fi disponibil de vizionat în prezent ar 
fi la fel de inocent ca un episod din Leave it to Beaver 10 , întrebarea 
rămâne: ceea ce vezi promovează viaţa ta spirituală sau îi 
dăunează? îmi amintesc cum îmi scuzam obiceiul de a sta la TV, 
deşi sunt pastor, motivând că veneam târziu acasă şi eram obosit, 
copiii erau de multe ori deja în pat, iar soţia mea se îndrepta 
căscând în aceeaşi direcţie. „Este timpul pentru relaxare", îmi 
spuneam. Şi urma vizionarea ştirilor de la ora 11, ştiri care, în 
cuvintele prietenului meu Mike, nu sunt altceva decât „parada 
zilnică a Diavolului", apoi un talk-show de comedie şi chiar 
şi altceva după aceea. Eram eu mai relaxat după două ore 
petrecute în faţa televizorului? De fapt eram cu mult mai obosit 
decât înainte, având mintea plină cu imagini seculare şi probabil 
fiind mai puţin capabil de a mă trezi dis-de-dimineaţă pentru a 
petrece timp cu Mântuitorul meu. Ce tragedie! 

Nu reuşim să recunoaştem că, în urmă cu peste o sută de ani, 
psihologii deja concluzionaseră că nimic din ce vedem, auzim sau 
simţim nu se mai şterge vreodată din creierul nostru. Faptul că 
nu mai putem să ne amintim nu înseamnă că a şi dispărut. „Din 

punct de vedere ştiinţific, în sensul cel mai deplin al cuvântului, 
nimic din ce facem vreodată nu este şters." 11 

Iov a făcut „un legământ" cu ochii lui, să nu poftească vreo 
„fecioară" (Iov 31:1). „Fugiţi de desfrâu", striga Pavel, ştiind 
de capcana morţii pe care o reprezintă aceste fapte (1 Corinteni 
6:18). Nimic nu este mai bine calculat să dea dependenţă ca 
imoralitatea. Dacă este pervertită, mintea vrea mai mult şi mai 
mult doar pentru a menţine stimularea, până când ajunge ca un 
camion în viteză, care nu se mai poate opri. Dacă aceasta este 
cumva o problemă şi pentru tine, trebuie să te opreşti imediat. 
Elimină sursele, stai departe de locurile ispititoare şi, poate, ar 
trebui să apelezi la un ajutor profesionist. Indiferent de modul 
în care vei găsi ajutor, nimic nu îţi va fi de folos până când nu 
faci ce spune Pavel: „Să ne uităm ţintă... la Isus" (Evrei 12:2). 
Să ne fixăm privirea asupra Lui! Şi chiar mă refer la „a fixa"! 
Fixează-ţi ochii asupra Sa cu nituri, să nu se poată clinti. Caută-L 
în Cuvântul Său, întoarce-ţi faţa către El zi de zi şi clipă de clipă. 
Cu cât vei face mai mult acest lucru, cu atât pofta lumii te va 
atrage mai puţin. Aceasta este de fapt singura soluţie. Singura. 

Poate vă gândiţi că exagerez în legătură cu acest subiect. Dar 
eu ştiu ce putere au distracţiile de felul acesta asupra sufletului 
meu. Eu nu sunt cu nimic mai bun din cauză că m-am expus la 
aceste lucruri, în aparenţă atât de blânde şi inofensive cum par. 
Nu, eu doar am o perspectivă mai largă. C. S. Lewis a expus astfel 
modalităţile subtile şi inteligente ale lui Satana de a-şi măcelări 
victima: 

„Nu contează cât de mici sunt păcatele dacă efectul lor 
cumulativ este de a-1 îndepărta pe furiş [pe om] de Lumină şi 
a-1 conduce spre Nimic. Omorul nu este mai bun [în acest scop] 
decât jocul de cărţi, dacă jocul de cărţi poate face acelaşi lucru, 
într-adevăr, drumul cel mai sigur spre iad este cel treptat - cu 
pantă lină, un drum moale sub picior, fără cotituri bruşte, fără 
marcaje şi fără indicatoare." 12 

Reţine legământul psalmistului: „Nu voi pune nimic rău 
înaintea ochilor mei" (Psalmii 101:3). Fă aşa şi vei trăi. 

Note 

1 Mărturii, voi. 8, p. 21. 

2 Parabolele Domnului Hristos, p. 342. 

3 Mărturii pentru pastori şi slujitorii Evangheliei, p. 175. 

4 Review and Herald, April 9,1901, par. 6. 

5 Parabolele Domnului Hristos, p. 171,172. 

6 Mărturii, voi. 5, p. 310. 

7 Sfaturi pentru părinţi, educatori şi elevi, p. 281. 

8 Ed. New York: Penguin, 1985, 2005. Cartea lui Postman, considerată ca fiind 
clasică în domeniu, prezintă o critică zdrobitoare a influenţei degradante pe 
care o are televiziunea în societatea americană; ea a fost urmată de cartea Tech- 
nopoly: The Surrender ofCulture to Technology, New York: Vintage Books, 1993. 

9 Vezi de exemplu, William M. Struthers, Wiredfor Intimacy: How Pomography 
Hijacks the Male Brain, Downers Grove, IL: IVP Books, 2009. 

10 N.tr.: Leave it to Beaver este un serial de televiziune american, de genul come¬ 
diei, difuzat în perioada 1957-1963, despre un băiat curios şi de multe ori naiv, 
pe nume Teodor Cleaver "Beaver" (interpretat de Jerry Mathers), şi aventurile 
sale de acasă, de la şcoală şi din cartierul lui suburban. 

11 William James, Tire Principles ofPsychology, p. 83, în Roland Hegstad, The Mind 
Manipulators, Washington, D.C.: Review and Herald, 1974,13ff. 

12 Scrisorile lui Zgândărilă, Cluj: Logos, 1993, p. 63. 


întrebări pentru reflecţie sau studiu în grup 

1. Te poţi gândi la ceva din viaţa ta care te-ar putea conduce 
să comiţi păcatul de neiertat împotriva Duhului Sfânt? 

2. De ce credeţi că Biblia foloseşte expresia a-L întrista pe 
Duhul Sfânt? Ce înseamnă aceasta? 

3. Care sunt preocupările secundare sau chestiunile minore 
pe care le-ai permis în viaţa ta şi care îţi afectează relaţia 
cu Isus? 

4. Cum ai observat că mândria, mulţumirea de sine şi 
păcatul nemărturisit ţi-au frânat capacitatea de a le vorbi 
altora despre Isus? 

5. De ce suntem atât de reticenţi când trebuie să ne pocăim 
şi să ne cerem iertare? 

6. De ce este atitudinea critică atât de periculoasă? 

7. Care este atitudinea potrivită atunci când se exprimă 
ceva negativ? 

8. Te implici în distracţii care nu-ţi permit să creşti în Isus? 

9. Care sunt cele trei caracteristici ale internetului care au 
alimentat universalizarea pornografiei? Crezi că aceasta 
este o problemă în biserică astăzi? 

10. Care sunt paşii pe care îi putem face pentru a elimina 
activităţile care ne îndepărtează de la calea pe care Isus 
doreşte s-o urmăm? 




Capitolul 13 

„Stăruiau cu un cuget în rugăciune" 


I n unele părţi ale lumii, negocierea, atunci când vrei să cumperi un 
cadou sau altceva, devine o artă. Eşti în bazar, te uiţi la articolul 
în cauză şi îl ţii în mână, fiind pe deplin conştient că proprietarul 
sau vânzătorul are ochii lipiţi de tine. înainte să-l pui la loc, el îţi 
va face neapărat o ofertă - un preţ care este de obicei cel puţin 
de două ori mai mare decât valoarea produsului, să zicem 200 (în 
unităţile monedei locale). Iar acum începe jocul. Tu spui: 

- Mmm... Nuu... Nu sunt sigur, şi te îndepărtezi de lucrul 
respectiv, uitându-te şi la alte lucruri, dar fără să le atingi. 

- Place la tine? este adesea următoarea întrebare. Dau la preţ 
bun. 

- Poate, îi răspunzi cu o mimică plictisită. 

- OK, la tine dau cu 150. Preţ foarte mic. 

Vii înapoi la obiectul respectiv şi te uiţi din nou. 

- Nu... nu prea cred. 

- Tu cât dai? întreabă el şi, înainte să-i răspunzi, continuă: 
Bine, bine - 125. Nimic mai mult. 

- Păi, cred că merită 80. 

- 80?! Nuuu, acesta produs de calitate! spune el, încercând 
să-şi susţină punctul de vedere. 

- Vecinul de mai jos îl dădea cu 100. 

- 100... Hââ. Hmm ... OK. îti dau la 100. Asta nu afacere. 

/ 

Dacă ai avut experienţă cu astfel de lucruri, ştii că, de obicei, 
afirmaţia negustorului este departe de adevăr. De fapt, obiectul 
în cauză poate să coste aproximativ de patru ori mai puţin decât 
preţul cerut iniţial sau şi mai puţin de atât, însă vânzătorul îşi 
asigură o marjă mare de negociere. în unele zone ale lumii, este o 
chestiune de mândrie să obţină vânzarea, odată ce te-ai implicat 
destul de mult în ea. De asemenea, se înţelege că trebuie apreciată 
amabilitatea proprietarului. Dacă-1 tratezi cu dispreţ, va face ca 
lucrurile să devină neplăcute. Iar acum e rândul tău să întrebi. 

- Uite, aş dori să cumpăr acest lucru pentru sora mea, dar 
nu pot să dau decât 80. Ştiu că e mai puţin decât ai vrea, dar n-ai 
putea să mi-1 dai cu 80? 

Pauză. Apoi, un zâmbet larg: 

- Sigur, sigur! Pentru tine, vând cu 80. 

Şi tranzacţia este gata. 

Cum negociem cu Dumnezeu 

Occidentalii se simt uneori incomod cu acest gen de negocieri. 
Ei preferă să li se spună un preţ precis, mai mare sau mai mic, 
astfel încât să se poată decide. Dar aceasta îl ţine pe vânzător la 
distanţă de cumpărător. în unele dintre locurile în care târguirea 
este ceva normal, procedeul este asemenea unui dans cu cineva 
cu care începi să te cunoşti. 

Cererile sunt o temă importantă în Biblie, pentru că în paginile 
Scripturii descoperim un Dumnezeu mare. „Cereţi," a încurajat 
Isus miile de oameni care ascultau Predica de pe Munte, „şi vi se 
va da; căutaţi şi veţi găsi; bateţi şi vi se va deschide" (Matei 7:7). 
Lui Solomon, Dumnezeu i S-a înfăţişat intr-un vis, încurajându-1: 
„Cere ce vrei să-ţi dau" (2 Cronici 1:7). Iar apostolul Iacov ne spune: 

„Dacă vreunuia dintre voi îi lipseşte înţelepciunea, s-o 

ceară de la Dumnezeu, care dă tuturor cu mână largă şi fără 

mustrare, şi ea îi va fi dată. Dar s-o ceară cu credinţă", adau¬ 
gă el, „fără să se îndoiască deloc". (Iacov 1:5,6) 

Hristos afirmă: „Vă mai spun iarăşi că, dacă doi dintre voi se 

înţeleg pe pământ să ceară un lucru oarecare, le va fi dat de Tatăl 

Meu, care este în ceruri." (Matei 18:19) 

Dacă te gândeşti mai bine, acestea sunt nişte declaraţii 

uimitoare! Dumnezeul cerului promite că El „îţi va aproba" 

cererea! Desigur, nu este chiar atât de simplu, pentru că ar trebui 

să cerem în conformitate cu voia Lui (1 Ioan 5:14), însă nu este nici 

greu. Iar cu privire la Duhul Sfânt, făgăduinţele sunt chiar mai 

uluitoare. Elisei a fost suficient de îndrăzneţ să ceară o cantitate 

' 

dublă („o măsură îndoită") din spiritul lui Ilie (2 împăraţi 2:9). 
Evident, acest lucru chiar s-a întâmplat, pentru că despre lucrarea 
lui Elisei este spus cu mult mai mult decât despre aceea a lui Ilie, 
iar el a făcut un număr dublu de minuni. 

Profetul Zaharia îi îndeamnă pe credincioşi: „Cereţi de la 
Domnul ploaie, ploaie de primăvară [KJV: „ploaia târzie din 
timpul ploilor de primăvară"]", cu promisiunea Domnului: 
„Atunci voi turna... un duh de îndurare şi de rugăciune", care va 
duce la renaştere (Zaharia 10:1; 12:10-12). 

De ce să cerem Duhul Sfânt? 

Hristos le-a promis Duhul Sfânt ucenicilor din camera de 

sus: 

„Orice veţi cere în Numele Meu voi face, pentru ca Tatăl 
să fie proslăvit în Fiul. Dacă veţi cere ceva în Numele Meu, 
voi face" (Ioan 14:13,14). 

într-o singură seară, Isus i-a încurajat de şapte ori pe urmaşii 
Săi „să ceară" în Numele Lui! Celelalte cinci ocazii sunt în Ioan 
15:7,16, şi Ioan 16:23,24,26. 

Motivul pentru care trebuie să ne rugăm pentru Duhul Sfânt 
este foarte important, pentru că, uneori, oamenii s-au întrebat 
de ce ar trebui să ceară sau să se roage pentru Duhul Sfânt 
(Luca 11:13), dacă El oricum este la lucru în vieţile noastre! Alţii 
privesc dintr-o perspectivă istorică şi spun: „Dacă Duhul Sfânt 
a venit la Cincizecime, biserica II are deja. De ce să-L cerem din 
nou?" 

De ce să mai ceri din nou ceva, orice, lui Dumnezeu? Dacă 
Ii cerem pâinea noastră zilnică, trebuie să o facem în fiecare zi? 
Nu ştie El deja că avem nevoie de pâine zilnic? Sau atunci când 
un apropiat al nostru este foarte bolnav, îl rugăm o dată şi apoi 
uităm? Nu trebuie să uităm că faptul că ne rugăm nu are menirea 
de a-L ţine la curent pe Dumnezeu cu nevoile noastre, ci de a ne 
ţine pe noi legaţi de El. Şi, cu cât cerem mai mult, cu atât mai mult 
vom dori, vom simţi că avem nevoie de lucrul pe care îl cerem. 
Şi, dacă suntem preocupaţi de revărsarea Duhului Sfânt în vieţile 
noastre, ar trebui să ne rugăm fierbinte şi constant! 

„Noi nu suntem suficient de dispuşi să-L deranjăm pe 
Domnul cu cererile noastre şi să-I cerem darul Duhului 
Sfânt. Domnul vrea ca noi să-L deranjăm în această privinţă. El 
vrea ca noi să aducem cererile noastre la tronul Său." 1 
Aţi observat urgenţa şi intensitatea? 

„Faptul că bogăţiile harului lui Dumnezeu nu se revarsă pe 
pământ, asupra oamenilor, nu se datorează vreunei restricţii din 
partea Lui. Dacă împlinirea făgăduinţei nu ajunge să se vadă aşa 
cum ar fi posibil, acest lucru se datorează faptului că făgăduinţa 
nu este apreciată aşa cum ar trebui. Dacă ar fi fost dispuşi, toţi ar fi 
fost umpluţi cu Duhul." 2 

Matthew Henry, marele comentator biblic şi istoric al 
activităţii lui Dumnezeu în lume, obişnuia să spună că atunci 
când Dumnezeu intenţionează să-Şi arate marea îndurare fată 
de copiii Săi, „primul lucru pe care îl face este să-i pună la 
rugăciune". Acest lucru este exact ceea ce s-a întâmplat înainte 
de Cincizecime. Cei o sută douăzeci din camera de sus „stăruiau 
în rugăciune în acelaşi gând" (Faptele 1:14). Condiţiile pentru 
trezire sunt foarte clare: 1) mărturisirea, 2) umilirea [predarea], 3) 
pocăinţa şi 4) rugăciunea stăruitoare. Şi, din moment ce primele 
trei depind de ultima, „redeşteptarea trebuie aşteptată doar ca 
răspuns la rugăciune". 3 

O biserică a rugăciunii 

La ultima biserică pe care am păstorit-o în urmă cu câţiva 

ani, am văzut, ca niciodată mai înainte, cum o biserică a luat 

rugăciunea în serios. Biserica era formată din albi, oameni 

cu studii, care locuiau într-o zonă rezidenţială. Noul lor loc 

de închinare putea cuprinde 400 de oameni, dar în Sabat de 

dimineaţă abia dacă veneau 100. Când am ajuns prima dată 

acolo, am aflat că adventiştilor din acea zonă metropolitană plină 

de biserici, le plăcea această biserică, dar, din anumite motive, nu 

se arătau interesaţi să fie membri acolo. 

/ 

Chiar dacă eram un pastor tânăr, nu am avut nicio îndoială 
cu privire la cele trei fundamente nenegociabile ale creştinis¬ 
mului: studiul biblic, rugăciunea şi mărturisirea. De asemenea, 
credeam că „nici prin putere, nici prin tărie, ci prin Duhul Meu" 
(Zaharia 4:6) va putea Dumnezeu să schimbe situaţia. Aşa că 
am luat mai în serios ca oricând predicarea Bibliei. Petreceam 
ore citind, comparând, făcând exegeză şi m-am aplecat asupra 
textului Scripturii, până când mesajul lui Dumnezeu a devenit 
clar. Timpul petrecut în studiu era atât de mult, încât nu mai 
îmi rămânea suficient pentru realizarea predicii. Aşa că, foarte 
devreme în dimineţile de Sabat, mă duceam şi mă rugam cu stă¬ 
ruinţă ca Duhul lui Dumnezeu să lucreze în mijlocul nostru şi 
să completeze deficienţele mele. Oamenii au început să iasă la 
iveală din umbră: membri inactivi, transferuri de la alte biserici, 
prieteni de-ai adventiştilor însetaţi pentru ceva mai mult în viaţă 
şi o mulţime de tineri. Până la sfârşitul primului an, prezenţa în 
Sabat s-a triplat, iar biserica se schimba. 

La cincisprezece luni de la începutul acestei „aventuri", 
m-am hotărât să susţin o serie de prelegeri despre rugăciune. 
Prietenul meu Dwight Nelson spune că noi, predicatorii, 
predicăm despre lucrurile pe care avem nevoie să le auzim noi 
înşine. Şi are absolută dreptate. Aşadar, motivul realizării seriei a 
fost acela că aveam nevoie să ştiu mai multe şi să cresc mai mult 
în ceea ce priveşte rugăciunea. Mi s-a deschis o lume cu totul 
nouă. Rugăciunea şi comuniunea cu Dumnezeu au devenit mult 

mai reale şi mai concrete. Relaţia mea cu Isus, a devenit mult mai 
apropiată decât fusese vreodată până atunci. în final, mi-am dat 
seama cât de mulţi dintre noi părem să ne trăim viaţa doar cu 
câţiva centimetri mai jos de linia de plutire: ştim că ne înecăm, 
dar presupunem că aceasta este soarta noastră în viaţă, ignorând 
faptul că exact deasupra noastră este o lume cu totul nouă. 

Duhul lui Dumnezeu a mişcat biserica. Oamenii au început 
să se roage. Am continuat întâlnirea de rugăciune de la mijlocul 
săptămânii, dar acum, în fiecare după-amiază de Sabat în timpul 
orei de vară, ne adunam timp de o oră în care să nu facem altceva 
decât să ne rugăm. Ne-am rugat pentru revărsarea Duhului Sfânt, 
pentru poverile noastre, pentru biserica noastră, dar şi pentru 
cei din jurul nostru. în timpul orei de iarnă, ne întâlneam vineri 
seara. Apoi, după ce ne-am dat seama că multe din familiile din 
biserica noastră erau supuse unor atacuri intense din partea lui 
Satana, i-am invitat pe prezbiteri să ni se alăture în rugăciune de 
la cinci dimineaţa pentru o mijlocire specială. Da, aţi citit corect, 
cinci dimineaţa, înainte ca oamenii să plece la muncă. Şapte din 
zece prezbiteri au venit şi timpul nostru de rugăciune a fost atât 
de binecuvântat, încât am decis să o facem în fiecare săptămână. 
Apoi, am adăugat şi ziua de vineri, iar apoi şi dimineţile de Sabat 
şi de duminică. în acel moment, diaconii ne-au întrebat dacă pot 
să ni se alăture şi ei. Apoi ni s-au alăturat şi alţi membri şi am 
extins acel moment de rugăciune de dimineaţă în fiecare zi a 
săptămânii. 

Comitetul bisericii a început să se roage. Eram uimit de 
modul în care trata Dumnezeu chestiuni cu potenţial conflictual 
şi foarte simplu îi convingea pe membri cu privire la ce trebuia 
făcut, fără prea multă tevatură. Liderii care nu se mai rugaseră 
niciodată în felul acesta au văzut puterea rugăciunii. Nimeni nu 
mai întârzia la comitet, deoarece în primele treizeci de minute 
nu făceam nimic altceva decât să pledăm şi să ne predăm 
lui Dumnezeu. Iar aceasta pentru noi devenise o realitate. 
Evanghelizarea, de asemenea, devenise mai mult un stil de viaţă 
pentru biserică. Mergeam din uşă în uşă în Sabat după-amiaza 

şi am transformat sala de părtăşie în Centrul pentru un trai mai 
bun, unde au început să-i fie oferite publicului din zonă zeci de 
seminare despre sănătate, finanţe şi familie. Foloseam perioada 
Paştelui pentru o evanghelizare mai restrânsă şi, în fiecare 
toamnă, organizam o evanghelizare cu program complet. In 
fiecare an, am botezat în medie patruzeci de oameni, cu toţii din 
localitate sau din regiune, pentru că nu aveam o şcoală a bisericii. 
Iar biserica noastră creştea rapid. 

Duhul Sfânt preia controlul 

După renaşterea prin rugăciune din cel de-al doilea an, 
am decis că era timpul să realizez o serie de predici despre 
Duhul Sfânt. Oh, ce binecuvântare a fost aceasta pentru mine! 
Iar Dumnezeu a folosit acel program pentru a convinge şi mai 
mult oamenii. De acum, aveam două servicii de închinare în 
fiecare Sabat dimineaţă, iar cel de-al doilea de multe ori trecea 
de ora unu. Odată cu creşterea spirituală a bisericii, au crescut 
şi darurile financiare. Darurile au crescut atât de mult, încât 
bugetul bisericii noastre devenise de zece ori mai mare decât 
fusese mai înainte. Se strângea o sumă atât de mare din zecime, 
încât am fi putut susţine până la zece pastori cu normă întreagă, 
chiar dacă noi aveam unul singur. 

Conducătorii bisericii au decis că era timpul pentru a 

construi o altă biserică, la nord de locul unde ne aflam. După 

un timp de rugăciune intensă, după câteva minuni şi după ce 

am bătut la peste 3 500 de uşi pentru a face cunoştinţă şi pentru 

completarea unui chestionar referitor la nevoile oamenilor, s-a 

născut noua biserică. Timp de 9 luni, 25 de lideri au fost instruiţi 

pentru a deveni membri de bază ai bisericii nou-plantate. Dar, 

cu toate că aceştia reprezentau doar 7% din numărul de membri, 

ei asigurau 32% din veniturile bisericii. Din nou, ne-am rugat 

şi I-am predat lui Dumnezeu această problemă, fiind convinşi 

că, dacă dăruim ce e mai bun din ce este al nostru, şi El ne va 

da din ce are mai bun. Rezultatele au fost că finanţele noastre 

/ 

şi vidul de conducere au fost uşor şi rapid acoperite, iar noua şi 

frumoasa biserică plantată este încă şi astăzi înfloritoare, după 

atât de mulţi ani. 

/ 

Dumnezeu devenise atât de real în vieţile multora, încât 
un timp dedicat împărtăşirii experienţelor a devenit parte a 
serviciului nostru de Sabat. Unii dintre participanţi mergeau 
câte două ore cu maşina doar ca să ajungă şi să audă ce făcea 
Dumnezeu în mijlocul nostru. Rareori începeam sa predic pentru 
al doilea serviciu divin înainte de prânz. începuseră să se formeze 
mici grupuri, dar acestea erau mici grupuri misionare - grupurile 
vizau anumiţi oameni în rugăciune, pentru a-i invita în grup şi 
apoi la biserică. Unele grupuri au devenit echipe de slujire ale 
Şcolii de Sabat. 

Liderii acestor grupuri erau femei şi bărbaţi remarcabili, cei 
mai mulţi pe la treizeci, patruzeci de ani. în serile de marţi, mă 
întâlneam cu ei pentru micul nostru grup. Nu voi uita niciodată 
ce am avut parte să experimentez de multe ori în decursul acestor 
întâlniri: intensitatea studiului biblic, un timp autentic şi plin de 
putere al rugăciunii şi mijlocirii, observaţiile sinergice cu privire 
la dragostea şi lucrarea lui Dumnezeu, cântările şi bucuria pură 
de a fi în prezenţa lui Dumnezeu! Eu nu mai experimentasem 
aşa ceva în dinamica de grup până atunci. Ni se părea tuturor că 
cerul era foarte aproape. 4 

Dar, după cum vă puteţi imagina, nu era totul perfect. Mai 
ales că, ori de câte ori alegeţi să creşteţi în Hristos, Diavolul va 
aranja ca ceva să vă hărţuiască şi să vă deranjeze. Unele familii au 
început să aibă dificultăţi: divorţ, consum de droguri la adoles¬ 
cenţi, boli. Aşa că sosise timpul pentru post şi rugăciune în mod 
colectiv. I-am încurajat pe participanţi să postească, în funcţie de 
experienţa şi de sănătatea fiecăruia, şi le-am dat materiale pentru 
a citi şi a se pregăti. Făceam acest lucru de vineri după-amiaza 
până duminică dimineaţa şi împărţeam timpul în cincispreze- 
ce-şaptesprezece sesiuni a câte nouăzeci de minute fiecare, în 
care erau incluse: cântare, cereri pentru rugăciune, rugăciune, 
un mesaj şi douăzeci de minute de rugăciune în grup, înainte 
de cincisprezece minute pauză. Imaginaţi-vă sute de persoane 

răspândite în întreaga biserică, pe holuri şi în camerele Şcolii 
de Sabat, rugându-se douăzeci de minute împreună la fiecare 
nouăzeci de minute pentru Duhul Sfânt, în timpul unui întreg 
weekend! Oamenii veneau şi se înregistrau - 800 de persoane 
s-au înscris la cel puţin o sesiune - şi puteau să stea la cât de mul¬ 
te sesiuni doreau. Oamenii care au răspuns cel mai bine făceau 
parte din categoria tinerilor adulţi, care îşi începuseră cariera 
profesională. Ei nu mai trăiseră aşa ceva. Niciodată nu petrecu¬ 
seră atât de mult timp în prezenţa lui Dumnezeu, iar un weekend 
intens ca acesta era suficient pentru a produce schimbări radicale 
în viaţa lor. Unii şi-au vândut maşinile sport şi ambarcaţiunile 
lor frumoase pentru a trăi mai simplu. Alţii şi-au schimbat locu¬ 
rile de muncă, pentru a folosi mai bine oportunităţile de slujire 
şi misiune personală. Pe scurt. L-au pus pe Dumnezeu pe primul 
loc. Dumnezeu i-a schimbat pe foarte mulţi dintre ei. Duhul lui 
Dumnezeu era cu adevărat la lucru. 

Implicarea Sa era evidentă - se vedeau rezultate. Zecimea a 
crescut de patru ori, iar darurile pentru evanghelizare au crescut 
enorm - până la un uriaş 5 000%! Numărul membrilor bisericii 
s-a triplat, fără a calcula plantarea de biserici. Trei sferturi dintre 
membri au fost implicaţi într-o formă de slujire sau intr-un 
departament. Am botezat aproape 200 de oameni în cinci ani. 
Aceste lucruri poate că nu sunt neobişnuite în unele locuri din 
lume, dar pentru noi, în condiţiile noastre, aici a fost în mod clar 
Duhul lui Dumnezeu la lucru. 

In toţi acei ani, am avut privilegiul să fiu martor la intervenţia 
plină de putere a Duhului Sfânt în viaţa unor adventişti 
laodiceeni cultivaţi, obişnuiţi. Parcă ne treziserăm dintr-un vis. 
Dumnezeu devenise real. Credinţa ajunsese puternică. Predarea 
şi angajamentul personal erau reale. Niciodată nu am mai fost 
intr-un loc în care să existe în mod concret o asemenea intensitate 
a devotamentului şi a căutării de Dumnezeu. 

Oamenii din acea biserică încă îşi amintesc de vremea când 
Dumnezeu a lucrat prin metode atât de puternice. Dar ar trebui 
ca aceasta să fie o excepţie? De ce nu se întâmplă acest lucru mai 

des în bisericile din toată America de Nord? S-ar putea întâmpla 
şi în biserica ta? Ai vrea să fii şi tu implicat, să trăieşti şi tu o astfel 
de experienţă? 

Rugăciunea unită 

Un motiv pentru care s-a întâmplat acest lucru este că un 
număr semnificativ de oameni au fost dispuşi să se angajeze 
la aceasta împreună. S-au rugat împreună, au lucrat şi au făcut 
planuri împreună, au postit împreună. Intr-o zi, scriindu-le 
fratelui şi sorei Farnsworth, Ellen White a dat recomandarea 
următoare: 

„Suntem încurajaţi să ne rugăm pentru succes, cu asi¬ 
gurarea divină că rugăciunile noastre vor fi auzite şi că vor 
primi răspuns. «Dacă doi dintre voi se învoiesc pe pământ 
să ceară un lucru oarecare, le va fi dat de Tatăl Meu, care 
este în ceruri. Căci, acolo unde sunt doi sau trei adunaţi în 
Numele Meu, sunt şi Eu în mijlocul lor.» (Matei 18:19, 20)... 
Făgăduinţa aceasta este dată cu condiţia ca biserica să se uneas¬ 
că în rugăciune şi, ca răspuns la aceste rugăciuni, se poate aş¬ 
tepta o putere mai mare decât aceea care vine ca răspuns la rugă¬ 
ciunea personală. Puterea dată va fi proporţională cu unitatea 
membrilor şi cu iubirea lor pentru Dumnezeu şi unul pentru 
altul." 5 

Poate că motivul pentru care redeşteptarea începe cu adulţii 
de vârste tinere este că ei sunt mai dispuşi să lucreze împreună, 
în data de 3 februarie 1970, serviciul de capelă, de altfel de rutină, 
de marţea, de la Colegiul Asbury - o şcoală metodistă de lângă 
Lexington, Kentucky - a fost preluat de Duhul lui Dumnezeu. 
Serviciul a început cu Custer Reynolds, decanul academic, care a 
dat o mărturie personală despre iubirea şi îndurarea lui Hristos, 
după care i-a invitat şi pe alţii să facă aceeaşi lucru. Unul câte 
unul, studenţii au venit şi au prezentat mărturii despre dragostea 
lui Dumnezeu, până când s-a format un şir lung de studenţi, care 
se întindea până în partea din spate a amfiteatrului. Unii au mers 

plângând direct la altar şi suspinau pocăindu-se înaintea lui 
Dumnezeu. Mulţimea a început să cânte imnul „Aşa cum sunt". 
Alţii au îngenuncheat cu prietenii şi s-au rugat, iar alţii au plâns 
în tăcere şi întristaţi pentru păcatele lor. 

Soneria a anunţat timpul pentru începerea orelor, dar nici 
unul dintre cei 1 500 de elevi din amfiteatrul Hughes nu a 
vrut să plece. Administraţia colegiului, recunoscând atingerea 
puternică şi neobişnuită a Duhului Sfânt, nu a forţat nota şi a 
permis programului de la „capelă" să continue. Acesta continuat 
până după-amiază, totul fiind ordonat şi sobru, iar seara nu s-a 
întrerupt, ci a continuat de-a lungul nopţii. A continuat şi a doua 
zi, şi următoarea zi, şi următoarea zi. Acest serviciu unic a durat 
185 de ore continuu, aproape opt zile întregi! 6 

Joi, ajunseseră în campus reporteri de la fiecare ziar din zona 
centrală a Americii, ca să vadă despre ce era vorba. Studenţii au 
început să meargă cu maşina la colegii şi biserici din apropiere 
pentru a împărtăşi veştile bune. Ei nu au putut să stea şi să nu 
le spună şi altora despre dragostea lui Isus. După ce lucrurile 
s-au aşezat, iar fenomenul a fost analizat cu oarecare prudenţă, 
s-a văzut impactul complet al reînviorării studenţilor: peste 
2 000 de echipe misionare au plecat prin ţară ca să le ducă şi 
altora Cuvântul, iar redeşteptarea s-a extins la cel puţin 130 de 
colegii şi universităţi, ca să nu mai vorbim de sute de biserici din 
ţară. Chiar şi astăzi, cei care au fost acolo acum patru decenii îşi 
amintesc de acele zile ca fiind punctul de cotitură din viaţa lor. 

Zel pe măsura cunoştinţei 

Uneori este greu pentru mintea celor din Vest să înţeleagă 
nevoia de a fi mai mulţi alături unul de altul în căutarea după 
Dumnezeu şi în lucrarea pentru El. Totuşi nimic nu este mai 
consecvent în istoria redeşteptărilor care duc la reformă, decât 
venirea laolaltă pentru această lucrare pe care Duhul Sfânt este 
nerăbdător să o facă în mijlocul nostru. Eu sunt convins că aici 
este un simplu element-cheie. Dacă noi, ca popor, am fi dispuşi 
să ne adunăm, să ne rugăm împreună, să ne întâlnim în grupuri 

mici, să ne organizăm în echipe de misiune, toate în scopul de a 
căuta să primim Duhul Sfânt, fiecare parte înţepenită şi împietrită 
a bisericii ar începe să se mişte. 

„Dacă ar putea avea loc o întrunire a tuturor biserici¬ 
lor de pe pământ, scopul strigătului lor unit ar trebui să fie 
Duhul Sfânt. Când se va întâmpla aceasta, Hristos, Cel în 
care avem totul, va fi mereu prezent. Orice nevoie ne va fi 
împlinită. Vom avea gândul lui Hristos." 7 
A mă ruga pentru redeşteptare şi reformă în confortul 
camerei de zi, de unul singur - chiar dacă sunt de acord să mă 
rog când se roagă şi alţii - pur şi simplu nu este acelaşi lucru ca 
atunci când facem efortul de a ne aduna în mod efectiv şi a ne 
ruga împreună. 

Congregaţia Yoido Full Gospel Church din Seul, Coreea de 
Sud, este cea mai mare adunare din lume - cu peste un milion 
de membri. 8 Acesta este o biserică charismatică, dar sunt două 
lucruri pe care ei le fac corect, iar noi avem tendinţa să nu le fa¬ 
cem, deşi ar trebui: ei sunt structuraţi în grupe mici, sau echipe 
de departament (în caz contrar, ar fi imposibil să fie o singură 
biserică cu atât de mulţi membri), iar al doilea lucru este faptul 
că ei iau în serios întâlnirile de rugăciune. Atât de în serios, încât 
sute, chiar mii, vin la biserică în fiecare seară, la ora zece, şi se 
roagă până la răsărit. 

Ucenicilor lui Hristos li s-a spus să „rămână" în Ierusalim 
până când primesc „putere de sus" (Luca 24:49). Ei au făcut 
acest lucru împreună şi, deoarece au fost ascultători, în ciuda 
diferenţelor dintre ei, a geloziilor meschine şi a suspiciunilor. 
Duhul lui Dumnezeu a fost capabil ca, în doar zece zile, să-i 
modeleze, transformându-i într-o colectivitate iubitoare. Ellen 
White ne-a îndemnat: 

„Fie ca toţi să caute revărsarea Duhului Sfânt. S-ar putea 
ca, pentru aceasta, să fie nevoie de mai multe zile de căutare 
sinceră a lui Dumnezeu şi de îndepărtarea păcatului, aşa cum 
a fost şi cu ucenicii după înălţarea lui Hristos. Când poporul 
lui Dumnezeu este prelucrat de Duhul Sfânt, se va manifesta 

un zel pe măsura cunoştinţei... Credincioşii vor reflecta lu¬ 
mina pe care Dumnezeu a dat-o de ani de zile. Spiritul de 
critică va fi îndepărtat. Umpluţi cu un spirit de umilinţă, ei 
vor fi una în gând, uniţi unul cu altul şi cu Hristos." 9 

Această declaraţie îmi aminteşte de unul dintre cei mai de 
succes pastori din lume - o femeie. In nord-estul provinciei Jilin, 
China, Zu Hua Xiu este responsabila unui district cu mai mult 
de 20 000 de membri. Ea personal a fondat peste 380 de biserici! 
Acestea sunt acum conduse de sute de voluntari pe care ea îi 
pregăteşte, oferindu-le în mod regulat studii biblice, predici şi 
suport spiritual. 

Următoarea relatare provine din partea conducerii Con¬ 
ferinţei Generale după ce membrii ei au fost acolo într-o vizită 
recentă. In una dintre bisericile în care s-au închinat, erau două 
săli, câte una pe fiecare etaj, amândouă fiind umplute la capacita¬ 
te maximă. Oamenii se aşezau şi pe scări, strecurându-se pentru 
a asculta fiecare cuvânt care ieşea din difuzoare. „I-am văzut 
pe acei credincioşi stând în hol", îşi aminteşte editorul reviste¬ 
lor Adventist Review şi Adventist Mondial, Bill Knott, „cu feţele 
luminate, cântând imnurile ca şi cum ar fi fost în primul rând, 
deşi se aflau la o distanţă de la care de-abia puteau să audă un 
difuzor vechi şi uzat. A fost foarte emoţionant pentru mine să 
văd ce atracţie uimitoare exercită Evanghelia asupra lor." Când 
sora Zu Xiu Hua a fost întrebată despre ce îi place cel mai mult 
să predice, răspunsul a fost dezarmant: „Despre cruce, despre 
ce altceva?!" Iar când a fost întrebată: „Cum vă explicaţi această 
atmosferă din biserică? Ce îi atrage atât de mult pe oameni?" ea a 
răspuns, „Oamenii vin pentru învăţături şi, când vin, ei văd zelul 
nostru şi îl văd pe Duhul Sfânt." 10 

Oamenii văd zelul nostru şi îl văd pe Duhul Sfânt. Chiar dacă 
situaţia în China este foarte diferită de cea din Occident, nu putem 
scuza starea noastră laodiceeană şi nici nu putem demonta prin 
argumente lipsa Duhului lui Dumnezeu în cele mai multe din 
bisericile noastre. Oamenii sunt tot oameni, iar Dumnezeu este 
tot Dumnezeu şi în Orientul îndepărtat, şi oriunde locuiţi. De ce 

nu insistăm împreună cu toţi membrii bisericii, în mod sistematic 
şi cu hotărârea de nu înceta să-I cerem lui Dumnezeu, în credinţă, 
să schimbe situaţia şi să trimită Duhul Sfânt, până când acest 
lucru se va întâmpla efectiv? Dacă vor începe câţiva. Dumnezeu 
va apărea la uşa ta şi va schimba lumea în care trăieşti. 

Note 

1 Principiile fundamentale ale educaţiei creştine, p. 537, (subliniere adăugată). 

2 Faptele apostolilor, p. 50 (subliniere adăugată). 

3 Solii alese, cartea 1, p. 121. 

4 în timpul acesta, m-am familiarizat cu ceea ce spune Ellen White despre 
activitatea bisericii, în Mărturii, voi. 7, p. 18-22. Ea vorbeşte acolo despre 
necesitatea ca pastorii să se concentreze mai degrabă pe educarea membrilor 
în vederea slujirii şi pe căutarea celor care simt pierduţi, decât pe predici care 
să-i mulţumească pe sfinţi; despre necesitatea ca membrii să fie cu totul pe de¬ 
plin angajaţi în lucrarea bisericii, despre valoarea mărturiilor date în biserică 
în Sabat dimineaţă, despre nevoia de a planta noi biserici, despre încrederea 
acordată noilor convertiţi de a se angaja în slujire, despre valoarea lucrării din 
uşă în uşă, despre nevoia de mici grupe misionare, ca bază a activităţii de misi¬ 
une, precum şi de necesitatea rugăciunii în grup pentru planificarea activităţii 
misionare. Cred că, dacă se decide să folosească aceste cinci pagini din Mărturii 
ca model pentru viaţa bisericii şi misiunea ei, orice biserică va avea mult succes. 

5 Letter 32, 1903, p. 5, „Pentru fratele şi sora Farnsworth, 28 Ianuarie 1903", în 
Manuscript Releases, voi. 9, p. 303 (subliniere adăugată). 

6 Robert E. Coleman a scris o mărturie inspiratoare despre această redeşteptare 
la care a fost martor ocular - One Divine Moment: The Asbury Revival, Old Tap- 
pan, NJ: Fleming H. Revell, 1970. 

7 Manuscript 8, 1892, p. 4, „Christ Our Sufficiency;" November 25,1892; de ase¬ 
menea în Manuscript Releases, voi. 2, p. 24. 

8 Vezi Karen Hurston, Growing the World's Largest Church, Springfield, MO: 
Gospel Publishing House, 1994. A circulat un număr de relatări legate de pas- 
torul-fondator, acum pensionar - Dr. David Yonggi Cho. Relatări orale indică 
faptul că, în urmă cu ceva timp, pastori adventişti s-au întâlnit cu el, în parte 
pentru a afla mai multe despre succesul său în ce priveşte creşterea bisericii, la 
care Cho a replicat, arătându-le cărţile lui Ellen White - Evanghelizare şi Sluji¬ 
torii Evangheliei: „Dacă aţi face ce spune profetul vostru, şi voi aţi avea succes." 
Nu am fost în măsură să verific veridicitatea acestor rapoarte. în orice caz, ceea 
ce se pretinde că ar fi spus Cho este fără îndoială adevărat. 

9 My Life Today, p. 58. 

10 Bill Knott şi Jan Paulsen, „Finding Faith in China", în Adventist World, august 2009. 

întrebări pentru reflecţie sau studiu în grup 

1. Avem uneori o problemă atunci când venim înaintea lui 
Dumnezeu pentru a-I cere ceva? 

2. Cum prezintă Scriptura dispoziţia lui Dumnezeu de 
a ne oferi ceva când cerem? Care sunt câteva dintre 
făgăduinţele Sale? 

3. De ce să-I mai cerem lui Dumnezeu ceva din moment ce 
El ştie ce ne trebuie? 

4. De ce trebuie să continuăm să cerem prezenţa Duhului 
Sfânt în viaţa noastră? Cum se cuplează răspunsul tău la 
cele patru condiţii menţionate de Ellen White în ceea ce 
priveşte redeşteptarea? 

5. Ce te-a impresionat cel mai mult în secţiunea acestui 
capitol despre „O biserică a rugăciunii"? 

6. De ce rugăciunea personală, privată, intimă nu este 
suficientă pentru revărsarea Duhului Sfânt? 

7. Atunci când evaluezi activitatea grupelor mici, care crezi 
că este factorul esenţial care să permită umplerea cu 
Duhul Sfânt? 

8. Ce părere ai despre afirmaţia: „Făgăduinţa aceasta este 
dată cu condiţia ca biserica să se unească în rugăciune şi, 
ca răspuns la aceste rugăciuni, se poate aştepta o putere 
mai mare decât aceea care vine ca răspuns la rugăciunea 
personală." 

9. Ce ar trebui schimbat pentru ca într-o biserică sau într-o 
instituţie ca a noastră să se trăiască experienţa celor 
185 de ore de rugăciune, în care oamenii să îl caute pe 
Dumnezeu aşa cum s-a întâmplat la Asbury College? 

10. Ce elemente ai evidenţia ca factori-cheie în umplerea cu 
Duhul Sfânt din China? 

11. Ce ar mai trebui să facem în afară de a-L căuta pe 

Dumnezeu împreună, pentru a vedea revărsarea Duhului 

Sfânt în viata noastră? 

/ 




PUTEREA 



Capitolul 14 

Ploaia târzie 


Î ncă de când eram copil, mi-a plăcut să explorez locuri noi. Fără să 
ţin seama de grija ocrotitoare a părinţilor, adesea o luam înainte 
sau rămâneam în urmă, în dorinţa mea de a vedea personal ce e 
„acolo" (sau dincolo!). Nu de puţine ori, le-am provocat părinţilor 
mei îngrijorări justificate, deoarece micuţul Ronny era de negăsit. 
Nimic nu părea să mă sperie, iar „explorarea" de unul singur a 
clădirilor, drumurilor şi copacilor avea nişte atracţii speciale. 

Aceasta a fost poate cauza principală pentru care, mulţi ani 
mai târziu, m-am trezit trasându-mi propriul drum prin vechiul 
Efes din Turcia de astăzi. Cu colegii de la universitate, am mers 
pe strada Curetes - artera principală - oprindu-ne pentru a 
privi Poarta lui Hercule, Fântâna lui Traian, Băile lui Varius şi 
chiar foarte popularele toalete publice. Da, aveau aşa ceva, în 
primul secol şi erau publice. Ne-am privit cu înţeles şi am stat de 
vorbă încântaţi în fata Bibliotecii lui Celsus, una dintre cele mai 
mari din lumea antică, construită la doar câteva decenii după 
ce fuseseră acolo primii apostoli. A fost o experienţă incredibil 
de emoţionantă pentru mine, pentru că eram martori la ce a 
văzut Pavel când a dus pentru prima dată Evanghelia în marea 

cetate păgână. însă, după ce ne-am adunat cu toţii la scandalosul 
amfiteatru - acelaşi în care efesenii au strigat timp de două ore: 
„Mare este Diana [sau Artemis] efesenilor" (Faptele 19:23-32) 
am decis să sar peste masa de prânz şi să merg să explorez de 
unul singur. 

Drumul pe care-1 văzusem din partea de sus a amfiteatrului 
era pur şi simplu prea îmbietor ca să-l ratez. Acest drum ducea 
cândva către portul în care Pavel trebuie să fi debarcat pentru a-şi 
începe noile sale activităţi. Dar zona era în afara limitelor admise 
pentru turişti. Ei bine, după ce am studiat o biserică bizantină din 
secolul al Vl-lea, am decis să traversez câmpul, fără să-mi pese 
de şerpii cu clopoţei. Iată, minune mare, ajunsesem pe acel drum 
vechi şi lung către port. Cu adevărat m-am simţit privilegiat. în 
timp ce mergeam pe drumul interzis, am găsit patru coloane 
dedicate celor patru scriitori ai evangheliilor: Matei, Marcu, Luca 
şi Ioan. Acest lucru este remarcabil, întrucât puţin mai devreme 
văzusem ruinele templului Dianei, zeiţa protectoare a efesenilor. 
Şi tot ce mai rămăsese din el era o singură coloană, cu un cuib 
de barză în vârf! Am gândit în sinea mea: Uimitor! Aici era unul 
dintre cele mai păgâne şi mai cosmopolite oraşe ale lumii antice, 
bine prins în strânsoarea lui Satana, iar un singur om, pe nume 
Pavel, a schimbat radical oraşul. Secole mai târziu, un templu 
cunoscut de toţi ca una dintre cele şapte minuni ale lumii antice 
este distrus, cu excepţia unui singure coloane, în timp ce dovezile 
creştinismului sunt peste tot în jur. 

Chemarea de a evangheliza întreaga lume 

Te-ai întrebat vreodată cum vom fi noi oare în stare să vestim 
Evanghelia în lumea întreagă? Misiunea aceasta este foarte mare. 
Jumătate din cei aproape şapte miliarde de oameni din lume nu 
au auzit niciodată de Isus sau nu au văzut o Biblie, ca să nu mai 
vorbim de faptul că nu ştiu nimic despre solia îngerului al treilea. 
Ne bucurăm că astăzi există un adventist la fiecare aproximativ 
400 de oameni, un raport mai bun decât cel de 1/519 din anul 
2000. Dar adevărul este că locuri precum Indonezia, Orientul 

Mijlociu, Africa de Nord şi China, rămân obstacole în calea 
mesajului nostru. China este un bun exemplu pentru a ne ajuta 
să avem o vedere de ansamblu. Lucrarea de acolo este printre 
cele mai puternice şi mai de succes pentru noi din întreaga lume, 
având în prezent 400 000 de credincioşi. Mai puţin de zece din 
ţările lumii se pot lăuda cu atât de mulţi adventişti. Cu toate 
acestea, populaţia ei se ridică la 1,3 miliarde, adică un adventist 
la fiecare 3 250 de locuitori din China; altfel spus, doar 0,03% din 
populaţie! 

Insă şi biserica primară a întâmpinat o situaţie la fel de 
nefavorabilă. Astăzi, cel puţin o treime din populaţia lumii are 
unele legături cu creştinismul, dar, când şi-au început apostolii 
lucrarea, au pornit de la zero. Astăzi este corect din punct de 
vedere politic, chiar dacă nu se şi practică în toată lumea, să fii 
tolerant în ce priveşte religia. Dar atunci, chiar dacă politeismul 
era larg acceptat în lumea romană, creştinismul era o excepţie. 
Creştinii erau priviţi ca un fel de ramură a iudaismului, iar 
evreii aveau mulţi duşmani în imperiu. Cu toate acestea, ofensa 
supremă a fost exclusivitatea creştinismului - mesajul că există 
un singur Dumnezeu, că Dumnezeu este Mântuitorul nostru, iar 
acest Mântuitor s-a întâmplat să moară pe o cruce romană pentru 
a deveni mântuitor. Poftim? Nu e de mirare că ei au crezut că 
totul este o nebunie (1 Corinteni 1:20-23)! 

Numitorul comun al tuturor zeilor păgâni a fost întotdeauna 
puterea. Conceptul că un Dumnezeu care ar avea puterea de a 
crea lumea se lasă umilit pe o cruce părea pur şi simplu prea 
exagerat. O bine cunoscută inscripţie din secolul al Il-lea, găsită 
lângă Roma, prezintă un om îngenunchind înaintea lui Isus 
agăţat pe cruce, gol, cu un cap de măgar. Inscripţia batjocoritoare 
de dedesubt spune: „Alexamenos se închină dumnezeului său." 
Gordon Fee, profesor de Noul Testament, explică: 

„Este greu pentru cei din Occidentul creştinat să apreci¬ 
eze cât de absolut nebunesc trebuie să fi părut pentru grecii 
sau romanii primului secol mesajul despre un Dumnezeu 

care a ajuns să fie crucificat de duşmanii Săi. Dar trebuie să 
înţelegem chiar adâncimea acestei ruşini şi nebunii, dacă 
vrem să pricepem... de ce a trecut mai bine de un secol până 
când crucea a apărut printre creştini ca simbol al credinţei 
lor." 1 

După treizeci de ani de la Cincizecime, Pavel a putut să 
declare că Evanghelia „a fost propovăduită oricărei făpturi de 
sub cer" (Coloseni 1:23). Chiar dacă el s-a referit doar la lumea 
romană, aceea reprezenta marea majoritate a oamenilor despre 
care se ştia că există la acel timp! Cum credeţi că au reuşit 
apostolii să facă acest lucru? Fără comunicaţii prin satelit, fără 
internet, nici măcar prin radio sau televiziune. Nu prin deplasări 
transatlantice aeriene, nu prin telefoane mobile, nici prin cărţi, 
aşa cum avem noi astăzi. Cum au reuşit? 

„Uite cum se iubesc unul pe altul, ... şi cum sunt ei gata să 
moară unul pentru celălalt." Aşa erau identificaţi creştinii la un 
secol după ce Ioan, ultimul apostol, murise în Efes. 2 Ellen White 
extinde ideea: 

„După coborârea Duhului Sfânt, ucenicii erau atât de 
plini de iubire pentru El şi pentru aceia pentru care a murit 
El, încât inimile se topeau la cuvintele pe care le rosteau şi la 
rugăciunile pe care le înălţau. Ei vorbeau în puterea Duhului 
şi, sub influenţa acestei puteri, mii au fost convertiţi." 3 
Se „topesc" astăzi necreştinii de cuvintele şi acţiunile care nu 
pot decât să reflecte dragostea lui Hristos din inimile noastre? 
Este dragostea primul lucru care le vine în minte oamenilor atunci 
când se gândesc la creştini? Raportul biblic este clar în privinţa 
bisericii primare: 

„Mulţimea celor ce crezuseră era o inimă şi un suflet. 
Niciunul nu zicea că averile lui sunt ale lui, ci aveau toate de 
obşte. Apostolii mărturiseau cu multă putere despre învie¬ 
rea Domnului Isus. Şi un mare har era peste toţi." (Faptele 
apostolilor 4:32,33) 

Cât de mult am decăzut! 



14. PLOAIA TÂRZIE ♦ 217 


Ploaia timpurie 

In timp ce studiem sensul ploii timpurii şi târzii, ar trebui să 
ţinem cont de faptul că folosim aceşti termeni în două feluri: o 
dată intr-un sens istoric-obiectiv, concentrându-ne asupra tim¬ 
pului şi asupra bisericii, şi apoi, intr-un sens personal-subiectiv, 
concentrându-ne pe modul în care acest lucru ne poate afecta 
personal. 

Ploaia timpurie a Duhului a fost ceea ce a făcut biserica de 
la început să devină ce a devenit. „Revărsarea Duhului Sfânt în 
zilele apostolilor a fost începutul ploii timpurii, iar rezultatul a 
fost glorios." 4 Mai exact, cât de glorios? Evanghelia a fost dusă 
„la cele mai îndepărtate părţi ale lumii locuite". 

„Inimile se supuneau în faţa puterii acestui mesaj. 
Biserica privea cum convertiţii veneau în număr mare din 
toate părţile. Cei care căzuseră de la credinţă erau reconver- 
tiţi. Păcătoşii se uneau cu cei credincioşi în căutarea mărgă¬ 
ritarului de mare preţ. Unii dintre cei care fuseseră cei mai 
amarnici împotrivitori ai Evangheliei au devenit apărătorii 
ei...Fiecare creştin vedea în fratele său o descoperire a iubirii 
şi a bunăvoinţei divine." 

Uimitor, nu-i aşa? Nu e de mirare că „mii au fost convertiţi 
într-o zi" 5 . Adventiştii de ziua a şaptea aşteaptă de zeci de ani 
revărsarea excepţională a ploii târzii. însă acest lucru nu se poate 
întâmpla până când nu coboară mai întâi ploaia timpurie. 

Ce este, de fapt, ploaia timpurie? 

Cei mai mulţi oameni ar spune că este lucrarea de reînviorare, 
de revitalizare pe care o face Duhul Sfânt, prin care ne conduce la 
convertire. Pentru o imagine mai largă, să citim Ioel 2:23. 

în Biblia mea de studiu, versiunea NASB, acest lucru este 
tradus astfel: „Bucură-te în Domnul, Dumnezeul Tău, căci El ţi-a 
dat ploaia timpurie pentru reabilitarea ta şi a revărsat pentru 
tine ploaia timpurie şi târzie ca mai înainte." Problema este că 
expresia ebraică tradusă prin „ploaia timpurie" este moreh, care 
înseamnă „învăţător", şi nu yoreh. Yoreh este tradus corect la 
sfârşitul versetului „[ploaia] timpurie". Aşadar, „învăţător" - nu 

„ploaie". Acelaşi cuvânt este găsit în Proverbe 5:13 şi Isaia 30:20, 
şi este tradus prin „învăţător" în ambele locuri. Targumurile - 
traducerile interpretative [în aramaică] ale cărţilor Vechiului 
Testament, când evreii începuseră să uite limba ebraică - şi Biblia 
Vulgata - o traducere a Bibliei din secolul al treilea, în limba 
latină - traduc de asemenea prin cuvântul „învăţător". Expresia 
este chiar „învăţător al neprihănirii". 6 

Acest lucru capătă sens atunci când citiţi Isaia 45:8. „Să picure 
cerurile de sus şi să plouă norii neprihănirea! Să se deschidă 
pământul, să dea din el mântuirea..." sau Osea 10:12: „Semănaţi 
potrivit cu neprihănirea şi veţi secera potrivit cu îndurarea. 
Desţeleniţi-vă un ogor nou! Este vremea să căutaţi pe Domnul ca 
să vină şi să vă ploaie mântuire." (în versiunea citată din engleză: 
„Semănaţi dreptatea şi seceraţi roada îndurării! Desţeleniţi-vă un 
ogor nou, căci este vremea să-L căutaţi pe Domnul, până când El 
va veni şi va turna neprihănirea peste voi.") 

Profeţii au vorbit despre ploaia timpurie ca fiind timpul 
neprihănirii - timpul în care bunătatea şi dreptatea lui Dumnezeu 
aveau să fie văzute în cele din urmă. Isus, Fiul lui Dumnezeu, a 
venit să ne arate chiar acest lucru. Prin Duhului Sfânt, El a devenit 
„învăţătorul neprihănirii", care, la momentul Cincizecimii, le-a 
lămurit ucenicilor Săi toate lucrurile. El a promis: „Duhul Sfânt 
... vă va învăţa toate lucrurile şi vă va aduce aminte tot ce v-am 
spus Eu" (Ioan 14:26). 

Aşadar, din punct de vedere istoric-obiectiv, ploaia timpurie 
a fost descoperirea lui Isus ca al doilea Adam, care a ascultat de 
Dumnezeu în mod desăvârşit (neprihănirea Lui) şi l-a iubit pe 
om până la capăt (mila Lui la cruce). Acesta a fost mesajul de la 
Cincizecime oferit lumii, un mesaj care a revoluţionat-o pentru 
totdeauna. 

într-un sens personal-subiectiv, ar fi trebuit să ne însuşim 
„experienţa" ploii timpurii, să ne însuşim individual acest mesaj 
de dragoste şi de ascultare în Hristos, ceva absolut necesar dacă 
vrem să trăim vreodată ploaia târzie. Aceasta este experienţa pe 

care Ellen White a văzut-o pentru adventiştii de ziua a şaptea în 
urma mesajului din 1888. 

Atunci, ce este ploaia târzie? 

Ploaia târzie istorică 

întrucât ploaia timpurie a dat startul erei creştine, începutul 
lucrării lui Dumnezeu de împăcare cu toate naţiunile şi nu 
doar cu Israel, poporul Său ales, ploaia târzie [ca realitate] 
obiectiv-istorică va încheia această lucrare la împlinirea sa, la 
sfârşit. Ce înseamnă mai exact toate acestea? Ellen White spune 
că revărsarea ploii târzii va face mai multe lucruri: 1) va pregăti 
biserica pentru venirea Fiului omului 7 ; 2) va da putere glasului 
tare al celui de-al treilea înger şi 3) îi va pregăti pe sfinţi să stea 
în picioare în perioada în care vor fi revărsate cele şapte plăgi. 8 

Ea afirmă, de asemenea, că ploaia târzie nu poate veni „atâta 
vreme cât cei mai mulţi din biserică nu sunt împreună-lucrători 
cu Dumnezeu", atâta vreme cât „egoismul şi îngăduinţa faţă de 
sine" sunt încă atât de evidente în biserică. 9 Şi, deşi afirmă că nu 
ştie „niciun timp specific" cu privire la data când va avea loc 
această revărsare, în 1897, ea scrie că un astfel de moment este 
„acum". 10 

Aceasta s-a întâmplat cu mai bine de un secol în urmă! în 
cazul în care este aşa, de ce nu am văzut pretutindeni minunile 
făcute de Cel Atotputernic, în împlinirea binecuvântării promise? 
Iată, probabil, cea mai cunoscută declaraţie cu privire la lucrarea 
ploii târzii a Duhului de la sfârşitul timpului: 

„Marea lucrare a Evangheliei nu se va încheia cu o ma¬ 
nifestare mai mică a puterii lui Dumnezeu decât cea care 
i-a marcat începutul. Profeţiile care s-au împlinit prin re¬ 
vărsarea ploii timpurii, la începutul predicării Evangheliei, 
urmează să se împlinească din nou, prin revărsarea ploii 
târzii la încheierea ei. Acestea sunt «vremurile de înviorare» 
la care se referea apostolul Petru când exclama: «Pocăiţi-vă 
dar şi întoarceţi-vă la Dumnezeu, ca să vi se şteargă pă¬ 
catele, ca să vină de la Domnul vremurile de înviorare şi 



220 ♦ CEA MAI MARE NEVOIE A ADVENTISMULUI 


să trimită pe Cel ce a fost rânduit mai dinainte pentru voi: pe 
Isus Hristos» (Faptele apostolilor 3:19,20). 

Trimişi ai lui Dumnezeu, cu fetele luminate şi strălucind 
de consacrare sfântă, se vor grăbi din loc în loc să transmită 
mesajul din cer. Avertizarea va fi rostită prin mii de voci pe 
tot pământul. Se vor face miracole, bolnavii vor fi vindecaţi 
şi semne şi minuni îi vor însoţi pe credincioşi. Satana va lu¬ 
cra şi el, prin false minuni, făcând să coboare chiar foc din 
cer înaintea oamenilor (Apocalipsa 13:13). Astfel, locuitorii 
pământului vor fi determinaţi să ia o poziţie. 

Mesajul va fi transmis nu atât prin argumente, cât prin 
convingerea profundă produsă de Duhul lui Dumnezeu. 
Argumentele au fost prezentate. Sămânţa a fost semănată, 
iar acum va răsări şi va aduce rod." 11 

Ellen White a dat şi motivul pentru care rândurile de mai sus 
rămân, în mare măsură, încă neîmplinite: 

„Dumnezeu nu Se poate descoperi până când cei care 
mărturisesc a fi creştini nu sunt împlinitori ai Cuvântului 
Său în vieţile lor, până când nu există unitate cu Hristos, o 
sfinţire a corpului, sufletului şi spiritului. Apoi, ei vor fi tem¬ 
ple corespunzătoare pentru locuirea Duhului Sfânt." 12 
Acum ştim că nu vreo aliniere a corpurilor cereşti, nici le¬ 
găturile politice, nici evoluţiile ecumenice nu sunt cauza pentru 
întârzierea revărsării ploii târzii. Ceea ce face ca ploaia târzie să 
întârzie şi să nu vină în timpul desemnat ploii târzii - un timp 
care a durat mai mult de un secol până acum - este pur şi simplu 
refuzul bisericii de a se preda cu totul lui Dumnezeu. Practic, 
viaţa personală a membrilor trebuie să fie udată de ploaia timpu¬ 
rie înainte ca ploaia târzie să-şi poată face lucrarea. 

Ploaia târzie personală 

Cele mai multe dintre scrierile lui Ellen White cu privire la 
ploaia târzie abordează activitatea personală a Duhului Sfânt 
în inimile noastre. Ea a văzut ploaia târzie ca fiind „finalizarea 
lucrării harului lui Dumnezeu", care ne duce „la desăvârşire". 13 

Nu este vorba nicidecum de perfecţionismul adus de tendinţele 
legaliste sau de o infuzie penticostală care să ne copleşească prin 
facerea de minuni, în ciuda lipsei noastre de predare. Această 
„desăvârşire" (perfecţiune) este totala încredere în Isus şi o 
totală predare Aceluia care este Avocatul nostru desăvârşit. 
Ellen White avertizează, de asemenea, că nu putem să avem 
parte de această „înviorare" decât dacă vom câştiga biruinţa 
asupra mândriei, egoismului, iubirii de lume şi asupra „oricărei 
ispite". 14 

Acest lucru este, fără îndoială, un medicament puternic, 
iar unii pot fi tentaţi să cedeze în faţa bolii numită păcat, 
imaginându-şi că ei sunt pur şi simplu în fază terminală - ajunşi 
prea departe pentru a schimba atât de mult. însă nu ar trebui 
să disperăm niciodată. Avem un ajutor puternic în Isus Hristos. 
Prin rănile Lui (prin moartea Lui) „suntem tămăduiţi" (Isaia 
53:5). „El ... îţi iartă toate fărădelegile tale" şi „vindecă toate 
bolile tale", căci „El îţi izbăveşte (n.tr. - în engl.: îţi răscumpără) 
viaţa din groapă" (Psalmii 103:3,4). Tot ce trebuie să facem este 
să mergem la Isus şi apoi să alegem să rămânem cu El! Uneori, 
vreun nerv din noi ar putea să întreţină dorinţa nesfântă de a-L 
părăsi şi de a face din şinele nostru un dumnezeu. Dar nu ni 
se cere nimic mai mult decât să avem încredere în El clipă de 
clipă. Isus este Salvatorul nostru. El ne mântuieşte nu în păcatele 
noastre, ci din păcatele noastre. Aleluia! El se va dovedi mai mult 
decât credincios pentru tine şi pentru mine. Prin El, „pot totul" 
(Filipeni 4:13). Pentru a primi ploaia târzie personală, noi trebuie 
să „păstrăm vasul curat şi cu gura în sus", gata să primească tot 
ce oferă Isus. 15 

Acesta este însă momentul în care, în mintea unora, logica se 
poticneşte. Mulţi adventişti pur şi simplu presupun că, deoarece 
ploaia timpurie a fost dată atunci, în Ziua Cincizecimii, iar ploaia 
târzie [va fi dată] în timpul sfârşitului, în secolele dintre ele este 
un mare vid al Duhului. Ei trag concluzia că Duhul Sfânt nu 
este alături de poporul lui Dumnezeu astăzi, cu toate că ar fi 
mai corect să spună că poporul lui Dumnezeu nu este alături de 

Duhul Sfânt astăzi. Ei îl văd pe Dumnezeu ca fiind Acela care 
„reţine Duhul Său şi [consideră] că trebuie să se negocieze cu El 
ca să-L convingă să nu mai reţină Duhul. Această idee sugerează 
că deficienţele spirituale ale copiilor lui Dumnezeu de astăzi se 
datorează faptului că nu au primit revărsarea «ploii târzii». în 
mod perfid, vina este mutată asupra lui Dumnezeu, iar noi stăm 
relaxaţi, aşteptând ca El să ia iniţiativa de a corecta lucrurile prin 
revărsarea «ploii târzii» a Duhului. Acest fel de a gândi este total 
greşit." 16 

Trebuie să ne dăm seama că lucrarea Duhului este 
întotdeauna în curs de desfăşurare. Aceasta este marea slăbiciune 
conceptuală a neocharismaticilor creştini: aşteaptă, tânjesc, 
sperând la o transformare supranaturală care poate fi văzută 
din exterior, în loc de a crede în - şi de a plăti preţul pentru - 
renaşterea interioară, a inimii. Este ca şi cum ai dori o pastilă 
magică de la Medicul ceresc, pentru a evita acum durerea, mai 
degrabă decât să urmezi sfatul Lui, care cere paşi mici, în timp, 
dar care vor duce în cele din urmă la o transformare completă a 

stilului de viată. 

/ 

„Mulţi nu au reuşit în mare măsură să primească ploaia 
timpurie. Ei nu au primit toate beneficiile pe care Dumnezeu 
le prevăzuse astfel pentru ei. Ei se aşteaptă ca lipsa să fie 
suplinită de ploaia târzie. Ei intenţionează să-şi deschidă ini¬ 
ma atunci când se va da cea mai abundentă revărsare de har 
pentru a o primi. Ei fac o greşeală teribilă. Lucrarea pe care 
Dumnezeu a început-o în inima omenească, prin faptul că 
a dat lumină şi cunoaştere, trebuie să înainteze continuu... 
Dumnezeu este Acela care a început lucrarea [îndreptăţirea, 
neprihănirea acordată], şi tot El o va termina [sfinţirea, nepri- 
hănirea însuşită], făcându-1 pe om desăvârşit în Isus Hristos. 
Dar nu trebuie să existe nicio neglijare a harului reprezentat 
de ploaia timpurie. Numai cei care trăiesc în lumina pe care 
o au vor primi o lumină mai mare. Dacă nu progresăm zilnic 
în exemplificarea virtuţilor creştine în viaţa noastră, nu vom 
recunoaşte manifestările Duhului Sfânt în ploaia târzie. Ea 

ar putea cădea peste inimile altora, peste tot în jurul nostru, 
dar noi nu o vom discerne, nici nu o vom primi." 17 

Şi acum? 

Indiscutabil, într-o mare parte a lumii occidentale, suntem 
o biserică în declin. Preocuparea noastră pentru lucrurile lumii 
şi orbirea noastră încăpăţânată faţă de starea noastră adevărată 
au făcut din noi - cei care avem talent, resurse şi multă istorie în 
Isus - un popor pricăjit din punct de vedere spiritual. Suntem 
intr-adevăr bolnavi în stadiul final, dar nu ştim prea mult despre 
asta. Am folosit medicamente atât de mult, încât nu mai ştim 
cum este să fim sănătoşi. Poate că acest lucru sună prea dur. 
Şansele sunt ca, dacă ai ales să citeşti această carte, să fii deschis 
faţă de Duhul lui Dumnezeu, dacă eşti deja pe cale să fii umplut 
cu El. 

Dar, chiar dacă situaţia voastră particulară este mai bună 
decât a majorităţii, neliniştea pe care aceasta ar trebui să o 
producă este de-ajuns ca să ne trimită pe genunchi şi să pledăm 
înaintea Tatălui pentru ajutor imediat şi de durată. Avem nevoie 
disperată de o doză dublă de ajutor spiritual - o descoperire a 
caracterului lui Hristos şi un botez aprofundat al Duhului. îţi 
aminteşti lecţia din Ioel 2? Asocierea dintre ploaie şi „învăţătorul 
neprihănirii"? Avem nevoie de o adevărată revelaţie a iubirii şi a 
puterii lui Dumnezeu, de o imagine reală a harului Său bogat şi a 
milei Sale şi de o viziune a naturii şi a măreţiei Sale. 

„Solia îndreptăţirii oferite de Hristos trebuie să răsu¬ 
ne de la un capăt al lumii la celălalt. Aceasta este slava lui 
Dumnezeu, care încheie lucrarea îngerului al treilea." 18 
Poţi face să se vadă chiar acum o schimbare. Tu, împreună 
cu alţi câţiva, poţi vedea cum Dumnezeu te poate transforma pe 
tine, familia ta, precum şi biserica voastră. 

„Primii ucenici s-au pregătit pentru revărsarea Duhului 
Sfânt în Ziua Cincizecimii prin mărturisirea şi părăsirea pă¬ 
catului, prin rugăciune stăruitoare şi consacrându-se pe ei 

înşişi lui Dumnezeu. Aceeaşi lucrare, dar într-o măsură mai 
mare, trebuie să fie făcută acum." 19 

Dumnezeu însuşi te va conduce spre acea „măsură mai 
mare" pentru că doar El ştie ce este mai potrivit pentru fiecare 
ucenic. Cheia este să nu mai stai, ci să începi, să cauţi, să asculţi, 
să ai încredere, să înaintezi pas cu pas, să creşti având ochii 

aţintiţi la Isus. 

/ / 

Ultimul cuvânt îl va avea profetul Osea: 

„Veniţi să ne întoarcem la Domnul! Căci El ne-a sfâşiat, 
dar tot El ne va vindeca; El ne-a lovit, dar tot El ne va lega 
rănile. El ne va da iarăşi viaţa în două zile; a treia zi ne va 
scula şi vom trăi înaintea Lui. Să cunoaştem, să căutăm să 
cunoaştem pe Domnul! Căci El Se iveşte ca zorile dimineţii 
şi va veni la noi ca o ploaie, ca ploaia de primăvară care udă 
pământul." (Osea 6:1-3. în NKJ: „Aşa cum este sigur că vine 
răsăritul, la fel de sigură va fi şi venirea Lui; El va veni la noi 
ca o ploaie, ca ploaia târzie care udă pământul.") 


Note 

16 J. Paulsen, p. 135. 

18 Scrisoarea lui Ellen G. White către liderii din Battle Creek, în General Confe- 
rence Daily Bulletin, 28 ianuarie 1893, par. 27. 

19 Review and Herald, 2 martiel897, par. 4. 


întrebări pentru reflecţie sau studiu în grup 

1. Ce vezi că ar fi astăzi o încurajare pentru vestirea întreitei 
solii îngereşti în întreaga lume, un avantaj faţă de biserica 
primului secol? 

2. Bazându-te pe declaraţia lui Pavel că Evanghelia „a 
fost propovăduită oricărei făpturi de sub cer" (Coloseni 
1:23) în treizeci de ani, crezi că e posibil ceva asemănător 
astăzi? Cum? 

3. Ce este mai exact ploaia timpurie? Care este relaţia ei cu 
neprihănirea? 

4. Identifică trei lucruri pe care le va face ploaia timpurie 
în biserică. Comentează-le. Te aştepţi să se întâmple alte 
lucruri? 

5. Ce reţine venirea ploii târzii? Ce înseamnă „împlinitori ai 
Cuvântului" în „viaţa lor"? 

6. Comentează această afirmaţie: „Dacă nu progresăm 
zilnic în exemplificarea virtuţilor creştine, nu vom recu¬ 
noaşte manifestările Duhului Sfânt în ploaia târzie." Ce 
înseamnă aceasta pentru noi? 

7. Cum putem să devenim biruitori în viaţa noastră pe 
acest pământ? 

8. Ce este greşit în a gândi că „Dumnezeu reţine Duhul 
Sfânt" astăzi? 

9. Care este „aceeaşi lucrare, dar într-o măsură mai mare", 
despre care Ellen White spune că ar trebui să fie făcută 
acum? 

10. Care sunt paşii pe care-i vei face pentru a deschide uşa 
vieţii tale mai larg pentru Duhul Sfânt? 



Capitolul 15 

Ridicarea Babilonului 


D acă vom căuta pe Google „Am nevoie de un miracol", vom 
primi cinci m il ioane de rezultate. Cu motorul de căutare Bing, 
rezultatele sunt de peste treizeci de milioane - de la web site-uri 
de rugăciune până la idei New Age şi melodii ale trupei Grateful 
Dead - acest nume fiind un oximoron, desigur (morţi recunoscători 
- n.tr.). Toată lumea are nevoie de un miracol. Toată lumea vrea 
să vadă minuni. Oricine se roagă pentru o minune atunci când 
lucrurile nu merg aşa cum ar dori. Tuturor le place să audă despre 
minuni, chiar dacă nu au avut parte să li se întâmple şi lor. 

Ernie Knoll a fost un om al miracolelor. De fapt, el a fost un 
profet - unul care a fost urmat cu fidelitate de zeci de adventişti, 
până foarte recent. El a început să primească „viziuni" în 2005 
şi, după mai mult de treizeci de viziuni, a adunat mulţi adepţi, 
având un consiliu, vânzări de carte şi un site care îi invita pe 
adepţii săi să facă donaţii prin intermediul oricăreia dintre 
companiile majore de cârduri de credit. Citind profeţiile sale, 
nu puteai să nu remarci că limbajul lui era calculat pentru a 
impresiona: un amestec între cartea Apocalipsei şi Spiritul 
Profetic, însă fără a spune ceva specific şi fără să aibă mult sens. 

Puteau fi recunoscute limbajul şi tonul, dar conţinutul nu. Câţiva 
dintre foştii mei elevi au fost atraşi de el, dar i-am avertizat că 
impresia mea este că viziunile lui sunt efectul unei imaginaţii 
hiperactive a cuiva care are nevoie de atenţie. 

După cum s-a dovedit, în acest caz mai erau unele lucruri de 
aflat. Pe data de 22 iulie 2009, comitetul de conducere al orga¬ 
nizaţiei lui Knoll a dat un comunicat oficial, afirmând că ceea ce 
se crezuse sincer că sunt mesaje supranaturale de la Dumnezeu 
date lui Knoll pentru poporul Său, erau acum considerate a fi 
de la Satana. Acest comitet a ajuns chiar să identifice diverse în¬ 
şelăciuni şi şi-a cerut scuze pentru cei care şi-ar fi putut pune 
credinţa în aceste mesaje. 

Toată lumea are nevoie de minuni, iar Satana este bucuros 
să le furnizeze. 

Motivul pentru minuni 

Minunile nu au rolul de a face pe cineva să creadă, ele pot 
doar să confirme credinţa. Dar, când vine vorba de religie, 
oamenii vor de multe ori minuni, ca o „scurtătură" spirituală. 
Dacă ar scrie Dumnezeu pe cer, atunci aş şti sigur că aceasta este voia 
Lui. Ar fi mult mai uşor şi mai rapid decât să studiez Biblia, să 
mă rog şi să mă gândesc la felul cum este El, astfel încât să pot 
discerne voia Lui pentru viaţa mea. 

Când a fost pe pământ, Isus a făcut multe minuni. Dar El 
a făcut acest lucru intr-un moment în care toată lumea credea 
că minunile pot veni doar de la Dumnezeu, certificând, astfel, 
divinitatea Sa. El a făcut-o ca să arate caracterul bun şi milos 
al Tatălui Său, în contrast cu felul în care era privit atunci Cel 
Atotputernic. 1 Hristos nu a făcut niciodată minuni doar pentru 
a convinge rapid pe cineva şi a-1 face să creadă. Pentru a clădi 
credinţa. El a oferit studii biblice. 

Iţi aminteşti de dimineaţa învierii? Citeşte în Luca 24. Acei 
doi ucenici de pe drumul spre Emaus erau deprimaţi - şocaţi de 
faptul că Mesia al lor, dintr-odată, a fost dat la moarte. Erau con¬ 
fuzi şi uluiţi. Dacă ar fi putut măcar să vadă mâna lui Dumnezeu 

în toate acestea! Hristos ştia starea lor de spirit, motiv pentru 
care a venit la ei. Totuşi El nu li S-a arătat în slava învierii, ci, 
neaşteptat -„ochii lor au fost împiedicaţi ca să-L [re]cunoas¬ 
că" (Luca 24:16). în loc să facă o minune în timp ce mergeau pe 
drum, cum făcuse de multe ori înainte, Isus pur şi simplu le-a 
vorbit din Cuvânt. „Şi a început de la Moise şi de la toţi prorocii 
şi le-a tâlcuit, în toate Scripturile, ce era cu privire la El" (vers. 27). 
Doar după ce inimile lor „ardeau" în credinţa bazată pe Biblie 
(vers. 32), a venit şi minunea: „El S-a făcut nevăzut dinaintea lor" 
(vers. 31). 

Foarte des, iudeii îi cereau lui Isus: „Arată-ne un semn!" 
(Matei 12:38; 16:1; Marcu 8:11; Luca 11:16). Dar moartea şi învierea 
Sa aveau să fie singurul semn (Matei 12:39,40). Atunci când a 
spus pilda cu omul bogat şi săracul Lazăr, Isus i-a avertizat în 
mod clar: „Dacă nu ascultă pe Moise şi pe proroci, nu vor crede 
nici chiar dacă ar învia cineva din morţi!" (Luca 16:31). Nicio 
minune nu poate fi mai mare decât aceea a unei învieri. Aceasta 
va fi ultima amăgire a lui Satana pentru păcătoşii înviaţi după 
cei o mie de ani (Apocalipsa 20:7,8,5a): să-i facă să creadă că el i-a 
înviat. Minunea care a încoronat celelalte minuni ale lui Hristos 
cât a fost pe pământ a fost învierea prietenului Său Lazăr, însă 
nici aceasta nu a reuşit să-i convingă pe preoţi şi pe farisei (Ioan 
11:45-47). 

Totuşi tendinţa noastră, ca oameni, este să ne dorim mai 
degrabă o minune, decât o schimbare a inimii. O minune este 
ceva emoţionant - îţi tulbură simţurile, iar Satana ştie acest 
lucru foarte bine. El este gata să exploateze acest fapt până la 
culmi nebănuite, în timp ce venirea lui Hristos se apropie. El 
a testat deja cu succes acest lucru cu milleriţii de după Marea 
Dezamăgire. 

Problema minunilor şi a emoţiilor în istoria adventistă 

La începutul lucrării ei, în timp ce unii credincioşi adventişti 
încă manifestau fanatism şi exces în numele Duhului Sfânt, Ellen 
White a primit o viziune. Venind dintr-un mediu metodist. 

unde unele dintre aceste practici nu erau neobişnuite, ea nu era 
pe deplin conştientă de pericolul unor astfel de „manifestări", 
precum leşinul, strigătele şi dansul, care erau percepute ca 
semn al prezenţei Duhului Sfânt. Totuşi, în viziune, îngerul i-a 
arătat frumuseţea şi ordinea din cer şi i-a spus: „Urmaţi-le!" Ea 
a concluzionat că „există marele pericol ca aceste manifestări să 
fie contrafăcute" şi că „tot timpul trebuie să ne străduim să fim 
eliberaţi de emoţiile nesănătoase şi inutile. Am văzut că era un 
mare pericol să lăsăm la o parte Cuvântul lui Dumnezeu, să nu 
mai fim vigilenţi şi să ne încredem în aceste manifestări." Ea a 
permis o doză de entuziasm, dar a adăugat un avertisment: „Am 
văzut că Dumnezeu mişcase inimile unora dintre cei din jurul 
tău prin Duhul Său în timpul unor apeluri şi al unor manifestări, 
dar am văzut pericolul care urma." 2 

Pericolul care urma era problema. In anii 1890, alături de 
dovezile puternice ale redeşteptărilor în urma soliei îndreptăţirii 
prin credinţă, au ieşit la suprafaţă şi treziri false. în 1884, Ellen 
White avertizase deja că „la fiecare renaştere a lucrării lui 
Dumnezeu, prinţul răului este stârnit să-şi intensifice acţiunile". 3 
Trei factori păreau să contribuie la crearea condiţiilor pentru 
această amăgire. în primul rând, erau audierile de la Senat în 
legătură cu libertăţile religioase afectate de chestiunea legii 
duminicale, fapt ce le semnala multor membri că sfârşitul lumii 
este aproape. Apoi erau redeşteptările din rândul rămăşiţei 
şi o reînnoire a simţământului că începea să se reverse ploaia 
târzie. Iar în al treilea rând, era frenezia în creştere din rândul 
protestanţilor din Mişcarea pentru Sfinţenie, care căutau sfinţirea 
„instantanee". 

în vara anului 1897, predicatorul revivalist A. E. Ballenger a 

început să cheme la botezul cu Duhul Sfânt la fiecare adunare de 

tabără unde predica. El a văzut în aceasta pasul care urma în mod 

necesar după solia neprihănirii prin credinţă. 4 Totuşi apelurile 

sale accentuate la o sfinţire imediată - o curăţire miraculoasă 

/ / 

şi instantanee a sinelui de păcat - erau contrare învăţăturii lui 
Ellen White care afirma că sfinţirea „este o lucrare de o viată". 5 

Entuziasmul s-a răspândit ca focul în mirişte într-o zi fierbinte de 
vară şi a devenit cunoscut prin mişcarea cu numele „Receive Ye 
the Holy Ghost" [„Luaţi Duh Sfânt" - n.tr.]. 

Mesajul lui Ballenger a devenit apoi mai radical. El le cerea 
oamenilor să înceteze imediat să mai păcătuiască pentru a putea 
să primească Duhul Sfânt. El ajunsese convins de faptul că 
botezul cu Duhul Sfânt era o a doua lucrare a harului în scopul 
de a obţine putere pentru a da mărturie. Apoi, el îi învăţa pe 
oameni că a treia etapă a lucrării Duhului era aceea de a le da 
oamenilor daruri spirituale, în special darul vindecării. 6 Iar tonul 
său se radicalizase: 

„Le-am spus oamenilor noştri că ori se curăţesc, ori ies 
din biserica lui Dumnezeu. Frate, eu îndrăznesc să fac asta; 
... şi, mulţumesc Domnului, unii devin curaţi, iar alţii plea¬ 
că... înainte ca eu să pot să stau în faţa oamenilor pentru a 
face un apel măreţ, trebuie ca biserica în care îi invit pe oa¬ 
meni să fie curată... Domnul spune că nu putem avea botezul 
cu Duhul Sfânt până când nu vom obţine biruinţa asupra 
oricărui păcat care ne chinuie." 7 

Trebuie precizat faptul că o mare parte din ceea ce a susţinut 
Ballenger în acei ani a fost o învăţătură corectă din Biblie - 
chiar dacă un pic extremistă - care a condus mulţi oameni să 
se predea lui Dumnezeu. Cu toate acestea, înclinaţia lui pentru 
supranatural, pentru sfinţirea imediată şi mântuirea din boală 8 
a dat o tentă greşită mesajului său, o tendinţă care s-a dovedit 
dezastruoasă în zona statului Indiana. 

S. S. Davis, un evanghelist din Indiana, şi R. S. Donnell, 
preşedintele Conferinţei, au fost foarte impresionaţi de mesajul 
şi de lucrurile pe care punea accent Ballenger. Ei s-au convins 
că penticostalii aveau Duhul Sfânt şi adventiştii aveau adevărul, 
deci era necesar un mariaj al celor două biserici. De asemenea, 
Donnell a ajuns să creadă că, atunci când se nasc din nou, 
oamenii se nasc cu un trup sfânt, care este neatins de păcat, aşa 
cum a fost Isus. Astfel, a luat naştere învăţătura despre „credinţa 
transfigurării". 

în bisericile din întregul stat Indiana, membrii au început 
să se adune în subsoluri libere pentru a dansa şi a striga, 
ridicându-şi mâinile „în Duhul". Şi, dacă se întâmpla ca vreunul 
să leşine în timpul acestor manifestări, alţii se adunau în jurul 
lui, strigând, cântând şi continuând să se roage tot mai mult. 
Când cel care leşinase îşi revenea, ei considerau că aceasta este 
o dovadă că de-acum aveau „credinţa transfigurării" - fuseseră 
făcuţi desăvârşiţi „într-o clipă, într-o clipeală din ochi". 

Mişcarea Holy Flesh [Trup sfânt] şi-a găsit punctul culminant 
în adunarea de tabără din Indiana din anul 1900, unde au 
avut loc multe dintre din cele pe care le-am descris, alături de 
„vacarm îngrozitor" şi confuzie. încă în Australia, Ellen White a 
fost convinsă de Duhul lui Dumnezeu să se întoarcă imediat şi să 
aducă la cunoştinţă faptul că aceasta era o amăgire: „învăţătura 
prezentată cu privire la «trupul sfânt» este falsă", a spus ea 
conducerii bisericii. „Toţii pot ajunge acum să aibă inimi sfinte, 
dar nu este corect să pretindem în această viaţă să avem un trup 
sfânt... Nicio făptură omenească de pe pământ nu are un trup 
sfânt. Aceasta este o imposibilitate." Apoi a scris unul dintre 
cele mai relevante avertismente în ceea ce priveşte amăgirea 
spirituală referitoare la vremea sfârşitului: 

„Despre lucrurile pe care le-ai descris ca având loc în 
Indiana, Domnul mi-a arătat că vor avea loc chiar înainte de 
încheierea timpului de probă. Vor avea loc tot felul de mani¬ 
festări ciudate. Vor fi strigăte, tobe, muzică şi dans. Simţurile 
fiinţelor raţionale vor fi atât de confuze, încât nu se va mai 
putea avea încredere în ele pentru a se lua decizii corecte. Iar 
aceasta este numită lucrarea Duhului Sfânt... 

Duhul Sfânt nu Se manifestă niciodată prin astfel de me¬ 
tode, intr-un asemenea vacarm. Aceasta este o invenţie a lui 
Satana... Am fost îndrumată să spun că la aceste manifestări 
sunt prezenţi demoni în chip de oameni, lucrând cu toată 
ingeniozitatea pe care Satana o poate folosi pentru a face ca 
adevărul să fie dezgustător pentru oamenii cu judecată." 9 

întrebarea este: Am învăţat lecţia? Suntem cu adevărat pre¬ 
gătiţi, ca popor, pentru înşelăciunea care vine? Nu mă înţelegeţi 
greşit. Eu nu sunt împotriva experienţei, a emoţiei sau a entuzi¬ 
asmului atunci când este vorba de relaţia noastră cu Dumnezeu. 

/ 

De fapt, am început să studiez botezul cu Duhul Sfânt tocmai 
pentru acest motiv: am vrut puterea Duhului lui Dumnezeu în 
viaţa mea. Am vrut ca El să-mi copleşească viaţa, iar Biblia face 
clar faptul că, dacă Duhul este în viaţa ta, acest lucru ar trebui să 
fie evident şi pentru alţii (Faptele 6:3; 19:2; 1 Tesaloniceni 1:5). 
Din fericire. Domnul mi-a dat oportunităţi excelente să studiez 
şi să mă rog pentru aceasta, căutând înţelepciunea Sa în această 
privinţă. 

îmi amintesc că m-am refugiat un întreg weekend la munte 
pentru un timp personal, iar la întoarcere, pe drum, eram foarte 
dezamăgit de faptul că Duhul Sfânt nu venise peste mine în tot 
acest timp, în ciuda faptului că stăruisem în rugăciune. Câteva 
momente mai târziu, în timp ce continuam să mă rog şi să conduc 
maşina, gândul mi-a venit în mod clar în minte: Isus nu vrea să-L 
simt, ci vrea să am încredere în El. 

Noul ecumenism 

Ştim că, la scurt timp înainte de venirea lui Hristos, Satana 
îşi va pune la lucru toate resursele pentru un asalt final, major 
şi susţinut, asupra sufletelor oamenilor. El va conduce întreaga 
lume să se închine fiarei (Apocalipsa 13:4) şi, prin chipul fiarei, 
el va face „semne mari", cu scopul de a induce în eroare întregul 
pământ (vers. 13,14). Deci, în „întreaga lume" se vor întâmpla 
două lucruri: lumea se va închina fiarei şi lumea va fi înşelată 
prin minuni. 

Cum, mai exact? 

Mulţi lideri religioşi speră că, într-o zi, omenirea se va uni 
într-o solidaritate ecumenică (de la grecescul oikoumene - lumea 
locuită), uitând diferenţele doctrinare şi concentrându-se pe 
elemente esenţiale, cum ar fi închinarea la Dumnezeu. Unii 
adventişti se tem de această mişcare ecumenică, până la punctul 

de a critica extrem acţiunile bisericii de a trimite observatori, 
de exemplu, la adunările majore ale Consiliului Mondial al 
Bisericilor. Dar s-ar putea ca zelul lor să fie orientat greşit. Pentru 
că este foarte puţin probabil că diferitele confesiuni religioase 
să-şi ignore deosebirile lor teologice într-o asemenea măsură, 
încât să se amestece între ele devenind una singură. Ceea ce îi 
aduce pe oameni împreună nu este o lipsă pe care o simt, ci este 
ceva nou - ceva ce atrage atenţia tuturor. 

Pentru aceasta, trebuie să ne întoarcem la cartea Apocalipsa 
Găsim în Apocalipsa, la capitolul 16, că tot ce va fi la sfârşit 
va culmina cu lupta numită Armaghedon. Este important să 
înţelegem lupta în sine, dar este la fel de important să înţelegem 
şi evenimentele care o preced. 

„Al şaselea a vărsat potirul lui peste râul cel mare. Eufrat. 
Şi apa lui a secat ca să fie pregătită calea împăraţilor care au 
să vină din Răsărit."(vers. 12) 

Isus, Regele regilor. Se apropie, iar sprijinul politic acor¬ 
dat puterii fiarei ajunge să scadă, lucru simbolizat de uscarea 
Eufratului. în 539 î.Hr., când a „secat" Eufratul, sursa de viaţă 
a oraşului Babilon, Cirus, conducătorul armatei medo-persane, 
a fost în stare să ia în stăpânire oraşul (Isaia 44:27-45:1; 11:15b; 
Ieremia 51:36,37). 

Satana cunoaşte istoria şi ştie că trebuie să acţioneze fără 
întârziere. Capitolul 12 din Apocalipsa arată încercările sale eşu¬ 
ate de a învinge. El nu a reuşit să convingă majoritatea îngerilor 
din ceruri să se întoarcă împotriva Creatorului lor (vers. 7-9). 
Apoi, nu a reuşit să-L distrugă pe Mesia, în ciuda faptului că 
împărăţia lumii din timpul acela. Roma, era sub controlul său 
(vers. 4). De asemenea. Satana nu a reuşit să înece femeia - oa¬ 
menii credincioşi din timpul celor 1 260 ani de apostazie -, cu 
„râul" constrângerii vărsat din gura lui (vers. 13-16). în ultimul 
rând, el se mânie împotriva rămăşiţei care îi este credincioasă lui 
Dumnezeu, rămăşiţă formată astăzi din noi, tu şi eu (vers. 17). 
Reţine un lucru: în fiecare încercare agresivă , el îşi foloseşte gura. 

Cum va încerca Satana să distrugă rămăşiţa lui Dumnezeu? 
In primul rând, el reconstruieşte fiara din mare, încă o dată - 
puterea Romei (Apocalipsa 13:1-8). Apoi, el făureşte o fiară 
asemănătoare cu un miel, aceasta fiind puterea legislativă a 
Statelor Unite ale Americii, cu care poate promova în lume 
sabatul său contrafăcut (Apocalipsa 13:11-18). Cu toate acestea 
- şi urmăreşte cu atenţie -, întreaga structură politico-religioasă 
demonică necesară pentru a-i marca pe „cei aleşi" nu este complet 
aşezată pe poziţii până nu se ajunge la capitolul 16. Atunci vine, 
în sfârşit, şi momentul balaurului, şarpele cel vechi, numit 
Diavolul şi Satana (Apocalipsa 12:9), ca, alături de camaradul 
său de încredere - fiara, să realizeze ceva grozav. Şi nimic nu 
este mai grozav decât a te juca de-a Dumnezeu! 

„Apoi am văzut ieşind din gura balaurului şi din gura 
fiarei şi din gura prorocului mincinos trei duhuri necurate, 
care semănau cu nişte broaşte. Acestea sunt duhuri de draci, 
care fac semne nemaipomenite şi care se duc la împăraţii 
pământului întreg ca să-i strângă pentru războiul zilei celei 
mari a Dumnezeului celui atotputernic (...)- Armaghedon." 
(Apocalipsa 16:13,14,16) 

Prinţul acestei lumi vede că acum are în sfârşit totul aranjat 
pentru a fi regele acestei lunii. Nu doar un prinţ, ci stăpân absolut, 
cu o dominare totală. Aşteptarea s-a terminat. Trinitatea demonică 
a devenit în cele din urmă una - exact aşa cum Dumnezeu este Unul. 

Este prea rapidă derularea raţionamentului? Ei bine, cine 
este această trinitate profană? Balaurul este Satana, în special prin 
puterile sale miraculoase - spiritism; fiara, desigur, este instituţia 
papală, iar prorocul mincinos este protestantismul apostat. într-una 
dintre cele mai des citate declaraţii, Ellen White profetiza: 

„Protestanţii din Statele Unite se vor afla în primele rân¬ 
duri pentru a prinde mâna spiritismului; ei vor trece peste 
abis pentru a da mâna cu puterea romană şi, sub influenţa 
acestei uniri întreite, această ţară va merge pe urmele Romei, 
pentru a călca în picioare drepturile conştiinţei." 10 

Mai înainte, când a apărut sub altă formă, această triadă - 
balaurul, fiara ieşită din mare şi mielul-fiară - nu era atât de bine 
sincronizată cum se vede în Apocalipsa 16. In capitolul 12 din 
Apocalipsa, gura balaurului era gata să mănânce copilul, în timp 
ce, în capitolul 13 din Apocalipsa, gura fiarei rosteşte hule, iar 
fiara cu chip de miel şi-a folosit gura pentru a vorbi ca un balaur. 
Dar în capitolul 16 din Apocalipsa, din gura fiecărei fiare a ieşit 
acelaşi lucru: „duhuri de draci" „care semănau cu nişte broaşte". 

Cum este cu broaştele? 

Ca nişte broaşte? întocmai ca nişte broaşte! 

Broaştele ne amintesc de a doua plagă din Egiptul antic 
atunci când Dumnezeu a căutat să-Şi elibereze poporul din robie 
şi să le arate egiptenilor câtă putere aveau dumnezeii lor. O 
legendă evreiască spune cum magicienii egipteni au fost capabili 
să aducă broaşte cu ajutorul demonilor. 11 Zeiţa egipteană Higit 
era simbolizată de o broască. Se presupune că era o zeiţă a 
fertilităţii. Capitolul 8 din Exodul ne spune cum, ca urmarea 
a plăgii, broaştele au ajuns chiar în casele oamenilor, în toată 
„ţara Egiptului" (vers. 11,6). Fără îndoială că aceasta era o ironie 
religioasă - zeiţa fertilităţii împiedica de fapt fertilitatea, ocupând 
paturi şi dormitoare în tot Egiptul! Nu se putea ca înţelepţii 
egipteni să nu înţeleagă. Satana a fost capabil să copieze unele 
minuni făcute de Moise, cum a fost transformarea toiegelor în 
şerpi şi a apei în sânge. însă broaştele au fost ultima minune a lui 
Satana - ele au reprezentat nivelul maxim al miracolelor sale. Iar 
Exodul spune că Domnul a distrus toate acele broaşte. 

De ce ar vrea Satana broaşte din nou, din moment ce eşecul 
său cu un astfel de truc a fost memorabil? Părerea mea este că el 
nu a putut să treacă peste acea înfrângere din Egipt. Broaştele din 
Apocalipsa, capitolul 16, sunt simbolice. El vrea o a doua şansă şi 
crede că va reuşi de data aceasta. Din moment ce, în spiritismul 
Egiptului antic, broaştele reprezentau fertilitatea, el se va folosi 
de urmaşii săi profani pentru a concura direct cu rămăşiţa lui 
Dumnezeu, copiii femeii (Apocalipsa 12:17). Copiii lui împotriva 
copiilor lui Dumnezeu. 

Dar aici este un numitor comun interesant: broaştele ies din 
gura balaurului, din gura fiarei şi din gura profetului fals. Vorbele, 
vorbirea, discursul constituie lucrul cel mai caracteristic ce poate 
ieşi din gura cuiva. In Antichitate, broaştele erau simboluri 
ale spiritelor înşelătoare, din cauza orăcăitului zgomotos, dar 
fără niciun înţeles. 12 Chiar şi „evreii din primul secol asociau 
broaştele cu şarlatanii şi cu demonicele băuturi spirtoase". 13 
Ce este aceasta? Este o alianţă nesfântă între spiritişti, adepţii 
puterii romane şi protestanţii apostaţi, al căror obiectiv este acela 
de a-i amăgi pe liderii din întreaga lume prin intermediul unor 
„semne", sau minuni mari, până la a face să coboare foc din cer, 
cum a făcut Ilie. Dar cum ar putea trei grupuri religioase atât de 
disparate să ajungă vreodată împreună? Numitorul lor comun 
nu este doctrina, ci discursul miraculos! Un discurs fals - vorbirea 
în limbi şi falsa profeţie -, alături de focul din cer, care se presupune 
a fi focul Duhului Sfânt. 

Aici se închide cercul vechii controverse. In Geneza, la 
capitolul 11, Satana este în spatele încercării oamenilor de a 
construi un turn, turnul Babei, care se doreşte să ajungă până la 
cer pentru ca oamenii să poată scăpa de pedeapsa lui Dumnezeu 
sub forma unui alt potop. Ei se declară singuri duşmanii lui 
Dumnezeu. Ei au aceeaşi limbă, un singur discurs, şi vorbesc 
ca unul. Dumnezeu „Se coboară" la ei (în engl.: „îi vizitează") - 
expresia biblică pentru judecată - şi creează confuzie în vorbirea 
lor, „le încurcă limba, ca să nu-şi mai înţeleagă vorba unii altora" 
pentru a le dejuca planurile. Satana a aşteptat mii de ani pentru 

a anula intervenţia lui Dumnezeu. El conduce acum omenirea să 

/ 

se unească într -un singur discurs spiritual, să „vorbească aceeaşi 
limbă" - un discurs fals, bazat pe minuni. Acesta este unul dintre 
motivele pentru care apostolul Ioan nu mai vede doar o fiară cu 
chip de miel care vorbeşte ca un balaur (Apocalipsa 13:11). Fiara 
s-a transformat intr-un profet fals, care vorbeşte în numele unui 
dumnezeu fals. 

Impactul mişcării charismatice 

Impactul mişcării charismatice nu trebuie să fie subestimat 
în aceste ultime zile. Deşi nu toate grupările charismatice 
vorbesc în limbi, charismaticii căutători de minuni sunt grupul 
cu cea mai rapidă creştere religioasă de pe planetă, numărând 
aproximativ 600 de milioane de adepţi în întreaga lume. Pentru 
Biserica Catolică a fost nevoie de peste 1 000 de ani pentru a 
ajunge la aceste cifre, dar pentru penticostali şi charismatici a 
fost nevoie doar de 100 ani. Se estimează că în prezent 85-90% din 
toţi creştinii din lumea a treia sunt penticostali sau charismatici. 14 
Cine este vulnerabil de a deveni charismatic? Conform experţilor 
în sociologia religiei, vulnerabili sunt aceia care se confruntă cu 
privaţiuni socio-economice, dar şi aceia care experimentează un 
stres personal şi au o înclinaţie religioasă. 15 Asta ar însemna mase 
de oameni incredibil de mari, confruntate cu sărăcie şi stres, care 
sunt compuse din cei convinşi de locul central al religiei în vieţile 
lor. 

Şi dacă îţi închipui că oamenii din Vest ar putea fi scutiţi, 
deoarece aceştia sunt prin definiţie postcreştini şi nu sunt cu ade¬ 
vărat săraci, mai gândeşte-te o dată. Occidentalii de astăzi, spre 
deosebire de lumea a treia sau lumea arabă, caută o spirituali¬ 
tate eclectică şi personală - ei sunt la fel de religioşi, chiar dacă 
intr-un mod egocentric. Ar fi şocant pentru mulţi cititori să ştie 
cât de mulţi gânditori evanghelici, chiar teologi şi autori cu doc¬ 
torate respectaţi, vorbesc în limbi ca parte a spiritualităţii lor 
personale. Nu îi vei putea prinde făcând acest lucru în public, 
dar, după cum spune zicala: „Eşti cu adevărat tu însuţi numai 
atunci când nu te vede nimeni." 

în plus, mişcarea penticostală, cu darul vorbirii în limbi 
- aşa-numitul botez al Duhului, care dărâmă orice barieră 
confesională pe care ai fi crezut-o imposibil de depăşit - a reuşit 
să fie cel mai important factor pentru apropierea ecumenică. 
Cecil Robeck Jr., una dintre autorităţile de vârf ale mişcării, a 
remarcat faptul că secolul al XX-lea va fi evaluat de istoricii 
bisericii ca un secol în care Duhul Sfânt a dat naştere la două 

mari mişcări: mişcarea ecumenică şi mişcarea penticostală/ 
charismatică. Walter Hollenweger, fără îndoială, cea mai mare 
autoritate în această mişcare, afirmă următoarele: 

„Unicitatea reînnoirii charismatice [stă] în faptul că, 
pentru prima oară de la Reformă, a apărut un ecumenism 
la firul ierbii, care a trecut frontiera dintre evanghelici şi ca¬ 
tolici. Acest lucru este intr-adevăr foarte semnificativ. Baza 
acestei abordări ecumenice este faptul că, acum, creştinii au 
descoperit o experienţă comună, care se află în inima spiritu¬ 
alităţii lor - iar aceasta, în pofida ideilor teologice diferite şi 
a interpretărilor diferite pe care le dau acestei experienţe." 16 
Baza unirii este experienţa lor comună. Profesorul Hollen¬ 
weger i-a studiat pe penticostalii şi pe charismaticii de peste tot 
din lume, timp de mai mult de patruzeci de ani. El a demonstrat 
că rădăcinile penticostalismului au multe în comun cu animis¬ 
mul din Africa şi cu şamanismul coreean, precum şi cu alte religii 
păgâne, făcând penticostalismul ideal pentru un „sincretism res¬ 
ponsabil teologic". 17 

Babilonul se ridică până la apogeul puterii sale. în spatele 
lui se află geniul, prinţul acestei lumi. Deci, foarte mulţi şi-au 
găsit în religia penticostală soluţia pentru o biserică moartă, 
precum şi pentru un creştinism adâncit în tradiţie, care a devenit 
tot mai irelevant pentru problemele personale ale oamenilor. 
Penticostalismul oferă vindecare din boală, o culme spirituală 
autentică atunci când se adună la închinare şi o experienţă 
puternică, cum ar fi vorbirea în limbi sau „prezenţa" caldă, ce 
stabileşte etalonul după care se măsoară religia. în plus, aceasta 
este o religie fericită, care nu se îngrijorează prea mult de 
diferenţele doctrinare. Importantă este apropierea de Dumnezeu, 
singurul lucru de care are nevoie oricine, oricând. Nu-i aşa? 
Tuturor le plac miracolele. 

Cei mai mulţi dintre cei convertiţi la mişcarea charismatică 
sunt convertiţi cu adevărat. Ei au simţit că, în sfârşit, au trecut 
din moarte la viaţă. Şi orice afirmaţie contrară tinde să provoace 

o reacţie puternică, asemănătoare cu aceea a unui câine flămând 
care este atacat de un altul, din apropiere, când în sfârşit găsise 
ceva de mâncare. 

„Aţi recurs la traduceri greceşti şi la cuvinte extravagante 
pentru a explica ce face Duhul Sfânt în biserica de astăzi", se răţoi 
o femeie ce devenise charismatică, în timpul unui talk-show radio 
la adresa unui pastor care îi contesta convingerile. „Permite-mi 
să îţi dau un mic sfat, care s-ar putea să te salveze tocmai de 
mânia Dumnezeului atotputernic: pune deoparte Biblia şi cărţile 
şi încetează cu studiul. Cere-I Duhul Sfânt să vină peste tine şi 
să îţi dea darul de a vorbi în limbi. Nu ai niciun drept să pui la 
îndoială ceva ce nu ai experimentat niciodată." 18 

Cum poţi pune la îndoială experienţa? Lasă Biblia, ca să faci 

loc pentru Duhul Sfânt. Oho! Dacă ar fi după Satana, el ar susţine 

o afirmaţie ca asta cu un Amin din toată inima! 

/ 


Note 

1 De exemplu, vindecarea paraliticului coborât prin acoperiş şi faptul că Isus 

vedea, de asemenea, Hristos, Lumina lumii, p. 406, 367. 

2 Manuscript 11, 1850, în Manuscript Releases, voi. 13, p. 299, 300. 

16 Ibidem, p. 3,4,163. 

17 Ibidem, p. 132ff. 

18 In John F. MacArthur Jr., Charismatic Chaos, Grand Rapids, MI: Zondervan, 

întrebări pentru reflecţie sau studiu în grup 

1. De ce a folosit Isus Cuvântul pentru a întări credinţa în 
loc de a face minuni? 

2. Care erau problemele cu redeşteptările lui Ballenger şi 
cea din Indiana? Care este chestiunea de fond aici? 

3. De crezi că „este o imposibilitate" să fii perfect în lumea 
aceasta? 

4. Capitolul sugerează că ultima mişcare ecumenică mon¬ 
dială nu se va baza pe un acord teologic, ci pe experienţa 
spirituală. Eşti de acord? Dacă da, de ce? 

5. Cum evoluează Satana şi aliaţii săi din Apocalipsa 12 
până la Apocalipsa 16? De ce ar trebui să fim preocupaţi 
să ştim aceste lucruri? 

6. De ce în Apocalipsa 16 trinitatea falsă simbolică este 
descrisă ca fiind duhuri care seamănă cu nişe broaşte? 

7. Eşti de acord cu afirmaţia că discursul fals religios/ 
spiritual va fi mijlocul prin care lumea va fi amăgită la 
sfârşit? De ce? 

8. De ce crezi că mişcarea charismatică are o dezvoltare atât 
de rapidă, cea mai rapidă creştere religioasă cunoscută 
vreodată? 

9. Crezi că înălţarea experienţei mai presus de ceea ce 
învaţă Biblia îi afectează pe adventiştii de ziua a şaptea? 

10. Cum poţi fi sigur că nu vei fi prins sau amăgit de o 
experienţă? 



Capitolul 16 

Vocea Duhului 


L a momentul acela, era cel mai mare dezastru natural petrecut 
în ultimii treizeci de ani. A avut loc la o zi după Crăciun, în 
2004. Probabil vă amintiţi cum urmăreaţi reportajele de la CNN 
sau videoclipuri de pe YouTube care arătau valurile masivului 
tsunami descărcându-şi furia asupra satelor şi peste tot în drumul 
lor dinspre Indonezia spre coasta de est a Africii, în urma unui 
puternic cutremur din Oceanul Indian. Părea că toată zona aceea 
era lovită de nenorocire. 

Dar aceste scene aveau să se repete în luna martie a anului 
2011, după ce un cutremur catastrofal similar a lovit Japonia, 
urmat şi de un tsunami. 

După trei ani de la cutremurul din Oceanul Indian, am zburat 
spre Chennai, în sud-estul Indiei, împreună cu fiica noastră 
Ştefani, pentru a participa la nişte întâlniri ale pastorilor. în 
timp ce ne conduceau spre sudul oraşului, de-a lungul Golfului 
Bengal, am observat suprafeţe mari de teren, mile întregi, pustii, 
acoperite cu ciment. Când l-am întrebat despre ele, unul dintre 
pastori a spus: „Oh, pe aici a trecut tsunami. Aici au fost case 
peste tot, înainte de a veni valurile. Acum nu mai este nimic. 

"în acel tsunami din Asia au murit aproape 230 000 de oameni. 

După câteva luni de la dezastru, seismologii britanici au publicat 

un raport asupra fenomenului. Cutremurul de la care a început 

totul, cutremurul din Sumatra-Andaman, a înregistrat între 9,1 şi 

9,3 grade pe scara Richter, literalmente agitând întregul glob cu cel 

puţin o jumătate de centimetru încoace şi încolo. Acest cutremur a 

fost cel mai lung înregistrat vreodată în istorie - a durat peste zece 

minute. A lăsat o fisură lungă de 800 de mile pe fundul oceanului. 

Iar forţa cutremurului a fost echivalentă cu cea a unei bombe de 
/ 

100 de gigatone. 1 0 gigatonă înseamnă un miliard de tone. Nu mă 
întrebaţi cu ce ar putea semăna aceasta, dar este sigur cel mai mare 
„boom" pe care l-au trăit vreodată oamenii. 

Pornind de la această catastrofă, ne-a parvenit o istorie greu 
de crezut, dar totuşi validată de jurnalişti ca Anderson Cooper şi 
Christiane Amanpour. 

Dayalan Sanders, directorul Casei de Copii „Samariteanul", 
care se află pe plaja din Sri Lanka, venise înapoi din SUA pentru 
a-i ajuta pe copiii abandonaţi să aibă o şansă la viaţă. La ora 8:45 
în dimineaţa aceea, în timp ce citea din Biblie şi se ruga, a auzit o 
voce agitată strigând: „Vine marea peste noi!" Fără să mai stea să 
se gândească, el a strigat la toţi cei douăzeci şi opt de copii şi la 
personal să se îndrepte către barca ancorată pe plaja lagunei din 
spate. Cu toţii au făcut întocmai. Valul de apă, cu o înălţime de 
peste nouă metri, venea către ei. Motorul bărcii a pornit imediat, 
la prima sfoară trasă, de parcă asta aşteptase toată noaptea. De 
obicei, pornea la a patra sau a cincea încercare. într-o asemenea 
situaţie, instinctul îţi spune să fugi cât mai repede în direcţia 
opusă. Cu toate acestea, Sanders a luat decizia de a înfrunta 
valul. în timp ce făcea acest lucru, un verset din îndrăgita lui 
Biblie KJV i-a venit clar în minte: „Când va năvăli vrăjmaşul ca 
un râu. Duhul Domnului îl va pune pe fugă." (Isaia 59:19) 

El continuă astfel restul povestirii: 

„Acel masiv zid de apă s-a oprit pur şi simplu! Nu sunt omul 
căruia să-i placă exagerările, dar am văzut că era parcă ceva care 
îl reţinea, ceva ca o forţă invizibilă sau o mână... Pur şi simplu, 
valul a stat." 

Martorii cocoţaţi prin vârfurile copacilor au confirmat 
ulterior cum, în mod incredibil, bărcuţa aceea a mers direct spre 
marele zid de apă, a urcat pe val şi a ajuns deasupra lui ca şi cum 
ar fi fost cel mai natural lucru din lume. 2 

Este genul de întâmplare care te face să te opreşti ca să 
te rogi, să te gândeşti sau să plângi. Nu-mi spune că acest tip 
de relaţie cu Dumnezeu şi Cuvântul Lui nu este o experienţă 
puternică. Aici este vocea lui Dumnezeu la lucru, deoarece 
Cuvântul lui Dumnezeu s-a împlinit exact pentru acel om. 
Deoarece Sanders asimilase Cuvântul scris. Dumnezeu a fost 
liber să-l aplice la momentul potrivit, în locul potrivit. Iată o 
minune, dar o minune realizată în termenii lui Dumnezeu şi pe 
baza Cuvântului Său. 

„Mulţi îmi vor zice în ziua aceea..." 

în capitolul anterior, am văzut planul falsei trinităţi din 
zilele din urmă. Am văzut cum protestantismul, care a înălţat 
cândva glasul Scripturii, s-a transformat în prorocul mincinos; 
că Biserica Romano-Catolică, cea care susţine vocea autorităţii, 
este fiara şi că ocultismul este chiar balaurul cu suflarea de foc, 
care conduce lumea prin vocea minunilor. Am văzut şi marele 
pericol de a ne încurca în vreun fel cu religia sentimentală, care 
va constitui liantul prin care Satana va ţine lumea unită. 

Dar rămâne o întrebare: Dacă experienţa senzorială poate fi 
atât de puternică, cum poţi şti cu adevărat dacă o renaştere vine 
de la Dumnezeu sau de la Satana? 

Cred că Matei 7 ne oferă răspunsul. Isus a spus: 

„Mulţi îmi vor zice în ziua aceea: «Doamne, Doamne! 
N-am prorocit noi în Numele Tău? N-am scos noi draci în 
Numele Tău? Şi n-am făcut noi multe minuni în Numele 
Tău?» Atunci, le voi spune curat: «Niciodată nu v-am cu¬ 
noscut; depărtaţi-vă de la Mine, voi toţi care lucraţi fărădele¬ 
ge.»" (vers. 22,23) 

Când foloseşte expresia „în acea zi". Biblia se referă la Ziua 
Judecăţii sau la ziua venirii Domnului. „In ziua aceea", oamenii 

vor veni la Domnul cu argumente puternice: prorociri, alungări 
ale demonilor şi minuni pe care le-au făcut. Cu toate acestea, Isus 
le va spune că ei nu sunt ai Lui. De ce? Pentru că, le spune El, 
„lucraţi fărădelege". Versiunea King James spune că ei au „lucrat 
nelegiuirea", dar Cuvântul original este anomia, care înseamnă 
în mod literal „fără lege". Isus nu vrea să spună aici implicit că 
noi trebuie să ne concentrăm asupra legii, ca să fim la adăpost 
de înşelăciunile de la sfârşitul timpului. „Fărădelegea" este 
legată aici de faptul de a-L cunoaşte cu adevărat pe El sau nu. 
„Niciodată nu v-am cunoscut..." „Pe voi..." Care voi? „Voi, care 
lucraţi fărădelege." 

Ce legătură are cunoaşterea lui Isus cu legea, cu legalitatea? 
Are, chiar are mare legătură! în noaptea când le-a spus ucenicilor 
Săi despre Duhul care va veni, Hristos le-a mai spus ceva: „Voi 
sunteţi prietenii Mei dacă faceţi ce vă poruncesc Eu" (Ioan 15:14). 
în limba engleză, afirmaţia sună mai dur decât ar trebui, dar 
ideea este că a-L cunoaşte pe Isus înseamnă a-L urma. El este plin 
de iubire, înţelept şi puternic; El este foarte preocupat de mine 
şi de viaţa mea şi a făcut totul pentru mine. Mă lasă indiferent 
conştientizarea acestui fapt? Desigur că nu. Nu pot decât să mă 
supun în ascultare în faţa unei astfel de iubiri! 

Există o relaţie foarte strânsă între legea lui Hristos şi Hristos 
însuşi, iar acest lucru a fost foarte bine demonstrat de o secvenţă 
mai puţin cunoscută din viaţa Lui. Isus a fost acuzat odată că 
scoate demoni prin puterea lui Beelzebul. Beelzebul era un zeu 
sirian, un demon. Pentru farisei, acesta era un alt mod de a spune 
Satana. în esenţă, Hristos le-a spus că ar fi absurd ca Satana să 
lupte împotriva lui însuşi, deci ceea ce se întâmpla era lucrarea 
unei cu totul alte Puteri. Acest incident este relatat în două 
dintre Evanghelii, dar formularea specifică a lui Isus în fiecare 
dintre ele este plină de învăţăminte. „Dar, dacă Eu scot afară 
dracii cu Duhul lui Dumnezeu, atunci împărăţia lui Dumnezeu 
a venit peste voi"(Matei 12:28). Observă nota uşor diferită din 
Evanghelia următoare: „Dar, dacă Eu scot dracii cu degetul lui 
Dumnezeu, împărăţia lui Dumnezeu a ajuns până la voi"(Luca 
11:20, subliniere adăugată). 

Ce învăţăm din aceasta? Că Duhul lui Dumnezeu este 
/ 

asemănat cu degetul lui Dumnezeu. Totuşi aici nu ar trebuie 
să luăm sensul prea ad litteram, ci doar să reţinem perspectiva 
Bibliei. Vă amintiţi ce altceva mai spune Biblia despre degetul 
lui Dumnezeu? Desigur, El a scris cu degetul Lui Cele Zece 
Porunci. „Când a isprăvit Domnul de vorbit cu Moise pe 
muntele Sinai, i-a dat cele două table ale mărturiei, table de 
piatră, scrise cu degetul lui Dumnezeu"(Exodul 31:18). Deci, 
Cele Zece Porunci n-au fost scrise de nimeni altcineva decât de 
Duhul lui Dumnezeu! 

Duhul, Autorul cuvintelor lui Dumnezeu 

Acest lucru are implicaţii uriaşe în studiul nostru despre 
Duhul, deoarece se referă la timpul sfârşitului. De ce? Deoarece 
majoritatea charismaticilor resping cu uşurinţă rolul legii în viaţa 
creştinului, argumentând că, odată ce suntem unşi cu Duhul, 
legea nu mai are importanţă pentru creştinul plin de Duhul Sfânt, 
îmi amintesc de o ocazie când am studiat Biblia cu un charismatic 
şi, după ce am studiat Sabatul biblic timp de câteva săptămâni, 
el a acceptat cu bucurie acest adevăr. Dar am observat că nu 
se vedea nicio schimbare reală în viata lui. El încă nu sfinţea 
Sabatul. Intr-o zi, l-am întrebat cu blândeţe despre acest lucru. 
El m-a privit cu o expresie surprinsă şi a spus: „Oh, ştiu că Biblia 
spune aşa. Dar eu aştept ca Duhul Sfânt să-mi spună că acesta 
este lucrul pe care trebuie să-l fac." 

Cred că am fost atât de şocat, încât nu m-am putut gândi la 
un răspuns, care, desigur, ar fi fost: „Fratele meu. Duhul este cel 
care îţi spune în Biblie ce să faci! " 

Petru spune foarte clar acest lucru: 

„Căci nicio prorocie n-a fost adusă prin voia omului, 
ci oamenii au vorbit de la Dumnezeu, mânaţi de Duhul 
Sfânt." (2 Petru 1:21) 

Biblia a fost scrisă de Duhul Sfânt. Deci, ori de câte ori 
urmăm ceea ce ne învaţă Biblia, suntem ai Duhului. Şi, ori de 
câte ori refuzăm să facem acest lucru, nu mai suntem oameni 

născuţi din Duhul, ci suntem oameni obişnuiţi, pur şi simplu 
oameni de carne. 

în acest sens Pavel citează din Ieremia: 

„Dar iată legământul pe care-1 voi face cu casa lui Israel, 
după acele zile, zice Domnul: Voi pune legile Mele în mintea 
lor şi le voi scrie în inimile lor; Eu voi fi Dumnezeul lor şi ei 
vor fi poporul Meu."(Evrei 8:10) 

Când va fi Dumnezeu, Dumnezeul nostru? Când Legea Sa - 
caracterul Său - va fi scrisă prin Duhul Sfânt în inimile noastre. 

înţelegi, nu-i aşa? în timpul sfârşitului, mulţi vor pretinde că 
sunt ai lui Isus, pentru că sunt în asociere cu puteri miraculoase. 
Cu toate acestea, cei pe care Isus îi va recunoaşte sunt oameni 
ale căror inimi reflectă caracterul Său, Legea Sa. Pentru că aceasta 
este adevărata lucrare a Duhului, nu retorica spirituală sau nişte 
minuni spectaculoase. 

Aceasta a fost problema lui Lucifer. El a vrut să fie Dumnezeu, 
fără a fi ca Dumnezeu. 

„Dacă intr-adevăr ar fi dorit să fie ca Cel Preaînalt, Lucifer nu 
şi-ar fi părăsit locul său din cer; pentru că spiritul Celui Preaînalt 
se manifestă în slujirea dezinteresată. Lucifer a dorit puterea lui 
Dumnezeu, dar nu şi caracterul Lui." 3 

Puterea lui Dumnezeu, dar nu şi caracterul Lui. Ellen White 
a scris următoarele: 

„Satana vrea ca fiecare călcător al Legii lui Dumnezeu să 
pretindă că este sfânt. Asta face şi el. El este mulţumit când 
oamenii îşi întemeiază credinţa pe doctrine false şi pe exalta¬ 
re religioasă, deoarece poate să folosească plin de succes ast¬ 
fel de oameni pentru a înşela sufletele. Mulţi care pretind că 
sunt sfinţi îl ajută pe Satana în lucrarea lui. Ei vorbesc mult 
despre simţăminte, despre dragostea lor faţă de Dumnezeu. 
Totuşi Dumnezeu nu recunoaşte dragostea lor, deoarece 
aceasta este o amăgire a vrăjmaşului." 4 
Acesta este un scenariu caracteristic pentru timpul sfârşitu¬ 
lui. Babilonul conduce o mişcare atribuită în mod greşit Duhului, 
pretinde că exercită o putere cerească, dar nu se supune legii 

cereşti - legea iubirii care se sacrifică. Şi mă tem că mulţi adven¬ 
tişti sunt vulnerabili din cauză că le lipseşte puterea Cuvântului. 

Puterea Cuvântului lui Dumnezeu 

Am avut privilegiul de a preda la o universitate adventistă 

timp de paisprezece ani. în fiecare an, cu excepţia unuia, am predat 

un curs pentru studenţii din anul I, cu privire la viaţa lui Hristos. 

Participau între 70 şi 110 studenţi. Aceasta mi-a dat posibilitatea 

de a monitoriza pulsul tinerilor adventişti. Am fost inspirat să 

urmăresc câţi dintre tinerii de 18-19 ani veneau dintr-un cămin 
/ 

adventist adevărat şi aveau valori bune, o înţelegere a binelui şi 
a răului, atitudini sănătoase şi isteţime cu privire la mai multe 
lucruri. Cu toate acestea, pe parcursul unui deceniu şi jumătate, 
am văzut o tendinţă de scădere. în fiecare an, nivelul de instruire 
din Biblie al studenţilor părea să se diminueze. Din această 
cauză, unii au avut nevoie de mai mult timp pentru a ajunge 
la concluzii logice despre bine şi rău, pentru că, în lipsa unui 
fundament solid, totul devine relativ. 

Oh, ce bine ar fi dacă am înţelege puterea şi bucuria pe 
care le aduce studiului Bibliei! Paginile sale sunt o comoară de 
înţelepciune. Când conduc întâlniri publice de evanghelizare, 
nu e nevoie de mai mult de două sau trei ocazii pentru ca 
oaspeţii să se convingă că vin să audă ceva special. Şi asta 
nu datorită vorbitorului, pentru că am tendinţa şi să fiu lent, 
şi să mă cam lungesc cu vorbirea. Mai degrabă, este datorită 
Cuvântului. Cuvântul lui Dumnezeu le atrage imediat atenţia 
ca „nişte mere de aur într-un coşuleţ de argint" (Proverbele 
25:11). Când îi salut după aceea la uşă, văd pe feţele lor o 
anumită împlinire, o mulţumire, îi simt satisfăcuţi, ca şi cum ar 
spune: „Ce am auzit îmi va ţine pentru noapte, dar ar trebui să 
mai am ceva şi pentru dimineaţă." Şi apoi se întorc pentru mai 
mult, se predau Autorului Cuvântului şi îşi iau locul în poporul 
lui Dumnezeu. 

De fiecare dată când fac evanghelizare, fraţii din biserică 
vin la mine şi îmi spun cu surprindere că ei credeau că ştiu destul 
de bine toate adevărurile noastre specifice, dar nu se aşteptau să 



16. VOCEA DUHULUI ♦ 249 


afle atât de multe în plus. Şi este vorba despre membri care sunt 
adventişti de zeci de ani! Aceasta îmi spune că, prin intermediul 
studiului personal, oamenii nu descoperă prea multe lucruri, 
dar atunci când se studiază Biblia cu adevărat, lumina vine cu o 
strălucire pe care ei nu şi-au imaginat-o niciodată mai înainte. 

Cuvântul lui Dumnezeu poate să devină pentru tine mai 
puternic decât realităţile senzoriale în materie de religie pe care 
şi le doresc atât de mulţi. Iată ce spune Petru: 

„Şi avem cuvântul prorociei făcut şi mai tare, la care bine 
faceţi că luaţi aminte ca la o lumină care străluceşte intr-un 
loc întunecos până se va crăpa de ziuă şi va răsări luceafărul 
de dimineaţă în inimile voastre." (2 Petru 1:19) 

Să analizăm puţin această afirmaţie. Cuvintele profeţilor 
Bibliei sunt comparate cu o lumina în creştere, atâta timp cât le 
acorzi atenţie. Imaginează-ţi un întuneric total, încât nu îţi poţi 
vedea mâna când o ţii în faţa ochilor. Apoi, apare o rază slabă de 
lumină printr-o crăpătură de sub uşă, astfel încât, după câteva 
minute, poţi detecta contraste. Apoi, lumina creşte şi poţi desluşi 
forme. Ai înţeles ideea. Şi, în sfârşit, locul devine la fel de luminos 
ca soarele care-ţi străluceşte direct în faţă! 

A fost aceasta doar o hiperbolă, sau o exagerare a apostolului? 
Nu, deloc, dacă ne uităm la contextul mai larg: 

„în adevăr, v-am făcut cunoscute puterea şi venirea 
Domnului nostru Isus Hristos nu întemeindu-ne pe niş¬ 
te basme meşteşugit alcătuite, ci ca unii care am văzut noi 
înşine, cu ochii noştri mărirea Lui. Căci El a primit de la 
Dumnezeu Tatăl cinste şi slavă, atunci când, din slava mi¬ 
nunată, s-a auzit deasupra Lui un glas care zicea: «Acesta 
este Fiul Meu preaiubit, în care îmi găsesc plăcerea.» Şi noi 
înşine am auzit acest glas venind din cer când eram cu El pe 
muntele cel sfânt." (vers. 16-18) 

Desigur, Petru se referea la experienţa de pe Muntele 
Schimbării la Faţă (Matei 17:1-6). Şi, din cauza acelui eveniment 
uimitor, el a spus că au fost „martori oculari ai măririi Sale" şi 
că ei înşişi au „auzit acest glas din cer". îţi dai seama? Să auzi 

vocea lui Dumnezeu şi să-L vezi pe Hristos la fel de strălucitor ca 
soarele la amiază! Ai mai putea să uiţi vreodată aşa ceva? 

Să ne întoarcem la versetul 19: „Şi avem cuvântul prorociei 
făcut şi mai tare." Este o afirmaţie comparativă, se spune că 
ceva este mai sigur decât altceva. Mai sigur decât ce. Petru? Eşti 
pregătit să auzi? Mai sigur decât ceea ce a văzut cu ochii lui şi a auzit 
cu urechile lui în ziua aceea din cer. Petru spune despre Cuvântul lui 
Dumnezeu că poate fi o realitate mai mare pentru viaţa noastră, 
ceva mai sigur decât orice am putea vedea cu ochii noştri şi auzi 
cu urechile noastre. Spune-mi dacă asta nu este putere! 

Cuvântul lui Dumnezeu există pentru a te face să fii ce ai fost 
menit să fii. El este... 

„.. .de folos ca să înveţe [ce este drept], să mustre [ce este 
greşit], să îndrepte [ce era greşit], să dea înţelepciune în ne¬ 
prihănire [să rămână drept], pentru ca omul lui Dumnezeu 
să fie desăvârşit şi cu totul destoinic pentru orice lucrare 
bună." (2 Timotei 3:16,17) 

Aici ni se creează impresia construirii unei structuri, bucată 
cu bucată, până când aceasta devine un edificiu solid. Aceasta 
este lucrarea Cuvântului. Cuvântul tradus prin „echipat cu 
grijă" sau „dotat cu tot ce trebuie" în versiunea King James (în 
Cornilescu, „[făcut] cu totul destoinic"), este katartizo în greacă. 
Acesta este cuvântul folosit pentru punerea la loc a unui os 
dislocat sau pentru repararea unei plase rupte. Aşadar, Cuvântul 
are menirea de a ne face din nou de „a ne reasambla", pentru a fi 
aşa cum a intenţionat Dumnezeu să fim! 

Credinţa este produsul secundar 

Aş dori să îţi împărtăşesc încă un lucru despre puterea 
Cuvântului lui Dumnezeu: Biblia va produce credinţă în Dum¬ 
nezeu. Astfel, „credinţa vine în urma auzirii, iar auzirea vine 
prin Cuvântul lui Hristos"(Romani 10:17). „Le-am dat cuvintele 
pe care Mi le-ai dat Tu", spunea Isus în rugăciunea Sa, „... şi 
au crezut că Tu M-ai trimis"(Ioan 17:8). „Pentru că oricine este 
născut din Dumnezeu biruieşte lumea şi ceea ce câştigă biruinţa 

asupra lumii este credinţa noastră"(1 Ioan 5:4). Nu uita că „a cre¬ 
de" este mult mai mult decât să crezi că Isus a murit pe cruce! 
Este, de asemenea, mult mai mult decât a şti care este ziua de 
odihnă sau unde mergem când murim! Credinţa este un cuvânt 
simplu din Noul Testament pentru a descrie ceea ce se întâmplă 
atunci când omul recunoaşte că Isus este intr-adevăr Mântuitorul 
nostru şi că El este vrednic de încredere. Noi suntem mântuiţi 
prin har, prin credinţă (Efeseni 2:8), adică prin ceea ce a făcut 
Isus - harul -, oferindu-ne posibilitatea de a răspunde - credinţa. 
A avea credinţă înseamnă a face tot ce ne cere El să facem, pentru 
că El a făcut tot ce a fost necesar pentru a ne salva. Credinţa îi 
spune „Da!" lui Dumnezeu. Şi aceasta se realizează prin studie¬ 
rea Cuvântului. 

Ai înţeles cât de important este să interiorizezi Cuvântul lui 
Dumnezeu?„Fiecare eşec al copiilor lui Dumnezeu este din cauza 
lipsei lor de credinţă" 5 , a scris Ellen White. Şi Pavel a susţinut că 
„tot ce nu vine din încredinţare e păcat" (Romani 14:23). 

Exercitarea credinţei este atunci o chestiune de viată şi de 
moarte. Iar dobândirea credinţei este o chestiune de asimilare a 
Bibliei. 

Acum câţiva ani, înainte ca CD-urile şi MP3-playerele sau 
iPod-urile să devină o normă a vieţii noastre, ascultam Cuvântul 
lui Dumnezeu înregistrat pe casete audio. Făceam acest lucru în 
fiecare zi în timp ce mergeam cu maşina către locul de muncă 
sau când mă întorceam acasă şi în timp ce alergam dimineaţa. 
Dacă ascultam aproximativ treizeci sau patruzeci de minute 
în fiecare zi, puteam să acopăr întreaga Biblie în trei luni. Şi 
apoi începeam din nou. Nu am lăsat deoparte studiul atent, 
amănunţit al Scripturii, dar această practică mi-a permis să am o 
viziune panoramică a lucrurilor. Ce binecuvântare a fost pentru 
viaţa mea! Era ca şi cum mintea mea s-ar fi scăldat în fiecare zi 
în cuvintele pe care mi le spunea Domnul. Am fost surprins şi 
încântat de rezultate: încrederea mea în Dumnezeu a devenit 
tot mai puternică, iar siguranţa mea mai mare, astfel că, pentru 
mine, făgăduinţele Lui erau la fel de solide ca o stâncă ce rezistă 
loviturilor constante ale valurilor furioase. îmi amintesc de o zi 

în care ascultam Ieremia 33:3: „Cheamă-Mă, şi-ţi voi răspunde şi 
îţi voi vesti lucruri mari, lucruri ascunse, pe care nu le cunoşti" 
şi îmi spuneam: Ooo,! Regele universului este dispus să fie atât de 
disponibil pentru mine, pentru bietul de mine! Şi El vrea cu adevărat 
să-mi spună lucruri importante, da, chiar mie! într-o altă zi, după 
ce am ascultat din 2 împăraţi 17:7-41 motivul pentru care Israel 
a fost luat captiv, m-am întristat profund. Am înţeles atunci că 
nu eram nici eu mai bun decât Israelul rătăcitor şi că Dumnezeu 
a făcut tot ce era în puterea Lui, arătându-mi că mă iubeşte, că 
are grijă de mine şi îmi dăruieşte totul, dar eu tot am fugit de 
El, de tot harul pe care l-a arătat faţă de mine! Acest lucru m-a 
făcut să îmi cer iertare şi să mă predau Lui din nou, aceluiaşi 
Dumnezeu care a intervenit întotdeauna, de mii de ani încoace, 
plin de iubire în viaţa oamenilor. 

Acest gen de ascultare regulată a Cuvântului sfânt al lui 
Dumnezeu m-a făcut să ştiu că Dumnezeu m-a iubit, că El deţine 
controlul absolut al vieţii mele şi că are planuri chiar şi pentru 
mine. Dumnezeu doreşte acest lucru pentru fiecare dintre 
noi. El vrea să credem în El, să ne încredem în El cu totul. Iar 
această transformare uimitoare se poate face atunci când primim 
Cuvântul. 

„Cuvintele pe care vi le-am spus Eu sunt duh şi viaţă", a 

spus învăţătorul (Ioan 6:63). Atunci când mâncăm ca să trăim 

(în opoziţie cu cei care trăiesc pentru a mânca, o boală comună 

printre noi, cei de astăzi), obţinem energia fizică necesară pentru 

a ne desfăşura activităţile, pentru a ne face lucrul nostru. De 

asemenea, atunci când ne hrănim prin Cuvântul lui Dumnezeu, 

primim credinţă, „energia" spirituală necesară pentru a face faţă 

situaţiilor cu care ne confruntăm în această lume de păcat. De 

aceea. Biblia îi învaţă pe creştini să trăiască prin credinţă, nu 

prin vedere. Cuvântul-cheie este viaţă. Creştinii nu vegetează 

prin credinţă, ci ei au viaţă, sunt vii; cu adevărat, ei trăiesc prin 

credinţă. 

/ 

Herry Mhando este un evanghelist remarcabil din Zimbabwe. 
El trăieşte prin credinţă, nu prin vedere. El crede că lucra¬ 
rea de a-i aduce oameni la Domnul Isus depinde de „ştiinţa 

genunchiului". „Cereţi" înseamnă iniţiativă, „căutaţi" înseamnă 
hotărâre şi „bateţi [la uşă]" însemnă acţiune (Matei 7:7). El a în¬ 
chiriat de multe ori stadioane de fotbal din Africa pentru a-şi 
organiza întâlnirile, şi a reuşit să facă acest lucru fără să fi avut 
bani. El s-a dus la oameni de afaceri bogaţi din oraş şi le-a cerut 
să-i finanţeze campania de evanghelizare, iar unii dintre aceştia 
sunt foşti adventişti! Dar sunt atât de impresionaţi de convin¬ 
gerea lui că are o misiune din partea Celui Atotputernic, încât 
credinţa lui este contagioasă! Un fost student de-al meu, după 
ce i-am făcut împreună o vizită de câteva ore, şi-a rezumat astfel 
impresiile pentru mine: „Acesta este cu adevărat un smerit om 

al credinţei." 

/ 

„După ce mi-am stabilit un obiectiv", a spus Herry odată, 
„cred că trebuie să trag tare ca să-l şi ating. Atâta vreme cât nu-mi 
asum gloria la final. Dumnezeu îmi va binecuvânta eforturile şi 
îmi voi atinge scopul." 6 De fapt, el asta face: îşi atinge obiectivele 
propuse. De multe ori, întâlnirile sale încep cu câteva mii, deci 
cu o mare parte din stadion gol. Dar, în fiecare seară, vestea 
dusă din gură în gură aduce mai mulţi oameni, astfel încât, dacă 
la deschidere sunt „doar" 2 000 de persoane, la închidere sunt 
20 000. Biograful său ne spune motivul: „O mare parte din 
comoara pe care Mhando a extras-o din Biblie [şi a predicat-o la 
întâlnirile sale] este pusă în evidenţă prin alegerea unor pasaje 
citate mai rar." 7 Succesul său evanghelistic este rar în aceste zile. 
De exemplu, chiar dacă îşi făcea studiile la zi pentru un doctorat, 
la Universitatea Andrews, el a decis să facă şaptesprezece serii 
de evanghelizare în timpul celor cinci ani, cât au durat studiile 
pentru doctorat. Rezultatul? Peste 25 000 de botezuri pentru Isus! 

Dar există un secret răsunător în viaţa lui Mhando, pe care 
se întemeiază succesul lui. Este felul în care îşi petrece timpul în 
fiecare dimineaţă, între 3 şi 7 - studiază Cuvântul lui Dumnezeu. 

S-ar putea să nu fie nevoie să începi cu patru ore dimineaţa, 
dar ar trebui să începi. Timpul petrecut cu Dumnezeu va fi ca 
un mare mic dejun care îţi asigură puterea pentru restul acelei 
zile. Caută-L pe Domnul dimineaţa devreme, înainte de a te 
apuca de lucru, de exerciţii fizice sau de alte treburi pe care 

le ai de făcut, pentru că El te aşteaptă! Ca să putem duce până 
la capăt ultimul efort susţinut, avem nevoie să ne hrănim din 
Cuvânt. Doar Cuvintele Sale pot face în noi o lucrare pe care 
nimic din afară nu o va putea împiedica. Aceasta este lucrarea 
Duhului. 

Oameni călăuziţi de Duhul 

Planul original al lui Dumnezeu a fost să-Şi petreacă 

timpul cu noi în fiecare zi, faţă în faţă. Aşa stătea cu Adam şi 

Eva „în răcoarea zilei" (Geneza 3:08). Dar, atunci când prima 

pereche a ales să se încreadă mai mult în cuvintele lui Satana 

decât în cuvintele lui Dumnezeu, înclinaţia naturală de a veni 

la Dumnezeu a fost schimbată cu o tendinţă naturală de a se 

/ 

îndepărta de El. Ei şi-au dat seama că erau goi, exact cum suntem 
şi noi toţi dacă nu ne acoperă Dumnezeu. Ei şi-au scos hainele lor 
de neprihănire şi le-au dat pe o haină mânjită (Isaia 64:6). 8 

Omenirea nu ar mai putea să stea în prezenţa lui Dumnezeu 
şi să trăiască (Exodul 33:20). Păcatul ne-a jefuit de privilegiul 
cel mai preţios pe care îl aveam ca fiinţe create de Dumnezeu, 
privilegiul de a fi cu Creatorul nostru. Cele câteva excepţii de 
la această regulă au avut loc cu oameni pe deplin consacraţi lui 
Dumnezeu, precum profeţii. Dar chiar şi înaintea lor. Dumnezeu 
a trebuit să-Şi ascundă slava, astfel încât aceştia să nu fie 
spulberaţi instantaneu. Reacţia lor normală a fost: „Vai de mine!" 
(Isaia 6:1-5). Cum ar putea un păcătos să stea în faţa Sfinţeniei 
Absolute! 

Lipsit de privilegiile comunicării faţă către faţă cu fiinţele 
umane. Dumnezeu Se apropie de noi prin Duhul Său, care, fără 
să fie văzut, ne şopteşte la ureche: „Iată drumul, mergeţi pe el!" 
(Isaia 30:21). Dar chiar şi acest lucru poate fi falsificat de Satana, 
care are şi el ceva de şoptit la urechea noastră. Deci ceea ce a 
făcut Dumnezeu este foarte simplu: El le-a vorbit acelora care, 
de-a lungul vieţii, şi-au făcut obiceiul de a asculta vocea Sa - 
vocea profeţilor Săi - transmiţând mesaje de iubire, învăţături şi 
avertizări pentru noi. Aceste mesaje, păstrate în scris, alcătuiesc 
ceea ce noi numim Biblie. 

Deci, dacă vrei să fii un om călăuzit de Duhul, trebuie să 

devii mai întâi un om al Cuvântului. Doar în felul acesta asculţi 

/ 

de un Dumnezeu sfânt. Dacă vrei să ştii cum este când te afli în 
prezenţa lui Dumnezeu, nu închide ochii, nu încrucişa picioarele 
şi nu începe să bolboroseşti. Deschide ochii pentru a citi, a medita 
şi pentru a te confrunta cu Cuvântul Său. El îţi vorbeşte prin 
paginile sale. Şi, cu cât alegi să asimilezi mai mult din Cuvântul 
lui Dumnezeu, cu atât Dumnezeu va putea să îţi vorbească mai 
bine când eşti departe de Cuvânt - când eşti la volan, când lucrezi, 
când îţi trăieşti viaţa. Există o corelaţie directă între asimilarea 
Cuvântului scris şi capacitatea de a auzi Duhul aplicând Cuvântul 

la viata ta. 

/ 

George Mtiler a fost legendar pentru viaţa sa de rugăciune. 
El şi-a încredinţat fiecare nevoie a sa lui Dumnezeu în rugăciune, 
încrezător că Furnizorul Cel Atotputernic le va da copiilor Săi tot 
ce le este necesar. Când a început să aibă grijă de copiii orfani din 
Bristol, Anglia, i-a susţinut prin rugăciune. Când departamentul 
a crescut şi ajunsese să aibă în grijă peste 2 000 de copii, plus un 
personal de mai multe sute de oameni şi mai multe clădiri mari, 
care sunt în picioare încă şi astăzi - de asemenea l-a susţinut prin 
rugăciune. Vedeţi, Miiller nu a avut nicio fundaţie de caritate, nu 
a cerut bani de la nimeni şi nu a existat nicio biserică sau vreun 
comitet de misiune care să fi subscris la acele cheltuieli mari de 
zi cu zi. Dar el credea intr-un Dumnezeu puternic şi iubitor, 
care putea să-i acopere orice nevoie „potrivit cu bogăţia slavei 
Sale"(Efeseni 3:16). 

Umblarea lui Miiller cu Dumnezeu era foarte reală. Dar el 
învăţase ceva mai înainte, în lucrarea sa, ceva care a pus toate 
acestea într-o anume perspectivă. Ascultaţi cuvintele lui: 

„înainte de acest moment, de cel puţin de zece ani, obiş- 
nuiam ca, în fiecare zi, să mă consacru rugăciunii, imediat 
după ce mă îmbrăcam dimineaţa. Acum am văzut că cel 
mai important lucru pe care trebuia să îl fac era să mă dedic 
citirii Cuvântului lui Dumnezeu şi să meditez la cele citite 
pentru ca, în felul acesta, inima mea să poată fi mângâiată. 

încurajată, avertizată, mustrată, instruită şi, prin urmare, în 
timpul meditaţiei, inima mea să poată avea experienţa comu¬ 
niunii cu Domnul... De multe ori m-a uimit faptul că nu am 
înţeles mai dinainte importanţa meditaţiei asupra Scripturii 
pentru viaţa mea de creştin. După cum şi omul „din afa¬ 
ră", corpul nostru, nu este în formă şi nu poate munci la 
nesfârşit fără să mănânce, tot aşa este şi cu „omul dinăun¬ 
tru". Care este hrana omului dinăuntru? Nu rugăciunea, ci 
Cuvântul lui Dumnezeu. Şi nu simpla lectură a Cuvântului 
lui Dumnezeu... Nu, ci noi trebuie să fim atenti la ce citim, 
să ne gândim la text şi să-l aplicăm la inima noastră... Prin 
Cuvântul Său, Tatăl nostru ne vorbeşte... Cu cât suntem mai 
slabi, cu atât avem mai mult nevoie de meditaţie pentru a 
consolida omul nostru din interior." 9 

Omul cunoscut în întreaga lume pentru viaţa sa de rugăciune 
şi credinţă, a fost de fapt un om al Cuvântului. Şi acesta a fost 
motivul pentru succesul lui. El a devenit un om călăuzit de 
Duhul Sfânt, pentru că mai întâi a devenit om al Cuvântului. 

Şi tu poţi fi un astfel de om. La fel, pot şi eu. 

Note 

1 Informaţie preluată de pe http://lucernarium.wordpress.com/200S/OS/11/, 
accesat pe data de 2 februarie 2011. 

2 Detaliile istoriei au fost preluate de la http:// goodnewschristianministry.org, 
accesat pe data de 15 februarie 2006. Apar şi în articolul „Riding the Storm Out: 
A Tsunami Miracle" la http://www.iprflv.com, accesat pe 1 septembrie 2013. 

3 Hristos, Lumina lumii, p. 435. 

4 Review and Herald, 26 iuniel900, par. 5. 

5 Patriarhi şi profeţi, p. 657. 

6 Nkosiyabo Zvandasara, Herry Mhando: The Man and His Methods ofEvangelism 
and Church Growth, Berrien Springs, MI: Leslie Books, 2001, p.33. 

7 Ibidem, p. 21. 

8 Sau cârpă murdară. 

9 The Autobiography of George Muller, Springdale, PA: Whitaker House, 19S4, 
p. 139,140. 

întrebări pentru reflecţie sau studiu în grup 

1. Dacă te gândeşti la experienţa lui Daylan Sanders din 
timpul acelui tsunami din Asia, este şi experienţa ta cu 
Dumnezeu la fel de vie, ca să poţi să recunoşti glasul Lui? 

2. Ce legătură este între a-L cunoaşte pe Isus şi păzirea 
legii? 

3. Ce părere ai despre ideea că Legea lui Dumnezeu a fost 
scrisă de Duhul Sfânt? Are acest lucru vreun impact 
asupra felului în care ne trăim viaţa? 

4. în cer, problema lui Lucifer a fost că el a dorit să aibă 
puterea lui Dumnezeu, dar nu şi caracterul Său. Este 
vreodată şi problema noastră? în ce sens? 

5. Gândeşte-te la un timp în care studiul Bibliei a fost pentru 
tine ceva mai real decât o experienţă senzorială - ceea ce 
ai descoperit în Cuvânt era mai real decât ceea ce puteai 
să vezi, să auzi, să atingi. împărtăşeşte grupei o astfel de 
experienţă. 

6. Dacă studiul şi hrănirea cu Cuvântul lui Dumnezeu ar 
trebui să aibă ca urmare credinţa în El, de ce petrecem 
noi oare atât de puţin timp cu Biblia? 

7. Reciteşte 2 Timotei 3:16.17. Ce înseamnă pentru tine, 
pentru viaţa ta, expresiile „desăvârşit" şi „cu totul 
destoinic" („bine echipat", „dotat cu tot ce trebuie")? 

8. Ce crezi că s-ar întâmpla în viaţa noastră, dacă, în fiecare 
dimineaţă, am petrece şi noi tot atâta timp cu Dumnezeu 
ca Herry Mhando? 

9. Crezi că este posibil să ne trăim astăzi viaţa de credinţă la 
fel ca George Miiller? 

10. Ce intenţionezi să faci ca să poţi aloca mai mult timp în 
fiecare zi pentru relaţia ta cu Dumnezeu? 



Capitolul 17 

O biserică plină de puterea 
Duhului Sfânt 


Binecuvântări pe măsura sacrificiului de sine 

Numeroasele istorii ale binecuvântărilor venite în urma 
rugăciunilor credincioşilor lui Dumnezeu nu fac altceva decât să 
arate comorile pe care Cerul le are la dispoziţie pentru cei care 
le cer. 

Când a căutat să umple inima tânărului bogat cu Duhul 
Său, Isus i-a spus să vândă tot cea avea şi să dea săracilor 
(Luca 18:22). Pe cei care au făcut acest lucru. Dumnezeu i-a 
binecuvântat mai mult decât şi-ar fi putut imagina în cele mai 
îndrăzneţe visuri. Istoria bisericii nou-testamentare dovedeşte 
acelaşi lucru: credincioşii au renunţat la tot, iar Cerul le-a 
împlinit nevoile (Faptele apostolilor 4:32-35). De la credincioşii 
din Corint, apostolul Pavel a strâns fonduri pentru a ajuta 
bisericile care sufereau de foamete în Iudeea, spunându-le că 
„cine seamănă puţin, puţin va secera, iar cine seamănă mult, 
mult va secera" (2 Corinteni 9:6). Apoi a adăugat: „«Cel ce dă 
sămânţă semănătorului şi pâine pentru hrană» vă va da şi vă va 

înmulţi şi vouă sămânţa de semănat şi va face să crească roadele 
neprihănirii voastre. In chipul acesta veţi fi îmbogăţiţi în toate 
privinţele", a promis el, „pentru orice dărnicie, care, prin noi, va 
face să se aducă mulţumiri lui Dumnezeu" (2 Corinteni 9:10,11). 
Aţi prins ideea subtilă pe care o exprimă Pavel aici? Adevărata 
recunoştinţă nu vine în urma a ceea ce avem, ci în urma a ceea 
ce putem da! 

Cât de mult din ceea ce ai în pod, în garaj sau în cămară 

vei lua în ceruri? Cât de mult din ceea ce cheltuim pe diversele 

noastre colecţii ar putea fi folosit spre binecuvântarea nemăsurată 

a celorlalţi? Cei care sunt săraci în Duh vor moşteni împărăţia 

(Matei 5:3). Adică cei care îşi recunosc nevoia de a avea mai mult 

Duh în viata lor, nu cei care simt nevoia de a avea mai multe 

lucruri în viata lor. 

/ 

Adresându-se fiului ei Edson şi soţiei acestuia cu privire 
la consacrarea completă, Ellen White scria: „înainte de a ne da 
botezul Duhului Sfânt, Tatăl nostru ceresc ne va încerca, pentru 
a vedea dacă putem trăi fără să-L dezonorăm." 1 Cât de mult Duh 
Sfânt am vedea în biserică dacă ne-am elibera de lucrurile care ne 
ţin legaţi de această lume! 

„Biserica este adormită şi nu ştie ce lucrare ar putea să 
facă dacă ar renunţa la tot pentru Hristos. Un spirit autentic 
de sacrificiu de sine ar fi un argument pentru realitatea şi 
puterea Evangheliei, argument pe care lumea nu l-ar putea 
contrazice sau înţelege greşit, iar peste biserică ar fi revărsate 
binecuvântări bogate." 2 

Multe biserici din America de Nord abia se mai tin, 
amintindu-ne parcă de valea oaselor moarte şi uscate descrisă în 
Ezechiel 37. în ele sunt oameni buni, decenţi, dar lipsiţi de Duhul 
Sfânt. Ele subzistă cu resurse puţine, având un număr limitat de 
tineri şi de talente, fără să fi câştigat vreun suflet pentru Hristos 
de ani de zile. Zilele se scurg pline de plângeri şi de milă colectivă. 
Nu au absolut niciun impact în comunitatea locală. Dar dacă 
şi-ar dori, această situaţie s-ar putea schimba radical. 

Ellen White ne oferă diagnosticul, precum şi remediul pentru 
starea în care se află aceste biserici: 

„Făgăduinţa Duhului Sfânt nu este apreciată aşa cum 
ar trebui. împlinirea ei nu este apreciată la adevărata ei 
valoare. Ceea ce face ca lucrarea Evangheliei să fie atât de 
lipsită de putere este absenţa Duhului. [Credincioşii] pot fi 
persoane învăţate, talentate, elocvente sau înzestrate cu ori¬ 
ce alt dar natural sau dobândit, dar, fără prezenţa Duhului 
lui Dumnezeu, nu vor atinge nicio inimă şi nu vor câştiga la 
Hristos niciun păcătos. Pe de altă parte, legaţi de Hristos şi 
având darurile Duhului, cei mai sărmani şi mai neştiutori dintre 
ucenicii lui Isus vor avea o putere care va mişca inimi. Dumnezeu 
face din ei canalul prin care revarsă cea mai înaltă influenţă 
din univers." 3 

„Ucenicii nu au cerut o binecuvântare pentru ei înşişi. Ei 
erau împovăraţi de grija pentru suflete... Au cerut înzestra¬ 
rea cu puterea pe care le-o promisese Hristos. Apoi S-a re¬ 
vărsat Duhul Sfânt şi mii de oameni au fost convertiţi într-o 
singură zi. Aşa ar putea fi şi acum. Creştinii să lase de-o par¬ 
te disensiunile şi să se consacre lui Dumnezeu pentru mân¬ 
tuirea celor pierduţi. Să ceară prin credinţă binecuvântarea 
promisă, iar aceasta le va fi dată." 4 

Diagnosticul este disensiunea şi lipsa de interes pentru Duhul 
Sfânt, ceea ce permite altor lucruri să se aglomereze şi să-L dea 
afară pe Dumnezeu. Reţeta prescrisă este legătura cu Hristos şi 
dorinţa de a cere Duhul Sfânt, astfel încât să fim o binecuvântare 
pentru ceilalţi. Isus a promis: 

„Adevărat, adevărat vă spun că cine crede în Mine va 
face şi el lucrările pe care le fac Eu; ba încă va face altele şi 
mai mari decât acestea, pentru că Eu mă duc la Tatăl" (Ioan 
14:12). 

Lucrări mai mari? Nu voi uita niciodată cum, cu ani în urmă, 
descurajat, am deschis întâmplător Biblia la 2 împăraţi, aşa, ca 
să treacă vremea. Curând însă, m-a captivat viaţa lui Elisei, care 

era o dovadă clară a binecuvântării duble pe care o ceruse de la 
Domnul. El nu ceruse doar ce i se cuvenea, ci a cerut o „îndoită 
măsură" de Duh (2 împăraţi 2:9). în vremurile antice, toţi fiii 
primeau o singură parte din moştenire şi doar întâii născuţi 
primeau o parte dublă. Elisei credea că Tatăl său este bogat şi 
generos şi a cerut în conformitate cu credinţa sa. Şi a şi trăit în 
conformitate cu credinţa pe care o avea. Chiar şi după moarte 
a continuat să-i binecuvânteze pe ceilalţi. Cum aşa? După ce a 
murit, Elisei a fost îngropat într-o peşteră, după obiceiul vremii. 
După ceva ani, tocmai era înmormântat altcineva în apropiere, 
doar că nu erau toate pregătirile încheiate, când nişte bande 
moabite de hoţi au venit dintr-odată peste cei îndoliaţi. Fără să 
mai aibă timp de gândit, au aruncat trupul omului în grota în 
care erau oasele lui Elisei, iar Biblia spune: „Omul s-a atins de 
oasele lui Elisei şi a înviat şi s-a sculat pe picioare" (2 împăraţi 
13:20,21). Umplerea cu Duhul Sfânt este o binecuvântare care 
continuă să dăruiască. 

Aceste scene se vor repeta 

Referindu-se la puternica lucrare a bisericii nou-testamentare 
în lume - la faptul că mii se converteau într-o singură zi, că 
membrii apostaţi se reîntorceau în biserică şi că păgânii veneau în 
număr mare la poporul lui Dumnezeu în căutarea Mărgăritarului 
de mare preţ -, Ellen White spune simplu: 

„Aceste evenimente se vor repeta, ba chiar cu o putere 
şi mai mare. Revărsarea Duhului Sfânt în ziua Cincizecimii 
a fost ploaia timpurie, dar ploaia târzie va fi mult mai abun¬ 
dentă. Duhul Sfânt aşteaptă să fie cerut şi primit. Domnul 
Hristos Se descoperă din nou în toată plinătatea Sa prin pu¬ 
terea Duhului Sfânt." 5 

Dar nu se roagă mulţi urmaşi credincioşi ai lui Isus de secole 
pentru revărsarea puternică a Duhului lui Dumnezeu, ca la 
Cincizecime, asupra bisericii Sale? Fără îndoială, mii s-au rugat. 
Una din aceste persoane a fost un pastor şi lucrător biblic care 

conducea în mod constant suflete la Hristos. Era o femeie pe 
nume S. M. I. Henry, care coresponda frecvent cu sora White. 
Intr-una dintre scrisori, ea şi-a exprimat povara grea pe care o 
purta, şi anume faptul că se rugaseră şi ceruseră ca Duhul Sfânt 
să cadă peste ei, dar acest lucru nu părea să se întâmple. Cât 
avea să mai dureze până la căderea ploii târzii? Ellen White i-a 
răspuns cu înţelepciune, încurajând-o: 

„Niciuna din rugăciunile înălţate pentru împlinirea fă¬ 
găduinţei - coborârea Duhului Sfânt - nu s-a pierdut. Fiecare 
rugăciune se acumulează, gata să se reverse şi să toarne pes¬ 
te întreaga lume un potop vindecător de influenţă cerească şi 
de lumină acumulată." 6 

Dumnezeu va termina lucrarea 

Te-ai întrebat vreodată ce s-a întâmplat cu milioanele şi 
miliardele de persoane de-a lungul secolelor la care n-au ajuns 
niciodată cărţi sau cuvintele pline de speranţă ale unui misionar? 
Păi, cu 2 000 de ani în urmă. Duhul Sfânt i-a spus clar lui Pavel 
că „[Dumnezeu] nu S-a lăsat fără mărturie" (Faptele apostolilor 
14:17). 

Să luăm, de pildă, cunoscuta istorie a indienilor Davis. In 1910, 
la biroul Misiunii Guyanei Britanice tot veneau rapoarte despre 
un trib cocoţat în munţii Roraima, la graniţa cu Venezuela, care 
ţinea Sabatul. Anul următor, O. E. Davis, preşedintele misiunii, 
a făcut o călătorie periculoasă, cu barca şi pe jos, pentru a găsi 
tribul. înainte de a ajunge, slăbit şi febril din cauza malariei, a 
decis să se oprească la o mină pentru a-şi reface forţele. 

într-o zi, pe când stătea afară şi citea din Biblie, un grup de 
indieni l-au văzut şi au pornit în fugă spre el. 

- Am aşteptat ani de zile să vii! au spus ei cu entuziasm. Un 
înger i-a spus şefului Auka [sau Owkwa] că un om alb cu o carte 
neagră va veni şi ne va învăţa, aşa că stai jos şi învaţă-ne acum! 

Davis a încercat să îi amâne pentru mai târziu, dar n-au 
putut fi convinşi. A deschis Biblia, dar a constatat că ei deja 

ştiau despre Sabat, despre stilul de viaţă sănătos şi chiar despre 
slujirea în sanctuar a lui Hristos! S-a întors în Georgetown pentru 
a se recupera de pe urma malariei, dar le-a promis că se va 
întoarce, ceea ce a şi făcut câteva luni mai târziu. De data aceasta, 
i-a învăţat tot ce nu ştiau deja şi apoi a murit. 

Fratele Davis era aşteptat fiindcă, atunci când a devenit 
şef, Auka, marele şef al tuturor triburilor din munţii Roraima, 
s-a rugat Marelui Spirit zile întregi să îl ajute să fie un şef bun 
pentru poporul său. La scurt timp de la cererea sa, în timp ce le 
vorbea oamenilor, a avut prima viziune. A încetat să mai respire, 
ochii i-au devenit sticloşi şi, când au încercat să-l facă să se aşeze, 
au constatat că era neclintit ca un bolovan. Când viziunea s-a 
încheiat, le-a spus: „O persoană ca o lumină strălucitoare a venit 
şi mi-a vorbit şi mi-a spus ce trebuie să facem". 

Auka a primit multe viziuni şi a mers la triburile din jur, 
învăţându-le să respecte ce i-a spus mesagerul ceresc. Au aflat 
despre Sabat, despre cărnurile curate şi necurate, despre cum 
să se roage, despre Satana, despre venirea lui Hristos şi despre 
multe alte învăţături biblice. îngerii l-au învăţat pe Auka imnuri 
cu armonie pe voci pe care să le înveţe cu poporul său - cântări 
ca „Ştim un râu cu apă vie", „There's Not a Friend Like the 
Lowly Jesus" [Nu e alt prieten ca umilul Isus] şi altele. I s-a spus 
să nu conducă prin violenţă şi să nu ucidă, iar pentru Auka 

aceasta a fost o iniţiere într-un mod de viată cu totul nou. Cerul 

/ / 

şi pământul comunicau atât de mult, încât oamenii i-au făcut lui 

Auka un pat special, pe care se aşeza ori de câte ori nu ştia ce să 

facă, cerându-I Marelui Spirit să-i arate ce să facă. 

înainte să moară, Davis le-a spus triburilor: 

- Dumnezeu vă va trimite un alt om al lui Dumnezeu. 

în 1927, Alfred şi Betty Cott au venit ca misionari cu normă 

întreagă la indienii Davis, cum preferau să fie numiţi. Toate 

triburile din zonă ţineau toate învăţăturile biblice adventiste. 
/ / 

Astăzi sunt peste 3 000 de indieni Davis adventişti, care se 
închină în 12 biserici şi în 20 de grupe - urmarea faptului că un 
şef de trib păgân I-a cerut ajutor Marelui Spirit. 7 

Dar cum rămâne cu Evul Mediu? Sau cu America de Nord 
şi de Sud înainte ca europenii să descopere că o lume întreagă 
îi aşteaptă acolo? Sau cu micile insule din Pacific, care secole la 
rând nu au avut contact cu restul lumii? 

Poate una dintre cărţile care merită cel mai mult să fie 
/ 

citită de creştini este de-acum clasica Veşnicia din inimile lor. 
Don Richardson, cercetător şi misionar creştin pentru poporul 
Sawi din Asia de Sud, relatează în povestiri succesive cum 
diferite grupuri de oameni din lume au ajuns să-L cunoască pe 
Dumnezeu, uneori cu secole înainte de a vedea prima Biblie sau 
de a întâlni un misionar. 

în 1763, vreo 800 000 de persoane din poporul karen (în 
Myanmarul de astăzi) erau foarte pregătite să se întâlnească 
cu primul alb care avea o Biblie şi să accepte toate învăţăturile 
creştine. Motivul? Aveau un sistem de credinţe care, în aparenţă, 
preceda atât iudaismul, cât şi creştinismul. însă credinţa lor într-o 
zeitate supremă, numită Y'wa (nume foarte apropiat de Yahwe, 
„Domnul" Vechiului Testament), era totuşi incompletă, după 
cum afirmau ei înşişi. însă cei din poporul karen aşteptau ca 
religia lor să devină completă atunci când aveau să vină „străinii 
albi" şi să le spună ce nu ştiau. „Fii lui Y'wa, străinii albi, au primit 
cuvintele lui Y'wa..., cuvintele lui Y'wa în vechime", spunea 
unul dintre vechile lor cântece religioase. 8 Sute de ani, poporul 
karen a avut un grup de învăţători numiţi Bukhos, care nu erau 
purtători de cuvânt ai spiritelor rele obişnuite, ci ai lui Y'wa, 
adevăratul Dumnezeu. Aceştia i-au învăţat pe cei din poporul 
karen, printr-o serie de cântece, despre Creator, despre Satana, 
despre prima pereche încercată în grădină, despre fructul oprit, 
despre Sabat şi despre faptul că, din cauză că Tha-nai (Adam) 
şi Ee-u (Eva) nu au avut încredere în Y'wa în privinţa fructului 
oprit, acum toată rasa este slăbită şi nu este capabilă să-l asculte 
în mod natural pe Y'wa! 

Dar poporul Karen încă mai avea de aşteptat. întâlnirea 
cu un soldat britanic, în 1763, a fost o dezamăgire - acesta nu 
avea nicio Biblie la el. în final, în 1817, misionarul Adoniram 

Judson a debarcat în Rangoon. Când i-a împărtăşit câteva 
lucruri din Scriptură unui individ dur, pe nume Ku-Thah-byu 
(ucisese deja 30 de oameni), care făcea parte din populaţia karen, 
bărbatul a recunoscut în Biblie „cartea pierdută". După ce a 
primit Evanghelia şi a fost botezat, a început să povestească, în 
fiecare sat karen în care a putut ajunge, tot ce aflase. Cei care îl 
auzeau au împărtăşit, la rândul lor, acele lucruri cu mulţi alţi 
indigeni din tot cuprinsul munţilor de la graniţa cu Thailanda, 
India şi China. E o istorie fascinantă. Sute de mii de persoane 
din popoarele Karen, Lahu, Wa, Lisu, Kacin, Şan, Mizo şi din 
alte popoare au acceptat cu uşurinţă Evanghelia şi învăţăturile 
creştinismului, de-a lungul a numai câteva decenii, deoarece 
karenii, precum şi cei din celelalte grupuri aveau o concepţie 
de bază despre Dumnezeul din ceruri, despre păcat şi despre 
neprihănire, precum şi despre Eliberator, iar ei doar aşteptau să 
afle mai multe. 9 

Adevărul este că Dumnezeu ne-a trimis în misiune (Matei 
28:19,20) atât pentru noi înşine, cât şi pentru cei pierduţi. El 
este capabil să-Şi termine singur lucrarea, dar faptul că ne face 
parteneri ai Săi în acest efort ne ajută să ne asemănăm mai mult 
cu El. 

Astăzi, mulţi adventişti consideră lumea musulmană cea 
mai mare provocare pentru răspândirea Evangheliei. In multe 
ţări din Orientul Mijlociu şi din Asia Centrală, sharia - practica de 
viaţă islamică - este legea care guvernează ţara, înlocuind adesea 
chiar şi constituţiile naţionale. A fi musulman este o chestiune 
atât de identitate naţională, cât şi de identitate religioasă. Iar 
părăsirea islamului în favoarea altei religii este un mare afront, 
care poate aduce chiar o condamnare la moarte pentru cel în 
cauză. însă lucrul de care puţini îşi dau seama este că peste 
jumătate din musulmani trăiesc acum în lumea occidentală. 
Libertatea religioasă din acele ţări face ca lucrarea lui Dumnezeu 
să fie mult mai uşoară. 

Pentru a-Şi arăta puterea 

însă chiar dacă situaţia ar fi absolut imposibil de depăşit, la 
Dumnezeu nimic nu este imposibil. El are nevoie şi îşi doreşte 
doar o persoană prin care să îşi poată arăta puterea. Golden 
Lapani este un astfel de om. Unii s-ar putea să-şi amintească de 
el de când a fost prezentat la sesiunea Conferinţei Generale din 
2005, din Saint Louis. Povestea lui merită să fie cunoscută. 

Lapani a crescut ca musulman în Malawi, o ţară islamică. 
Dar, când s-a îmbolnăvit atât de grav încât a fost trimis de la 
spital să moară acasă, a avut trei vise, în care Isus i S-a înfăţişat 
şi i-a spus că, dacă se face creştin, se va însănătoşi. A început 
să citească Biblia, L-a primit pe Isus ca Mântuitor şi Domn şi 
s-a vindecat complet. Imediat, a renunţat la postul de profesor 
de biologie, a cumpărat un teren unde şi-a construit o fermă şi 
şi-a dedicat aproape tot timpul lucrării pentru Isus. Ca urmare 
a deciziei sale, a fost împroşcat cu pietre, ars şi otrăvit. Din 1982 
încoace, duşmanii şi foştii săi prieteni au încercat să-l omoare de 
cel puţin 25 de ori. Dar lucrarea sa a continuat neabătut, până 
intr-acolo, încât toţi membrii familiei lui sunt acum adventişti. în 
fiecare oraş în care au încercat să-l omoare există astăzi o biserică 
adventistă. 

Odată, şeful satului în care Lapani dorea să organizeze 
întâlniri biblice a fost ucis, iar trupul i-a dispărut. Unii din oraş 
l-au acuzat pe Lapani de crimă. El, împreună cu alţi credincioşi, 
au postit şi s-au rugat 21 de zile ca Dumnezeu să arate adevărul 
şi ca Numele Lui să fie înălţat. în a 21-a zi, corpul şefului satului 
s-a ridicat la suprafaţa apei râului din apropiere, chiar dacă de el 
erau legate pietrele mari pe care asasinul le folosise pentru a se 
asigura că trupul va rămâne pe fundul apei! 

— Dumnezeul tău este un Dumnezeu al miracolelor, au spus 
oamenii. 

Acum, în acel sat este o biserică de 80 de membri. 

Metoda lui Lapani este aceaşi oriunde se duce: cere 
permisiunea de la şeful satului sau de la bătrâni pentru a vizita 
comunitatea locală; le aduce hrană, medicamente şi haine pentru 

copii şi se roagă pentru ei (vede, de asemenea, multe răspunsuri 
la rugăciune). Apoi începe să studieze Biblia cu ei şi, după ceva 
timp, cere permisiunea de a organiza întâlniri de evanghelizare. 
După ce stârneşte atât de multă bunăvoinţă în oraş, rareori 
este refuzat, iar după ce botează un grup, care constituie noua 
biserică, lasă cinci lucrători biblici care să continue să îi înveţe pe 
oameni timp de şase luni, înainte de a se muta într-un alt oraş. 

Lucrul absolut remarcabil este că, de-a lungul celor 25 de 
ani - conform informaţiilor la care am avut acces -, Lapani a 
condus peste 18 000 de suflete la botez, dintre care jumătate au 
fost musulmani. 10 

Cu Dumnezeu toate lucrurile sunt posibile. „Voi sunteţi 
epistola noastră", le scria Pavel corintenilor, „scrisă în inimile 
noastre, cunoscută şi citită de toti oamenii; voi sunteti arătati ca 
fiind epistola lui Hristos, scrisă de noi, ca slujitori ai Lui, nu cu 
cerneală, ci cu Duhul Dumnezeului celui viu; nu pe nişte table 
de piatră, ci pe nişte table care sunt inimi de carne" (2 Corinteni 
3:2,3). Noi suntem oameni călăuziţi de Duhul şi, prin noi. 

Dumnezeu intenţionează să schimbe lumea. 

/ 

Biserica triumfătoare 

Tot ce am citit în Scriptură şi în Spiritul Profetic, la care se 
adaugă numeroasele povestiri pe care le-am aflat sau pe care 
le-am trăit chiar, m-au făcut să am o imagine de mozaic a ceea 
ce poate şi va face Dumnezeu pentru poporul rămăşiţei Sale. Vă 
rog să-mi îngăduiţi puţină visare, lăsaţi-mă să-mi imaginez ce ar 
putea fi. 

Economia Occidentului devine mai slabă şi mai puţin capabilă 
să-şi revină la nivelurile cunoscute anterior. Pentru prima dată, 
oameni care nu au cunoscut niciodată suferinţa încep să se 
întrebe în ce pot să se încreadă. In acelaşi timp, divertismentul 
şi tehnologia au avansat atât de mult, încât lumea virtuală a 
devenit singura realitate pentru milioane de oameni. Spiritul 
răului, al egoismului şi al supravieţuirii celui mai adaptat s-a 
intensificat, dar la fel de mult s-a intensificat şi lucrarea Duhului 

lui Dumnezeu, care convinge oameni din întreaga lume să-L 
caute pe adevăratul Dumnezeu pentru răspunsuri la întrebările 

lor din viata reală. 

/ 

Mulţi adventişti de ziua a şaptea s-au amestecat cu lumea atât 
de mult timp, încât chiar dacă îşi doresc să facă schimbări, se simt 
prinşi de obiceiurile lor şi nu mai sunt capabili să înţeleagă prea 
mult din Cuvântul lui Dumnezeu. îşi doresc eliberare, dar nu 
transformare totală. Caută linişte sufletească, dar nu o schimbare 
a inimii. Pe de altă parte, tot mai mulţi oameni din lume - unii 
având un fundal religios, alţii nu - sunt cu adevărat deschişi faţă 
de Dumnezeul Bibliei, până acolo încât sunt dispuşi să plătească 
oricât este necesar pentru a-L cunoaşte. Implicarea îngerilor în 
visele oamenilor creşte. Momentele de cotitură în viaţa celor 
care-L caută pe Dumnezeu se înmulţesc. Şi mulţi credincioşi, 
până acum laodiceeni, îşi consacră vieţile cu totul lui Dumnezeu. 
Adventiştii consacraţi încep să trăiască mai modest, dăruind tot 
mai mult cauzei lui Hristos. Petrec mai mult timp pe genunchi 
şi studiind Cuvântul, acordând ajutor şi fiind o binecuvântare 
pentru alţii. Sacrifică lucruri de care cu puţin mai înainte nu se 
puteau despărţi. îşi dau seama că bucuria lui Isus este singurul 
dor din inimile lor - să fie asemenea Lui şi să lucreze pentru alţii 
aşa cum a lucrat El pentru ei. 

Starea lumii politice şi a celei financiare se înrăutăţeşte atât de 
mult - odată cu înmulţirea dezastrelor naturale pe plan mondial 
-, încât grupurile religioase sunt în sfârşit luate în serios atunci 
când propun ca duminica să fie pusă de-o parte ca zi de odihnă 
obligatorie, cu scopul de a linişti un Dumnezeu ofensat. Alte 
naţiuni urmează exemplul, datorită aparentului succes imediat 
pe care aceste măsuri îl au în SUA. Adventiştii ştiu atunci că a 
mai rămas doar puţin timp. Dar preocuparea lor nu mai este 
aceea de a se strânge unul lângă altul, în izolare, aşteptând ca 
Domnul să vină, ci aceea de a duce, în aceste ultime zile, un mesaj 
urgent de dragoste şi adevăr unui vecin, unui prieten sau unui 
coleg de muncă. Cu miile, tineri adventişti, tineri profesionişti, 
familii, cupluri, oameni de vârstă mijlocie, împreună cu bătrâni 

- cu feţele luminate de slava lui Dumnezeu şi în puterea Duhului 

- împărtăşesc adevărurile frumoase pe care Isus le-a prezentat 
atât de clar. 

Mii şi mii de oameni par să înţeleagă intr-un timp scurt lucruri 
pentru care înainte le-ar fi trebuit ani de zile ca să le priceapă. 
Vor fi relatate intervenţii ale lui Dumnezeu prin minuni, în timp 
ce împărtăşim lumii vestea bună a lui Isus, susţinuţi de puterea 
îngerului al patrulea din Apocalipsa 18. Ploaia târzie colectivă 
este în sfârşit dată. Frumuseţea caracterului lui Isus se vede, o, 
atât de clar! Dragostea lui Dumnezeu străluceşte prin fiecare 
inimă sinceră. Puterea Duhului este atât de evidentă, încât oricine 
îşi dă seama că noi am fost cu Isus (Faptele apostolilor 4:13). 

în acelaşi timp. Satana îşi mobilizează forţele pentru ultima 
mare amăgire. Se arată, dându-se drept Isus, în Ierusalim, în 
Roma, în Shanghai, în Cairo, în New York, în Săo Paulo. Pare 
să învie morţii şi să vindece oameni cu miile. Arată exact ca în 
imaginile cu Isus care se văd în atât de multe biserici. Vorbeşte cu 
claritate, cu siguranţă şi pe un ton blând. Intervine în economia 
globală. Afirmă că noua lui zi este duminica, o zi ce simbolizează 
supunerea faţă de el. Puterea sa de convingere este atât de mare, 
încât chiar şi mulţi adventişti de-o viaţă ajung să creadă în el. Are 
loc o mare reînviorare religioasă, cu minuni, vorbire în limbi şi 
o mare fericire care cuprinde toată lumea. Dar nu are loc nicio 
reformă. Iar redeşteptarea sună întrucâtva a gol. 

Timpul de probă se încheie, iar cei care au învăţat să meargă 
cu Isus îşi pun încrederea în El, în ciuda sentimentelor pe care le 
au. Puterile satanice lucrează peste măsură pentru a ne lua aceas¬ 
tă siguranţă pe care o avem în FIristos, dar nu reuşesc. Cuvântul 
lui Dumnezeu păstrat în inimă devine o sursă de mare mângâ¬ 
iere. Alţii îşi vor da seama, ca o presimţire rea, că sfârşitul este 
aproape, dar va fi prea târziu pentru a mai da dovadă de adevă¬ 
rata transformare a caracterului. Plăgi teribile cad una după alta, 
dar, peste tot în lume, poporul lui Dumnezeu rămâne calm, plin 
de speranţă, consacrat Lui. în timp ce dezastrele naturale ma¬ 
jore dezlănţuie catastrofe globale, întrezărim venirea Domnului 

Isus împreună cu sfinţii Săi îngeri. „Iată", strigăm, „acesta este 
Dumnezeul nostru, în care aveam încredere că ne va mântui!... 
Să ne veselim şi să ne bucurăm de mântuirea Lui!" (Isaia 25:9). 

îl vedem pe Isus şi înfăţişarea Sa nobilă şi blândă, care este 
inconfundabilă. Ne priveşte cu drag, ca şi cum noi am fi singurii 
din univers. Privim, cu emoţie şi cu o bucurie de nedescris, 
cum îngerii se grăbesc din loc în loc, trezindu-i pe cei morţi la 
viaţă în numele Dătătorului vieţii. Ne înălţăm spre Isus, cu ochii 
aţintiţi asupra Lui, siguri că nu vom mai privi vreodată în altă 
parte. Vedem oameni care se ridică înveşmântaţi în nemurire, 
apoi observăm că şi noi ne-am transformat într-o clipă. Bucuria 
milioanelor de oameni care au parte de această călătorie fericită 
este pur şi simplu de nedescris. Toate sacrificiile, toată durerea 
şi tristeţea par atât de departe şi atât de străine de experienţa 
noastră! „Şi astfel vom fi totdeauna cu Domnul." (1 Tesaloniceni 
4:17) 


=d* =d» °d» =d* “d* =d* °d* °d* °d* °d* °d» °d» 


Dragul meu cititor, sunt zile în care văd în mod clar că nu 
I-am dat încă totul lui Isus. Uneori, îmi vine să fac mai degrabă 
voia mea decât pe a Lui. Alteori, doresc mai mult darurile Lui 
decât pe El. Totuşi Isus îmi cunoaşte slăbiciunea inimii. El îmi 
ascultă rugăciunea, atunci când strig la El şi îl rog să creeze în 
mine o dorinţă mai mare după El şi după slava Lui decât după 
mine şi confortul meu. Isus aude! 

„Iubesc pe Domnul", cânta psalmistul, „căci El aude glasul 
meu, cererile mele" (Psalmii 116:1). Vreau să ajung la acel punct 
din viata mea în care Isus să-mi fie totul, în care nimic altceva din 
această lume să nu mai conteze pentru mine în afară de fericirea 
Lui. Doresc să-I fac pe plac Mântuitorului meu, pentru că El m-a 
iubit până la capăt. 

Iar toate acestea sunt lucrarea Duhului Sfânt, care, în tăcere, 
constant, cu umilinţă şi cu putere, ne schimbă şi ne curăţeşte. Fie 
ca Duhul Sfânt să-Şi împlinească voia Lui din ce în ce mai mult 

în viaţa ta. E timpul să nu mai amâni - ştii deja extrem de bine ce 

vrea să schimbe Duhul Sfânt în viata ta. Lasă-L să intre înăuntru! 

/ 

Aminteşte-ţi că este nevoie de timp pentru a clădi caracterul! 
Lasă-L să intre acum, şi mâine vei observa schimbarea! Lasă-L să 
intre acum, pentru că nu vei fi nicicând mai fericit decât atunci 
când te-ai consacrat cu totul! 

Să-L lăsăm să intre astăzi în inima noastră! A aşteptat mult 
prea mult. 

El este gata să ne binecuvânteze. Este gata să îşi binecuvânteze 
biserica. 

Nu vom regreta niciodată. 

Note 

1 Letter 22,1902, p. 9,10, „To Elder and Mrs. J. E. White", 1 februarie 1902; şi în 
Manuscript Releases, voi. 2, p. 43. 

2 Mărturii, voi. 4, p. 483, 484. 

3 Parabolele Domnului Hristos, p. 328 (sublinierea adăugată). 

4 Mărturii, voi. 8, p. 21. 

5 Parabolele Domnului Hristos, p. 121. 

6 Manuscript 1532, 19 iulie 1899, „To Mrs. S. M. I. Henry"; şi în Manuscript Re- 
leases, voi. 21, p. 155. 

7 Preluat din Adriel Chilson, „The «Davis» Indians", Adventist Revieiv, 10 ianu¬ 
arie 1991, p. 10; Sahara de Almerida, „A Dream and a Harvest"; şi Bob Norton, 
„Angels Prepare the Way for Gospel to Reach Indians in South America" la 
adresa http://4hispeople.org/chief_auka.htm, accesat pe 5 februarie 2011. 

8 Francis Mason, The Karen Apostle, Boston, Gould & Lincoln, 1861, p. 21, în Don 
Richardson, Eternity in Tlieir Hearts, ed. rev., Ventura (California), Regal, 1984, 
p. 84 (pentru ediţia în limba română, vezi Don Richardson, Veşnicia din inimile 
lor, Oradea, Operation Mobilisation, 1996, p. 59). 

9 Richardson, p. 73-108 (pentru ediţia în limba română, p. 50-59). 

10 Am auzit povestea lui Lapani din diferite surse orale, în cadrul întâlnirilor 
adventiste oficiale, precum şi în cadrul unor conversaţii neoficiale cu cei care 
îl cunosc personal. Am găsit o sursă scrisă, pe internet, în 2007 - o relatare 
publicată într-unul dintre articolele uniunii sau diviziunii din America de Sud. 
Nu am data publicării sau a accesării, însă relatarea era scrisă de Charlotte Ish- 
kanian şi se intitula „Um homem e seu Deus" (Un om şi Dumnezeul lui). 

întrebări pentru reflecţie sau studiu în grup 

1. Comentează afirmaţia: „Adevărata recunoştinţă nu vine 
în urma a ceea ce avem, ci în urma a ceea ce putem da." 
De ce ar fi adevărat acest lucru? 

2. Cum este posibil ca biserica să facă „lucrări mai mari", 
conform promisiunii lui Isus? 

3. Dacă Duhul Sfânt aşteaptă să-L cerem şi să-L primim, 
noi ce mai aşteptăm? 

4. De ce nu ar trebui să ne descurajăm atunci când nu 
vedem un răspuns imediat la rugăciunile noastre pentru 
revărsarea Duhului Sfânt? 

5. Ce element comun vezi în povestea indienilor Davis, cea 
a popoarelor Karen, Lahu, Wa, Lisu, Kacin, Şan, Mizo şi 
cele ale altor popoare? 

6. Ce putem învăţa de la Golden Lapani cu privire la modul 

de a lucra cu alţii şi de a-i câştiga pentru Hristos, chiar şi 

în cele mai ameninţătoare circumstanţe? 

/ / 

7. Recitiţi 2 Corinteni 3:2,3! Comentaţi ideea că Dumnezeu 
intenţionează să schimbe lumea prin noi! 

8. Atunci când analizezi lumea din ziua de azi, ce dovezi ai 
că Isus ar putea veni foarte curând? 

9. Care este cea mai importantă decizie pe care o vei lua ca 
urmare a faptului că ai citit această carte? 



